Stele, constelații. universuri. — 
cămăși ale singurătăţii unui Zeu; 
munte. deal. cîmpie. mare. — 
sărăcăcioase cămăși ale cuvîntului 
și tu, cuvîntule. blestematule. — 
cămașă a frigului. 

Recitirea cuuinlulii sacra 


PSALMUL 93 
Al lui David 


Dumnezeul răzbunărilor, Domnul, 

Dumnezeul răzbunărilor cu îndrăzneală a grăit. 
Înalţă-Te Cel ce judeci pămîntul, 

răsplăteşte răsplătirea celor mîndri. 

Pînă cînd păcătoşii, Doamne, 

pînă cînd păcătoşii se vor făli? 

Pînă cînd vor spune şi vor grăi nedreptate; 
grăi-vor toţi cei ce lucrează fărădelegea? 

Pe poporul Tău, Doamne, l-au asuprit 

şi moştenirea Ta au apăsat-o.[...] 

Fericit este omul pe care îl vei certa, Doamne, 
şi din legea Ta îl vei învăţa pe el, 

Ca să-l linişteşti pe el în zilele rele, 

pînă ce se va săpa groapă păcătosului. 

Că nu va lepăda Domnul pe poporul Său 

şi moştenirea Sa nu o va părăsi, 

Pînă ce dreptatea se va întoarce la judecată 

şi toţi cei cu inima curată, care se ţin a dînsa. 
Cine se va ridica cu mine împotriva celor ce v clenesc 
şi cine va sta împreună cu mine î:npotriva 
celor ce lucrează fărădelegea?|...] 

Nu va sta împreună cu Tine scaunul fărădelegii, 
cel ce face asuprire împotriva legii. 

Ei vor prinde în cursă sufletul dreptului 

şi sînge nevinovat vor osîndi. 

Dar Domnul mi-a fost mie scăpare 

şi Dumnezeul meu ajutorul nădejdii mele; 

Le va răsplăti lor Domnul după fărădelegea lor 
şi după răutatea lor îi va pierde pe ei 

Domnul Dumnezeul nostru. 


Vechiul Testament, Psalmii 


Sarea de veghe 


ÎN APĂRAREA 
DREPTULUI LA 
ADEVĂR. LA PROPRIILE 
CONVINGERI ȘI LA 
PROFESIE 


Alarmaţi de acțiunile 
represive întreprinse de 
organismele de conducere din re- 
publică asupra cadrelor didactice 
de istorie națională şi de limba şi 
literatura română din învăță- 
mîntul de toate gradele, la 
inițiativa corpului didactic al 
Universității de Stat din Moldova, 
pe 20 ianuarie 1995, în Casa de 
Cultură, s-au întrunit peste 400 de 
reprezentanți de la 32 de instituții 
de învățămînt, de ştiinţă şi cultură 
din republică, pentru a căuta să 
elaboreze în comun o tactică şi o 
strategie de apărare a drepturilor 
fundamentale ale omului: dreptul 
la profesie, dreptul la propriile 
convingeri şi la libera lor 
exprimare, dreptul de a fi un 
mesager al adevărului (şi nu al 
minciunii) în faţa tinerei generaţii, 
dreptul copiilor şi tineretului de a 


avea acces la adevărurile 
ştiinţifice etc. Profesorii 
universitari Pavel Parasca, 


Grigore Cincilei, Timofei Melnic, 
Ion Melniciuc, Vasile Gajos, Ion 
Giîscă, cercetătorul ştiinţific 


Vladimir Pîslaru, scriitorul Ion 
Ciocanu, învățătorii Galina 
Caliniuc, Andrei Omelianov şa. 
aşa cum i-au îndemnat membrii 
prezidiului adunării, profesorii 
universitari Anatolie Ciobanu şi 
Gheorghe Paladi n-au lansat 
sloganuri sau apeluri de a tulbura 
ordinea publică, exprimîndu-şi 
doar indignarea în legătură cu 
cererea  legiuitorilor şi a 
guvernanţilor de a revizui ştiinţa. 
A fost adoptată o Declaraţie de 
protest adresată conducerii 
Republicii şi creat un comitet re- 
publican de apărare a drepturilor 
fundamentale ale omului în 
condiţiile în care un partid de 
guvernămînt ţine să-şi impună pe 
toate căile ideologia sa, sfidînd 
principiile democratice şi 
documentele de drept internați- 
onale. Reproducînd textul integral 
al sus-numitei Declaraţii, redacția 
revistei “Limba Română” îşi 
exprimă solidaritatea cu re- 
vendicările corpului didactic din 
republică şi consideră că, atît 
timp cît Parlamentul n-a examinat 
judicios răspunsul oficial solicitat 
de la Academia de Ştiinţe şi n-a 
adoptat o decizie respectivă, 
nimeni nu are dreptul să 
întreprindă nici un fel de măsuri 
de reprimare faţă de promotorii 
adevărului despre limba şi. 
istoria poporului. 


Stata de veghe 


Către Preşedintele Republicii Moldova 

dl Mircea Snegur, 

Preşedintele Parlamentului Republicii Moldova 
dl Petru Lucinschi, 

Prim-ministrul Republicii Moldova 

dl Andrei Sangheli 


DECLARAȚIE 


În urma adoptării Constituției 
Republicii Moldova, care a legiferat 
falsul glotonim “limbă mol- 
dovenească” drept denumire a 
limbii oficiale a statului, în unităţile 
de învăţămînt, cultură şi ştiinţă de 
toate gradele s-a creat o situaţie 
deosebit de complicată. Să 
constatăm în primul rînd că 
introducerea respectivului glo- 
tonim în uz prin aplicarea forţei, 
intimidare şi izolaţionism cultural 
— acţiuni declanşate după 27 au- 
gust 1994 de către organele puterii 
de stat împotriva cadrelor didactice 
şi a oamenilor de ştiinţă filologi şi 
istorici, o considerăm nede- 
mocratică, contradictorie literei şi 
spiritului Constituţiei (Articolele 1 
(3), 2 (2), 5 (1), 10 (2), 31 (1), 33 
(3), 35 (2), 35 (3),.35 (6) ), 
Declaraţiei universale a dreptuiui 
omului (Articolul 26), Pactului 
internaţional privind drepturile 
economice, sociale şi culturale 
(Articolul 13 (1)), Declaraţiei 
privind drepturile copilului 
(Principiul 17), Convenţiei cu 
privire la drepturile copilului 


învăţămîntului în 


(Articolul 28.3; Articolul 29. 1), 
Convenţiei privind lupta împotriva 
discriminării în domeniul 
învăţămîntului (Articolul 1.1.b; 
Articolul  3.a; Articolul 4.d; 
Articolul 5.1.c), Recomandărilor 
UNESCO privind statutul cadrelor 
didactice (Articolele 61—67); 
Recomandărilor UNESCO privind 
educaţia în spiritul înţelegerii 
internaţionale, al colaborării şi păcii 
şi educaţia pentru respectarea 
drepturilor omului şi libertăţilor 
fundamentale (Articolul 7), 
Declaraţiei privind dreptul uman la 
libertate în educaţie (punctele 
2,3,5), Memorandumuiui privind 
rolul educaţiei în procesul.integrării 
europene (Partea II; Partea III, 
punctele 2,3; Partea IV, punctele 
1,3,4; Partea V, punctele 1,2,3), 
precum şi Concepţia dezvoltării 
Republica 
Moldova (Compartimentele: 
“Principiile de bază ale învă- 
țămîntului”, “Obiective edu- 
caţionale”, “Strategiile dezvoltării 
învățămîntului”, “Conţinutul 
învățămîntului”), aprobată de 
Parlament. 

De-a lungul secolelor în 
învățămînt s-a stabilit principiul di- 
dactic fundamental, cu valoare uni- 
versală, al instruirii în baza 
adevărului ştiinţific. Elevii, 
studenţii, cadrele didactice au 
siguranță nestrămutată că adevărul 
ştiinţific se află la baza tuturor 
activităţilor umane şi a organizării 
vieţii sociale, iar organele puterii de 
stat insistă asupra unui neadevăr 


Sraa de veghe 


pentru denumirea limbii literare şi 
etniei populației majoritare. Nu 
putem accepta postura de “proroci 
mincinoși”, căci aceasta ne-ar 
aduce neamul și pe noi înşine la 
“grabnica pieire” (II Petru 1—2; 1), 
ar instaura în procesul de 
învățămînt prejudicioasele principii 
ale falsului şi mistificării, ar aduce 
traume morale copiilor şi în genere 
tineretului studios. Deci, nu 
învățămîntul, ştiinţa, cultura, 
comunicarea publică trebuie să se 
conformeze Articolului 13 (1), 


antiştiinţific şi antinaţional, din 


Constituţie, ci articolul însuși s-ar 
cere redactat şi revotat în Parlament 
în conformitate cu temeiurile 
ştiinţifice şi cu idealurile noastre de 
renaștere naţional-spirituală. 

Adevărul ştiinţific, experienţa 
proprie şi cea mondială arată că 
soluţionarea problemelor 
învățămîntului trebuie să ţină cont 
de realitățile formate. În 
învătămîntul de toate gradele s-au 

termenii “limba 
română”, “literatura română”, 
“istoria românilor”. Cei. angajaţi în 
sfera învățămîntului înglobează mai 
bine de o treime din populaţie. La 
aceştia se mai adaugă şi părinții 
celor care învaţă, iar ei constituie 
cel puţin încă o treime din 
populaţie. 

Timp de 6 ani elevii şi studenții 
studiază limba, literatura şi istoria 
din manuale editate la Chișinău sau 
Bucureşti, care au în titlu, în con- 
cept şi conţinut termenii “limba 
română”, “literatura română”, 


încetățenit 


“istoria românilor”. Articolul 13 (1) 
din Constituţie şi factorii de. decizie 
se opun acestei realităţi, privîndu-i 
pe toţi cei care învaţă de dreptul la 
învăţătură în baza adevărului 
ştiinţific, iar pe cadrele didactice şi 
pe cercetători — filologi şi istorici 
— de dreptul la profesie. În plus, 
atacarea acestor termeni conduce la 
cheltuieli suplimentare colosale 
pentru editarea literaturii didactice 
şi metodice, la pulverizarea 
potenţialului ştiinţific şi didactic în 
activităţi inutile şi inoportune, deci 
la slăbirea potenţialului intelectual 
al societăţii, iar în ultimă analiză — 
la îngrădirea dreptului de creaţie 
ştiinţifică. 

Acţiunile indicate periclitează 
activitatea normală a Ministerului 
Învățămîntului, acesta fiind pus în 
situaţia de a face opoziţie cu 
intelectualitatea pedagogică, din 
cultură şi ştiinţă, pe care o 
patronează. Criza social-eco- 
nomică face şi mai grea situaţia 
acestui minister, unicul minister 
acreditat să asigure viitor 
potențialului intelectual şi spiritual 
al societății. 

Actele internaționale la care 
am făcut referință arată că în 
Republica Moldova, prin acțiunile 
de presing asupra învățămîntului 
şi ştiinţei filologice şi istorice, 
sînt încălcate drepturile omului 
şi ale copilului. Or, asigurarea 
acestor drepturi pe calea abo- 
lirii adevărului științific cu 
privire la denumirea limbii oficiale 
a statului şi a etniei populaţiei ma- 


Starea de veghe 


joritare este, evident, imposibilă. 

Considerăm absurdă afirmația 
că utilizarea etnonimului “român” 
şi a glotonimului “românească” ar 
submina statalitatea Republicii 
Moldova. Dimpotrivă, statul nostru 
își va consolida independența pe 
măsura acordării cetăţenilor săi a 
celor mai largi drepturi 
democratice, care să stimuleze 
dezvoltarea liberă a fiecărui 
cetățean, inclusiv prin învățămînt. 

Învățămîntul şi ştiinţa trebuie 
să fie libere în acțiunile lor de 
culturalizare a maselor. Situația 
sociolingvistică din învățămînt, 
ştiinţă şi cultură nu este în 
contradicție cu situația socio- 
lingvistică a celorlalte categorii de 
populație, ce o depăşeşte calitativ. 
Aceasta e un fenomen inerent 
mişcării popoarelor către noi valori 
ale civilizației. Organele puterii de 
stat sînt obligate să sprijine pe toate 
căile, inclusiv pe cale legislativă, 
eforturile acestei părți a populației 
care perseverează pentru un nivel 
avansat de cultură al întregii 
societăți. În dezacord cu aceste 
adevăruri axiomatice, care au 
devenit norme pentru regle- 
mentarea învățămîntului în ţările 
care semnează acordurile 
internaționale indicate mai sus, 
statul nostru încurajează conștiința 
sociolingvistică şi istorică 
subdezvoltată, care a fost cultivată 
insistent de ideologia imperialistă, 
rusă şi sovietică, şi o oprimă pe cea 
avansată, reprezentată de oamenii 
de știință, de cultură și artă, de toate 


cadrele didactice în şcoli şi 
universităţi. Este firesc ca românii 
din Republica Moldova să afirme 
că vorbesc  “moldoveneşte”, 
această convingere fiindu-le for- 
mată în condiţiile de asuprire 
naţională și socială. Dar tot atît de 
nefirească şi discriminatorie față de 
cetățenii săi este atitudinea statului 
care legiferează învățămîntul în 
“limba moldovenească” — 
subdialect al. limbii române literare. 

În această ordine de idei, 
excluderea din uzul curent, didac- 
tic, ştiinţific şi oficial a termenilor 
“limba română”, “literatura 
română”, “istoria românilor” 
egalează cu renunțarea la diferite 
manifestări, cu precădere, festive, 
sau libertatea în educație, instruire, 
ştiinţă, cultură şi comunicare, 
prilejuieşte condamnarea românilor 
moldoveni la  subdezvoltare 
intelectuală şi spirituală prin 
limitarea contextului cultural impus 
de o terminologie inadecvată — 
acţiuni care contribuie ireversibil şi 
la subminarea independenţei 
Republicii Moldova. 

În baza celor arătate mai sus 
noi PROTESTĂM CATEGORIC 
împotriva politicii educaţionale şi 


profesionale prejudicioase şi 
CEREM: 
1. Oprirea imediată a 


acțiunilor discriminatorii faţă de 
elevi, studenţi, cadrele didactice din 
şcoli şi universităţi, savanți filologi, 
istorici, pedagogi, a căror onestitate 
şi ale căror convingeri ştiinţifice nu 
le permit să promoveze în procesul 

de învăţămînt neadevărul științific 
legiferat de Articolul 13 (1) al 
Constituţiei. 

2. Instruirea unui moratoriu cu 
privire la utilizarea glotonimului 
“limba moldovenească” pentru 
întreg Articolul 13 (1), nu numai 
pentru partea a doua a acestuia, 
acordîndu-li-se astfel românilor 
moldoveni aceleaşi drepturi 
constituţionale ca şi cetăţenilor 
alolingvi, pentru care atestarea 
privind cunoașterea limbii oficiale 
a statului a fost amînată. 

3. Menţinerea în şcoli şi 
universităţi, în toate instituţiile și 
domeniile publice, în titlurile de 
programe, manuale, în denumirile 
disciplinelor şi cursurilor, ale 
catedrelor şcolare şi universitare, în 
temele de cercetare ştiinţifică, la 
olimpiade, concursuri etc. a 
glotonimului “limba română”, 
recunoscut de toţi specialiştii noștri 
de prestigiu și forurile lingvistice 
mondiale drept unica denominaţie 
ştiinţifică a limbii române literare, 
a termenilor “literatura română” şi 
“istoria românilor”. 

4. Asigurarea dreptului 
cadrelor didactice de a-și alege 
manuale pentru predarea cursurilor 
şcolare şi universitare, indiferent 
dacă acestea sînt editate la Chişinău 
sau peste hotare; 
interdicţiei sacrilegice de editare şi 
reeditare a manualelor elaborate de 
specialiştii din Moldova. 

5. Luarea de măsuri urgente 
pentru stoparea campaniei de 
dezinformare a populaţiei privitor 


scoaterea 


la limbă, istorie, cultură şi conştiinţă 
națională; a campaniei de 
defăimare a oamenilor de cultură 
şi ştiinţă care promovează un alt 
punct de vedere decît cel oficial; 
stabilirea unei competiţii sănătoase 
şi democratice de idei prin 
acordarea posibilităţilor egale de 
a-şi expune punctul de vedere la 
audiovizualul de stat tuturor 
oamenilor de ştiinţă şi cultură. 

Nesatisfacerea revendicărilor 
expuse mai sus ne va acorda în 
mod automat dreptul de a declanşa 
alte măsuri de protecţie sociotul- 
turală, inclusiv greva generală a 
cadrelor didactice din şcoli şi 
universităţi. 

Apelăm către forţele 
democratice ale societăţii să ne 
sprijine prin acţiuni legale şi masive 
în vederea reinstaurării în drepturile 
sale a adevărului ştiinţific şi a 
libertăţii în educaţie. 


Adoptată la Adunarea reprezentanţilor 
instituțiilor de învățămînt mediu şi superior, 
de ştiinţă și de cultură din Republica Moldova 
în Ziua de 20 ianuarie 1995 


„VIAȚA 
FĂRĂ LUPTĂ 
NU ARE 

NICI UN SENS |” 


Dialog: 
Alexandru BANTOŞ — 
Dumitru MATCOVSCHI 


— Stimate domnule Dumitru 
Matcovschi, aţi fost şi ați rămas 
unul din cei mai aprigi luptători 
pentru renaşterea naţională a 
basarabenilor. Deşi aţi trecut prin 
cele mai grele încercări — 
Dumnezeu e martor! —, aţi rămas 
fidel idealurilor şi continuaţi să vă 
aflați pe baricade. Ce surse 
alimentează fluxul necontenit de 
energie pe care-l emanaţi? 


— Lupta, dacă e luptă şi nu e 
teatru modern, te înnobilează, te 


purifică, te  înseninează, te 
îmbărbătează. Frumoasă e lupta, 
vreau să zic. Viaţa, fără luptă, nu 
are nici un sens. Tocmai de aceea 
viaţa nu e drum bătut, dar e o luptă 
de contrarii: pămînt-mormînt, 
negru-alb, dulce-amar, floare-spin 
etc. Toţi, de la vlădică pînă la 


“opincă, luptăm. Spiritul de obicei 


luptă pentru a fi. A fi sau a nu fi e 
unica întrebare. Se încearcă a 
răspunde la ea. Toate celelalte 
întrebări, dacă nu răspundem la 
întrebarea întrebărilor, nu mai au 
rost. 

Am luptat aşadar pentru a fi. 
Pentru a exista. Am luptat pentru 
viaţă. Or, viaţa întotdeauna a fost 
şi este flux de energie. Viaţa, repet. 
Mi-a fost mereu dor de viaţă. Și de 
cuvînt, adică. Și de mamă, și de 
tată, şi de surori, şi de fraţi, şi de 
lume. Nu mi-a fost însă dor de ducă. 

Sunt o fire sedentară, melancolică, 
singurătatea e unica mea libertate. 
În fond, moldovenii toți sunt copii 
ai dorului. Și cînd te gîndeşti că 
dorul nostru moldovenesc de atîtea 
ori a fost scos la mezat... Vîndut la 
tarabă a fost. Poate de aceea sîngele 
nostru, al moldovenilor basarabeni, 
e numai dor astăzi! 

— Firesc ar fi fost ca numărul 
celor care îşi leagă destinul de 
disperata încercare de a smulge 
acest popor din ghearele pierzaniei 
să se mărească. Prin anii 89—90 
aşa şi părea că este, acum, însă, 
constatăm cu regret, lucrurile s-au 
schimbat. Numărul celor consec- 
venţi, drepți, oneşti, curajoşi, 
credincioşi idealurilor de la '89 este 
extrem de mic. Unde sînt patrioţii 
de odinioară, care nu-şi dădeau 
rînd la tribune şi microfoane? Ce 
gîndesc şi ce fac ei oare astăzi? 

— Din păcate, nu suntem decît 
cei care suntem. Tare de multe ori 
scopuri personale, mai mari sau 
mai mici, urmărim. Cu duhul sfînt 
nimeni nu trăieşte. Omul e materi- 
alist, şi ambițios e. Cu hambîţ, zice 
moldoveanul. E mai aproape, nu 
ştiu cum, hambiîţul decît ambiția, 
cred. Hambiîţul însă de multe ori ne 
joacă festa. Și atunci, unii (dintre 
cei care îi duce la vale torentul) se 
agaţă şi de un pai. Astfel amicii 
noştri democrați în '89 s-au agăţat 
de portofolii, fotolii, ca nişte molii. 
Deștepţi, mai deştepţi decît noi, 
amicii. Care idealuri? Ei nu le-au 
avut! Dă, Doamne, mintea 
moldoveanului cea de pe urmă! 
Astăzi toate greşelile noastre se văd 
ca în palmă. Nu am fost vînduţi, o, 
nu. Am fost pur şi simplu trași pe 
sfoară, minciuniţi. Vicleni şi amicii 


sunt, uneori... Iar alteori sunt pur şi 
simplu cameleoni. 

Ca ciupercile după ploaie apar 
la răspîntie de vreme cameleonii. 
Mai ales cei naţionali. Au urcat în 
"88 la tribună, şi-au citit cuvîntările 
pregătite din timp, au pus accentele 
necesare, “iubitul popor”, sătul 
pînă în gît de poveţe bolşevice, i-a 
ascultat, i-a aplaudat, “X şi Poporul, 
Y şi Poporul, Z şi Poporul” a 
scandat. Cum să nu viseze şi astăzi 
cameleonii naţionali microfoanele 
din piaţa Marii Adunări Naţionale?! 
Nu şi-au aruncat la gunoi 
cuvîntările de atunci, vor face iarăşi 
coadă la microfon, iarăşi se vor 
cocoţa sus, pe podium, iarăşi îi vor 
critica pe cei care “trebuie” şi 
numai! Am și exemple concrete. 
Nu vorbesc pe dibuite. În '89 nu 
am fost cu ei, cu cameleonii; 
aveam televizor la spital şi... am 
văzut de la o parte nevăzutul. 
Păstrez în memorie acea imagine a 
falsului patriotism moldovenesc. 
Au tras foloase cameleonii de pe 
urma obrăzniciei lor sau poate a 
curajului. Într-adevăr, nu fiecare 
muritor se încumetă, cu mîna pe 
inimă, să jure că e curat ca lacrima, 
să rupă în văzul tuturor carnetul de 
partid. Și eu am crezut la început 
în sinceritatea domnilor de viță 
nouă. 

— Totuşi, ce va însemna 
pentru istoria Basarabiei anul 
1989? Cum ar putea fi caracterizat 
astăzi? 

— Nu va însemna aproape 
nimic.  Naivi, creduli, ode 
entuziasmului am cîntat, mai bine 
zis consîngenii mei au cîntat, mie 
nu-mi ardea a cîntec în mai "89... 
Dar ce a fost a trecut! Va trece și 

entuziasmul. Şi toate vor trece. În 


anonimat. Am pornit din neunde şi 


am ajuns în nicăieri. A fost un an 
de luptă cu... noi înşine, ca să nu 
spun cu morile de vînt. Şi un an de 
ocupaţie a fost, poate nu chiar 
obişnuit, dar nici prea ieşit din 
comun. Ne-am jucat de-a istoria, 
abia astăzi înţelegem. Jocul... un fel 
de mijoarcă, cel mai copilăresc. 
Cine a numit anul '89 an al 
revoluţiei? Nu e vorba de nici o 
revoluţie. Orişice revoluţie trebuie 
să aibă cel puţin doi-trei lideri. Și 
un proroc. Lideri am avut prea 
mulţi. Cine striga “Jos comunișştii!, 
Trăiască naţia!, Alfabetul latin şi 
limba română!” era lider. Dacă mai 
avea şi un tricolor la îndemînă... 
Proroc nu am avut şi nici azi nu 
avem. Am rămas la începutul 
începuturilor. Democraţia de stradă 
ne-a rătăcit. Am încurcat 
democraţia cu anarhia. Adevărat 
monstru vorbăreţ a fost şi rămîne 
democraţia de tipul celei de astăzi. 
Calificativul e al Marelui Poet. Să 
ne imaginăm un monstru vorbareţ 
cu mii şi mii de limbi de invidie 
mișcate! În vorbele unui monstru 
vorbareţ nebunii să creadă! iarăşi 
Poetul zice. 

— Cum şi de ce a fost 
deturnată, şi de către cine, 
mişcarea peniru  renaşterea 
naţională în Basarabia? 

— De aceiaşi “democrați” 
moldoveneşti! S-au căpătuit şi ... 
oamenii nu mai cred în nimeni. În 
colonii nu pot exista partide. 
Basarabia colonie e, nu? Idesa a 
fost compromisă. Acum se creează 
fel de fel de alianţe și blocuri. Cînd 
ne va ajunge înțelepciune să 
înţelegem că e nevoie de o singură 

mişcare? De eliberare! Dacă nu ne 
va ajunge, suntem pierduţi. Nu 
cunoaștem istoria. Şi nici nu vrem 
să o cunoaștem. Pentru noi, ca şi 
pentru Ion Druţă, nu e nici o 
deosebire între Domnitor şi 
Preşedinte. Slujim în continuare la 
curtea Împăratului Roşu. Se cere să 
fim Tunet, dar şi Detunet, se cere 
să fim Cruce, dar şi Sabie. Numai 
cu Sabia sau numai cu Crucea nu 
vom învinge. 

— Care este, după părerea 
Dvs., resortul adevărat al eseului 
La răscrucea celor proşti de lor 
Druţă? | 

— Mai întîi, cred, nu face să 
pierdem orzul pe gîşte. Druţă astăzi 
e același politicastru care consideră 
poporul turmă şi nu popor El nu 
s-a prea reţinut la răscrucea proştilor 
pentru că e mai Druţă decît noi. A 
scris opere de înaltă valoare artis- 
tică, ne-a susţinut întotdeauna, 
dar... s-a îndepărtat de propria sa 
umbră, a devenit cel care a vrut să 
devină: nemoldovean, neromân, 
adept al francmasonismului agresiv. 
Păcat. Druţă nu mai ştie ce e 
durerea, nu mai ştie cum se plinge 
moldovenește. De sus, de aiurea se 
uită Druţă la “ţărişoară” şi mai ales 
la cei care fac opoziţie cîrmacilor 
E din tagma lor autorul, din tagma 
celor sătui: slujeşte la curtea lui 
Roşu-Împărat. Din cîţi prieteni avea 
altădată la Chişinău, nu ştiu dacă 
mai vorbeşte cu cineva. Ei, 
prietenii, sunt proştii de la răscruce. 
EI, moldoveanui pelerin, crede... 
N-are decît! Se crede apostol. 
Vorbeşte apostoleşte la radio, la 
televiziune, îşi publică “poveţele” 
în cele mai “populare” publicaţii, 
ale guvernului Sangheli. Săracui! 

Publicațiile, guvernul îi cer vamă: 
îl asmuță ca şi cum contra 
prietenilor de ieri. Nu vreau să spun 
că Druţă s-a ramolit... 

— Să ne referim la presă şi la 
menirea ei. Ce părere aveţi despre 
presa din Republica Moldova? 
Care ar trebui să fie rolul unei pre- 
se cu adevărat naţionale? 

— Ce părere să am? Cea mai 
proastă. Noi nu avem ziarişti. Noi 
avem frunţi plecate. Noi aşteptăm 
să-şi reazeme şeful cotul de -fruntea 
noastră. Mi-e teamă să continui... 
Astăzi cine vrea acela e ziarist. Nu 
se deosebesc unul de altul ziarele 
din “ţărişoară”. Doar cîteva au 
atitudine şi autori. Au atitudine 
ziarele de opoziţie. Ziarele de partid 
şi guvernamentale sunt la nivelul 
anului '46. Începuse foamea. Ce 
scriau publicaţiile vremii? Am 
încercat să le răsfoiesc. O 
săptămînă am stat în arhivă. Mi-am 
pus mîinile în cap. Cîntam trăiască 
poporul sovietic, slavă marelui 
conducător. Cine murea în paginile 
ziarelor noastre? Nimeni! Se vorbea 
de secetă şi nu de foametea 
organizată. Or, ce scriu astăzi 
publicaţiile oficiale? Oficiosul 
partidului de guvernămînt, de 
exemplu. Totul e bine, P.D.A.M. îşi 
bate capul de noi, noi susţinem 
acest partid, e unicul partid... etc. 
Situaţia economică din republică, 
de exemplu, nu e reflectată defel. 
Poate doar “Ţara” şi “Literatura şi 
Arta” au curajul să abordeze uneori 
şi aceste probleme. Două publicaţii, 
atît. Situaţia social-politică... iarăși 
e lăsată uitării. Ziarele toarnă zoi în 
capul opoziţiei, opoziţia se apără 
din toate puterile. Unele publicaţii 
luptă şi astăzi, ca în anii de grea 

pomină, cu spiritul naţional. 
Aceleaşi, din '88. Chiar dacă şi-au 
schimbat numele. A fost, de 
exemplu, "Sovetskaia Moldavia", a 
devenit "Nezavisimaia Moldova". 
La fel cum secretarii de partid de 
ieri sunt şefi şi astăzi pretutindeni: 
şefi de stat, raion, oraș, sat... Dintre 
revistele mai... o singură revistă 
citesc de-a fir a păr: “Basarabia”. 
Răsfoiesc “Limba Română”, aleg 
materialele care mă interesează. 
“Limba Română” e o revistă de 
perspectivă, cred. 

— Una dintre revendicările 
jinduite în '89 a fost repunerea în 
drepturile sale a limbii române. 
Acum cinci ani şi ceva a fost 
adoptată şi o lege ce urma să ne 
ocrotească graiul. Cum credeţi, în 
ce măsură în Republica Moldova 
este asigurată de. facto 
funcţionarea limbii oficiale a 
statului? Ce acţiuni ar trebui 
întreprinse pentru ca limba noastră 
maternă — româna — să devină 
principalul mijloc de comunicare în 
instituţiile statului? A 
Care limbă română? 
Republica Moldova, să nu uităm, 
botezată a fost, în 1940; de Hitler 
şi Stalin. Pactul Molotov- 
Ribbentrop rămîne şi pînă astăzi 
pact. Parlamentul moldovenesc nu 
s-a încumetat să-l condamne. De ce, 
totuşi? De aceea, cred, că acest pact 
criminal convine suveranilor chişi- 
năuieni. Or, dacă nu era pactul, nu 
erau nici ei suverani! Basarabia nu 
ar fi fost ruptă de la sînul, Patriei- 
mume. În '89, devenind țărişoara 
“ărişoară”,. Basarabia și mai mult 
e înstrăinată. Au recunoscut 
“țărişoara”, se bat cu pumnul în 
piept guvernanţii, peste o sută de 

state. Nu cunosc cifra exactă şi nici 
nu vreau să o cunosc. De care limbă 
română să vorbim astăzi? Limba 
română, dacă ne vom potrivi lor, 
cinovnicilor, e limba altui stat, 
vecin, dar totuși altul. Limba unui 
stat vecin (nu-i așa?) nu poate fi şi 
limba unui stat suveran. Astfel, 
statul suveran moldovenesc are 
limba sa moldovenească, limba sa 
maternă, limba sa natală... Natală, 
Doamne fereşte! Nu rezistă nici 
unei critici această împerechere de 
cuvinte. Mai ales, dacă ţinem cont 
de faptul că limba maternă a 
moldoveanului basarabean și 
pretinsa limbă natală a moldo- 
veanului transnistrian nu sunt nici 
măcar graiuri. Un grai nu poate fi 
limbă înainte de a fi dialect. Graiul 
natal din Transnistria e, de fapt, un 
antigrai moldovenesc. M-am săturat 
de chită, chitoroage, gîtlegăuri, 
handoape, mîneşterguri... 

Ca să fim o limbă şi o istorie, 
ca să nu pierim, suntem datori să 
ne unim, să reluăm lupta de la 
început, să venim din istorie și nu 
din comă. Contradictorie a fost 
întotdeauna istoria noastră. Astăzi 
în Europa nu există astfel de 
probleme cum e cea a limbii de stat. 
De aceea și nu ne înţeleg europenii. 
Cu de la sine putere vom face 
ordine la noi acasă. Străinii au 
problemele lor. Limba română 
poate deveni principalul mijloc de 
comunicare numai atunci cînd 
moldovenii basarabeni vor fi şi 
oleacă de munteni, ca să nu zic 
ceceni. Muntenii au mîndrie 
națională. Noi, cei. de la cîmpie, nu 
prea. Noi avem hambiîţ indepen- 
dent. Nu vom uita de asemenea că 
Moldova a născut, vai, şi cei mai 

mari vînzători ai neamului. Horia, 
Cloşca, Crişan nu au fost 
moldoveni. Moldovean a fost 
leremie Golia,.cel care l-a vîndut 
ca o iudă pe loan Vodă, viteazul 
nostru Domn. A fost domn al 
Moldovei și Dimitrie Cantemir. 
Toate nenorocirile bietei Moldove, 
Eminescu zice, de la el încep. A fost 
un mare savant, un mare scriitor 
şi... a făcut cîrdășşie cu “vecinii de 
la Răsărit”. Nu vom uita iarăşi că 
Ioan Neculce, care îl însoțea pe 
Dimitrie Cantemir, pînă l-a urmă tot 
l-a părăsit, revenind în Ţară-şi 
ducînd la bun sfîrşit nemuritoarea 
sa operă O seamă de cuvinte... În 
fine, istoria noastră, chiar şi 
contradictorie, plină e de 
învățăminte. 

— Cum credeţi, din ce cauză 
denumirea adecvată şi adevărată 
a limbii noastre nu a fost legiferată 
în Constituţia Republicii Moldova? 

— Din cauza analfabetismului 
politic moldovenesc. Aşa-zişii 
politicieni chişinăuieni sunt de fapt: 
nişte politicaştri, în sensul cel mai 
rău al cuvîntului. Nu cunosc, dar 
nici nu vor să cunoască adevărul. 
Îl şi strîmbă chiar în mod 
intenţionat. Cele două secole de 
ocupaţie ne-au deznaţionalizat. 
Astăzi cinovnicii de la Chișla-Nouă 
ne cosmopolitizează. Nici măcar 
după deget nu se ascund. Republica 
Moldova ar fi un stat multinațional, 
moldovenii ca şi cum ar fi străini 
în ţară străină. Scopul scuză 
mijloacele, nu? Basarabia este 
vîndută: păgînii anume de ea au 
nevoie, şi nu de Transnistria. Și 
pămîntul nostru e de aur, dar şi 
Balcanii la o azvîrlitură de băț se 
află. Şi apoi... suveranii cu guşă nu 

vor să cedeze, vor să rămînă pînă 
la urmă suverani, boieri de curte 
nouă, ceseistă. 

À propos, nu susțin că toți 
parlamentarii noştri sunt analfabeți. 
Unii foarte bine cunosc adevărul 
adevărat, mai mult chiar, în anii 
88—89 au luptat cot la cot cu noi 
pentru acest adevăr. Ajungînd 
parlamentari, aceşti unii (Valeriu 
Senic, de exemplu) devin peste 
noapte de nerecunoscut. În '89, 
cînd revista “Nistru” publica Ce-ți 
doresc eu ţie, dulce Românie şi 
Doina, Valeriu Senic le prezenta 
cititorului basarabean. Citez: 
“Versuri ca Tot românul plînsu-mi- 
s-a, Vai de biet român săracul... 
Codru — frate cu românul dau glas 
durerii plugărimii muncitoare..... 


căreia poetul îi opunea în per- 


manenţă stîrpiturile ce “stăpînesc 
această ţară”, neagra masă de 
grecotei ignoranţi, această plebe 
franţuzită, aceste lepădături ale 
pămîntului, această lepră a lumii și 
culmea a tot ce e mai rău, mai 
minciunos şi mai laş pe faţa 
întregului univers”, declarînd 
implacabil că mai marii vieţii şi 
servii lor smeriţi “nu sunt şi nu pot 
fi reprezentanţii națiunii" (articolul 
Dorobanţii ). 

Un mare cărturar e Valeriu 
Senic. Cel mai român critic 
moldovenesc a fost şi... ce s-a 
întîmplat cu el? Astăzi îşi critică 
propriile studii, concepţii, le neagă, 
le acuză. Păreri de rău îl încearcă: 
de ce a fost cum a fost şi nu altul, 
oaie blîndă? Nu pot să mi-l 
imaginez pe Valeriu Senic de 
cealaltă parte a baricadei. Mi-a 
prefaţat în '87 volumul Armonii. Eu 
am rămas același, el nu. 

— Teoria “limbii moldo- 
veneşti ” este “fundamentată” de 
doi, cel mult trei “ideologi”, care 
adesea nici nu au curajul să-şi 
semneze opurile, împînzind presa 
aservită puterii actuale cu o 
sumedenie de pseudonime. 

— Cei doi care sunt trei de 
fapt sunt mult mai mulți. Actualul 
parlament nu are nevoie de limbă 
literară. Parlamentarilor moldove- 
neşti chiar şi aşa-zisa limbă 
moldovenească le încurcă. Ei nu 
cunosc nici o limbă. Ei se înţeleg 
prin semne, prin gîfiieli, prin tuse, 
smiorcăieli. Să nu vorbim de curaj. 
Puţini, tare puţini oameni curajoşi 
printre noi. Puţini avem şi oameni 
de ştiinţă cu adevărat temerari. Or, 
astăzi savanții datori sunt să-şi 
impună părerea. Unii dintre ei însă 
nu au principii. Din '40, pînă în 
'89 au tot argumentat ştiinţific 
neroada “limbă moldovenească”. 
Astăzi ei nu renunţă la “operele” 
lor. Deşi sunt obligaţi să renunţe. 
Măcar de formă. Acţiunea 
academicienilor mult m-a bucurat. 
După ea însă... ce a urmat? A plecat 
de la Academie vreun savant cînd 
parlamentarii le-au spus verde în 
ochi că nu au nevoie de asemenea 
academicieni? Dar le-au spus, am 
citit şi eu, întîmplător, un articol 
semnat de un oarecare Popuşoi. 
Zicea “teoreticianul”: să nu ne 
înveţe pe noi ce limbă să vorbim 
cîţiva scriitori şi cîţiva 
academicieni! Nişte agrarieni, 
adică, au tot dreptul să ne scrie 
gramatici sau poeme în limba lor. 
Și cu aceste “canalii fizic şi moral 
decripite”, vorba lui Eminescu, 
“țărişoara” vrea să iasă în Europa? 
Să fim solemni! În primul rînd, 

parlamentarii se tem de Europa; 
dacă nu am fi stat suveran, “iubitul 
popor” ar fi mai popor. Nouă 
suveranitatea ne este contra- 
indicată. Dintre toate republicile ex- 
sovietice Moldova e astăzi cea mai 
năpăstuită de soartă. Suntem 
complet deznaţionalizaţi. Cos- 
mopolitizată e intelectualitatea 
noastră. Ea s-a “adăpat” decenii în 
şir la marea cultură rusă. O rupi de 
la țîța vacii dacă o duci în Europa. 
Avem cîţiva filologi cu inimă de 
român în piept, dar numai cîţiva. O 
întrebare mă frămîntă: unde e 
tineretul nostru studios? Ei, 
studenţii, au sau nu au coloană ver- 
tebrală? Chiar să nu le pese ce 
istorie studiază, ce limbă, cu ce 
alfabet scriu, de la Rîm sau de la 
rîme se trag, de unde, totuşi? 
Băierile răbdării se vor rupe 
cîndva? 

— Care vor fi consecinţele 
aplicării Articolului 13 în instituţiile 
de învățămînt din republică, în cele 
de stat, în general în procesul de 
reafirmare a limbii noastre în toate 
domeniile statului? 

— Cele mai “aşteptate” de ei, 
de farisei. Vom cădea în hăul cel 
mai hău: șerpii ne vor șerpi, balaurii 
ne vor bălăuri, tîrîtoreşte vom trăi, 
nu vom mai fi nici moldoveni, nişte 
corcituri vom fi, ca să nu zic mai 
rău. Copiii noştri, nepoţii nu vor 
avea viitor. Această constituţie 
“democratică” este mai 
antinaţională decît ` vechea 
constituţie, a republicii sovietice. 
Atunci eram “eliberaţi” de “fraţi”, 
astăzi suntem “înjugaţi” de ai noştri. 
Articolul 13 trage dungă neagră 
peste toate năzuinţele unui popor 
înstrăinat cu anasîna. Limba e 

componentul de bază al unei 
naţiuni. Nu vom avea limbă, nu 
vom fi naţiune. De fapt, vom fi 
naţiune numai atunci cînd vom 
avea şi Țară, nu numai limbă. Or, 
Țara noastră e şi Țara Poetului — 
dulcea Românie. 

— Cineva afirma retoric, — 
dacă nu mă înşel, la adunarea de 
re-alegere a Preşedintelui 
Academiei de Ştiinţe a Republicii 
Moldova — că Academia unei ţări 
nu este un templu al ştiinţei, ci 
chiar o religie. Postulatul era 
pronunţat îndată după ce forul 
nostru ştiinţific  votase în 
unanimitate răspunsul dat 
Parlamentului, în care işi reafirma 
atitudinea .consecventă faţă de 
denumirea limbii noastre... 

— Academia noastră, hai să-i 
spunem aşa, nu este a noastră. Este 
academia R.S.S. Moldoveneşti. Aici 
s-a născut cîndva fonfăita limbă 
cebănească, aici au “activat” cei 
mai odioşi, dar şi mai imorali 
“naționaliști” sovietici, grosuleni, 
licheni-rîmleni (de la rîmă)— 
varticeni etc. Se părea într-un timp 
că tînăra generaţie de savanţi nu va 
repeta greşelile predecesorilor, va 
avea poziţie, demnitate, mîndrie 
naţională. Știință fără mîndrie 
naţională nu se face! Trista situație 
în care se află limba română în 
Republica Moldova reclamă o 
activitate mai energică din partea 
Institutului de Lingvistică. Da, 
poziţia lui în problema limbii e 
clară, dar Institutul ar trebui să lupte 
ca această — unică acceptabilă 
poziție — să fie legiferată în 
Constituţie. Institutul e dator să 
lupte pentru o virgulă, pentru un 
punct, pentru o literă, să apere limba 

română de lighioane şi să nu facă 
sluj. Are drepturi mari Academia. 
Într-o ţară civilizată însă. La noi 
savantul e ca a cincea roată la 
căruță. Mă întreb: le convine 
tinerilor oameni de ştiinţă să ducă 
în cîrcă păcatele celor mari şi tari? 
Ei le duc. Ei fac politică 
antinaţională tăcînd. Poetul scrie 
cînd se scrie şi nu cînd “trebuie”. 
Dar savantul? Adesea joacă 
tontoroiul cu... cine? Se ploconeșşte 
în faţa... cui? Poziţia savantului 
contează, vreau să spun, mai mult 
decît titlurile lui. Academicianul 
trebuie să-şi spună durerea cu şi 
fără ocazie. Or, unii academicieni 
ca şi cum nu ar mai avea inimă. 
Astăzi academicienii matema- 
ticieni, biologi, medici etc. sunt mai 
filologi decît filologii. De ce? 
Tăcerea Academiei de aur să fie? 
Unii colaboratori de la Academie 
tînjesc după timpurile de altădată: 
au scris “opere” nemuritoare, să 
piară necitite? Au scris monografii, 
au apreciat poziţia civică a tuturor 
Canilor, Cutcoveţchilor, Corne- 
nilor..., să le scuipe tineretul de azi? 

— Cum înţelegeţi noțiunea de 
naționalism, orgoliu naţional, de 
patriotism? Ce interpretare aţi da 
acestor noțiuni pornind de la 
realitatea concretă social-politică 
creată în Repubiica Moldova? 

— Naţionalism, dacă nu mă 
înşel, vine de la nație. În nici un 
caz nu e ceea ce ziceau sovietologii 
de ieri: “ideologie şi politică 
reacționară care susţine interesele 
burgheziei”. Nu ale burgheziei, 
tovarăși bolşevici, dar ale naţiei. Și 
atunci nu mai e reacționară 
ideologia. Popoare şi naţiuni 
reacționare nu există. Pe 


francmasoni îi poate supăra 
naționalismul. Francmasonii vor o 
patrie unică. Nici Ion Druță nu 
ascunde. Şi el, după mine, nu vrea 
să fie moldovean-român. El vrea să 
fie cine este, să fie omul casei 
oriunde s-ar duce: în Germania, în 
Franța, în Georgia, în Israel. Omul 
casei, repet. Să se bucure de 
favoruri şi să nu aibă obligaţiuni. 
Eu consider cuvintele “naţio- 
nalism” şi “patriotism” sinonime. 
Academicienii moldoveneşti, cei de 
ieri, dar şi unii dintre cei de azi, le 
consideră antonime... “Orgoliul 
național” eu unul numai ca 
“mîndrie naţională” îl înţeleg. A fi 
mîndru de obiîrşia ta, de bunei și 
străbunei, de toate darurile acestui 
pămînt parcă nu e bine? Omul care 
nu se mîndrește cu Trecutul falnic 
al Patriei sale (în cazul dat al 
României) nu mă interesează. 
Predecesorii noştri au fost mîndri 
de ţara lor. Sunt ţăran şi mă 
mîndresc cu asta, zicea Blaga. Și 
tot el zicea: eu cred că veşnicia s-a 
născut la sat. Dar ce zic veniţii de 
aiurea, moldovanii nemoldoveni? 
Moldovani sunt astăzi toţi locuitorii 
Republicii Moldova. Vorba e de un 
popor moldovanesc anume şi nu de 
moldovenii propriu-ziși. Eu le mai 
spun moldobani. Acestora le este 
indiferent ce nume poartă, 
principalul e să fie sătui, să nu 
încapă în piele, să fie aleşi în 
prezidiu, să-i întindă mîna preşe- 
dintelui Snegur şi acela să nu le 
întoarcă spatele. 

— Se vorbeşte tot mai insis- 
tent despre integrarea literaturii . 
basarabene în contextul literar 
românesc. Ce şanse au scriitorii 
noştri în acest sens? Care sînt 

basarabenii ce vor completa şi 
îmbogăți patrimoniul literar 
românesc? 

— Se vorbeşte, aşa e. Dar se 
vor integra scriitorii, nu scribii. Or, 
în “ţărişoară”, scriitor e tot 
“nărodul”. Au fost primiţi în 
Uniune cu hurta buna majoritate 
din membrii organizaţiei noastre 
scriitoriceşti. Cu hurta, repet. 
Uneori şi fără cărți. Cu două-trei 
poezii abia publicate în gazeta de 
perete. Se poate întîmpla ca anume 
aceşti “talentaţi” condeieri să ajungă 
primii la Bucureşti. Integrarea a fost 
prefăcută într-o alergare de cai, 
cum s-ar spune. Și totuşi, apa trece, 
pietrele rămîn. Grigore Vieru, Mihai 
Cimpoi, Nicolae Dabija, Spiridon 
Vangheli sunt scriitori români de 
cînd sunt. Ei s-au integrat în anii 
70. Au publicat poeme-proze şi 
acolo, şi aici. Astăzi avem şi o 
poezie tînără necompromisă, dar 
mai ales cultă. Poziţie de ar mai avea 
tinerii poeţi. Viaţa nu e o plimbare 
pe litoral. Poetul care e poet trăiește 
cu gîndul la ziua de mîine şi nu la 
cea de azi. Și totuşi, unii poeţi din 
Basarabia, în ansamblu, sunt mai 
români decît poeţii români din 
România. Noi avem ce spune 
cititorului. Florile de stil mai puţin 
ne interesează. Eminescu, Blaga, 
Arghezi, Goga, Coșbuc, Barbu... 
nu umblau după flori de stil. Ei 
trăiau în poezie. Ei mureau în 
poezie. Ei veşnicesc astăzi în 
poezie. Nu-i poet fără de ţară şi nici 
nu va fi cîndva! Inepuizabilă e 
tema... 

— Cei mai buni luptători 
pentru renaşterea noastră, 
scriitorii care au avut o influenţă 
enormă la trezirea conştiinţei 


maselor în Basarabia — Grigore 
Vieru, Dumitru Matcovschi, Le- 
onida Lari, Nicolae Dabija ş.a. — 
sînt consideraţi de către unii drept 
nişte simpli şi arhaici paşoptişti, 
încercîndu-se astfel a se diminua 
reala lor contribuţie la deşteptarea 
moldovenilor. Cum comentaţi Dvs. 
această situaţie? 

— Simpli şi arhaici. Bine că 
nu simplişti. Eu de simplu nu mă 
tem. Și nici de arhaic. Astăzi a fi 
arhaic înseamnă a avea un trecut, 
o istorie. Moderniştii nu au nimic. 
Ei trăiesc pentru sine. Deşteptarea 
poporului nu-i priveşte. Pare-mi-se, 
ei nici nu înţeleg sensul cuvîntului 
paşoptist. Dacă e vorba de acel val 
de revoluţii care a zguduit Europa, 
atunci... unii trebuie să pună mîna 
pe carte. Valul se va mai repeta. 
Unii, după mine, sunt colabo- 
raționişti. Ei nu scriu cu Luceafărul 
de seară, scriu cu piciorul stîng — 
exerciţii pentru mîna stîngă. Omul 
luptă pentru un loc sub soare. Din 
păcate. Pentru caligrame nu se 
luptă. Fără simplu nu există 
compus. Astăzi, părerea mea, 
nevoie mare e anume de pașoptişti. 
Care să poată mobiliza masele, care 
să ştie a cînta şi la palat, dar și pe 
baricadă. Cînd se moare nimeni nu 
joacă mazurca! Moartea verticală e 
cea mai frumoasă. 

Să murim în picioare, şi nu ca 
nişte rîme. Pentru mine o poezie 
stearpă şi o căţea stearpă e totuna. 
Viaţa nu e stearpă! Dincolo de 


muncă, literatura e şi talent. Dar 


poate în primul rînd e talent. 
Caligramele nu au nevoie de nimic. 
Ce e val ca valul trece... 

— Care, consideraţi, este 
calitatea supremă a unei lucrări 

literare? Ce fel de literatură 
reclamă nivelul intelectual şi spiri- 
tual al conaționalilor noştri? 

— A unei lucrări... nu ştiu. Mai 
întîi să existe această lucrare. Să 
fie scrisă. Să fie trăită. Da, da, trăită 
şi nu născocită. Nu vom povesti 
baliverne, nu vom suge din deget 
adevăruri cu barbă. Calitatea 
supremă pare să fie atitudinea 
autorului. Dacă autorul nu are 
atitudine, imposibil să poată crea 
ceva. Pe fieştecine îl interesează ce 
anume vrea să-i spună autorul. Cu 
alte cuvinte, cine e autorul. Autorul 
îşi toarnă sufletul în opera sa, nu? 
Sufletul e şi naţionalitate, și omenie, 
şi lacrimă, şi bucurie... Omul 
pămîntului nu este un interplanetar. 
Mă interesează arta pe care o 
posedă autorul. Arta, să nu uităm, 
e şi limba, stilul, metafora, replica. 
Lucrările scriitorilor moldoveni nu 
se prea deosebesc una de alta. Sunt 
scheme în majoritate. Căutăm 
puncte culminante, deznodăminte, 
eroi pozitivi, negativi, facem o 
literatură angajată. Departe, tare 
departe de literatura adevărată 
suntem. Trebuia să vină un 
columbian din celălalt capăt 
de lume, să ne lovească în 
moalele capului cu un roman- 
epopee (Un veac de singurătate) 
şi să ne spună: “Ducă-se la dracul 
realismul socialist! Viaţa nu e 
numai plan, nu e numai lozincă, nu 
e numai cîntec, viaţa e viaţă!” Acest 
roman reduce la zero toată 
literatura moldo-venească. Două- 
trei-patru lucrări dacă rămîn, cele 
scrise. cu sînge. 

— Aţi scris poezie, proză, 
dramaturgie, faceţi publicistică. 
Care din aceste domenii vă este mai 


familiar? Cînd scrieţi mai cu 
inspirație? 

— Scriu poezie şi publicistică. 
Mai puţin dramaturgie. Proza cere 
timp, enorme sforţări fizice şi 
intelectuale. Am în buzunarul inimii 
un roman, dar... Poezia este 
dragostea mea dintîi. Clipă e 
poezia, şi nu veac de singurătate. 
Ea nu se planifică, ea se întîmplă, 
se naşte aici şi acum. Publicistica... 
cel mai greu se scrie. Ea însă e 
numai durere. Tocmai de aceea 
astăzi tot moldoveanul e publicist. 
Nu poet! Se poate întîmpla, cîndva, 
această zăpăcită lume să revină la 
normal. Abia atunci nu se va mai 
plînge şi nu va mai fi nevoie de 
publicistică. În concluzie: mai 
aproape de sufletul meu e poezia, 
armonia cuvintelor, melodica lor. 
De aceea şi proza mea nu e dură, e 
poetică în fond. Dură în schimb e 
publicistica şi cred că e de ajuns. 
Lucrez, de obicei, dimineaţa. De cu 
ziuă. Și pînă în seară. Noaptea nu 
prea. 

— Care vă sînt proiectele de 
creație? Despre ce nu aţi scris încă? 

— Aş vrea să editez măcar 
cîteva volume de versuri din cele 
10 pe care tipografia mi le-a... 
legat, dactilografiate în două 
exemplare: Cîntece de frupt, 
Singurătate în doi, Eternitate cu 
zei, O viaţă, o moarte, Chirurgie 
cardiacă, Inima... La sigur că nu 
voi mai reuşi să le editez. Dar 
nu-mi pare rău. Totuşi volumele 
există în două exemplare. Le 
răsfoiesc, mă bucur, plîng. Eu cu 
mine. 

— Ce bucurii aţi avut în 
ultimul timp? 

— Puţine. Ca să nu zic nici 

una. Mici bucurii de creație. Astăzi, 
de exemplu, îmi telefonează Mihai 
Dolgan: “Dumitru, am scris Trenul 
de noapte şi am o rugăminte. O 
silabă, un O e în plus, versul O 
nastalgie din nou mă-mbată, acest 
O de la început, în limba noastră 
nu'se cîntă, unit cu prima silabă din 
cuvîntul Nostalgie... vezi ce cîntăm 
— Ono. Se poate să-l uităm, să cînt 
Nostalgia?" A propos, de ce nu 
scriu cîntece moderniştii? Pentru că 
ştiu ce înseamnă cîntecul. Cîntecul 
nu este un joc. 

— Ce vis neîmplinit aveţi? 

— Șubredă mi-e sânătatea. 
Doctorii mă sfătuiesc să nu 
muncesc din greu, să nu mă 
enervez, să mă tratez pe la fel de 
fel de sanatorii... Să nu muncesc ar 
însemna să nu mai fiu. Ei mă 
sfătuiesc, eu zic “bine” şi fac ce pot 
face. Visuri neîmplinite... Tare 
multe. Mai bine să tac. Și totuşi, nu 
voi putea muri împăcat... Bolnavi 
de dor sunt moldovenii, dar cu 
veniţii de aiurea se înfrățesc. Cred 
în Marea Unire. Vine-vine-vine. Aş 
vrea să nu mor pînă atunci. O vor 
înfăptui tinerii, copiii noştri, în cel 
mai rău caz, nepoţii. Neapărat o vor 
înfăptui. Țara noastră are un Falnic 
Trecut, va avea şi un Mare Viitor. 
Am vrut să scriu o piesă cu 
Eminescu. N-am reuşit. Am studiat 
tot ce se putea studia. Nu-mi pare 
rău că am studiat, îmi pare rău că 
n-am reuşit. Din cauza acelui caz... 
Filmul lui Loteanu cu Eminescu 
este... vai-vai-vai, unde eşti, 
copilărie!?- Dar Loteanu nu şi-a 
bătut joc de Marele Poet cum şi-au 
bătut joc alți oameni de artă de 
Marele nostru Voievod. Chiar în 
primăvara acestui an. 

— Cum aţi proceda dacă aţi 
relua de la început calea deloc 
uşoară, spinoasă şi umilitoare, a 
omului de litere chemat să apere 
limba Neamului? 

— Moldoveanul trebuie să ştie 
de ce e şi nu e moldovean. Ne-am 
îndepărtat de sufletul neamului 
nostru. Rolul cuvîntului, al omului 
de artă este imens. De acolo vom 
începe, de la rădăcini. Astăzi fugim 
de oameni, ne ascundem de noi 
înşine. Oamenii de bună-credinţă 
se bat cu oamenii de bună-credinţă. 
Nici măcar cu morile de vînt nu ne 
batem. Frăţeşte trebuie să punem 
țara la cale. Vom căuta și neapărat 
vom găsi un proroc. Nu-l vom găsi? 
Atunci... nu vom învinge niciodată. 
Dar eu sunt sigur că îl vom găsi. 
Să-l căutăm! Omul de litere... e 
chemat să apere nu numai limba 
Neamului. Limba e armă de luptă 
pentru el. Mai sus de tot e spiritul 
naţional. Citită la rece, pe dinafară, 
Limba noastră de Mateevici e doar 
o poezie bună. Fiecare vers mai e 
nevoie să fie tălmăcit silabă cu 
silabă. Nu am făcut-o în '89, dacă 
nu o facem şi acum... nu avem sorţi 
de izbîndă. 

"LIMBA ROMÂNĂ ESTE 
CEA MAI FRUMOASĂ 
LIMBĂ DIN LUME” 


INTERVIU CU ACADEMICIANUL 
EUGEN GREBENICOV 


Alexei MARE: — Eugen, 
sîntem consăteni, născuți în 
Slobozia Mare, județul Ismail (azi 
raionul Vulcănești). Pe mine 
destinul m-a dus în Țară, după 
multe şi grele peripeții. Iar d-ta unde 
ai ajuns? 

Eugen GREBENICOV: — 
Îmi amintesc cu drag de Slobozia 
Mare, unde m-am născut în 1932. 
Tăticul meu era preot şi învăţător 
la școala din sat. În 1938 părinții 
s-au mutat cu traiul la Cahul. Am 
absolvit şcoala nr. 2 din Cahul; tot 
atunci, în 1949, am devenit student 
la Universitatea "Lomonosov", 
Facultatea de matematică şi 
mecanică. După absolvirea facul- 
tăţii cu diplomă de merit, am rămas 
să lucrez la Moscova. Între anii 
1962 şi 1969 am condus catedra de 
specialitate la Universitatea “Patris 
Lumumba”, din 1969 lucrez în 
calitate de şef de sector la Institutul 
de Fizică Teoretică şi Experimen- 
tală al Academiei de Științe. În 
ştiinţa mare am rezolvat problema 
fundamentării metodelor de 
mediere în ecuațiile diferențiale cu 
multe frecvențe şi am aplicat aceste 
metode la determinarea cu o mare 
precizie a mişcării corpurilor 
cerești. 

A. M.: — Acest institut se 

ocupă şi de modelarea zborurilor 
cosmice? 

E.G.: — Problemele dina- 
micii cosmice, problemele fizicii 
nucleare sînt în centrul atenţiei 
noastre. 

A. M.: — Pentru ce merite ai 
ajuns să fii “nemuritor” ? 

E. G.: — Toţi oamenii sînt 
muritori, iar cei ce se cred 
nemuritori sînt nefericiţi. Sînt fericit 
că am ajuns să sărut pămîntul Ţării. 
Înainte nu puteam merge un- 
de doream, iar dacă mergeam 
undeva, eram mereu “însoţit”. Dar 
să revin la întrebare: metodele 
noastre de investigaţie se folosesc 
în multe state. Sigur că la început 
cercetările erau dictate de politica 
celor două supraputeri din lume. 
Fiecare din cele două suprapu- 
teri dorea să-și menţină întîietatea. 
Pe atunci propusesem un model 
nou de aproximare a cîmpului 
potenţial al pămîntului; prog- 
nozarea zborurilor cosmice cu 
ajutorul calculatoarelor devenea 
astfel optimală. Recurgînd la 
metodele clasice de calculare a 
orbitei unei nave cosmice, de 
exemplu, pentru a realiza zborul în 
direcţia Lunii sau spre Venus am fi 
avut nevoie de un an de zile. Prin 
soluţia propusă de mine timpul s-a 
redus la o oră-două. 

Lucrarea a fost publicată şi 
distinsă, în 1971, cu Premiul de Stat 
al fostei U.R.S.S., iar Uniunea 
Internaţională a astronomilor mi-a 
apreciat meritele dînd numele meu 
unei mici planete. Personal, încă nu 
am văzut-o. Nu-mi pierd speranţa 
de a merge la observatorul astro- 
nomic din Crimeea şi a vedea 
planeta Grebenicov. 

A. M.: — Eugen, toată viaţa 
ai fost departe de baştină. Nu ţi-i 
dor de locurile natale? Nu ai 

remușcări că nu ai făcut totul pentru 
ai tăi, “de-acasă”? 

E. G.: — Pe măsură ce trece 
timpul mă sfişie un dor nestăvilit 
de Patrie. Îmi fac mereu procese de 
conştiinţă: am lucrat mai mult 
pentru străini decît pentru ai mei. 
De aceea, în timpul pe care mi l-a 
mai hărăzit Dumnezeu, aş vrea să 
mă consacru prosperării țării în care 
m-am născut. O, dacă Țara ar vrea 
să-şi primească fiii rătăcitori... Mai 
am forţe, idei, aş mai putea educa 
vreo cîteva generaţii de tineri 
cercetători. Cu regret, Universitatea 
de Stat din Moldova nu m-a 
acceptat nici ca rector, nici ca 
simplu profesor. Nici Academia 
noastră de Științe. Și nici România 
nu-mi propune condiţii elementare 
de lucru şi de trai. 

A. M.: — De ce? 

E. G.: — Cine știe? Poate de 
aceea că n-am acceptat invitaţia lui 
Druţă de a participa la organizarea 
Congresului “Casa noastră — 
Republica Moldova”. Sau poate 
pentru că văd în mine un 
naţionalist... Dar eu îmi iubesc 
pămîntul, Patria, limba. Eu sînt pa- 
triot, deci naţionalist în sensul bun 
al cuvîntului. 

A. M.: — Eugen, cum se face 
că, fiind din 1949 departe de 
pămînturile natale, nu ţi-ai uitat 
limba maternă? Doar contactele cu 
românii erau sporadice. 

E. G.: — Cum ai putea să-ți 
uiţi fiinţa care ţi-a dat viaţă? Cum 
ai putea să-ți uiţi limba pe 
care ai învăţat-o odată cu lapte- 
le supt de la sînul mamei? Iar 
limba română e cea mai frumoasă 
limbă din lume. Ţin minte că 
mămica tare nu voia să-mi permită 
a pleca din sînul familiei — se 
temea că am să mă înstrăinez de 
țară, de datini, de limbă. De aceea 

le-am păstrat ca pe cele 'mai sfinte 
relicve. a Ga 
„A. M.: — Știu că te-ai născut 
român din părinți români şi că ai 
vorbit românește. Între timp nu te- 
ai făcut, ca mulți dintre conaţionalii 
tăi, moldovean sau altceva? Nu 
cumva vorbeşti moldoveneşte? 

E. G.: — M-am născut român 
şi-am să mor român, căci 
naționalitatea nu se schimbă 
precum chipiul sau încălțările. 
Națiunea “moldovenească” a fost 
inventată de Stalin, ca şi “limba 
moldovenească”. Pe românii din 
Ucraina îi mai accepta ca români, 
însă pe cei din Moldova nu, ca nu 
cumva să le treacă prin gînd ideea 
de a se reuni cu frații de peste Prut. 
Este una din invențiile cele mai 
diabolice ale comuniştilor de 
atunci, pe care o promovează in- 
sistent şi cei de acum. De aceea nici 
nu vor să mă invite în republică, 
probabil, pentru că eu ţin că sînt 
român şi vorbesc româneşte. Chiar 
dacă o bună parte din viaţă am 
vorbit şi am scris rusește, totuna nu 
mi-am uitat limba mamei. Și nu o 
voi uita, şi nu mă vo” dezice de ea 
niciodată. 

Sînt mîndru si solidar cu 
Academia de Științe a Moldovei, 
care a ştiut să apere demnitatea 
adevărului pe care trebuie să-l 
slujească. Nu există naţiune 
moldovenească şi limbă moldo- 
venească, după cum nu există 
națiune şi limbă oltenească, 
bănăţeană, maramureşeană, 
bucovineană, transnistriană etc. 
Există români și limbă română şi 
punctum, vorba clasicului. Cu 
această convingere am să intru şi 
în mormânt. 

AURA NUMELUI 


“Peste veacuri depărtate 


vor pluti a voastre nume... 
(Alexandru Vlahuţă) 


Din informaţiile oficiale, difuzate în 
mass-media de către persoane cu funcţii de 
răspundere din organismele statale, aflăm că în 
anul curent se va purcede la eliberarea unor noi 
buletine de identitate (pașapoarte) pentru 
cetățenii Republicii Moldova. E ştiut că în 
buletinele (pașapoartele) vechi numele multor 
cetăţeni erau greşit ortografiate, de aceea este 
tocmai momentul-oportun să revenim la 
numele noastre corecte. 

Publicăm, cu această ocazie, materialul 
dnei Stela Palii, atenţionînd cititorul asupra 
necesității de a ne păzi cu sfințenie numele 
transmise de strămoși şi pe care noi avem a le 
lăsa urmaşilor, ca pe cea mai sacră comoară, 


neîntinate şi nealterate. 


Vremurile demult apuse 
trăiesc în noi prin amintiri 
conştiente sau subconștiente. Fiind 
obsedaţi de o perpetuă căutare a 
izvorului, spunem că toate au un 
început, admiţînd astfel și existenţa 
sfirşitului. Infinitul însă ne domină: 
dorim cunoaşterea eternă, 
nemurirea, ne guvernează visul 
creației, sîntem fericiții robi ai 
cugetului. Precum e şi firesc, 
existenţa noastră în timp şi spațiu 

se vrea personalizată, 
conștientizată. De aceea am părăsit 
anonimatul relativ al biologicului 
pentru a încerca să ne afirmăm prin 
personalitate. Tocmai atunci, 
planînd în spaţiul limbii, am sesizat 
necesitatea numelui. 

Ce este numele? De ce ne 
frămâîntă înțelesurile acestui cuvînt, 
materializate în marmura milenară 
a graiului de geniul anonim al 
poporului sau de cel al inspiraţilor 
creatori din toate timpurile, ca în 
exemplele: 

“I s-a dus numele” (din 
popor); 

“Decit să-ţi iasă nume rău, 
mai bine ochii din cap” (Anton 
Pann); 

“Toţi slujbaşii curții o luară 
în nume de bine, văzindu-i 
vrednicia...” (P.Ispirescu); 

“A-şi face un nume” — a 
deveni cunoscut (din popor); 

“Nestricat de vremi rămîne 
singur numele cel bun” 
(A. Vlahuță); 

“Sînt nume ce sparg ziduri...’ 
(Al. Davila); 

“.. aceasta e numele mieu 
pînă la veciia veacului şi aceasta e 
pomeana despre mine den săminţă 
pre săminţă” (Palia de la Orăştie, 


> 


1582) etc.? 
lar în cuvîntul nume din 
cununa de înțelepciune a 


binecuvîntării pare să se fi ascuns, 
nealterată, chiar armonia 
începutului: “În numele Tatălui, al 
Fiului şi al Sfîntului Duh. Amin”. 
Limbajul academic al 
dicţionarelor ne defineşte numele 
drept “cuvînt sau grup de cuvinte, 
prin care numim, arătăm cum se 
cheamă o fiinţă sau un lucru, o 
acțiune, o noţiune etc. şi prin care 

acestea se individualizează. Nume 
de botez (sau mic) = prenume. 
Nume de familie = nume pe care îl 
poartă toți membrii aceleiaşi familii 
şi care se transmite de la părinţi la 
copii” (DEX, Bucureşti, 1984, 
pag. 611). 

Dacă însă reflectăm şi asupra 
multor subtilități care nu încap între 
copertele dicţionarelor, observăm 
că înţelesului cotidian al cuvîntului 
nume, în raport cu ființa umană, i 
se adaugă noi semnificaţii. 

Atît geneza numelui şi a 
personalităţii, cît şi evoluţia lor 
viitoare sînt asociate perfect. Diada 
nume pesonalitate este 
inseparabilă. Dacă latura biologică 
a personalităţii e determinată de 
genotip (totalitatea de gene ale 
organismului), cea spirituală e de 
neconceput în afara spațiului limbii 
materne şi implicit în absența 
numelui. La fel cum genotipul in- 
clude în sine o totalitate de potenţe, 
care urmează să se manifeste în 
fiece caz concret într-un mod 
irepetabil, tot astfel fiece nume in- 
clude în sine o multitudine de 
sensuri, de posibilităţi ce urmează 
a fi realizate. E un tezaur ascuns, 
un mesaj ce poate fi descifrat de 
personalitatea care-l poartă. Astfel 
același nume, purtat de oameni 
diferiţi, este în acelaşi timp şi vechi, 
dar şi nou, este irepetabil, fiindcă 
poartă însemnele unei personalităţi 
concrete. În acest sens l-am putea 
parafraza pe Descartes: Am un 
nume, deci exist! 

Aşadar, ce reprezintă numele? 
Cu certitudine, numele este o 
câtegorie psihologică, indis- 
pensabilă în analiza fenomenului 
personalității; o categorie logică în 
ilustrarea coraportului obiect— 


funcţie; este, de asemenea, o 
categorie onomastică, originea şi 
evoluția numelor constituind 
obiectul de studiu al disciplinei 
onomastica; mai mult chiar, numele 
este o categorie filozofică, dacă îl 
raportăm la însăşi existența noastră 
ca fiinţe născute din interferența 
biologicului şi socialului. Nu 
trebuie, deci, să ne mire faptul că 
fiece epocă îşi are principiile sale 
de denominaţie. 

Iniţial numele ţine de anumite 
calităţi ale personalităţii, de fapte 
concrete şi este primit la o anumită 
vîrstă, criteriile fiind diferite de la 
popor la popor. O altă etapă în 
evoluţia denominaţiei, ulterioară 
celei citate, este legată de un nou 
criteriu, axat pe naştere, care 
exprimă “bucuria părinţilor că au 
un copil, speranţele pe care și le 
pun în odrasla lor. De aici înainte 
nu mai e vorba de faptele pe care 
le-ar fi făcut purtătorul, ci de dorința 
părinților de a-l vedea 
manifestîndu-se într-un anumit fel 
demn de laudă. Primitivii cred în 
forța magică a numelui. Își 
închipuie că, cu ajutorul lui, 
stabilesc destinul viitor al copilului” 
(Al. Graur, Nume de persoane, 
Bucureşti, 1965). Felul şi gradul de 
influență a numelui asupra 
purtătorului rămîne o chestiune 
controversată ce îşi așteaptă încă 
rezolvarea. Cert este că primirea 
numelui constituie o etapă foarte 
importantă, de aici şi vălul mistic 
al iniţierii în diverse culte, un nume 
nou simbolizînd o nouă calitate, 
renașterea, reînnoirea personalităţii. 

Epoca creştină vine cu 
anumite modificări ale acestor 
precepte, însă importanţa numelui 
nu este nici ignorată, nici 

minimalizată. Drept mărturie ne 
serveşte primirea numelui în clipa 
botezului — taină creștină — în 
concordanţă cu canoanele 
bisericeşti şi cu ziua nașterii. Să 
reținem că preotului — cel ce 
oficiază botezul — i se mai spune 
părinte, că această calitate li se mai 
atribuie naşilor, care, pe lîngă 
funcţiile legate de ritualul 
botezului, pot dona numele. 
Credem că nu este o simplă 
coincidenţă utilizarea unuia şi 
aceluiaşi cuvînt “părinte” pentru 
a-i desemna pe cei care-ţi dau viaţă 
şi, alături de ei, pe cei care îţi oferă 
îndrumarea, inclusiv darul numelui 
— o permanentă Nota bene pentru 
viitor. Aceste detalii ne vorbesc 
despre tangenţa dintre noţiunile 
nume — părinţi, interacţiunea 
acestora oferindu-ne noi spaţii de 
gîndire. În această ordine de ide? 
actul de donaţie a numelui, căruia i 
se imprima în trecut o forţă ocultă, 
poate fi interpretat ca o dăruire a 
“energiei” sufleteşti a părinţilor, 
ascunsă în complexul sonor al 
numelui. 

Acestea fiind spuse, am dori 
să remarcăm necesitatea unei 
atitudini deosebite față de 
fenomenul complex care este 
numele, necesitatea unui cod etic 
al numelui, care să includă nişte 
precepte de comportament uman, 
începînd cu astfel de acţiuni ca 
pronunţarea şi ortografierea corectă 
a numelor (în această problemă a 
se vedea V. Pohilă, Nume proprii 
din alte limbi în context 
moldovenesc, Chişinău, 1988) 'şi 
conştientizînd în mod special 
necesitatea păstrării numelui în 
spaţiul ce l-a generat — cel al 
limbii. 

Or, cele întîmplate cu numele 
multora dintre consîngenii noștri în 
ultimele decenii constituie un 
adevărat calvar, o ignorare totală a 
codului etic de care vorbeam, o 
încercare a haosului de a ne smulge 
identitatea, traumîndu-ne sufletele. 
Această realitate este deosebit de 
dureroasă, mai ales prin faptul că 
are deja antecedente în istorie. 
"Buletinul Municipal Chișinău" 
insera în 1943 (nr. 39—40, pag. 14) 
“Cîteva desluşiri cu privire la 
redobîndirea numelor pierdute” şi 
un “Tablou de persoane care au 
cerut redobîndirea numelui de 
familie din trecut”, care vorbesc de 
la sine (a se vedea anexa). Cităm 
doar cîteva fraze, care nu şi-au 
pierdut actualitatea: “Prin 
redobîndirea numelor pierdute nu 
se înțelege schimbarea ori 
potrivirea numelui de familie actual 
pe care-l poartă cineva astăzi, ca să 
semene a nume românesc. 
Redobîndirea înseamnă un nume 
pe care l-au purtat înaintaşii cuiva 
şi pe care în cursul vremii din cauza 
împrejurărilor l-a pierdut, ori i-a fost 
schimbat,  traducîndu-l ori 
potrivindu-l după o limbă străină. 
„.. Conducerea Basarabiei prin 
diferite ordine explicative pentru 
„redobîndiri de nume pierdute de 
către oricare cetățean al Basarabiei 
a acordat înlesniri... astfel ca 
această operaţie să se poată face 
repede şi fără nici o greutate sau 
cheltuială de bani și timp”. 

Deşi deosebit de sugestive, 
cele expuse în pasajul citat necesită 
un succint comentariu. În primul 
rînd, se cere remarcată exactitatea 
cu care expresia “redobîndirea.: 
numelui” reflectă esența acţiunilor 
întreprinse de conducerea 

Basarabiei în perioada respectivă. 
În al doilea rînd, această expresie 
—— redobîndirea numelui — ar 
putea fi un generic potrivit pentru 
activitatea organelor de drept din 
Republica Moldova în direcţia 
revigorării şi respectării tradiţiei 
onomastice. O concluzie care se 
impune în urma lecturii pasajului. 
menţionat ar fi cea privind 
atitudinea deosebită a conducerii 
față de problema revitalizării 
tradiţiei onomastice, confirmată 
prin acordarea de explicaţii şi 
înlesniri persoanelor care solicitau 
redobîndirea numelui. Mai mult 
chiar, aceste servicii se ofereau 
gratuit şi operativ sau, precum e 
consemnat în nota explicativă din 
"Buletinul Municipal Chişinău”, 
“fără nici o greutate sau cheltuială 
de bani şi timp”. E limpede că o 
asemenea abordare a problemei 
trebuie să se fi încununat de succes, 
persoanele vizate fiind încurajate să 
se adreseze instanţelor respective şi 
să solicite revenirea la numele din 
trecut, fără a fi expuse unor 
frustrări şi umilinţe inutile. 
Revenind la realitatea de astăzi, 
trebuie să constatăm că persoanelor 
care poartă nume schimonosite li 
s-a adus un prejudiciu moral. Chiar 
dacă este imposibil să-i evaluăm 
dimensiunile, cred că statul în care 
trăim ar trebui să-şi facă o datorie 
de onoare din acordarea de ajutor 
cetăţenilor săi în vederea facilitării 
redobîndirii numelor adevărate. 
Este vorba de un şir întreg de 
măsuri în acest sens, cum ar fi 
acordarea de consultaţii de către 
specialiştii în domeniul 
onomasticii, eliberarea gratuită de 
acte ce confirmă forma corectă a 
numelor în cadrul Arhivei de Stat a 

Republicii Moldova, dotarea 
centrelor de eliberare a noilor acte 
de identitate cu îndrumare 
onomastice, finanţarea acestor 
activități fiind realizată din bugetul 
republican. Astfel s-ar putea 
compensa cel puţin parţial 
prejudiciul moral la care mă 
refeream mai sus. 

Ori de cîte ori încercăm să 
dăm o apreciere prezentului, ori de 
cîte ori ne apasă povara 
incertitudinilor, ne deplasăm 
imaginar în trecut spre a găsi 
argumentele necesare. Pentru a ne 
convinge de fiecare dată de 
veridicitatea dictonului “Historia 
est magistra vitae”. Să apelăm la 


“înţelepciunea istoriei pentru a 


repara regretabilele erori comise cu 
voia sau fără voia cuiva. Şi; în tot 
ce vom face, să nu uităm a 
desprinde din  inspiratul şi 
profundul vers eminescian și o 
rugăminte pentru numele nostru: 
“Pe mine mie redă-mă”. 

Anexă 

TABLOU 


de persoane care au cerut redobândirea numelui 
de familie din trecut 
(Continuare) 


Numele actual 


827. 
828. 
829.. 
830. 
831. 
832. 
833. 
834. 
835. 
836. 
837. 
838. 
839. 
840. 
841. 
842. 
843. 
844. 
845. 
846. 
847. 
848. 
849. 
850. 

851. 
852. 
853. 
854. 
855. 
856. 
857. 
858. 
859. 
860. 


Lozinschi Zlnaida-Zina 
Malaidah Boris 

Şpac Vera 

Dogoter Vladimir 
Ivanițchi Tatiana 
Paraschivoglo Hristofor 
Ceaicovschi Vsevolod 
Ivanițchi Vera 

Ivanov Dumitru 
lanuşco Pavel 

Petrov Vera 
Silvestrovici Vladimir 
Maghiar Gheorghe 
Maghiar Gheorghe 
Bocunovschi Gleb 
Bocunovschi Dimitrie 
Bocunovschi Mihail 
Suşițchi Anton 

Hadji Zinaida 
Remenco Alexandra 
Marşevschi Sofia 
Orlenco Ştefan 
Luchianov Varvara 
Luchianov Antonina 
Mandro Arcadie 
Mocluţehi Larisa 
Zigher-Korn Boris 
Gordienco Elena 
Gurtovoi ion 
Hadjinov David 
Catanchin Vladimir 
Paraşcin-Zaiaţ Eugen 
Volontirov Nicolai 
Cuzneţov Alexandru 


(Va urma) 


Cerut schimbarea în 
Lozeanu 
Malai 
Graur 
Dogoreanu 
Ivănescu 
Paraschiv 
Ceianu 
Ivănescu 
Ivănescu 
lonaş 
Petru 
Silvestru 
Magearu 
Magearu 
Bocunescu 
Bocunescu 
Bocunescu 
Suşneanu 
Hagiu 
Râmneanu 
Marşescu 
Orleanu 
Luchian 
Luchian 
Mândru 
Mocanu 
Cornea 
Gordian 
Gurteanu 
Hagiu 
Catineanu 
Paraschivescu 
Volentiru 
Fieraru 


Clasă 


lie DAN 
lași 


RAPORTUL 
DINTRE 
ISTORIE 

ȘI TOPONIMIE 


Ca domeniu interdisciplinar, 
toponimia studiază, în primul rînd, 
originea, semnificaţia şi evoluţia 
numelor de locuri dintr-o limbă. 
Toponimele românești sînt legate 
atît de istoria poporului, cît şi de 
istoria limbii noastre. Din această 
cauză, ele pot fi studiate din mai 
multe puncte de vedere: al 
geografului, al istoricului şi al 
lingvistului!. 

Deoarece, din cele mai vechi 
timpuri, oamenii au fost obligați să 
denumească, prin individualizare, 
realităţile înconjurătoare (geogra- 
fice, sociale şi istorice), toponimia 
prezintă o importanţă deosebită 
pentru istorie şi pentru lingvistică. 
Această situaţie implică studiul 
apariţiei numelor de locuri într-o 
epocă istorică, evoluţia formală a 
acestora, dar şi dispariţia, 
traducerea, suprapunerea sau 
substituirea unor toponime. Între 
alții, Albert Dauzat a arătat că, pe 
lîngă însemnătatea lingvistică, 
concluziile trase din studiul 
numelor de locuri interesează 
psihologia socială şi mai ales istoria 
unui popor şi a unui teritoriu: “la 
toponymie est en relations avec les 
migrations des peuples, les 
conquêtes, les colonisations, les 


changements de langue, comme 
aussi avec la mise en valeur du sol 
et les étapes successives de la 
civilisation. Enfin, par les vestiges 
qu’elles exhume des langues 
parlées autrefois surun territoire 
donné, elle nous permet de plonger 
dans le passé plus loin qu’à l’aide 
des matériaux fournis par la langue 
genârale”?. 

Alături de istorie şi arheologie, 
și toponimia poate contribui la 
cunoașterea etapelor mai vechi din 
trecutul istoric, mai ales în ceea ce 
priveşte amestecul de populaţii în 
anumite teritorii sau deplasările 
românilor în anumite condiţii so- 
cial-istorice şi în anumite direcţii. 
Prin poziţia lor specială în cadrul 
limbii (sistemul numelor proprii), 
numele de locuri “interesează 
deopotrivă pe geograf, pe istoric, 
pe etnolog, pe lingvist. Aşa se face” 
că toţi aceşti specialişti s-au simțit 
şi continuă să se simtă atraşi de 
toponimie în sensul larg al 
cuvîntului”*. 

Pentru istorici, numele de 
locuri pot avea valoarea unor 
documente istorice. În mod 
deosebit, pentru epocile pentru care 
documentele lipsesc sau sînt 
insuficiente, toponimia poate fi 
considerată, după academicianul 
Iorgu lordan, “istoria nescrisă a 
unui popor, o adevărată arhivă, 
unde se păstrează amintirea atîtor 
evenimente care s-au petrecut de-a 
lungul timpurilor şi au impresionat 
într-un chip oarecare sufletul popu- 
lar”$. 

Atît pentru lingvist cît şi 
pentru istoric, întrebările care se 
degajă din cercetarea numelor de 
locuri din România sînt 
următoarele: 

a) cum procedează românii la 
denumirea locurilor? 
b) ce fapte de limbă pot fi 


constatate în toponimia 
românească? 

c) în care regiuni locuite de 
români toponimia probează 


amestecuri etnice?€ 

Aşadar, ca domeniu interdis- 
ciplinar, toponimia foloseşte, alături 
de criteriile  onomasiologic, 
etimologic şi funcţional, pe cel 
istoric, geografic şi sociologic. Cu 
privire la raportul dintre toponimie 

“ şi istorie, lingvistul român Ovid 
Densusianu remarca faptul că în 
toponimie istoricul găseşte 
numeroase “fapte preţioase pentru 
cunoaşterea trecutului nostru... în 
ele se păstrează şi astăzi forme care 
au dispărut cu desăvîrşire din limba 
română, dar care au trebuit să 
existe într-o epocă anterioară 
monumentelor noastre literare. Am 
întîlnit, pe de altă parte, cuvinte 
care nu mai trăiesc decît în unele 
regiuni sau care aveau altădată un 
înţeles mai mult sau mai puţin 
îndepărtat de cel de astăzi. Toate 
aceste forme prezintă un deosebit 
interes pentru istoria limbii 
române” 7. 

Întrucît toponimia reflectă 
legătura dintre om şi natură, dintre 
societate şi mediul înconjurător, 
numele de locuri se prezintă adesea 
în straturi istorice. Deşi complexă 
şi dificilă, analiza acestor termeni 
trebuie să aibă în vedere şi 
cercetările altor discipline ştiinţifice 


precum istoria, arheologia, 
etnografia şi economia. 
La aceasta se adaugă 


cunoștințele de fonetică istorică, de 
dialectologie, de geografie (ge- 
nerală sau regională), de folclor şi 


arhedlogie. 

Complexitatea analizei 
materialului topic şi numeroasele 
probleme pe care aceasta le pune 
în fața cercetătorului l-au 
determinat pe Albert Dauzat să 
numească toponimia “utile 
gymnastique de l'intelligence”, 
despre care afirma, în cunoștință de 
cauză, următoarele: “Peu de 
branchas de la linguistique 
nécessitent une éducation 
scientifique plus solide, une 
préparation technique plus 
sérieuse, la mise en oeuvre de 
connaissance plus nombreuses, 
pertant d'une part sur l’histoire et 
la géographie tant générales que 
régionales” ?. 

Pe lîngă cercetările cu caracter 
lingvistic (aici trebuie să avem în 
vedere şi anchetele pe teren), 
cercetătorul toponimiei trebuie să 
folosească şi un bogat material cu 
caracter istoric (în sens larg), 
documente, hărți, inventare, 
statistici, acte de ` vînzare- 
cumpărare, la care trebuie adăugate 
numaidecît istoria şi geografia lo- 
cală, tradițiile populare, materialul 
folcloric şi cel dialectal. 

Studiul numelor de locuri 
dintr-o regiune dată poate aduce 
prețioase informații cu privire la 
istoricul populării unei zone, la 
înființarea unor sate, la dispariția 
unor localități, la simbioza etnică 
dintre romani și alte populaţii °. 
Numele de locuri prezintă, de 
asemenea, un interes special pentru 
istoria culturală şi economică a 
populației dintr-o regiune oarecare. 
Considerate ca “auxiliar al istoriei” 
sau “rezultat al veacurilor”, 
toponimele sînt legate de mai multe 
aspecte social-istorice şi 

economice, întrucît diverse 
momente “din viaţa unei colec- 
tivități umane: istorice (în sens 
strict), sociale, economice, politice, 
psihologice găsesc ecou, adesea 
foarte prelungit, uneori permanent 
şi definitiv, în toponimie” !. Nu 
numai prin originea şi evoluţia lor 
toponimele sînt invocate de 
lingvişti şi istorici, ci şi pentru 
caracterul de referință cu privire la 
aspecte social-istorice ca: înte- 
meierea sau dispariţia unor sate; 
natura şi durata raporturilor de 
proprietate între boieri şi mănăstiri, 
între boieri şi țărani; organizarea 
vieţii sociale în timpul feudalismu- 
lui românesc; mişcările de populaţii 
pe teritoriul României, rolul unor 
instituţii în viaţa socială a timpului. 

Nu întîmplător, unele 
concluzii ale istoricilor români şi 
străini cu privire la continuitatea 
daco-romană în Dacia, la 
raporturile slavo-române şi evoluția 
statului românesc între secolele al 
XIV-lea — al XVIII-lea se bazează 
şi pe fapte diverse din toponimia 
românească (ca şi din 
antroponimie). În legătură cu 
raportul dintre toponimie şi istorie, 
Nicolae Iorga era de părere că cea 
dintîi reprezintă “o comoară 
ignorată” care ne poate da “o 
esenţială întregire a cunoștinței 
istoriei românilor” !!. În general însă 


a fost exagerată valoarea 
“toponimelor ca documente 
istorice” !?. 


Chiar şi lingviştii români au 
recunoscut importanța numelor de 
locuri pentru cunoaşterea istoriei 
unui popor. Astfel, Ovid 
Densusianu situa toponimia între 
mijloacele “de reconstituire a 
trecutului”, în timp ce I. A. Candrea 

afirma categoric că “pentru a face 
toponimie este, nevoie de temeinice 
cunoştinţe istorice”; pentru acest 
învăţat, “numirile topice sînt 
mărturii sigure despre trecerea şi 
poposirea diferitelor popoare pe 
meleagurile noastre” °. Dar dintre 
lingviştii români, cel care a studiat 
toponimia românească din 
perspectivă istorică este Nicolae 
Drăganu, autor. a două lucrări 
apreciate şi astăzi: Toponimie şi 
istorie (1928) şi Românii în 
veacurile IX—XIV pe baza 
toponimiei şi onomasticii (1933). 
Mai recent au apărut alte două 
lucrări monografice de toponimie: 
Vechea vatră a Sarmisegetuzei în 
lumina toponimiei de Mircea 
Homorodean (1980) şi Toponimie 
şi continuitate în Moldova de nord 
(1980). 

E de la sine înţeles că sursele 
documentare, de orice natură ar fi, 
nu pot da răspuns la toate 
întrebările pe care le ridică 
toponimia, dar nici numele topice 
nu au toate aceeaşi importanţă 
pentru cercetările istorice. Numai 
unele dintre ele “ne informează 
asupra vieţii colective a poporului 
român sub diversele ei aspecte” !. 

În această categorie trebuie să 
includem numele de locuri care 
păstrează amintiri materiale din 
trecut (fortificaţii, şanţuri, valuri de 
apărare). O altă serie de toponime 
importante, al căror caracter istoric 
este evident, păstrează amintirea 
contactelor dintre români şi alte 
populaţii. Potrivit opiniei lui Iorgu 
Iordan, toponimia românească 
“prezintă o bogăţie remarcabilă de 
numiri amintitoare ale multelor şi 
feluritelor popoare cunoscute de 
români în cursul secolelor”!5. Din 

această categorie de topice putem 
cita: Armanul, Bulgari, Comana, 
Gepizi, Greaca, Huţani, Lipovanul, 
Neamțul,  Peceneaga, Rusca, 
Secuia, Sîrbi, Tulceni, Unguraşul 
(unele dintre ele cunosc numeroase 
forme derivate) !€. Există însă şi o 
serie de toponime istorice care arată 
originea locală (Birsana, 
Moldoveanul, Qlteanca, Someşeni, 
Suceveni, Ungureni) sau amintesc 
evenimente şi obiecte istorice 
(Cetatea, Grădiştea, Meterezul, 
Războieni,  Şanţul, Tabăra, 
Troianul) ". 

Oricare ar fi punctul de vedere 
din care studiem un anume loc, 
trebuie să avem în vedere 
localizarea şi stabilirea vechimii 
acestuia, ceea ce ar putea fi de un 
real folos și în stabilirea etimologiei 
termenului topic respectiv. În cazul 
numelor de sate, atestările istorice 
permit identificarea unor localităţi 
dispărute în decursul istoriei, 
precum şi epoca în care un nume 
de loc a fost înlocuit cu altul 
într-un moment istoric dat (evident, 
acolo unde acest lucru este posibil). 

Toponomastul trebuie, fără 
îndoială, să se bazeze pe o serie de 
criterii strict lingvistice (numele de 
locuri ce aparțin lexicului unei 
limbi şi au suferit, deci, schimbări 
fonetice şi morfo-sintactice), dar nu 
trebuie să se piardă din vedere şi 
faptul că un toponim, ca expresie 
individualizatoare a realităţii, este 
condiţionat de un element natural, 
de unul formal şi, adesea, de unul 
istoric (nu toate numele de locuri 
se supun acestei reguli). Mai ales 
pentru numele-topice apărute mai 
recent legătura dintre ele și faptele 
social-istorice care le-au determinat 
apariţia este evidentă. Numele de 

localităţi au un caracter motivat. În 
explicarea multor toponime, istoria 
foloseşte toponimia, dar și aceasta, 
la rîndul ei, apelează la 
documentele istorice, “pentru a i se 
putea stabili măcar aproximativ 
vechimea şi aspectul lingvistic, fără 
de care o utilizare judicioasă a ei 
nu-i posibilă”. 

Aşadar, criteriul lingvistic şi 
cel istoric se întîlnesc în analiza 
toponimiei, mai ales în cazul acelor 
nume de locuri care alcătuiesc ceea 
ce am putea numi toponimie 
istorică. Avînd în vedere raportul 
de reciprocitate între toponimie şi 
istorie, Emil Petrovici ajungea la 
următoarea concluzie: “En tout cas, 
les historiens ne doivent jamais se 
dispenser du contours de la 
linguistique dans leurs études rela- 


.tives aux noms de lieux, afin de 


pouvoir tirer les conclusions 
valables concernant l’histoire d'une 
region, d'un pays, d'un peuple. 
D'autre part, les toponymistes ne 
peuvent, eux non.plus, renoncer à 
Paide de Phistoire. Pour expliquer 
un nom de lieu quelconque, on doit 
tenir compte, en effet, des données 
historiques concernant la région où 
se trouve le lieu respectif et la 
localité dont on étudie le nom” ". 

Cele mai multe nume de locuri 
dintr-o limbă sînt produsul unor 
condiții istorice, prin urmare nu sînt 
întîmplătoare. Istoria poate adeseori 
să descopere şi să analizeze cauzele 
care au generat nomenclatura 
topică respectivă. În decursul 
timpului, numele de locuri 
evoluează, sînt dinamice, întrucit 
toponimia “este o realitate vic” 2. Deși în 
general numele topice au o 
stabilitate mult mai mare decît 
elementele vocabularului curent, 

toponimele suferă modificări, în 
sensul că unele toponime dispar, 
altele sînt înlocuite sau traduse 
(acest proces este, la rîndul lui, 
determinat istoric). Pe baza unor 
repere de natură istorică, 
toponomastul poate să stabilească 
serii sau categorii de termeni topici 
şi o cronologie a toponimiei unei 
regiuni date. 

Chiar şi în stabilirea 
etimologiei unui toponim, cauzele 
care explică apariția, modificarea 
sau dispariția unor denumiri 
geografice nu pot fi trecute cu 
vederea, mai ales că aceste cauze 
sînt de multe ori de natură istorică. 

O perspectivă istorică în 
cercetarea toponimiei presupune, 
pe lîngă cronologia numelor de loc, 
şi cunoaşterea schimbărilor 
cantitative şi calitative din 
toponimie, care se poate realiza 
numai pe baza documentelor 
istorice °. 

Potrivit unei asemenea 
concepții, din punct de vedere 
sincronic, am putea considera 
toponimia ca o imagine lingvistică 
a istoriei unei regiuni oarecare: 
“fiecare numire geografică este 
istoria exprimată prin legile 
limbii”??. Deoarece toponimia “este 
un element care, mai ales pe o 
anumită treaptă de civilizație, este 
amestecat intim în întregul proces 
de producţie” %, reperele istorice 
permit cercetătorului să stabilească 
stratificarea în toponimie, zonele de 
interferență toponimică, crono- 
logia elementelor topice şi direcția 
expansiunii sau iradierii topo- 
nimice (a-termenilor entopici, a 
anumitor apelative sau a unor 
modele derivative) %. 

Întrucît numele de locuri nu 

sînt deloc întîmplătoare (cu unele 
excepții) nici prin originea, nici prin 
încadrarea lor în sistemul limbii 
române, trebuie să admitem că 
denominația geografică este 
condiționată istoric. În această 
privință, un rol important îl au 
situația economică, factorii 
demografici, relațiile de propri- 
etate şi simbioza etnică. Aşa cum 
au subliniat în repetate rînduri 
Iorgu Iordan şi Emil Petrovici, între 
toponimie şi istorie există un raport 
de reciprocitate, în sensul că 
toponimia serveşte istoria şi este, la 
rîndul ei, servită de aceasta. Acest 
raport pune în evidenţă con- 
diționarea istorică a numelor de 
locuri: apariție, stabilitate, 
dispariție. Din perspectiva aceluiaşi 
raport, un nume de loc trebuie 
considerat un fapt istoric (diferit ca 
importanță şi vechime de ia un caz 
la altul), dar şi un fapt lingvistic. 

Dacă sîntem de acord că 
cercetarea documentelor istorice, de 
orice natură ar fi acestea, reprezintă 
o condiție indispensabilă pentru 
cercetările de onomastică, trebuie 
să recunoaştem că se impune un 
examen critic al surselor 
documentare existente. 

La întrebarea de ce e numit 
astfel un loc? pot răspunde 
deopotrivă geografia, istoria şi 
lingvistica. O interpretare con- 
diționată istoric a realității care să 
plece de la semnificația și forma 
fiecărui nume de loc trebuie să 
pornească de la folosirea, în acelaşi 
timp, a metodelor lingvistice, 
istorice şi geografice. Acest lucru a 
fost recunoscut şi de către unul 
dintre marii geografi români, care 
a avut preocupări constante legate 
de toponimia din ţara noastră. Iată 

concluzia lui  lon Donat: 
“toponimia este un domeniu unde 
colaborarea dintre specialiştii unor 
probleme înrudite poate fi 
neaşteptat de fecundă. Numele de 
locuri, prelucrate astfel, pot ajuta şi 
la orientarea pe teren a unor 
cercetări de dialectologie, 
etnografie şi arheologie, căci există 
posibilitatea ca în ariile cu nume 
topice de o anumită origine să se 
conserve pînă azi elemente de 
limbă şi de cultură materială sau să 
se găsească în pămînt resturi 
arheologice de aceeași origine cu 
toponimicele” *%. 

Toponimia, deci, poate aduce 
“şi unele mărturii probante în 
elucidarea unor probleme concrete 
de istorie, cum e cazul cu originea 
locuitorilor dintr-o regiune, 
întemeierea unui sat, mişcări 
metanastanice % (deplasări în 
interiorul țării). Acest lucru se poate 
realiza, în primul rînd, prin stabilirea 
etimologiei numelðr topice, iar în 
al doilea rînd, prin cronologia 
acestora.  Amîndouă aceste 
elemente ne pot dovedi vechimea 
unui nume de loc, deşi “vîrsta” 
unora dintre ele poate fi stabilită 
doar aproximativ şi pe cale indi- 
rectă, după cum anumite elemente 
formative oferă indicii cu privire la 
epoca apariţiei unor formanţi topici 
specifici pentru numele de localităţi 
din ţara noastră, ca în cazul 
toponimelor formate cu sufixele: 
-eşti, -eni, -duți, -ărie, -is, -işte, 

` -ar(i), -oaie, -os ete. * 

Pe baza principiilor 
onomasiologic şi formativ, 
toponomastul studiază, cu ajutorul 
toponimiei (la o scară mai redusă 
sau la nivelul întregii țări), procesul 
de populare a unui teritoriu, 

originea locuitorilor, relaţiile de 
proprietate şi de rudenie. În directă 
legătură cu istoria, toponimia 
prezintă importanţă şi pentru 
geografia economică, oferind 
informaţii privitoare la ocupaţia 
locuitorilor în trecut, la drumurile 
comerciale şi la dezvoltarea 
tîrgurilor şi a oraşelor. Chiar şi 
atunci cînd se face apel la 
documentele istorice (o condiţie 
sine qua non pentru studiul com- 
plex al numelor de locuri), 
cercetătorul trebuie să pornească 
întotdeauna (mai ales cînd e vorba 
de etimologia termenilor) de la cele 
mai vechi atestări. În acest sens, A. 
Dauzat afirma: “Toute étymologie 
doit reposer sur la connaissance et 
Pinterprétation des formes 
anciennes du nom” %. 

Astfel, dacă ne bazăm numai 
pe forma actuală, riscăm să dăm 
explicații etimologice greşite, chiar 
dacă acestea par convingătoare sau 
evidente. În toponimie, deci, 
întîlnim adesea numeroase 
coincidențe, apropieri formale 
întîmplătoare sau cazuri de 
etimologii populare. 

Asemenea situații cer din 
partea toponomastului nu numai 
cunoştinţe foarte variate, ci şi o 
anumită prudenţă, aşa cum a arătat 
încă în 1928 Nicolae Drăganu: “În 
filologie, poate nicăieri: au este mai 
uşor de greşit ca în explicarea 
numelor proprii, unde adeseori, 
pentru a da etimologia unui nume, 
sînt posibile mai multe apropieri, iar 
jocul fanteziei este destul de la 
largul său” %. 

Pornind de la caracterul 
motivat şi istoric al toponimiei, 
cercetările în acest domeniu con- 
firmă afirmația lui V. A. Nikonov: 

“istoria toponimelor ajută să se 
dezvăluie istoria unui popor şi a 
limbii lui” %. Originea, stabilitatea 
şi dinamica numelor de locuri 
(dispariţii, suprapuneri, calcuri, 
sinonime, traduceri, serii 
toponimice), toate acestea 
dovedesc, aşa cum a demonstrat 
Ion Donat, că toponimia are “o 
istoricitate mai mare” *!. Acelaşi 
autor, năr 
toponimelor din Țara Românească 
pe baza a numeroase exemple, 
culese pe teren sau din documentele 
istorice, confirma concluzia prece- 
dentă: “Numele satelor din Țara 
Românească şi, în general, toate 
numele geografice, care nu au 
dispărut în cursul timpului, îşi 
păstrează şi astăzi, în cea mai mare 
parte, înfăţişarea pe care o aveau 
în primele secole de după 
înființarea statului” %?. 

Chiar şi în cazurile în care 
toponimele mai vechi au suferit 
modificări, izvoarele scrise sînt cele 
care ne ajută să cunoaștem timpul, 
cauza şi modul de transformare a 
toponimiei românești. În legătură 
cu acest aspect, dar cu referire la 
toponimele românești pătrunse în 
limbile străine, şi academicianul Al. 
Graur conchide: “Ceva este totuși 
adevărat: faptul că numele de locuri 
trăiesc în documente care pot fi 
transmise și într-o limbă străină, de 
unde pot fi eventual reluate, cu o 
citire greşită, după ce au încetat de 
a mai fi folosite în limba curentă. 
Fiind moarte, ele n-au mai 
participat, bineînţeles, la evoluţia 
normală a limbii”. 

Dintr-un anumit punct de 
vedere, toponimia poate fi 
considerată un important auxiliar 
al istoriei, ea poate confirma sau 


urmărind modificarea 

întregi informaţiile din 
documentele istorice. Analizată din 
punctul de vedere al originii şi al 
semnificației iniţiale, toponimia se 
înfățișează ca o arheologie 
lingvistică, unele categorii ale ei 
avînd valoarea unor surse 
documentare. În alte cazuri, 
toponimia aduce mărturii sigure, de 
necontestat, cu privire la vechimea 
unei localităţi, la originea 
locuitorilor, la migraţia unor 
populaţii străine etc. La asemenea 
situaţii se referea Th. Capidan cînd 
vorbea de “cette incomparable 
valeur des noms de localité pour les 
études historico-linguistiques et 
culturelles” %. i 

Ocupîndu-se de toponimia din 
vechea vatră a Sarmisegetuzei, 
Mircea Homorodean ajunge la o 
concluzie asemănătoare: “Cu un 
cuvînt, în toponimie se oglindește 
întregul fel tradițional de viaţă al 
unui popor, inclusiv cultura sa ma- 
terială și spirituală. De aceea, din 
acest punct de vedere, studiul 
toponimiei interesează îndea- 
proape şi pe etnografi şi pe 
folclorişti”%. 

Documentele istorice repre- 
zintă cel mai important izvor în 
cercetarea toponimiei, deoarece ele 
ne pot oferi lămuriri asupra 
împrejurărilor în care au luat 
naştere anumite toponime sau 
păstrează formele mai vechi ale 
numelor de locuri. Pentru 
etimologie, în primul rînd, cele mai 
vechi atestări din documente 
reprezintă o importanţă cu totul 
deosebită. Printre primii care au 
abordat în cercetările lor şi 
probleme ale toponimiei româneşti, 
învățatul clujean V. Bogrea 
considera că cea dintii sursă în 

cercetarea toponimiei noastre o 
constituie documentele istorice. 
Acestea “oferă adesea forma 
arhaică, primordială sau măcar una 
intermediară, care denunţă originea. 
Mai mult, ele, etimologiile cele mai 
plauzibile în aparenţă, pot fi de fapt 
false şi, din contra... cele mai 
neverosimile se pot dovedi juste”. 

Nu e mai puţin adevărat că, 
în unele cazuri, nu putem preciza 
vechimea toponimelor, mai ales 
cînd acestea nu sînt atestate în 
documentele cunoscute sau sînt 
datate destul de tîrziu. Asta nu 
înseamnă însă că ele trebuie în mod 
obligatoriu considerate ca recente. 
Pe de altă parte, vechimea unor 
toponime nu poate fi precizată cu 
exactitate, deoarece forma lor este 
identică cu cea a apelativelor care 
stau la baza lor şi care circulă şi 
astăzi în graiurile româneşti. 

Pentru a putea lămuri 
problema vechimii unor toponime, 
e nevoie să se cunoască în mod 
amănunțit numărul şi răspîndirea 
lor geografică, semnificaţia lor 
istorică și socială, ca şi toponimele 
din aceeaşi serie (sinonimică sau 
derivativă) existente în limbile 
popoarelor vecine sau înrudite. E 
vorba, potrivit concluziilor unor 
cercetători clujeni, de principiul 
mesei topice ”. 

Reperele istorice sînt cu atit 
mai necesare în studiul numelor de 
sate (mai ales din Moldova şi Țara 
Românească) în legătură cu care, 
pe baza atestărilor documentare, 
poate fi stabilit “fondatorul satului, 
proprietarul locului pe care s-a 
născut satul;.-posesorul căruia i-a 
fost donat satul” 33. Există în 
toponimia românească (şi acest 
lucru. s-a stabilit pe baza 

documentelor istorice) cazuri cînd 
numele satelor (derivate de la un 
patronim) nu este şi cel mai vechi. 
Actualul nume al satului, dat după 
un nou proprietar, a înlocuit vechiul 
nume care amintea pe fondatorul 
acelei localităţi. 

Analiza lingvistică şi istorico- 
socială a ansamblului de toponime 
româneşti trebuie să se bazeze, pe 
de o:parte, pe toponimia populară 
actuală (înregistrată pe teren în 
cadrul anchetelor speciale), iar pe 
de altă parte, pe materialul 
toponimic existent în documentele 
istorice (acte, hărţi, tabele 
nomenclatoare, cronici, descrieri, 
acte de proprietate), toate aceste 
nume alcătuind un peisaj 
toponimic”. Acest punct de vedere 
a fost împărtășit şi de un cercetător 
al  toponimiei istorice din 
Transilvania, V. Frăţilă: “Pentru 
cunoașterea faptelor mai vechi ale 
limbii române, .se impune cu 
necesitate strîngerea cît mai 
grabnică a numelor de locuri 
menţionate în documente, precum 
şi a celor actuale, prin anchete la 
faţa locului pentru alcătuirea unui 
dicționar toponimic românesc, dar 
şi pentru întocmirea de monografii 
toponimice pe regiuni” %. 


(Va urma) 

! Vezi: Iorgu Iordan, Toponimia 
românească, 1963, p. 1. 

? La toponymie française, Paris, 1971, 
p. 9—10. 

3 Cf. A. H. Gardiner, The Theory of 
Proper Names, London, 1940; F.Brunot, La 
pensée et la langue, Paris, 1953; Eugenio 

Coseriu, Teoria del languaje y linguistica 

1970. p. 461—462; Sabina Teiuș, Despre 
conceptul de nume propriu şi sfera 
onomasticii, LR, nr. 6, 1967, p. 513—516; 
Viorica Florea, Despre înţelesul numelor 
proprii, CL, nr. 1, 1972, p. 169—-177; ib., 
Contribuţii la problema înţelesului 
numelor proprii, LR, nr. 5, 1974, p. 403— 
408; Ion Roşianu, Despre numele proprii şi 
conţinutul lor, CL, nr. 2, 1972, p. 295—307; 
Domnița Ichim Tomescu, Sens şi context la 
numele proprii, SCL., nr. 5, 1975, p. 239— 
246. 

+ Iorgu lordan, op. cit., p.1. 

5 Idem, p. 2. 

* Idem, p. 16. 

"Probleme 
onomastică, 1929. 

* A. Dauzat, La toponymie française, 
p. 26. 

° Marius Sala, Probleme de toponimie, 
LR, nr. 2, 1964, p. 170. 

0 Iorgu Iordan, 
românească, p. 2. 

"! Revelații toponimice pentru istoria 
neştiută a românilor, Analele Academiei 
Române, Memoriile secției istorice, Seria a 
Il-a, tom. XXIII, 1941. 

2 Cf. Emil Petrovici, Toponymie et 
histoire, în “Revue roumaine d’histoire”, nr.1, 
1965, p. 3—13. 

8 I. A. Candrea, Probleme de 
toponimie, 1931, p. 20—23. 

“ Iorgu Iordan, op. cit., p. 260. 

'5 Ibidem, p. 261. 

1 Ibidem, p. 261—293. 

l? Numeroase exemple se află la Iorgu 
Iordan. op. cit., p. 295---311. 

8 Op. cit., p. 5. 

9 Toponimie şi istorie, Cluj, 1928, p.3. 

» A. Dauzat, op. cit., p.16. 

= Cf. V. A. Nikonov, Vvedenije v 
toponimiku, Moskva, 1965 Charles Rostaing, 
Les noms de lieux, Paris, 1958; V1. Smilauer, 
Uvod do toponomastiky, Praha, 1963. 

2 V, A. Nikonov, op. cit. 

% Ion Donat, Consideraţii istorice 
asupra toponimiei româneşti, LR, nr. 6, 
1964, p.'615—621; nr. 2, 1965; p.273--284; 
pr. 6, 1965, p. 671—675. 

4 Vezi Gh. Bolocan, Modele derivate 
în toponimie, LR, nr. 3, 1975, p. 187-197, 


de toponimie şi 


Toponimia 


35 


şi Dragoş Moldovanu, Legile formative ale 
toponimelor româneşti, “Anuar de lingvistică 
şi istorie literară”, Iaşi, 1970, p. 15—47. 

3 Ion Donat, // LR, nr. 6, 1964, p. 616. 

% I. Conea, Monografia geografică a 
R.P.R., 1, 1960, p. 65—-92. 

* Iorgu Iordan, op. cit., p. 395—481 şi 
G. Pascu, Sufixele româneşti, 1916. 

2 A. Dauzat, op. cit. 

% Toponimie şi istorie, 1928, p. 5. 

32 V, A.: Nikonov, Kratkij 
toponimiceskij slovar’, Moskva, 1966, p. 3. 

3! Vezi: Cîteva aspecte geografice ale 
toponimiei din Țara Românească, ED, TV, 
1962, p. 101—131. 

* lon Donat, LR, nr. 6, 1965, p. 673. 

% Nume de locuri, 1972, p. 24. 

* Les noms geographiques de la 
Roumanie et le dictionnaire toponymique 
roumain, // “Langue et literature”, IV, 1948, 
p. 132—171. 

3 Vechea vatră a Sarmisegetuzei în 
lumina toponimiei, 1980, p. 30. 

% Cf. Pagini istorico-filologice, 1971, 
p. 299—300. 

” Vezi Gh. Bolocan, Dicționarul 
entopic al limbii române, SCL, nr. 5, 1975, 
p. 461—473. 

% Vezi şi studiul nostru Cu privire la 
raportul dintre toponimie şi istorie, CL, 
nr. 1, 1976, p. 5—15. 

% V. A. Nikonov, Vvedenije v 
toponimiku, 1965. 

% Cf. I. Pătruț, -dte toponime 
româneşti în Transilvanie . CL, nr. 1, 1977, 
p. 73—76; V. Frăţilă, Vechimea unor 
toponime din centrul Transilvaniei, LR 
nr. 3, 1970, p. 229—238; Ilie Dan, Cîteva 
toponimice istorice din Valea Soloneţului 
(judeţul Suceava), LR, nr. 3, 1971, p.281— 
290. 

CONSIDERAȚII 
PRELIMINARE 
LA VARIANTA 
BISTRIŢEANO- 
NĂSĂUDEANĂ 
A "MIORIŢEI" 


Publicarea variantei bistri- 
ţeano-năsăudene a baladei 
populare "Miorița"! dintr-o culegere 
manuscrisă a lui Ioan Şincai (1794), 
aflată în Arhivele din Tîrgu-Mureş, 
a stîrnit "senzație" printre unii 
specialişti ?, ceea ce a determinat 
republicarea ei, doi ani consecutiv, 
în cîteva reviste. Desigur, era de 
aşteptat ca, revenindu-şi din 
"senzație", specialiştii să-şi spună 
cuvîntul, pentru că, deocamdată, 
valoarea ei documentară este 
“deasupra îndoielilor. Nu-i mai puțin 
adevărat că nu stă în firea unui spe- 
cialist, care se respectă, să-şi reverse 
intempestiv observaţiile precum 
amintirile de călătorie. Uneori chiar 
adevărul ştiinţific, spus răspicat, 
poate trezi suspiciuni. Sunt bine 
cunoscute, : în acest sens, 
experienţele lui D. Caracostea, sa- 
vant care a studiat "Miorița" 
aproape o viaţă întreagă, şi ale 
reputatului cărturar A. Fochi, care, 


cu .cinci ani înaintea morții’, 
inventariind ce ştim despre 
"Miorița", după 150 de ani, 


concluziona: "Tot ce putem spune, 

cu şansa de a nu greşi prea mult, 
este faptul că textul oglindeşte .o 


concepţie foarte veche, pre- 
creştină"!. Deci, cu toată 
rigurozitatea metodelor sale, 


specialistul este obligat adesea să 
revină, să reevalueze o concepţie 
sau alta, pe măsura îmbogăţirii 
informaţiei sale. Dar "Miorița" nu 
trebuie privită numai ca o piesă 
Ştiinţifică de mare valoare, ecou al 
unor vremi greu de descifrat, 
adesea, "nu numai ca o problemă 
de folclor, ci şi de istorie a 
spiritualităţii populare româneşti şi 
un capitol de istorie a ideilor”?. În 
această idee, multitudinea părerilor 
nu este niciodată de prisos şi 
aceasta încearcă să pună laolaltă 
revista "Miorița" din Cîmpulung 
Moldovenesc şi recent înfiinţata 
bibliotecă "Mioriţa", menită să 
adune datele acestei spiritualităţi 
româneşti. 

Trezeşte şi astăzi mirarea 
cărturarilor noştri de ce "luceafărul" 
poeziei noastre, Mihai Eminescu, 
nu s-a oprit mai îndelung asupra 
"Mioriţei" (Tudor Arghezi aprecia 
că "Luceafărul" lui Eminescu se 
apropie de inegalabila frumuseţe a 
"Mioriţei"). Dar simpla recitire a 
spuselor sale“ poate îndemna la o 
reflecţie nicicînd epuizată asupra 
"Mioriței". Căci, "Ce se află totuşi 
în acest cîntec? Nimic şi tot. Nimic, 
căci cugetările nu sunt decît 
cugetările simple ce le poate avea 
un adevărat cioban. Tot, fiindcă 
aceste cugetări, simple şi primitive, 
sunt îmbrăcate în mantia regală a 
poeziei, acel veşmînt de aur pe care 
atîți învăţaţi l-au căutat cu colecţiuni 
şi dicţionarii în mînă şi pe care un 
singur păstor poate să-l afle în vîrful 
Carpaţilor într-o noapte de vară". 

Revenind la varianta în 
discuţie, din perspectiva celui care 
ne-am ocupat de peste 25 de ani 

MIORIȚA* 


Aude-să D/oa/mne, aude 
Peste cel plăiuţ de munte, 
Un şuier, D/oa/mne, şuier 
Că acolo, D/oa/mne, 

Sunt numai trei păcurăraşi 
Doi cei mari 

Şi-s ver/i/ primari 

Unu-i mic şi străinel, 

Acel mic şi străinel 

Că /la/ apă l-au mînat 
Pînă în apă au umblat 
Foarte mult l-au judecat 
Ca pe dînsul să-l omo/a/ră 
Oile să i le ee 

Da el cînd din apă au venit 
El numai au avut 

O mioară zdrăvioară 

Şi înainte au eşit 

Şi din grai aşa au grăit: 

— Dragi mei verişori 
Dacă pe mine mi-ţ/i/ omorî 
Lîngă mine puneţ/i/ 
Fiuerul de dreapta 

Bucinu de-a stînga 

Că cînd vîntul a sufla 
Fluerul a fluera 

Şi bucinul a bucina 
Numai răsunul 

Că mi-a răsuna 

Peste munţi numai la ai 

mei doi părinţi 
Şi răsunul şi mi-a merge 
Peste brazi la a mei fraţi 
Într-o verde dumbrăviţă 
Este o răce fîntîniţă 
La ace răce fîntîniţă 
Sunt două luminiță 
Da nu-s două luminiţă 
Că-s ochii şarpelui 
Că măcar cît le-a ploua 

şi le-a ninge 
Acelea nu să vor stînge 
Că şarpele au mîncat 
Numa un voinic a scăpat 
Ceptu lui l-au mîncat jumătate 
Jumătate cu cuțite, de aramite 
Curele fu-ntins/?/ - 
Da el din grai aşa au grăit: 
— Cine a veni să mă scoată 
Vină frate şi vină tată 

şi vină maică 
Oile mi l-au luat 
Şi mîna mi-au tăiat 
Şi m-au legat 
Cu spatele la brad. 


* Textul a fost descoperit de către Elena Mihu 
şi Dimitrie Poptamaş într-o culegere 
manuscrisă (datînd din anii 1792 —1794), 
păstrată în Arhivele din Tîrgu-Mureş. 

de studiere a baladei populare din 
Moldova în special, dar, în 
contextul etno-folcloric general 
românesc, al cîntecului epic 
tradiţional, ne permitem cîteva 
consideraţii preliminare, în intenţia 
de a aşeza această variantă la locul 
care i se cuvine, raportînd-o la ceea 
ce ştim, deocamdată, despre 
"Mioriţa". Se ştie că pînă în 
momentul de față sunt aproape 
2000 de variante ale baladei 
"Mioriţa", culese de pe întreg 
cuprinsul ţării şi de la românii de 
peste hotare. În 1964 peste 900 de 
variante ale "Mioriței" au fost 
analizate de A. Fochi în celebra 
monografie "Mioriţa"?. Se mai ştie 
că un mare număr îl reprezintă 
variantele vrîncene ale "Mioriței", 
pe care Ion Diaconu în lucrarea 
Ţinutul Vrancei? le-a ridicat la 
rangul de fenomen cultural total 
(«Numai popa în biserică nu cîntă 
"Mioriţa"»). Desigur, îşi are şi 
cercetarea împătimită părțile ei de 
exaltare! Noi înşine ne-am 
confruntat cu un asemenea 
fenomen la Soveja, în vara anului 
1993, unde fiecare locuitor declară 
că ştie (sau a ştiut) "Miorița" de 
cînd era copil (am înregistrat, în 
acest sens, şi cîteva "Miorițe"— 
cîntec de leagăn). Din analizele 
lui A. Fochi, pe provincii, a 
"Mioriţei" (pe urmele lui D. Cara- 
costea) a reieșit că varianta 
transilvăneană a "Mioriţei" este mai 
arhaică, textul este rectiliniu şi 
simplu, drama petrecîndu-se între 
cioban şi viitorii lui ucigași. 
Lipseşte, de regulă, episodul "oii 
năzdrăvane", al "mioriței", textul 
fiind "al păcurarului”, nu "al oii”, 
ca în variantele extracarpatice ale 
baladei. În 1965, Dumitru Pop, 
studiind 16 texte de colind mioritic 
din Nord-Vestul Transilvaniei!, 
găsea într-un singur text numai 

pomenită mioara năzdrăvană. 
Gh. Pavelescu, care a studiat 
motivele de balade populare în 
sudul Transilvaniei", a observat că 
"Mioriţa"-colind nu înaintează în 
zona subcarpatică şi că în zonele 
subcarpatice predomină "Mioriţa”- 
baladă. După Ovidiu Bârlea, care 
a scris cel mai substanțial studiu 
despre "Mioriţa"-colind'?, Ion Taloş 
a scris şi el un remarcabil studiu 
despre "Miorița" în Transilvania”. 
Avem, aşadar, configuraţia transil- 
vană a "Mioriței", completată acum 
cu varianta bistrițeano-năsăudeană. 
Ea se înscrie, deci, în tiparul 
transilvan cunoscut al "Mioriţei”- 
baladă. Narativ, ea conservă stratul 
arhaic al desfăşurării epice. Rolul 
animalului oracular, "mioara 
zdrăvioară", este mai pregnant 
relevat. Ea transmite mesajul 
ciobanilor veri primari şi implicit 
testamentul celui "străinel"”. Singura 
problemă pe care şi-o pune 
păcurarul în varianta transil- 
văneană este, după cum observă și 
A. Fochi, de a îndeplini ritul cerut 
de situaţia sa de "nelumit”, ceea ce, 
prin  nerespectare, ar putea 
primejdui liniştea sufletului său şi 
a întregii colectivităţi, după moartea 
sa. Ca și în majoritatea variantelor- 
baladă, nucleul central al textului 
este testamentul ciobanului (trans- 
mis aici de mioara sa). Această 
adevărată constantă a textului, de 
care se leagă tot înțelesul său, nu 
este nici ea prea dezvoltată. Fluierul 
şi buciumul, cele două instrumente 
păstoreşti ancestrale, îl vor străjui 
pe cel condamnat la pieire şi vor 
duce, prin răsunetul lor, vestea la 
părinţi şi fraţi. Trebuie să mai 
observăm că incipitul variantei 
bistriţene "Aude-să, Doamne, audă" 
se aseamănă cu cel al variantelor 
nord-moldovene şi central- 
moldovene ale baladei, inclusiv cu 

incipitul, atît de comentat, al 
celebrei variante mioritice 
Costăchescu-Sadoveanu: "S-aude, 
s-aude, / -Departe la munte / 
Gomăn, Gomănaş / Glas de 
buciumaş / De trei ciobănaşi"'^. 
Particularitatea variantei bistrițene 
constă în contaminarea cu una din 
cele mai vechi balade, care conține 
elemente de străveche cultură 
românească şi universală, balada 
"Şarpele", dar are şi ecouri din tipul 
de baladă "Milea" (tot o foarte 
veche baladă, preponderent 
transilvană). Se ştie că simbolul 
şarpelui face parte din categoria 
simbolurilor fundamentale ale 
culturilor arhaice, la origine 
simboluri magico-rituale: ca simbol 
al strămoşului arhaic; ca mesager 
între lumea terestră şi cea celestă; 
ca element terestru şi profan. De 
asemenea, simbolul şarpelui este şi 
un simbol inițiatic, de mare 
profunzime: înghițirea viteazului de 
către şarpe şi regurgitarea lui este 
o probă de inițiere"; este o "moarte 
ritualică” şi totodată o "a doua 
naştere"!$. Este vorba, deci, cum a 
remarcat şi Mircea Eliade, de un rit 
de trecere de la o vîrstă la alta, de 
la o situaţie la alta, dintr-o lume în 
altă lume. În analiza baladei 
româneşti "Şarpele" s-a spus, chiar, 
că acest text a funcționat în vrernuri 
arhaice ca text ritual, în cadrul unui 
ceremonial de trecere, şi s-a 
remarcat aspectul inedit al 
simbolismului şarpelui în folclorul 
românesc", ca genius loci, protec- 
tor, reprezentînd în acelaşi timp şi 
spiritul strămoșilor. Credem că 
această contaminare constituie o 
strălucită îmbinare a unor aceleaşi 
concepţii ancestrale legate de 
moarte şi reînviere. Balada, ca text, 
nu are o rezolvare epică, ci una 
spirituală: ciobanul, prin jertfa sa, 
merge la strămoşi, ca şi viteazul 

care, fiind înghițit pe jumătate, se 
contaminează cu spiritul stră- 
moşilor. Moartea  păstorului 
"străinel" este hotărîtă de destin, ale 
cărui instrumente se fac cei doi 
ciobani. Păstorul sortit morţii 
ispăşeşte (deşi textul avut în vedere 
n-o spune) călcarea unei interdicții 
din codul moral şi profesional. 
Mioara năzdrăvană este mesagerul 
oracular intermediar. O infor- 
matoare din Vrancea spune: 
"Păstorul, ca şi oaia, presimte 
primejdia şi stă gata de moarte, căci 
se duce la veșnicie, la strămoşi, 
unde tot cioban este. Poate se 
preface în altceva, floarea 
cîmpului, grîul, dar şi aceasta 
înseamnă nemurire. Nu poate simți 
că vine moartea decît cel curat cu 
trupul şi cu sufletul"!$. Seninătatea 
ciobanului în fața morţii nu 
înseamnă, în viziunea populară, 
nici fatalism, nici optimism, ci 
înţeleaptă acceptare a destinului, 
căruia, la un moment dat, trebuie 
să i te supui. "Mioriţa" apare, cel 
puţin în acest episod-cheie — 
testamentul ciobanului —, ca un 
cod inițiatic, care trebuie transmis. 
Ca la orice mit, aspectul său 
paradoxal frapează. Ciobanul îşi 
află destinul, prin intermediul 
animalului oracular, şi nu poate 
face nimic. Mesajul este încifrat 
pentru neiniţiaţi. "Cu cît mai 
extraordinară, mai paradoxală este 
enigma — spunea împăratul Iulian 
referindu-se la mit? — cu atît este 
un îndemn pentru noi să ne trudim 
în căutarea adevărului ascuns.” De 
"Mioriţa" poţi să te apropii, totuşi, 
ca de un mit, care este echivoc, 
pentru că stă între două lumi, pe 
care le unește, despărțindu-le. Dacă 
acceptăm aceste valențe mitice, 
atunci trebuie să operăm cu 
"dimensiuni conceptuale” de timp, 
loc şi spațiu şi ar fi inutil să căutăm 

timpul, locul şi spațiul conceperii 
acestei capodopere. Fiecare nouă 
variantă descoperită a "Mioriței" 
este, deci, o nouă verigă în 
complicatul proces al accederii spre 
tărîmul plin de frumusețe şi mister 
al "Mioriței", spre acea "cîntare a 
cîntărilor" românești în care se află 
încrustat acel "sentiment românesc 
al fiinţei"?0. 


NOTE: 


1. În revista "Manuscriptum", XXII, 
1991, nr. 2—4 (83—84), p. 8—11; apoi în 
revista "Şcoala Ardeleană", Tîrgu-Mureş, II, 
1992, nr. 8 (5), p. 5; în "Revista de Etnografie 
şi Folclor", tomul 38, nr. 1—2, 1993, p.135— 
138; în revista "Mioriţa", Cîmpulung 
Moidovenesc, III, nr. 2 (6), 23 septembrie 

CTITORI 
ȘI MAEȘTRI* 


Poate că titlul mai potrivit al 
evocării mele ar trebui să fie Tot (sau 
iar) despre ctitori şi maeştri, 
întrucît subiectul a fost abordat şi 
de mai toţi antevorbitorii. Insistenţa 
asupra lui mi se pare firească într- 
un moment de bilanţ, ca împlinire 
a datoriei de recunoştinţă față de cei 
care au creat Institutul sărbătorit şi 
i-au marcat istoria. Dacă vorbitorii 
de pînă acum au avut o calitate 
oficială, făcînd parte din 
conducerea Academiei sau a 
Institutului, prezența mea în pro- 
gram şi deci cinstea de a vorbi în 
acest cadru se explică numai prin 
împrejurarea că sînt cea mai veche 
salariată a Institutului de 
Lingvistică, martoră a istoriei lui 
aproape de la înființare (mi-am 
început colaborarea la Înstitut din 
primul an de studenţie, 1949— 
1950, iar în iunie 1951 am fost 
numită în prima lui “schemă”, cum 
se spunea atunci organigramei de 
mai tîrziu), ca atare, reprezint un 
element de legătură între personalul 
actual şi foştii membri sau 
colaboratori ai Institutului din di- 


verse perioade. 

Ctitorii Institutului de 
Lingvistivă din Bucureşti au fost 
primul său director, Iorgu Iordan, 
şi primii săi directori adjuncți, 
Alexandru Rosetti şi Alexandru 
Graur, care au întemeiat şi au 
condus nemijlocit anumite 
colective /domenii de cercetare: 
lexicografie românească și 
romanistică (Iorgu Iordan), fonetică 
şi fonologie (Alexándru Rosetti), 
gramatică română şi limbi clasice 
(Alexandru Graur). Cei trei ctitori 
au fost în același timp principalii 
maeştri îndrumători ai celor care au 
lucrat în Institut pe vremea lor și 
care, în majoritatea cazurilor, le erau 
sau le fuseseră și studenţi ori 
doctoranzi. Principalii, dar nu 
singurii maeştri, deși supranumele 
a doi dintre ei erau de natură să 
confere exclusivitate: se ştie că 
Alexandru Rosetti era numit pur şi 
simplu “Maestrul”, iar Alexandru 
Graur era desemnat prin 
corespondentul latinesc “Magister”. 

După cum a rezultat şi din 
raportul domnului director Marius 
Sala şi se poate constata şi din 
listele care figurează în broșura cu 
istoricul Institutului, acesta a 
beneficiat de colaborarea tuturor 
numelor importante ale lingvisticii 
româneşti postbelice. Limitînd-o la 
personalităţile trecute în lumea 
umbrelor, lista maeștrilor se 
completează cu profesorii 
bucureşteni Tucor Vianu, Jacques 
Byck şi Boris Cazacu, care au 
ctitorit şi ei cîte un colectiv cu o 


* Comunicare prezentată la 24 noiembrie 1994 la festivitatea consacrată aniversării 
a 45-a de la înfiinţarea Institutului de Lingvistică al Academiei Române. 

direcţie specifică de cercetare 
(studiul limbii literare, respectiv al 
textelor vechi şi al dialectologiei), 
ca şi cu profesorii predominant 
clujeni Emil Petrovici şi Dimitrie 
Macrea. Iar dacă nu ne oprim la cei 
cu funcţii oficiale şi titluri 
recunoscute în epocă trebuie să 
adăugăm la lista maeştrilor cel 
puţin următoarele nume din prima 
echipă bucureşteană a Dicţio- 
narului Academiei: Theodor 
Capidan şi Lia Pușcariu-Ma- 
noilescu — care, transmițînd 
experienţa clujeană, au ctitorit 
lexicografia bucureşteană —, 
Dimitrie Marmeliuc şi Ion Șiadbei. 
Indiferent de faptul că unii din 
această listă au fost în trecut sau sînt 
acum personalităţi contestate din 
punct de vedere politic, nimic nu 
le poate ştirbi meritele ştiinţifice şi 
calitatea de maeştri în înţelesul 
deplin al cuvîntului. 

Niciodată nu se va: sublinia 
îndeajuns ce rol au avut institutele 
academice şi maeştri ca ai noştri 
pentru salvarea ştiinţei româneşti în 
deceniile de izolare şi de 
totalitarism. Nu-mi permit să mă 
pronunt în legătură cu alte 
domenii, aşa cum au făcut și fac alţii 
cu specialitatea noastră, dar despre 
maeştrii noștri pot depune mărturie 
că prin ei lingvistica românească 
şi-a menţinut legăturile în timp şi 
în spaţiu, pe verticală şi pe 
orizontală. Ei întruchipau, pentru 
învăţăceii formaţi în anii postbelici, 
şi pe Alexandru Philippide, Ovid 
Densusianu şi Sextil Pușcariu — 
corifeii lingvisticii interbelice —, 
după cum îi întruchipau şi pe 
savanții Occidentului interbelic 

Antoine Meillet, Wilhelm Meyer- 
Lübke, Jules Gilliéron, abatele J.- 
P. Rousselot și atîția alții. Relațiile 
lor personale cu colegi din 
străinătate au asigurat minimul de 
informație cu privire la viața 
ştiinţifică internațională, în care tot 
prin ei au putut intra şi alții mai 
tineri în perioadele de relativă 
deschidere. 

Este poate greu de imaginat 
astăzi prestigiul pe care îl aveau în 
ochii tinerilor din anii 50—60 
vechii universitari dinaintea 
reformei din 1948 a învăţămîntului 
şi a Academiei, fie că îşi păstrează 
sau nu funcţiile şi titlurile. În 
opoziție cu numele noi, suspectate 
din capul locului pînă la o even- 
tuală confirmare, universitarii şi 
academicienii cu vechime, ca şi 
cercetătorii cu doctorate susținute 
— în țară sau în străinătate — ante- 
rior aceluiaşi an de hotar sau numai 
autorii unor studii publicate în 
perioada interbelică, erau repere de 
certitudine şi de aceea orice semn 
de apreciere din partea lor era mai 
mult decît o încurajare, devenind o 
consacrare. 

Calitatea supremă a maeștrilor 
lingvisticii româneşti, favorizată de 
dublul lor statut de savanţi şi 
profesori, a fost grija de a forma 
tineri în disciplinele lor, de a-şi face 
din elevi colaboratori şi viitori 
urmaşi. Atît de diferiţi în felul 
propriu de a fi, maeştrii noştri 
Iordan, Rosetti, Graur, Vianu, 
Byck, Cazacu se asemănau în fapt 
prin preocuparea permanentă de a 
remarca la studenţii lor orice indiciu 
de interes pentru lingvistică şi de 
a-l stimula apoi pe diverse căi. 

Selectaţi din facultate, uneori din 
primul an de studiu, tinerii erau 
îndrumați spre lecturi speciale — 
diferite nu numai cantitativ de cele 
din bibliografia obligatorie a 
cursurilor —, invitaţi să colăboreze, 
cu contribuţii cît de mărunte, la 
publicaţiile de specialitate şi să 
participe la manifestările ştiinţifice 
din domeniu, dar mai ales erau 
antrenați în activitatea catedrelor şi 
în marile lucrări colective elaborate 
sub egida Institutului de 
Lingvistică: în primul rînd, la 
Dicționarul şi la Gramatica 
Academiei. 

Ceea ce mi s-a părut uluitor 
din primele momente ale intrării ca 
studentă în asemenea echipe de 
lucru ale Institutului a fost 
tratamentul colegial acordat celor 
tineri de maeştrii Ìor: la facultate unii 
erau studenți şi ceilalți profesori, 
examinatori printre altele, dar la 
Institut, chiar dacă exista o 
diferență la nivel administrativ, ea 
dispărea în munca la teme comune, 
tinerii avînd drepturi şi datorii egale 
cu parteneri adesea de renume. 
Însuşi faptul de a lucra în aceeași 
încăpere şi chiar la aceeaşi masă, 
cot la cot în sensul propriu al 
sintagmei, cu Lia Puşcariu- 
Manoilescu (fiica lui Sextil Puşcariu 
şi colaboratoare apropiată a 
ilustrului său tată), cu Theodor 
Capidan, Dimitrie Marmeliuc sau 
Ion Șiadbei era aproape incredibil, 
cu atît mai mult îndemnul de a te 
pronunța în şedinţă de lucru asupra 
unui text redactat de un asistent sau 
chiar profesor propriu de la 
facultate. Școala de cercetători pe 
care au reprezentat-o: — cum s-a 

mai spus aici, marile lucrări ale 
Institutului — s-a bazat pe 
dezvoltarea creaţivităţii şi a 
spiritului critic într-o atmosferă de 
emulaţie colegială. Se cuvine să 
menţionez că raporturile acestea de 
colaborare colegială, între tineri şi 
vîrstnici, începători şi consacraţi, 
constituie o caracteristică, 
imprimată institutului nostru de 
ctitorii săi, care a stîrnit nu o dată 
mirarea şi invidia unor oaspeți din 
provincie şi din alte țări. O altă 
caracteristică a maeștrilor noştri 
pentru care am fost de asemenea 
invidiaţi este aceea că publicaţiile 
Institutului nu au semnături 
neonorate de o colaborare reală, că 
mai degrabă s-ar putea cita 
exemple de lucrări care ar fi trebuit 
să poarte şi numele îndrumătorului 
decît unele care să includă de 
complezență numele unui “şef” 
ierarhic. În aceste condiţii tinerii 
colaboratori ai maeștrilor nu se 
simțeau deloc apăsaţi de aşa-zisa 
“gerontocraţie”, chiar dacă 
bunăvoința şi încrederea acordată 
nu excludeau maxima exigență. 

O calitate surprinzătoare în 
contextul istoric în care am trăit şi 
în lumina angajării lor politice este 
aceea că maeştrii noştri şi-au 
selectat colaboratorii exclusiv după 
criteriul competenţei profesionale, 
făcînd abstracţie totală de dosarele 
de cadre. Unii dintre ei au plătit 
pentru această abatere de la linia 
partidului unic şi chiar în această 
aulă “grupul” Iordan-Graur-Rosetti 
(observați termenul folosit şi în alte 
demascări din epocă) a fost acuzat, 
în 1952, de “atitudine 
duşmănoasă... în politica de cadre” 

(SCL III, 1952, p. 27), dat fiind că 
“Între colaboratorii cei mai 
apropiaţi ai foştilor conducători ai 
Institutului întîlnim nume de 
legionari notorii, agenţi de 
Siguranță, diplomaţi ai regimului 
antonescian, avocaţi ai lui Malaxa, 
care au avut un rol hotărîtor în 
legiuirile antimuncitoreşti din ţara 
noastră, sub regimul burghezo- 
moşieresc, fii şi nepoți de criminali 
de război condamnaţi sau fugiți din 
țară şi aşa mai departe. Cu 
asemenea cadre recrutate din pleava 
burghezo-fascistă au înţeles foştii 
conducători ai Institutului să 
întocmească Dicţionarul limbii 
române!” (ibidem, p. 69). Textele 
sînt reproduse în revista “Studii şi 
cercetări lingvistice”, volumul al 
III-lea, 1952, şi ele reprezintă piese 
importante în apărarea maeștrilor 
noştri în fața acuzațiilor nedrepte 
aduse azi de cei care ignoră 
adevărul. 

Din păcate, în istoria są, 
componența Institutului nu a fost 
complet scutită de criterii politice, 
dar e cazul să se știe că aplicarea 
lor în anumite momente a fost 
impusă din afară şi că maeştrii 
noştri s-au zbătut să le contracteze 
pe cît posibil pe loc sau în primul 
moment ulterior de relativă 
destindere. Dacă au reușit în cazul 
lui Ion Gheţie, al lui Dumitru 
Copceag, al Floricăi Ficşinescu şi 
al multor altora, nerecuperarea Liei 
Puşcariu-Manoilescu sau a lui 
Tache Papahagi rămîne un eşec 
dureros. 

Dar nu numai pentru modul 
de selectare a colaboratorilor au 
avut de suferit mulți dintre maeștrii 

noştri. Ei au fost acuzaţi şi de 
cosmopolitism,. de idealism, de 
paseism, de citare a unor nume 
interzise, de tehnicism îngust sau 
scientism şi de multe alte “rele”, 
care, de fapt, sînt merite de apreciat 
în împrejurările date. Am.fost 
martora umilinţelor la care au fost 
supuşi în anumite perioade de 
pedeapsă şi una dintre cele mai 
penibile amintiri ale mele este 
legată de jena pe caie o simţeam 
lunar, în anii 1952—1954, cînd 
profesorii mei Alexandru Graur și 
Jacques Byck aveau nevoie să le 
semnez, spre confirmare, declaraţia 
cu privire la munca prestată în 
colectivul de gramatică pentru a-și 
putea încasa retribuţia “în acord”... 

În încheiere, v-aș ruga să-mi 
permiteţi o mărturisire cu caracter 
mai personal decît celelalte. Titlul 
meu de glorie la care ţin cel mai 
mult, deasupra distincţiilor propriu- 
zise constînd în premii şi decoraţii, 
este informaţia pe care o am de la 
profesorul -Dimitrie Macrea că, în 
domeniul preluării direcţiei la ceea 
ce s-a numit aici, pe drept cuvînt, 
“cutremurul” din 1952, am fost 
singura persoană pentru care au 
intervenit, pe rînd, toţi cei trei foşti 
directori lorgu Iordan, 
Alexandru Rosetti şi Alexandru 
Graur — ca să nu fiu dată afară 
din Institut cu prilejul epurării care 
urma să aibă loc; mă mîndresc atît 
cu această dovadă de consens în 
prețuirea din partea marilor mei 
maeștri (dintre care fiecare avusese 
şi protejaţi diferiţi de la unul la 
altul), cît şi cu faptul că noul direc- 
tor adjunct ştiinţific a avut curînd 
încredere să-mi divulge intervenţia 

lor: pentru justa evaluare a ambelor 
acte precizez că eram încă studentă, 
recent exclusă din U.T.C. ca fiică 
de deţinut politic aflat la Canal. 
Poate că această întîmplare 
neînsemnată pentru istoria 
Institutului este în măsură să 
explice emoția cu care am vorbit 
aici despre maeştrii mei, încercînd 
să-i evoc aşa cum i-am cunoscut. 
Amintirea imensei lor generozităţi 
— ştiinţifice, didactice și umane — 
nu trebuie să se piardă odată cu 
împuțţinarea şi, în final, dispariţia 
inerentă a celor care ne-am bucurat 
de ea. 

Adresîndu-mă acum colegilor 
rămași din vechea gardă, cred că 
ar trebui să ne dorim cu toţii ca 
tinerii de azi din Institut să continue 
tradiția acestui laborator științific 
simţit de cei bătrîni ca al doilea 
cămin şi să-şi amintească peste ani 
de. îndrumătorii lor actuali cu 
sentimente măcar în parte 
asemănătoare celor pe care 
generaţia mea le poartă marilor 
maeştri ai lingvisticii româneşti, 
ctitori ai institutului nostru. 

Voi vorbi cu pietrele și 
crengile nu în cuvinte, ci în aura 
cuvintelor și în părăsirea de 
cuvinte. sau cu un adînc a ceea 
ce face cu putință orice cuvînt 
— și ele mă vor înțelege nu cu 
o parte a lor primitoare de 
sens. cl cu marea acele! 
înțelegeri din care răsare orice 
lucru ca solidaritate a sa cu 
forma ce | s-a dat — și nu eu 
vol regăsi pacea și iubirea lîngă 
făpturi şi în veacuri, ci pacea 
făpturilor și spaţiilor mă va 
căuta în penumbră și se va 
adora ca găsire a ei în mine 
însumi. 

Vasile MELNIC 
Chișinău 


PROFESORUL 
GR. NANDRIȘ VAZUT 
DE DISCIPOLII SAI 


(100 de ani de la naştere) 


Istoria neamului românesc 
este mai mult o istorie a nedreptăţii 
şi suferinţei. Pentru a reconstitui 
istoria în adevărata ei valoare 
trebuie să avem în vedere istoria 
părţilor dezlipite din trupul Ţării. 
Basarabia şi Bucovina sînt părţi 
rupte din trupul Moldovei lui Ştefan 
cel Mare şi Sfînt. În istoria lor, 
istorie a durerii şi suferinţei, este 
înscris destinul tragic al poporului 
român, mereu despărţit şi mereu 
ameninţat. 

În condiţiile actuale, cînd 
graniţele politice stabilite nefiresc 
şi menținute cu puterea îi mai 
despart pe români, cînd românii 
bucovineni nu pot comunica în 
limba strămoşilor pe propriul lor 
pămînt (de altfel, ca şi în 
Pasarabia), cînd sînt create în mod 
expres instituţii cu misiunea de a 
falsifica istoria şi adevărul ştiinţific, 
cînd falsitatea este criteriul pentru 
documentarea ştiinţifică, se cuvine 
a ne aminti de acei cărturari, savanţi 
şi profesori bucovineni care s-au 
aflat pe linia întîi, creînd bazele 
potenţialului intelectual şi ştiinţific 
al Bucovinei, al Țării Fagilor, și, 
deci, al întregului neam românesc. 

lată de ce consider că fru- 
moasa inițiativă a academicianului 
N.  Corlăteanu, susţinută de 
Academia noastră şi Universitatea 
de Stat din Moldova, de a omagia 
iluștrii noștri înaintași (în anul trecut 
— pe Leca Morariu, în anul curent 
— pe Grigore Nandriş) merită toată 
lauda. Se cuvine a continua aceste 
omagieri, căci avem personalităţi 
marcante în ştiinţa filologică: S. 
Puşcariu, O. Densusianu, G. 
Călinescu, T. Vianu, Al. 
Procopovici, I. Iordan, V. Drăgan, 
V. Pîrvan, E. Petrovici şi mulţi alții. 
Ei reprezintă nu numai tezaurul 
nostru lingvistic, ci şi pe cel cul- 
tural. Merită să le păstrăm memoria 
Şi veşnica admiraţie. 

Bucovina de ieri, ca şi cea de 
azi, a fost şi a rămas o şcoală a 
patriotismului, crezul dragostei 
pentru Ţară. Bucovina a dat o 
bogată pleiadă de personalităţi care 
rămîn înscrise pentru totdeauna pe 
firmamentul spiritualităţii 
româneşti. Toţi aceşti creatori de 
opere viguroase, inclusiv Gr. 
Nandriş, s-au identificat cu 
aspiraţiile spre adevăr şi dreptate, 
apărînd limba, cultura, datinile şi 
istoria neamului românesc. 

Lucrările lingvistice editate în 
Bucovina marchează un fapt 
deosebit de semnificativ 
cultivarea limbii şi ridicarea ei la 
nivelul limbii oficiale. M-aș referi 
aici la Vasile Cantemir, care. 
elaborează în 1826—1827 un 
Dicţionar  româno-germano- 
francez; la preotul Teoctist Blaj 
(Blajevici), care în 1844 editează o 
gramatică teoretică şi practică a 
limbii daco-române. 

La Cernăuţi, preotul Porfiriu 

Dimitriu (Dimitroviţă), cărturar 
erudit ce cunoștea 12 limbi, a lăsat 
în manuscris un Vocabular 
etimologic româno-german şi 
germano-român şi un Dicţionar 
româno-francez-german. Cu 
părere de rău, aceste şi alte lucrări 
sînt cam uitate sau necunoscute de 
lingviştii noştri. Or, ele ar completa 
istoria limbii şi cultura românească 
în genere. 

Fireşte, realizările lingviştilor 
cernăuţeni — Al. Procopovici, Leca 
Morariu, Ilie Bacinschi, Gr. Nandriş 
ş. a. — sînt modeste.În “Codrul 
Cosminului” (1924—1940) s-au 
publicat o serie de lucrări lingvistice 
utile cum sînt: 

Morfologia verbului 
predicativ român de L. Morariu; 

Terminologia agrară în 
limba română de Al. Bocăneţu; 

Glosarul dialectului 
mărginean de E. Nerzog şi V. 
Gherasim; 

Elementul grec în dialectul 
aromân de Hristea Geagea; 

Din istoria pronumelui în 
limba românească de Al. 
Procopovici. 

O lucrare aparte, Mic tratat 
de lingvistică generală de 
Al. Procopovici, a văzut lumina 
tiparului la Cernăuţi în 1930. 

Iorgu Iordan menţionează că 
titularul catedrei de slavistică Gr. 
Nandriş avea o bună pregătire 
lingvistică, dar a publicat puţin!. 
Una din lucrările lui este 
Contribuţie la morfologia 
verbului- slav, publicată în “Codrul 
Cosminului”. 

O altă coordonată a eforturilor 
intelectualilor români din Bucovina 
a fost învățămîntul — temă ce ar 

putea constitui obiectul unei 
conferinţe aparte. 

Un lucru e cert: pentru 
promovarea ştiinţei româneşti 
Cernăuţiul a fost şi râmîne un 
centru' universitar recunoscut de 
o lume. Deşi Universitatea era, 
de la înființarea ei în 1876 şi 
mai tîrziu, de limbă germană, dar, 
ca universitate multinațională, a dat 
posibilităţi şi tinerilor” studenţi 
români să obţină o instruire şi o 
pregătire temeinică, avîndu-i ca 
profesori pe eminenţii savanţi S. 
Pușcariu, L. Morariu, Gr. Nandriș, 
E. Botezat, R. Cîndea, Al. 
Procopovici, I. Bacinschi, R. 
Sbiera, I. Nistor ş.a. 

Lucrările filologice şi istorice, 
literatura românească zămislită în 
acest spațiu al Moldovei aveau un 
singur scop — de a forma şi păstra 
graiul românesc, ca hrană şi armă 
de apărare, de a spune adevărul 
istoric și ştiinţific despre acest 
pămînt. Această literatură, 
precizează Grigore Nandriş, a 
susținut “lupta permanentă a 
neamului nostru la marginea de 
nord a teritoriului etnic”. 

În cele ce urmează prezentăm 
nişte relatări, spicuite dintr-o serie 
de publicaţii, despre profesor, 
mărturii şi aprecieri ale foştilor săi 
studenţi: academicianul V1. Trebici, 
P. Iroaie, I. Negură și în special cele 
ale academicianului N. Corlăteanu 
(Grigore Nandriş — marele 
lingvist bucovinean) din revista de 
ştiinţă, cultură şi artă “Academica”, 
nr. 1 şi 2, 1992. Opiniile lor despre 
profesorul Gr. Nandiş sînt foarte 
preţioase. Termenii  “respon- 
sabilitate” şi “adevăr” carac- 
terizează din plin lucrările 

profesorului Nandriş. Cunoștinţele 
temeinice şi dragostea față de 
ştiinţă au fost transmise cu dăruire 
tineretului studios în cursurile 
despre limba veche slavă 
bisericească. El a transmis celor din 
preajmă cultul muncii şi 'respectul 
faţă de cuvîntul de la catedră, la 
proseminarele şi seminarele ţinute 
cu studenţii cernăuţeni, a ştiut să-și 
împartă activitatea între datoriile de 
catedră şi munca pe tărîmul 
intereselor naţionale. Cei 46 de ani 
(1922 (teza de doctorat) — 1968 
2 martie (se stinge din viaţă la 
Londra)) de activitate, (poseda 14 
limbi și avea cunoștințe temeinice 
în diferite domenii) i-a consacrat 
operei de cunoaștere şi propagare 
a culturii româneşti, fapt menționat 
de toţi cei care i-au studiat opera şi 
care l-au cunoscut. 

Valoarea operei ştiinţifice a 
profesorului Gr. Nandriş a fost 
evidenţiată într-o serie de articole 
comemorative, semnate atît de 
savanți străini, cît şi de cei români: 
Adrian Fochi, Vasile Drăguţ, Petru 
Iroaie, Gheorghe Mihăilă, Ion 
Negură. Vorbind de opera 
savantului cernăuţean, academi- 
cianul Vladimir Trebici! clasifică 
lucrările publicate de eminentul 
profesor.în două categorii: 

1) Opuscula philologică atque 
historica — 89 de titluri; 

2) Ephemerides litterariae 
atque historicorum rerum — 68 de 
titluri. 

Examinînd opera profesorului 
Gr. Nandriş, academicianul VI. 
Trebici desprinde trei direcţii 
principale: a) interesul profesorului 
cernăuțean pentru problemele 
controversate ale istoriei şi culturii 

românești; b) abordarea inter- 
disciplinară a unor asemenea 
subiecte; c) problema migraţiei 
populaţiei româneşti, a contactelor 
cu vecinii, cu slavii și, mai ales, cu 
ucrainenii. 

Academicianul VI. Trebici 
consideră că profesorul Gr. Nandriş 
este o personalitate de frunte a 
culturii româneşti, mare patriot al 
Bucovinei sale iubite, ale cărei 
drepturi româheşti le-a apărat pînă 
în ultima zi a vieţii sale. 

“Destin bucovinean?” îl 
numeşte academicianul Trebici, 
împrumutînd această sintagmă din 
cartea surorii profesorului — Anița 
Nandriș, 20 de ani în Siberia. 
Destin bucovinean, apărută în 


1991, la Bucureşti. Destinul 
bucovinean e comun tuturor 
românilor, inclusiv celor 
basarabeni. 


Profesorul Gr. Nandriș a fost 
o personalitate complexă. Iată cum 
îl caracterizeară academicianul V1. 
Trebici în articolul Profesorul 
Grigore Nandriş. Destin Bu- 
covinean (“Academica”, nr. 5, 
1993): “Filologii şi lingviştii — în 
special slaviştii — îi cunosc bine 
opera. Istoricii îl rînduiesc... printre 
personalitățile cu importante 
contribuții la istoria naţională. 
Folcloriştii îi citează studiile sale 
privind cultura carpatică ca făcînd 
autoritate în acest domeniu. Un 
istoric de artă, cum a fost regretatul 
Vasile Drăguţ, arată importanţa 
studiilor profesorului Grigore 
Nandriș privind. pictura murală 
postbizantină, în special în 
Bucovina. Demografii descoperă în 
opera profesorului elemente de cel 
mai mare interes pentru cunoaşterea 

situaţiei etnice a populaţiei 
Bucovinei şi Basarabiei”. Am putea 
spune că în această apreciere avem 
în faţă un portret ştiinţific al 
profesorului Gr. Nandriş. 

Un alt discipol al profesorului 
este Petru lIroaie, actualmente 
profesor la Universitatea din 
Palermo, care publică în 1970, cu 
prilejul stingerii din viaţă a 
profesorului, în “Revista scri- 
itorilor români” de la Roma, un 
articol intitulat Grigore Nandriş 
cărturarul  rectitudinii. 
Profesorul Iroaie scrie: “A fost 
unul dintre frecvenţii promotori ai 
modernei neolingvistici. Fire rea- 
listă, el dase severei discipline 
substanţiale contribuții meto- 
dologice, controlînd rostul şi 
aspectele faptelor supuse la studiu 
din mai multe puncte de vedere. 
Întreaga viaţă se strădui să pună 
calitatea în limitele ştiinţifice ale 
variilor studii... 

Integru şi rectiliniu, iubea 
claritatea şi atitudinile deschise... 
Era cărturarul rectitudinii care-şi 
prelungea personalitatea dincolo de 
specialitatea-i atît de singulară. Era 
omul nobil şi corect de tip clasic, 
academician turnat cu măsură și 
simţ social. A fost omul chinuit de 
erudiție, investit cu o imensă 
energie în desăvîrşirea sa ca savant 
şi pedagog”. 

În monografia sa Profesorul 
şi cărturarul militant Grigore 
Nandriş (manuscris dactilografiat, 
Bucureşti, 1984), regretatul Ion 
Negură (1909—1985), fost 
colaborator apropiat al profesorului 
Nandriş, în calitatea sa de secretar 
al Societăţii pentru cultură şi 
literatură română în Bucovina pînă 

în 1940, vorbeşte pe larg despre 
preocupările ştiinţifice ale 
profesorului, despre cursurile 
universitare, despre dorinţa acestuia 
de a servi cu credinţă ştiinţa, istoria 
neamului şi cultura românească. 
Nimănui din cei care l-au cunoscut 
nu le scapă erudiţia de care a dat 
dovadă profesorul şi nici 
participarea Domniei sale la 
dezvoltarea ştiinţe: îndrăgite — 
slavistica. 

Profesorul  Nandriş îşi 
îndemna studenții să nu-şi uite 
dascălii lor — chemare umană, 
sfîntă şi demnă de preluat şi de 
generaţiile actuale de studenți. 
Acest apel a rămas ca un crez 
pentru academicianul Corlăteanu, 
academicianul Trebici, Petru Iroaie, 
Ion Negură şi alți foşti discipoli ai 
profesorului Nandriş. 

O altă opinie ce se desprinde 
din opera profesorului, din 
articolele omagiale publicate de 
foştii lui studenţi, care răsună şi 
astăzi ca un îndemn, este aceea ca 
discipolii săi, ai Universităţii din 
Cernăuţi, să nu piardă niciodată 
credinţa în ştiinţă, de la care, zice 
profesorul “vor simţi răsplata 
muncii lor”. Gr. Nandriş a mai emis 
o teză la fel de importantă: pentru 
a ajunge la sinteză în cercetările 
ştiinţifice e .necesar să fie studiate 
amănuntele. 

lată de ce el a analizat şi a 
studiat profund o mulţime de fapte 
concrete, expresii, cuvinte 
păstoreşti ca: brinză, zăr, cheag, 
urdă, jintiță ş.a., pe care le con: 
sideră româneşti; a cercetat istória 
şi etimologia cuvintelor baltă, 
daltă, gard ş.a., (considerîndu-le 
drept nişte “supravieţuiri ale unui 

reflex slav dispărut”. 

A tratat şi stabilit originea unei 
serii de termeni populari, inclusiv 
a interjecţiilor din viaţa țărănească: 
hăis! şi cea!, susţinîndu-l pe N. 
Drăgan în privinţa originii latine a 
acestor interjecţii (cea-ceala! din 
lat. ecce thac, eccethactillae,; 
hăis+acesta, aista, ista cu de- 
monstrativul apropiat). 

A căutat să argumenteze 
etimologia unor termeni sociali, în 
special a cuvîntului răzeş, 
considerîndu-l un termen polonez 
— rycerz |rîţaj] (ger. Ritter). 
Argumentele profesorului Nandriş 
însă nu i-au convins pe mulţi 
lingviști români care îl deduc din 
limba maghiară. Numele de familie 
Eminovici, după părerea 
profesorului, ar fi de origine 
polonă, ipoteză contestată de V. 
Gherasim în articolul său Familia 
Eminovici publicat în “Convorbiri 
literare” (nr. LY) încă în 1923. În 
ultimul timp — în “Academica”, 6, 
1991 — a apărut studiul dlui S. 
Paliga Emin, în care se susţine 
originea orientală a numelui de 
familie Eminovici. 

O problemă interesantă şi 
discutată în lucrările lui Gr. 
Nandriş, ca de altfel şi în studiile 
semnate de I. Nistor, I. Pătruţ, Gr. 
Ivănescu, I. Iordan, G. Weigand 
ş.a., este cea a originii huțulilor. Se 
ştie că în această chestiune există 
mai multe opinii: unii consideră că 
huțulii ar descinde din vechiul trib 
slav al ulicilor, alții susțin originea 
lor cumană. Plecînd de la rădăcina 
huț, D. Onciul crede că ei ar fi 
păstrat, în numele lor, denumirea de 
guzi sau uzi, pe care le-o dăduseră 
cumanilor arabii și bizantinii. 

I. Iordan îi socoate cumani 
rutenizaţi. Pe baza unor cercetări 
antropologice, Olga Nekrasova 
susține că huţulii prezintă un com- 
plex intermediar între cel al slavilor 
apuseni şi al românilor din 
Moldova muntoasă. N. Iorga îi con- 
sideră păstori români slavizaţi. 
Originea daco-getică a huțulilor a 
fost susținută de Gr. Nandriş, care 
consideră că ei sînt o ramură a 
dacilor liberi retrași în părţile greu 
accesibile ale Carpaţilor Orientali 
din faţa expansiunii romane, daci 
care mai tîrziu s-au slavizat. 

Slavistul Gr. Nandriş a căutat 
să explice şi o serie de expresii 
româneşti de tipul cu anii, cu 
săptăminile prin calchieri după 
modele slave. În aceste expresii se 
indică noţiunea de timp prin 
prepoziţia cu, sens care nu era nici 
în latină şi nu este nici în limba 
română, conchide academicianul 
N. Corlăteanu, susținînd explicaţia 
profesorului său. 

„ Interesantă este şi problema cu 
privire la specificul funcţiilor 
sintactice ale genitiv-acuzativului 
slav. Utilizarea genitivului în locul 
acuzativului este un fenomen 
sintactic cunoscut în vechea slavă, 
fenomen care a apărut şi în limbile 


“Slave moderne, incluzînd în această 


regulă, după cum zice aca- 
demicianul  Corlăteanu, toate 
substantivele care arată o ființă vie 
(om, animal) la singular şi plural 
(videl volca; znaju celoveka). Gr. 
Nandriş explică acest fenomen prin 
faptul că genitivul temelor slave 
terminate în -o ar continua un 
ablativ şi o veche construcţie 
sintactică indo-europeană şi slavă 
comună, fenomenul fiind astfel 

conservat şi generalizat în aproape 
toate limbile slave. 

În plan istoric, filologic- 
documentar, Gr. Nandriş a stu- 
diat şi a publicat într-o culegere 
o serie de documente istorice sla- 
ve cu privire la Ţările Româ- 
nești, documente aflate la 
mînăstirile de pe Muntele Athos. 
Culegerea include 44 de 
documente slavo-române (din anii 
1372—1658), majoritatea din ele 
tratînd relaţiile dintre domnii 
Munteniei — Radu cel Mare, 
Neagoe Basarab, Mihai Viteazul, 
Matei Basarab — cu mînăstirile de 
la Sfîntul Munte. 

Profesorul  cernăuţean a 
studiat şi problema interacțiunii 
etnografice, folclorice, demogra- 
fice a românilor cu vecinii lar, 
relaţiile istorice şi culturale româno- 
polono-cehe, folosind datele 
Atlasului lingvistic polonez. Nu 
i-a scăpat din vedere nici 
toponimia,  demonstrînd şi 
evidențiind prezenţa elementului 
românesc în Carpaţii Galiției, 
Moraviei şi Sileziei?. El a urmărit 
drumul păstorilor români în aceste 
ținuturi, subliniind particularităţile 
de limbă ale acestor păstori și 
ciobani români prin astfel de 
cuvînte ca: gelatka “galeată”, baca 
“baci”, cl'ak “cheag”, stronga 
“strungă”, hurda “urdă”, berbeci, 
vatra, coliba, cyrdel “cîrd”, valah 
“păstor, cioban”, culastra “coraslă” 
etc. În munca ştiinţifică Gr. Nandriş 
a fost adeptul fidel al unei depline 
obiectivităţi a savantului, adevăr 
folosit.și în investigarea pro- 
blemelor de slavistică în calitate de 
ştiinţă auxiliară aplicată la studierea 
istoriei românilor. În acest sens 

profesorul Gr. Nandriş, susține 
academicianul Corlăteanu vorbind 
de unitatea lingvistică a popoarelor 
slave, a studiat elementele slave din 
limba română, subliniind că limba 
veche slavă era unitară încă prin sec. 
al IX-lea. N. Corlăteanu susţine 
teza profesorului Gr. Nandriş și 
constată că pînă astăzi limbile slave 
au păstrat multe elemente comune, 
fără a vădi prea multe diferențieri 
fundamentale. Prezintă interes şi 
preocupările dialectologice ale 
profesorului Gr. Nandriş. E vorba 
de cercetarea, în 1936, împreună 
cu profesorul polonez Maleţki, a 
graiurilor vorbite de coloniștii 
polonezi din judeţul Suceava. 
Anchetele şi materialele colectate 
au fost utilizate într-o serie de 
articole cu privire la relaţiile 
lingvistice polono-române. Un 
interes aparte în activitatea 
savantului l-au constituit relaţiile 
folclorice dintre români şi 
ucraineni, relaţii studiate într-o 
lucrare aparte publicată în 
“Anuarul Școlii române din Franţa” 
(1924), în care se evidenţiază unele 
tangenţe folclorice și se subliniază 
importanţa folclorului ca izvor de 
cunoaştere a evenimentelor din 
trecutul istoric al acestor două 
popoare. 

Problemele care l-au 
preocupat de-a lungul activităţii sale 
au fost: 

1) studierea istoriei, formarea 
poporului român aflat la o 
încrucișare de civilizaţii estice şi 
vestice; 

2) cercetarea relațiilor 
poporului român cu popoarele 
vecine; 

3) legăturile cu lumea latină; 

4) indiferent de preocupările 
sale ştiinţifice în domeniul 
slavisticii, profesorul Gr. Nandriș, 
deși cunoştea 14 limbi, a avut 
mereu în faţă dulcea limbă română 
şi unitatea ei. El n-a ştiut niciodată 
de aşa-numita “limbă mol- 
dovenească”, căci era convins, așa 
cum spune academicianul Eugen 
Simion, că “Politica stă sub vremi, 
ştiinţa stă în adevărul 
(“Academica”, nr.1 (49), 1994). 
Acest adevăr este unul: limba 
română este limba românilor de 
pretutindeni. i 

În acest sens profesorul Gr. 
Nandriş, scrie academicianul 
Corlăteanu în articolul său din 
“Academica”, “reprezenta, în 
perioada de pînă la 1940, o 
personalitate marcantă a 
intelectualităţii române nu numai 
din Bucovina, ci şi din întreaga 
Românie unită în hotarele ei fireşti”. 

Este o sfîntă datorie a noastră 
să revenim cu pioşenie şi 
recunoştinţă la chipurile 
memorabile de savanţi, cărturari, 
scriitori, profesori atît din “partea 
cea mai veche şi frumoasă de ţară” 
— Bucovina (M. Eminescu), cît şi 
din Basarabia, să ne gîndim la ei 
şi, pe cît e cu putinţă, să-i readucem 
în actualitate, să căutăm a-i scoate 
din uitarea de ieri, incrustîndu-le 
numele în memoria perenă a 
cuvîntului scris, a paginii tipărite 
sau în şedinţe omagiale. 


NOTE: 


1 


Academicianul VI. Trebici, 
"Academica", 5 (29), 1993. 
? Vezi: Istoria lingvisticii româneşti, 


Bucureşti 1978, pag. 260. 

Cum să fil altceva decît 
deschisul care ține — temple 
de verbe tunînd! Ce sînge mă 
desparte de inima care 
pulsează-n tot spațiui! Cum. 
văzînd, nu sunt tot ce văd, nu 
sunt, nu devin izvorul a tot ce 
exaltă! Mă trezesc ca dorinţă, 
sunt făcut din semnalele, 
semnele, emanațţia tuturor 
lucrurilor. ființelor! Sunt gata 
să mă ajung! Cu mine însumi 
să mă confundi Mă ridic spre 
voinţa mea într-o furtună a 
simţurilor! Văd cu soarele 
însuși! 'Izbucnesc peste voi! 


Limba vamdună actuală 


Gheorghe MOLDOVEANU 


Suceava 


"LIMBA 
MOLDOVENEASCĂ” — 
O DIVERSIUNE 


Înainte ca "limba mol- 
dovenească" să fie o existență 
consfințită prin votul par- 
lamentarilor Republicii Moldova! , 
JLAUHTBUCTHICCKUĂ ƏHUMKJIO- 
nennueckuă cnoBapb, apărut la 
Moscova în 1990, asigura un spațiu 
aparte "limbii moldoveneşti", care 
ar avea ca principală caracteristică, 
ce-i fixează individualitatea față de 
limba română, un mare număr de 
împrumuturi din limba rusă. Se 
preciza aici că, în afară de 
Republica Moldova’, limba 
moldovenească se mai vorbeşte în 
regiunile învecinate din Ucraina, 
Cernăuți şi Odesa, dar şi în 
Transcarpatia. Au trecut însă mai 
mult de trei secole de cînd 
mitropolitul Simion Ştefan adresa 
cititorilor Noului Testament de la 
Bălgrad rugămintea: “să luați 
aminte că rumânii nu grăescu în 
toate țările într-un chip, încă neci 
într-o ţară toți într-un chip’, iar 
Grigore Ureche vornicul observa, 
încă mai înainte, că “ne ieste 
amestecat graiul nostru cu al 
vecinilor de prinprejur, măcarcă de 

la Rîm ne tragem, şi cu ale lor 
cuvintele ni-s mestecate”*. 

Argumentele de la baza ideii 
că ar exista o "limbă mol- 
dovenească"”, diferită de limba 
română prin numeroase îm- 
prumuturi din limba rusă, nu sînt, 
cu siguranță, de natură lingvistică, 
dar aceasta nu înseamnă că nu 
trebuie luate în consideraţie. lar 
faptul e cu atît mai evident cu cît 
"limba moldovenească", vorbindu- 
se şi dincolo de hotarele Republicii 
Moldova, îi priveşte nu numai pe 
locuitorii acestei ţări. 

Reflectarea vieţii spirituale a 
românilor din nordul Bucovinei, ca 
şi a limbii române, mijloc specific 
de reprezentare a vieţii spirituale, 
în studii efectuate în ultimul timp 
în Ucraina, nu poate să nu atragă 
atenţia. Avem în vedere nu numai 
faptul că localităţi cu un număr 
ridicat de etnici români (Broscăuţii- 
Vechi — 48,72%5, Volcineţul-Vechi 
— 44,68%‘, Vancineţ — 33,88%, 
Davideni — 32,03% 7, Gîrbovăţ — 
30,96% etc.) sînt în' adrate într-o 
zonă care nu poate fi trecută în 
partea românească a regiunii 
Cernăuţi nici din punctul de vedere 
al compoziţiei etnice, nici din 
considerente lingvistice (pentru 
această zonă e caracteristică 
funcţionarea bilingvismului 
ucraineano-rus, parţial ruso- 
ucrainean și ucraineano-român, 
acesta din urmă fiind practicat de 
persoane mai în virstă de 50 de ani 
(s.n.), al căror număr e în perma- 
nentă descreștere)f, formînd o zonă 
a “asimilării ireversibile” a 
românilor. Avem în vedere însă și 
că în partea nordică a Bucovinei 

etnicii români sînt împărţiţi în 
români și moldoveni, ca două etnii 
diferite, vorbind două limbi diferite. 

Aparent această scindare nu 
prezintă nici o importanţă, căci, 
s-ar putea spune, români sînt, la 
toată urma, și unii şi ceilalți. Datele 
oferite de recensămîntul din 1992 
probează că lucrurile stau altfel. 
Dintre cei ce s-au declarat etnici 
români, numai 53% au indicat ca 
limbă maternă limba română, 
11,7% — limba ucraineană şi 2,9% 
— limba rusă, iar ceilalți (32,4%!) 
au fost înscrişi la rubrica “limba 
altor naţionalităţi”. Neîndoielnic, 
cei mai mulţi dintre românii vorbind 
limba altor naționalități au declarat 
ca limbă maternă limba 
moldovenească, dar tabelul 
cuprinde doar rubricile limba na- 
ționalităţii și limba altei etnii, unde 
apar numai ucraineana şi rusa, 
limba altor etnii nefiind luată în 
considerație’. 

Aşa: se face că numărul 
românilor vorbitori de limbă 
română, fie ea română sau 
moldovenească, s-a redus enorm, 
cu 17,6%. În timp ce etnicii ruşi 
reprezintă 6,8% din populația 
regiunii Cernăuți, limba rusă apare 
ca limbă maternă pentru 10,5% din 
populația regiunii; limba română e 
limbă maternă pentru 5,66% şi cea 
moldovenească pentru 8,51% din 
populația regiunii Cernăuţi, deşi 
etnicii români (români şi 
moldoveni) reprezintă 19,64% din 
populația regiunii. În timp ce 
diferența dintre procentul 
populații şi suma procentelor 
cuprinzînd limba naționalității şi 
limba altei etnii (ucraineana sau 

rusa) e de 0,1% la ucraineni, ruşi, 
evrei şi de 1,6% la polonezi, în 
cazul românilor (români şi 
moldoveni) diferența ajunge la 
17,6%. Din statistică mai rezultă că 
moldovenii şi-au declarat ca limbă 
maternă limba moldovenească 
(95,4%), limba ucraineană (2,5%) 
sau limba rusă (2,1%), că, deci, nici 
un moldovean nu ars ca limbă 
maternă limba română. Aceasta 
înseamnă că o parte din români (cei 
32,4%) au căzut pradă confuziei 
cultivate printr-o politică lingvistică 
susținută: crezînd că limba română 
e folosită numai de cei ce locuiesc 
în România, că limba română 
folosită de vorbitorii din fosta 
Uniune Sovietică e limba 
moldovenească, între ele neexistînd 
deosebiri esenţiale, au declarat ca 
limbă maternă limba moldo- 
venească. Vorbind propria limbă, 
au ajuns, printr-un joc abil, să 
vorbească limba “altei etnii”. 
Concluzia e uşor de tras şi ar 
putea justifica nu numai zona 
“asimilării ireversibile” a 
românilor, unde atît în şcoală, cît 
şi în biserică se foloseşte altă limbă 
decît româna, în ciuda procentelor 
destul de ridicate pentru populația 
românească din unele localități, 
citate mai sus; aşa se poate 
justifica însă şi zona “asimilării 
tranzitive” a românilor, unde 
limba română se mai foloseşte 
doar în biserică, școlile folosind 
limba ucraineană sau, mai rar, 
limba rusă, măcar că în unele 
localităţi populația românească 
e majoritară  (Tureatca —91,42%, 
Corceşti — 90,9%, Colincăuţi — 
87,65%, Șişcăuţi —82,74%  etc.). 


Limba vandnă actuală 


Comparînd datele oferite de 
recensămîntul populației din 1875 
cu ale celui din 1992, vom constata 
că numărul locuitorilor din 
Bucovina a crescut de la 543 915 
la 940 801. Populația românească 
a scăzut însă nu numai în cifre rela- 
tive!f, ci şi în cifre absolute". 
Fenomenul ar putea părea curios 
dacă n-am avea în vedere procesul 
de deznaționalizare, pierderea 
limbii materne constituind pasul cel 
mai important în acest sens!?. 

Modalităţile prin care se poate 
ajunge la deznaționalizare sînt mul- 
tiple. Noi ne propunem să aducem 
în discuţie un factor care, dacă nu 
e implicat direct în acest proces, nu 
rămîne fără urmări. 

Cu altă ocazie !5 aduceam în 
discuţie situaţia unor locuitori care, 
întorşi la baştină, devin factori de 
stimulare a particularităţilor locale, 
în numele unei anumite concepţii, 
al unui anumit crez. Dar sînt şi 
situaţii cînd cei întorși devin factori 
ai destrămării colectivităţii, după 
cum se poate întîmpla şi ca acţiuni 
urmărind scopuri nobile să conţină 
germeni ai ideii condamnate. 

Apariţia volumului 20 de ani 
în Siberia. Destin bucovinean, 
publicat de Ancuţa Nandriș-Cudla 
la Bucureşti în 1991, a constituit 
mai mult decît un eveniment edito- 
rial. Mărturie a unei femei “în trîntă 
cu destinul”, cum o apreciază 
nepotul autoarei, cu puterea de 
demascare necăutată şi 
necontrafăcută, ci rezultînd din 
destăinuirea directă, într-o 
construcție de o simplitate 
dezarmantă, cartea e de natură să 
cutremure pe orice cititor. Căci 

soarta autoarei mărturisirilor e, cum 
ne atrage atenţia titlul, soarta atîtor 
bucovineni, basarabeni etc., care au 
fost smulşi din locurile, din rosturile 
lor şi duşi aiurea, numai o parte 
reușind să se reîntoarcă acasă. 
Adevărate minuni, aceştia se vor 
impune în ochii obştii, pentru care 
unii devin simbol și model. Este şi 
cazul Ancuţei Nandriş-Cudla, care 
nu-şi poate considera încheiată 
misiunea fără a proba, prin 
mărturisirea vieţii sale, că “aciastă 
dragoste și iubire de familie ni-a dat 
putere în toate greutăţile şi am putut 
rezista şi ni-am salvat viaţa” 
(p.144), că, după ani petrecuţi în 
Siberia, “am crescut vacuţă, era ce 
mînca, era acuma cu ce să îmbrăca. 
Dar străinătatea şi dorul de locurile 
unde te-ai născut'te chinuiau 
neîncetat” (p. 134). 

Ea crede în puterea cuvîntului 
de a reînvia lumea, de aceea nu 
ezită să facă uz de cuvintele vremii. 
Vorbind despre evenimentele din 
timpul primului război mondial, 
notează: “venia timpul că eşia 
armata din decuncuri, cum le zicia 
atunci, adică din tranşeie, ţinia 
ştorm, adică se luptau cu 
baionetele” (p. 13); “Le trebuia o 
caruță de praşpont, așa se zicia 
atunci, o luau” (p. 18). Se 
realizează astfel o sumă de termeni 
vizînd închegarea imaginii lumii de 
atunci, din vremea adolescenţei şi 
a tinereţei autoarei, înlocuită apoi 
cu o altă serie, mult mai bogată, 
pentru prezentarea lumii de acolo, 
de la sever. 

Lumea de la sever este atît de 
diferită, încît autoarea nu dispune 
totdeauna de cuvintele cu care să-i 

denumească realităţile. Adnotări de 
felul: “era un feli de sălbăticiune 
care se numia peseţi, şi blana lui 
era destul de scumpă” (p. 81); “am 
lucrat cîteva zile la săpat pămînt, 
făciam zavalinchi, așa le ziciau 
acolo” (p. 95), “să avem cu ce ne 
apăra de ţînga, ădică de boala asta 
care era pe acolo” (p. 106) aduc 
parcă aminte de observația 
mitropolitului Simion Ștefan, care, 
găsind în izvodul grecesc cuvinte 
“carele nu să ştiu rumâneaște ce 
sînt, nume de oameni şi de leamne 
şi de veşmente şi de altele multe 
carele nu să ştiu rumâneaşte ce 
sînt” (14), le lasă aşa. 

Pe unele pagini se produce o 
mare densitate de cuvinte rusești: 
“EI a deshămat olenii şi li-a dat 
-drumu şi au intrat cu toţii în cium. 
Eu m-am gribuit pe nartă îmbrăcată 
în gusiu cela de blană de oleni” (p. 
113). N-ar putea proceda altfel cînd 
prezintă soiurile de iagăde, “nişte 
fructe salbatece, de mai multe 
feluri, care creştiau pe tundră |...]. 
Era un fel care veniau mai degrabă 
[...] le zicia moroşcă. Erau în formă 
așa ca murea boabele lor, numai că 
erau galbene cînd se coceau. Erau 
altele care le“zicia gulubiţă. Erau 
nişte bobiţe albastre. Erau încă un 
fel care să cociau toamna tîrziu, prin 
luna septemvrie. La astea le zicia 
brusnigă” (p. 102). 

Alteori sę încearcă o 
corespondență cu cuvintele 
românești: “moh, aşa-i zicia acolo, 
un fel de mușchi care creştia pe 
mlaștini” (p, 73); “lucram mai 
departe storoj, adică păzitor la 
bază” (p. 106); “nişte cachere, cum 
le zicia acolo, nişte vaporaşe 

micuţe” (p. 71); “se ocupau cu 
puşnina, aşa-i ziciau ei acolo, adică 
cu vînatul” (p. 81). Apropierea 
cuvintelor ruseşti de cele româneşti 
îi provoacă uneori zîmbetul: “S-a 
deschis uşia vagonului şi iarăşi îl 
ia pe un bărbat să ajute a aduce cag. 
Să gîndia la caş de oaie, căci 
aceluia la noi îi spunia caş. Cînd 
colo vine barbatul cela cu o vadră 
de caş. Erau nişte crupe de orz fert, 
fără zahăr, fără sare” (p. 60). 

E de apreciat efortul autoarei 
de a adapta cuvintele ruseşti limbii 
române; pentru parus, prezent şi în 
varianta paros, foloseşte la plural 
formele paroşi (p. 90) şi parosele 
(p. 130), cu varianta parosăle (p. 
101). 

Obişnuinţa cu lumea de acolo, 
în care s-a încadrat, chiar dacă nu 
i-a aparţinut, o determină şi pe ea 
să folosească cuvinte ruseşti 15, 
cărora încearcă să le găsească 
corespondente româneşti, ajungînd 
să creeze cuvinte noi, care, 
probabil, au existat numai pentru 
cercul ei restrîns de vorbitori (este, 
printre altele, cazul diminutivului 
cacheraş de la cacher). 

Tendinţa de a atrage mereu 
atenţia asupra lumii de acolo, de la 
sever, creează şi o situaţie ciudată: 
deşi are cuvîntul românesc, se 
simte obligată să folosească şi 
cuvîntul de acolo, care nu are altă 
conotație decît că e de acolo: 
“Mergia cu polobocul la un rîu, 
acolo îi spunia reeică, şi îl împlia 
cu apă” (p. 91). Dacă sever se 
foloseşte mai ales pentru a fixa un 
spaţiu, lumea nord-siberiană, sens 
pe care îl are cuvîntul şi în limba 
bucovineanului de rînd, dar şi 

pentru puterea lui de a sugera viața 
de acolo, apare însă și cu sensul 
“punct cardinal din direcția stelei 
polare”, opunîndu-i iugul: “Păziam 
cînd bătia vîntu de la iug pentru că 
atunci apa scădia şi ne sileam în 
timpul cela cît putiam să cosim. 
Cum se întorcia vîntul de la sever 
apa începia să criască” (p. 129). Se 
strecoară astfel şi cuvinte care au 
un corespondent perfect în limba 
celor cărora le sînt adresate 
mărturisirile şi care, deci, nu se 
justifică. 

Neîndoielnic, nu i se poate 
imputa autoarei aici în discuţie 
starea limbii române din Bucovina 
sau din Basarabia, după cum nu i 
se pot reproşa unele aspecte mai 
puţin reuşite ale limbii sale, care se 
estompează în faţa unor virtuți 
incontestabile, cu totul remarcabile 
pentru un om care nu are decît trei 
clase primare. Să observăm numai 
cuvîntul pipăi din fragmentul: “Prin 
sat era plin de armată (...), dară 
armata își vedea de treburile ei, nu 
avia a face cu nimica cu lumia. 
Peste scurt timp armata s-a rădicat 
din sat. A venit miliția, adică aşa 
cum era pe timpuri jandarmii. 
Aieştia au început să pipăie altfel. 
Ziua era tehu, linişte, dară în timpul 
nopţii, pe la orele 12 sau unu, venia 
mașina neagră la poartă” (p. 48). 

Abuzul de rusisme în textul 
Ancuţei Nandriș-Cudla, devenită la 
reîntoarcerea la baștină un simbol 
al statorniciei întru credinţă, ca şi 
“nivasta lui Manolia”, pe care 
autoarea o are parcă de model, 
poate alimenta însă credința unora 
care cred că, plecaţi de acasă, 
trebuie să-şi schimbe limba, 

schilodind-o barbar prin realizarea 
unui amestec lingvistic bizar. E 
ilustrativ în această privinţă un frag- 
ment dintr-o scrisoare a unui ostaş 
român din Ucraina, scrisoare 
publicată în numărul 12 din 1993 
al ziarului “Plai românesc” din 
Cernăuţi: “Privet din ciasti. Să mă 
vedeţi în şineli şi cu furaşcă, nici 
nu mă cunoaşteţi. Srarşinaua 
noastră e tåre blatnoi, dar am găsit 
obşcii iazic cu el. Acum sîntem 
drugi. Merg în samovolci cînd 
vreau. În oraş am mulți znacomii. 
Dedovşcina la noi nu-i. Otpusc nu 
primesc pînă cînd nu va fi alt 
priziv”. 

Alăturarea memoriilor An- 


„cuţei Nandriş-Cudla cu textul 


acestei scrisori este nedreaptă, cum 
nu putem alătura scopul urmărit de 
cei doi autori. Smulsă din rosturile 
ei pe parcursul a 20 de ani, 
deprinderea limbii ruse era 
obligatorie pentru ea şi familia ei, 
în tot acest timp nutrind o singură 
dorinţă, reîntoarcerea acasă. 
Învăţarea limbii ruse nu i-a atenuat 
niciodată speranţa revenirii. 
Strecurarea unor particularităţi 
ruseşti în vorbirea Ancuţei Nandriş- 
Cudla, nu numai în vocabular, dar 
şi în sintaxă, trebuie să fie pusă pe 
seama celor ce au crezut în po- 
sibilitatea  îngenuncherii, a 
dizolvării personalităţii umane prin 
dislocări şi crearea omului nou. 
Vina ei e doar de a fi rezistat în 
credinţa revenirii. 

Autorul scrisorii sus- 
pomenite se află la polul opus: 
amator de trai uşor, trage toate 
foloasele din tot ce-i e la îndemînă, 
limba fiind ultima stavilă la care 

s-ar gîndi. Reuşita lui în viaţă 
depinde, poate nu în ultimul rînd, 
de performanţele în folosirea limbii 
(limbilor) oficiale. 

Sînt două cazuri de 
interferență lingvistică: unul 
provocat de dorința de întoarcere 
printre ai săi, de a-şi sluji etnia, 
celălalt de dorinţa de chivernisire, 
chiar cu condiţia abandonării 
colectivităţii etnice. Cauza care a 
provocat însă devierile din planul 
lingvistic este aceeaşi, un efect al 
atitudinii societăţii față de etnicii 
români, în cazul nostru. 

În comparaţie cu Republica 
Moldova, situaţia românilor din 
nordul Bucovinei e mai dificilă. Pe 
de o parte, scindarea operată aici 
între români și "moldoveni", între 
limba română şi "limba mol- 
dovenească" ar putea permite 
autorităţilor să creadă că unele şcoli 
cu predare în limba română sînt 
nejustificate, căci locuitorii sînt 
moldoveni (în raionul Hotin, din 
5354 de români 5157 sînt 
înregistraţi moldoveni, iar în 
raionul Noua-Suliţă, din 56254 de 
români 55669 sînt înregistraţi 
moldoveni). Pe de altă parte, 
pătrunderea în limba română a unui 
număr de cuvinte dintr-o altă limbă, 
depăşind o anumită limită (!), ar 
putea determina anumiţi cercetători, 
anumite foruri să conchidă, ca şi în 
cazul "limbii moldoveneşti”, că în 
Bucovina a apărut o altă limbă, dis- 
tinctă de limba română. 

Că de la o regiune geografică 
la alta apar deosebiri lingvistice e 
firesc.  Înfăţișările concrete pe care 
le realizează, prin care se realizează 
limba română, în plan orizontal sau 

vertical, nu subminează unitatea 
diasistemului, căci diversitatea nu 
se opune unităţii, dacă unitatea nu 
se confundă cu uniformitatea. 
Prezenţa unor elemente din limba 
popoarelor cu care românii au 
conviețuit sau au avut diverse 
legături e firească. Dar împru- 
muturile dintr-o altă limbă nu duc 
la transformarea unei limbi în alta, 
atîta timp cît nu-i este afectată 
structura!€. Existența unui mare 
număr de împrumuturi din limba 
rusă în vorbirea românilor de la est 
de Prut sau din nordul Bucovinei 
nu îndreptățește ideea că aici s-ar 
vorbi .o altă limbă decît limba 
română. E aceeași limbă, cu unele 
note specifice, a căror prezenţă 
“nu-i de vina noastră, ce-i de vina 
celuia ce-au răsfirat românii 
printralte țări, de şi-au mestecat 
cuvintele cu alte limbi, de nu 
grăescu toţi într-un chip” ”. 


NOTE: 

! Se acceptă că limba 
moldovenească este identică cu limba 
română, dar diferă de aceasta ca limbă a 
statului Moldova. 

? Folosim denumirea actuală a țării. 

* Noul Testament, tipărit pentru 
prima dată în limba română la 1648 de 
către Simion Ştefan, mitropolitul 
Transilvaniei, Editura Episcopiei Orto- 
doxe Rom ìne a Alba-luliei, 1988, p. 116. 

* Ureche Grigore, Letopiseţul 
Ţării Moidovei, texte stabilite de P. P. 
Panaitescu, Bucureşti, 1967, p. 37. 

$ Cifrele, rezultate din recensă- 
mîniul din 1992, sînt după Popescu Ion, 
Partea românofonă a regiunii Cernăuţi 
şi zonele ei sociolingvistice, “Glasul 
Bucovinei”, 1994, nr. 1. 

* Broscăuții-Vechi şi Volcinețul- 
Vechi sînt încadrate de Ion Popescu, 
art. cit., p. 24, printre localitățile cu un 
număr extrem de scăzut de vorbitori de 
limbă română. 

: În Dicţionarul geografic al 
Bucovinei, de Em. Grigorovitza, Socec, 
Bucureşti, 1908, se precizează că satul 
Davideni are 1881 de locuitori români, 
“pe lîngă care s-au pripăşit în ultimii ani 
o colonie de mazuri, lucrători la velnițele 
părăsite din apropiere” (p. 81). 

* Popescu Ion, art.cit., p. 25. 

? La recensămîntul din 1880, cînd 
Bucovina se afla sub stăpînire austro- 
ungară, rubrica “Limba maternă” 
(Muttersprache) era înlocuită cu “Limba 
de conversație” (Umgangssprache). 
Naţionalitatea fiind indicată de limba de 
conversație, orice român care se declara 
cunoscător şi al limbii rutene (ucrainene), 
chiar dacă nu o cunoştea prea bine, era 
considerat rutean (ucrainean). Se ajunge 
astfel ca, față de recensămîntul din 1875, 
recensămîntul din 1880 să înregistreze o 
scădere a românilor cu 7,34% (33,42%, 
față de 40,76%) şi o creştere a 
ucrainenilor cu 4,9% (42,17%, faţă de 
37,27%) din populaţie. - 

10 La recensămîntul din 1875 
populaţia Bucovinei era formată din 
40,76% români, 37,27% ucraineni şi 
21,97% alte naţionalităţi, dintre care se 
impuneau evreii, cu 9,49%. 

" Din 543 915 locuitori ai 
Bucovinei din 1875, 221 726 erau 
români, pentru ca la 1992 din 940 801 
locuitori românii să numere doar 
184 836, din care 84 519 sînt moldoveni. 

2? Se consideră că poporul dalmat 
a dispărut odată cu moartea ultimului 
vorbitor de limbă dalmată, Antonio 
Udina. 

'3 Moldoveanu Gh., Dinamica 

graiului, între tendinţa de unificare şi 
tendinţa de diversificare a limbii // 
RLSL, 1994, nr. 3. 

'4 Noul Testament de la Bălgrad, 
ediţia citată, p. 116. 

!5 E demnă de reținut aici afirmaţia 
lui Sextil Pușcariu: “Toţi cei ce 
cunoaștem mai multe limbi ştim, 
într-adevăr, din proprie experienţă, cum, 
în anumite împrejurări, cuvîntul străin 
ne vine mai ușor, în minte decît cel din 
limba maternă, strecurîndu-se mai ales 
(Limba română, vol. 1, Bucureşti, 1940, 
p. 204). 

é Statistica lui D. Macrea, alcătuită 
pe baza Dicţionarului limbii române 
moderne, București, 1958, evidențiază 
că 38,42% din vocabularul limbii 
române e de origine franceză (Probleme 
de lingvistică română, Bucusești, 1961, 
p. 31 — 32). Dar aceasta probează numai 
că “proporţiile influenţei franceze asupra 
vocabularului limbii române sînt pur și 
simplu impresionante şi că acest fapt 
obiectiv nu poate fi contestat şi nici 
subevaluat” (Seche Mircea, Schiţă de 
istorie a lexicografiei române, II, 
București, p. 117). 

1 Noul Testament de la Bălgrad, 
ediția citată, p. 116. 


Cam vorbim, cum scriem 


Nicolae MĂTCAȘ 
Chişinău 


Înapoi la 
“AMA n OTHeCTBO? 


Avea regretatul nostru 
profesor şi decan de la Universitate, 
bengosul Ion Osadcenco, un banc. 
Cică imediat după război, într-un 
centru raional din sudul Republicii, 
la un început de an școlar, fuseseră 
convocate toate cadrele didactice de 
prin şcoli la un seminar. Și, întrucît 
eliberatorii care uitaseră să plece 
acasă nu recunoșteau o altă limbă 
pe faţa pămîntului decît rusa, firește 
că toate îndrumările şi 
recomandările pentru bruma de 
moldoveni temerari, care se 
avîntaseră, aidoma căutătorilor de 
aur din Klondike, pe ogorul 
neexplorat al pedagogiei, au fost 
făcute în limba “fratelui mai mare”. 
Că au înțeles, că n-au înțeles pînă 
la capăt cele spuse, aceasta e altă 
poveste. Fapt cert e că fuseseră 
blagosloviți la muncă şi trimişi pe 
la casele lor. 

Trec într-o zi pe coridor, îşi 
continuă relatarea tragicul cu mască 
de bufon, şi aud o larmă 
nemaipomenită în una din clase. 
Peste patruzeci de voci 
nerăbdătoare de copii turuiau 
încontinuu în cor: “Spun eu, HMA 
H OTUecTBO! Spun eu, HMA H 
OTUeCTBO!” 

În pauză, zice decanul, îl 
întreb pe colegul meu ce-i cu acest 
“HMA H OTUeCTBO”. “Cum ce-i?!”, 
se nedumereşte el. "D-apoi aşa ne- 
au instruit la raion: copiii să ni se 
adreseze numai cu HMA M 
OTUECTBO”. 

Va fi fost aşa, nu va fi fost 
întocmai așa, unul Dumnezeu şi cu 
domnul Osadcenco, pe care l-a luat 
în împărăţia sa, o ştiu. Dar a putut 
să fie, şi chiar a fost. Căci timp de 
aproape cincizeci de ani din Mircea 
Trandafirovici şi din Maria 
Pătiăgicovna n-am mai ieşit. Ba 
chiar şi astăzi, după cinci ani de la 
adoptarea legilor despre limbi, în 
unele școli şi la unele şedinţe de 
Guvern, numai ce auzi pe cîte-un 
becisnic custode al vechiturilor de 
import de ieri: “Să mă scuzați, 
Dmitrii Trufandalovici, eu am altă 
părere!”; “Îmi permiteţi, vă rog, 
Andrei Nicolaevici?” Ba chiar şi 
maestrul Ion Druţă în emisiunea 
tradițională TV din. ajun de Crăciun 
se referea cu o tandreţe deosebită 
la acelaşi Andrei Nicolaevici. 

S-a explicat de mii de ori, la 
radio, TV şi în presă, că revenim la 
modul de adresare tradiţional, adică 
întrebuințăm formele de adresare 
domnule, doamnă, domnişoară (la 
plural: domnilor, doamnelor, 
domnişoarelor), la care adăugăm, 
în fiecare situaţie concretă, 
denumirea funcţiei pe care o deţii: 
domnule ministru, doamnă 
profesoară, domnişoară 
învăţătoare sau, în cazul cînd e 
nevoie să-l evidenţiem pe cineva 
dintr-o masă de persoane cu 


aceeaşi funcție,  adăugîndu-i 
numele de familie: domnule 
Cîrnici, doamnă  Furnică, 


Nicolae MĂTCAŞ 


domnişoară Cîmpeanu. Atît şi 
nimic mai mult. 

Însă obișnuinţa e, după cum 
bine se ştie, a doua natură. În 
relaţiile dintre şefi şi subalterni HMA 
Hu OTuecTBo reflectă psihologia 
omului mic. La Guvern, bunăoară, 
n-am auzit nici o dată în patru ani 
ca primul-ministru sau preşedintele 
Republicii să i se adreseze oficial 
unui ministru cu HMA H OTYECTBO. 
În schimb unii miniştri şi mai cu 
seamă invitaţii “de jos” (şefii 
executivelor, primarii) îşi exprimau 
devotamentul în primul rînd prin 
Andrei Nicolaevici şi prin Mircea 
Ivanovici. Ca şi Ion Panteleevici al 
nostru de la Moscova, la care ne- 
am referit mai sus. 

Ascultaţi mai atent în jur şi veți 
vedea că aceeaşi e situaţia în 
relaţiile dintre parlamentari şi 
speaker, între lucrătorii de rînd şi 
şeful de secţie, între muncitori şi 
directorul întreprinderii, între 
profesori şi rector sau director, între 
bancheri şi guvernatorul Băncii 
Naţionale, între pioni şi marele 
mahăr. Anume pe linia aceasta — 
mic—mare, plătică—ştiucă — şi nu 
invers. 

La nivelul relaţiilor neoficiale, 
de HMA M OTYecTBO parteneriat, 
devenise un fel de formulă de 
politeţe semioficială. Oricît de 
apropiaţi ar fi fost doi parteneri între 
ei, familiarismul nu le permitea să 
treacă la “Mişa” sau “Vanea”, în 
timp ce HMS H OTUeCTBO era şi 
oficial, dar şi semioficial, aproape 
familiar. După ce-ai făcut de atîtea 
ori borş cu cineva, sigur că îţi vine 
greu să treci într-o bună zi la 
“domnule Corcoduş“ sau 
“domnule Berbec”, care par prea 

oficiale şi distante. Şi-i tragi mai 
departe cu HMS H OTUECTBO... 

Cei mai neajutoraţi au devenit 
copiii. Studenţii s-au mai acomodat 
la “domnule profesor”, iar băieţeii 
şi fetiţele dintr-a-ntiia nu pot 
nicidecum. Şi nu are doamna 
învățătoare X. dintr-a doua “C” sau 
a treia “A” flerul de a explica 
viitoarei domnişoare Elizabet sau 
viitorului domn Păun că în română 
e foarte natural să-i spui cuiva 
domnule profesor, domnule direc- 
tor, domnule montor, domnule 
primar, domnule ministru, 
doamnă învăţătoare, doamnă 
educatoare, doamnă farmacistă 
etc., etc. şi că e foarte străin acest 
HMA M OTUECTBO transplantat în 
corpul sănătos al limbii noastre 
precum ai fi transplantat în clinica 
lui Christian Barnard o inimă de 
mistreț în corpul ce mai dă semne 
de viață al unei regine. 

Unii vorbitori mai 
“descurcăreți” (inclusiv rusofoni, 
căci şi cu “ajutorul” acestora se mai 
menține HAMA M OTUeCTBO) au 
înţeles articolul 26 din Legea “Cu 
privire la funcţionarea limbilor 
vorbite pe teritoriul Republicii 
Moldova” literalmente în sensul că 
de azi înainte dai jos sufixele -ovici, 
-evici, -ovna, -evna de la numele 
patronimic şi-i zici mai departe cu 
HMA H OTYecTBO. De aceea numai 
ce-i auzi pe la colț: “Maria 
Gheorghe, nu uitaţi că luni aveți 
prima lecţie!”; “Dumitru Ion, aş 
vrea să vă rog ceva”. Dar nu numai 
prin unghere hălăduieşte acest HMS 
H OTUeCTBO “moldovenizat”, ti 
chiar în Parlament: “Stimate Mircea 
Ion, eu aş veni cu următoarea 
propunere...” 


Cam vorbim, cim seriem 


Atît domnilor profesori 
semănători de lumină de prin 
culoarele cam întunecate ale 
şcolilor noastre rurale şi urbane, cît 
şi luminaţilor noştri deputați din 
orbitor de iluminata sală de şedinţe 
a Parlamentului sîntem nevoiţi să 
le atragem atenţia asupra acestei 
netoate formule hibride de 
adresare, pe. care au inventat-o unii 
“ingenioşi” apărători a “ceea ce am 
avut bun odinioară”. 

Fiindcă veni vorba de numele 
patronimic, am vrea şi aici să 
atenţionăm publicul că în tradiţia 
românească se întrebuinţează 
practic numai prenumele şi numele 
de familie (în registre, documente 
— în ordine inversă: numele de 
familie şi apoi prenumele). Numele 
patronimic se indică numai în 
documente la rubrica “Părinţii” cu 
specificările “Tatăl”, “Mama”, în 
rest de el nu e nevoie decît la 
scrînciobul de Crăciun sau de Paşte 
de la Crihana sau Lingura, cînd 


flăcăii strigă cît îi țin 
bojocii:"Saveta lui Agache 
Oaietunsă — la scrînciob!”, 


“Steluţa lui Haralambie Barbălată 
— la serînciob!”. 

Îmi va replica cineva că au 
existat în istoria noastră cîteva 
personalități care au ţinut să 
sublinieze şi patronimicul. Voi 
recunoaşte că au fost. Dar au fost 
cîteva şi toate au fost personalităţi. 
lar Eminescu nu şi-a zis Mihai 
Gheorghe Eminovici, nici 
Alecsandri — Vasile Vasile 
Alecsandri şi nici Creangă — Ton 
Ştefan Creangă (în afară doar de 
Amintiri, în câre ne vorbeşte de un 
“Nică a lui Ştefan a Petrei”). Deşi 
şi aceştia au fost cîţiva și au fost, 

poate, la fel de mari personalităţi, 
dacă nu chiar de excepţie... 

Dacă se vor găsi totuşi 
(printre români nu pot să nu se 
găsească!) de cei care nu pot 
renunța nicidecum la patronimic 
(probabil, din teama de a nu fi 
consideraţi fii ai unor alţi taţi, pentru 
a se înălța în faţa propriei persoane 
în naiva lor convingere că, cu cît 
şlicul — pardon, numele! — e mai 
înşirat, cu atît se va întinde şi lăţi şi 
mărirea propriului “eu”, sau din 
cine ştie care alte motive), îi vom 
atenţiona că în administraţie, în di- 
verse registre oficiale, pentru a 
asigura o identificare rapidă şi 
exactă, pe locul întîi se scrie 
numele de familie, pe locul doi — 
patronimicul şi numai pe locul al 
treilea — prenumele, adică 
procedăm în sens invers faţă de 
modul în care ne prezentăm oral sau 
în scris:. Ion Gheorghe Lăcustă, 
dar Lăcustă Gheorghe Ion; Maria 
Orest Buburuză, dar Buburuză 
Orest Maria. Dar numai în 
registrele oficiale şi numai din 
considerentul menţionat; în rest 
trebuie să-i deprindem pe copii de 
mici a fi demni, a fi William 
Shakespeare, şi nu Shakespeare 
William, lon Creangă, şi nu 
Creangă Ion, Mihai Eminescu, și 
nu Eminescu Mihai. 

Nu ştiu din ce considerente 
cuvîntul de adresare domnule le 
mai stă unora ca osul în gît. Se vede 
că educaţia sovietică precum că la 
noi nu sînt domni a dat roade bune. 
Anume pe aceștia îi auzi la tot 
pasul: “Stimate Mircea Ion!” sau 


“Stimate Preşedinte!”. Despre 
caracterul âberant al primei 
formule, cu patronimicul 


Nicolae MĂTCAŞ 

“moldovenizat”, am vorbit deja. Cît 
priveşte cea de a doua, ţinem să 
subliniem că, în pofida prezenţei 
unui cuvînt menit să exprime 
respectul şi consideraţia (stimate), 
ea denotă, totuşi, o totală lipsă de 
cultură și de educaţie, pentru că în 
româneşte nu se poate spune decît 
“Stimate domnule Preşedinte”, 
“Stimate domnule prim-ministru”, 
“Stimate domnule ministru ” etc. 
sau, mai laconic, “Domnule 
Preşedinte”, “Domnule prim- 
ministru”, “Domnule ministru”, 
“Domnule director” etc., etc. De 
aceea le recomandăm tuturor celor 
care au obişnuinţa de a întrebuința 
în vorbirea orală sau cărora le 
revine misiunea de a edita invitaţii 
oficiale să se ferească de formulările 


greşite de tipul “Stimate 
Preşedinte... (urmează numele de 
familie)”, “Stimate prim- 


ministru...”, “Stimate ministru...” 
“Stimată preşedintă...”, “Stimată 
deputată...” etc., apelînd la cele 
corecte: “Stimate domnule 
Preşedinte”, “Stimate domnule 
prim-ministru”, “Stimate domnule 
ministru”, “Stimate domnule di- 
rector”,  “Stimată doamnă 
preşedintă”, “Stimată doamnă 
deputată” ș.a.m.d. A continua să 
spui şi să scrii “Stimate Preşedinte”, 
“Stimată deputată” este ca şi cum 
ai ţine-o întruna “Stimate Snegur”, 
“Stimată Istrati”. E politicos sau 
nu, cred că v-aţi convins 
dumneavoastră înșivă. 

Cînd considerăm că nu este 
necesară indicarea funcţiei sau a 
postului pe care îl deţine cineva sau 
nu cunoaştem cu siguranţă 
denumirea funcției ne adresăm cu 
unul din cuvintele domnule, 

doamnă sau domnişoară, după 
care urmează numele de familie al 
adresantului: “Domnule Lupu”, 
“Doamnă Vulpe”, “Domnişoară 
Serbuşcă”. Nu se recomandă a 
plasa pe lîngă cuvintele domnule, 
doamnă, domnişoară prenumele, 
precum mai auzim uneori: 
“Domnule Mitică”, “Doamnă 
Valentina”, “ Domnişoară 
Luminiţa”. Uzul tolerează, de fapt, 
numai ultima formulă (mai ales în 
colectivele în care majoritatea o 
constituie persoanele mai în etate 
şi domnişoarele sînt nişte rarae 
aves). 

În fața unei mase de oameni, 
printre care ştiin bine cà se află şi 
persoane ce țin de sexul simpatic 
ne adresăm cu formula oficială 
“Doamnelor şi domnilor”, iar dacă 
vrem s-o facem pe galantul — cu 
“Domnişoarelor, doamnelor şi 
domnilor”. | 

Quo  vadimus?  Încotro 
mergem? Înapoi, pentru a continua 
să orbecăim prin întunericul luminii 
opace de împrumut, sau înainte, 
călăuziţi de lumina focului sacru al 
graiului nostru dumnezeiesc de 
dulce şi de frumos? 

La întrebarea formulată în 
capul acestor note vom răspunde 
printr-un “Nu!” categoric. HMA H 
OTUeCTBO trebuia să se fi dus pe 
pustii odată cu fostul imperiu 
sovietic. lar limba noastră dispune 
de formule de adresare şi de politeţe 
suave ca graţia de fecioară şi 
eufonice precum clinchetul de 
clopoțel. 


Cam vorbim, cum scriem 


Victor GHERMAN 
Chişinău 


ROSTIRI 
PARLAMENTARE (1il)* 


Verbul a reitera este utilizat 
în mai toate buletinele informative 
sau în relatările despre reuniuni cu 
caracter mai mult sau mai puțin 
oficial. Este un neologism şi 
înseamnă “a repeta”. A repeta un 
gînd, un legămînt, o promisiune, un 
atașament. Acest franțuzism are o 
anume prestanţă şi conferă o 
prestanță solemnă mesajului. Ar fi 
vreo problemă legată de acest 
cuvînt? Este. Una, paradoxal, 
generată nu atît de potrivirea de 
sens, cît*de utilizare. De frecvența 
lui. Căci, “frumos” şi inedit ca 
sonoritate (în raport, să zicem, cu 
cotidianul “a repeta”), a plăcut 
cuiva atît de mult, încît sînt buletine, 
texte în care el se repetă la nesfirşit. 
Astfel, avem  “reiterîndu-şi 
ataşamentul”, “reiterîndu-şi 
opţiunea”, dar şi “reiterînd o 
observaţie”, “reiterînd cu claritate 
ceea ce s-a spus ceva mai înainte şi 
nu tocmai decis”, “reiterîndu-și 
pregătirea de a...”, ceea ce, în 
consecinţă, conduce la efectul 
saturaţiei şi suprasaturaţiei de 
utilizare, ~- trezind, firesc, 
receptorilor, interlocutorilor o 
reacție de supărare, agasare, 


* Continuare. Vezi nr. 5 — 6, 1994 şi nr. 1, 1995 

respingere. Evident, specialiştii în 
topografie rezistă ceva mai .mult la 
frecvenţa acestui cuvînt și faptul se 
datorează unui specific psihologic 
profesionist. Căci pentru ei este 
obişnuit şi cotidian un alt cuvînt 
apropiat, şi anume reiteraţie, 
semnificînd “operaţia de măsurare 
repetată a unui spaţiu de teren sau 
hartă, din unghiuri diferite, pentru 
a se reduce posibile erori de 
măsurare”. 

De altfel, un fenomen similar 
se întîmplă (inclusiv la 
microfoanele parlamentare) cu un 
cuvînt care nu este apropiat de “a 
reitera?” — a conştientiza. 
Frecvența acestuia are în fond 
aceeaşi motivaţie ca şi 
“frumosul” şi “prestigiosul” a 
reitera. La care se adaugă şi o mai 
veche obişnuință de a se da 
preferință unor cuvinte ţinînd de 
“înţelegerea”, “propagarea”, 
“influențarea”, “pătrunderea” 
sensului unor mesaje, lucruri, 
direcţii, realități. Există însă vreo 
deosebire între obișnuitul, să 
zicem, “a înţelege” și ineditul “a 
conştientiza”?  Profunzime şi 
temeinicie. Deci, cînd se doreşte a 
se sublinia pentru o “înţelegere” 
anume aceste nuanţe de... 
înțelegere,  apelăm la “a 
conştientiza”. Mai precizăm că 
funcţionează în regim tranzitiv şi 
reflexiv. În anumite situaţii 
participiul lui este egal cu 
“conştient”: “o lume este 
conştientizată”. Mai facem şi 
precizarea că pentru “posibilitatea 
de a conştientiza” există adjectivul 
(practic neutilizat, dar perfect 

valabil şi în contexte potrivite — 
absolut necesar) conșştientizabil. 
A concerta. Nu e vorba de “a 
da un concert”. În mediul înaltei 
politici în care se întrebuinţează 
cuvîntul desemnează actul “de a se 
consulta reciproc, a cunoaşte 
punctele de vedere, opţiunile (unor 
şefi de state, diplomaţi sau alți 
intermediari)” “pentru a se cădea 


astfel de acord asupra unor 
probleme, proiecte, acțiuni 


politice”, evident, “concertate”, 
“orchestrate”, “rodate în comun”. 
Aşadar, şefii de state, factorii 
diplomatici, participanții la tratative 
au... concertat, după care au 
încheiat acordul, au făcut o 
declarație comună, au întreprins 
demersuri (acțiuni) asociate. 
Toată lumea cunoaşte cuvinte 
cum ar fi conațional, consătean, 
comesean, condrumeţ. Dar cum 
să-l numim pe conlocuitorul nostru 
din același oraş? Con-orăşan? 
Parcă ar merge, parcă nu. Italienii 
îi spun “concitadino”. Cred că am 
putea să-i spunem şi noi 
“concitadin” (pl.”concitadini”). 
Acreditare. În diplomaţie 
înseamnă mod de numire şi de 
intrare în funcţie a şefului unei 
misiuni diplomatice într-un stat 
străin. Se aplică şi cu referire la 
ziarişti şi înseamnă perfectarea 
documentelor prin care unui 
ziarist î se permite să lucreze şi i 
se acordă o sumă de condiţii 
pentru securitate şi funcţionare. 
Statul sau oficialitatea care ac- 
ceptă sau perfectează documentele 
de acreditare se numeşte 
acreditant, statul în care se 

realizează acreditarea — stat 
acreditar. 

Agroindustrial. Structura lui 
transparentă ar putea genera un 
sens ceva deosebit de cel pe care îl 
are. Cuvîntul înseamnă “ceea ce 
tine de producția agricolă 
industrializată”. 

A mediatiza. Nu înseamnă “a 
media”, cum se crede uneori, 
pornindu-se de la asemănarea de 
formă, ci “a face cunoscut, a 
populariza, a familiariza prin 
intermediul mijloacelor de 
informare în masă”. 

Se vorbeşte de la un timp (Şi 
cu firească îngrijorare) despre 
fenomenul de reducere în fostele 
republici şi ţări socialiste a 
natalității. Fenomenul are un 
termen special: oligantropie (o 
copie după franțuzescul 
“oliganthropie”). 

Gregar, gregarism. Cîteva 
contexte: “animal gregar”, “spirit 
gregar”, “adunătură gregară”. 
Sensul primar, cu referire la 
animale:  “Trăind în grupuri 
compacte, împreună”. “Spirit 
gregar” deja nu mai semnifică o 
calitate pozitivă, ci o lipsă de 
personalitate: lipsă de indepen- 
dență în acţiune, în luarea de 
decizii. Exact spiritul care nu poate 
accepta independenţa şi activismul 
cadrul 


din unei economii 
funcționînd în baza unor principii 
proprii economiei de piaţă. 


“Adunătură gregară” se referă la 
aceeaşi obișnuinţă de lipsă de 
independenţă, cultivată în 
societățile de tip comunist. 
Expresia, nu e greu de observat, 


Cam vorbim, cum scriem 


are o uşoară nuanță tautologică 
datorată sensului comportat de 
“adunătură? — “grup de oameni 
adunați la întîmplare, fără un scop 
precis”. “Spirit de turmă” ar fi 
traducerea semantică exactă pe 
care o desemnează termenul 
“gregarism”, ceva mai rar folosit în 
mod curent, dar care are destule 
şanse să devină curent în cazul în 
care se va realiza cu toată claritatea 
că acest spirit este nu numai unul 
de nonacțiune, ci în anumite 
momente — primejdios. Căci este 
vorba de anume reacții colective 
neselective şi incompetente care 
conduc la anumite fenomene 
sociale. De regulă, negative... 
Comerț de stat (particular, 
cu amănuntul, exterit, intern sau 
interior). Ce-o fi însemnînd însă 
comerţ invizibil? Nu tenebru, ilicit, 
ci anume invizibil. Adică 
“tranzacţiile (schimburile) inter- 
naţionale avînd .ca obiect prestările 
de servicii, operaţii necomerciale, 
turistice”. Operații care parcă sînt 
şi parcă nu sînt. Adică invizibile. 
Și tot la capitolul, să-i zicem 
comercial, să reținem termenul prin 
care se denumeşte fenomenul de 
comerţ din afara spațiilor 
comerciale, de pe stradă: comerț 
stradal. Ca sinonim ar funcționa 
sintagma comerţ, cu amănuntul. 
Comisie de cenzori. Avem 
comisie de conturi. Ce-o fi 
însemnînd însă comisie de 
cenzori? Un fel de cenzură, numai 
că în alt domeniu decît ideologia: 
“organ de vizare sau control ce 
examinează corectitudinea 
activităţii financiare şi economice, 

felul în care un agent economic îşi 
administrează bunurile”. Le 
cenzurează, adică. 

Comună. Un termen care, 
deși vechi, este confundat şi mai 
ales interpretat puţin în altă direcţie 
decît în cea în care ar trebui 
perceput. S-au făcut.mari dezbateri 
cînd s-a discutat legea administrării 
locale dacă e bine sau nu să se 
înlocuiască “sat” (nume obişnuit) 
prin “comună”. Discuţiile au fost 
aprige şi îndelungi pînă la ridicol 
pentru că, elementar, deşi în 
anumite contexte au același sens 
(de  “sat”), “comună? nu 
desemnează (terminologic) “o 
localitate rurală mai mare decît un 
cătun”, ci o “unitate de bază în 
organizarea administrativ-terito- 
rială a statului cuprinzînd unul sau 
mai multe sate, de regulă unite prin 
comunitatea de interese, preocupări 
economice social-culturale şi 
tradiţii”. Atunci cînd atare unităţi se 
află în imediata apropiere a unor 
centre urbane, ele se numesc 
“comune suburbane”. Şi, de regulă, 
sînt subordonate acestora, rămînînd 
însă independente ca unităţi 
administrativ-teritoriale. 

Centru . efectoriu. Este 
elementul executiv dintr-un sistem 
de comandă. Execută decizii, 
realizează prevederi. € 

Circulară. Știm cam ce 
înseamnă, însă destul de inexact. 
Care ar fi deosebirea dintre circu- 
lară şi o dispoziţie sau ordonanţă? 
Circulara are şi caracter de 
dispoziţie, îl poate avea şi pe cel al 
unei Ordonanţe, însă conţine o 
explicaţie-precizare “privind 


Victor GHERMAN 


soluționarea unitară a unor Arnipa "4. R” 
probleme comune mai multor 
unități de producție, sociale etc.” 
Soluționarea unitară ține de 
armonizarea funcționării în 
continuare a sistemului, unităților 
în care se trimite circulara... 

A parafa, parafare. Cînd 
citim sau auzim în buletinele de 
ştiri despre “parafarea” unui text, 
acord, tratat, considerăm că este 
vorba de încheierea, de semnarea 
lui. În realitate, deşi prin actul 
“parafării” un act, acord, tratat se 
semnează, el încă nu este 
valabilizat, încheiat. Căci 
semnarea-parafare nu semnifică 
decît faptul punerii la punct de către 
părţile cointeresate (prin 
reprezentanţi delegaţi) a textului 
care abia ulterior, după acceptarea 
de către organele ierarhic 
superioare decidente (şefi de 
guverne, state etc.), le semnează. 
Adică le valabilizează şi le fac 
funcţionale. În acest caz părţile care 
încheie tratatul, acordul se numesc 
“părţi semnatare” sau “părți 
contractante” (“înaltele părți 
contractante”). 


Nicolae IONEL 


Totul e doar încurare, doar 
abur al fericirii de moarte, cineva 
m-a găsit din tot adîncul cerurilor 
şi se roagă la meri înfloriţi pînă-n 
noaptea de graiuri a sîngelui meu. 
Aş putea să ating cu mîlini de țărînă 
lamura lumii, negura mea aurind 
se poartă pe ape. Mai poate fi vreo 
sfințire în afara acestei suflări 
fericite, — fără blîndeţea orei 
aceste, mai poate fi vreun gînd pe 
pămînt? Din nici o depărtare nu 
mai sunt vedere şi vestire şi adevăr, 
totul este apropiere şi-aproape, 
adîncul cerului e-o petală albă pe 
mîna de rouă şi umbră care se uită 
în seara rourînd în Eden. 

Gligor GRUIȚĂ 


GRAMATICĂ 
NORMATIVĂ 
(10% 


Cui i.se datoresc 
aceste rezultate 
sau 

Cui i se datorează 
aceste rezultate? 


Aici nu mai este vorba de un 
neologism, ci de un verb format pe 
teren românesc (de la dator), care 
a cunoscut o dublă încadrare 
flexionară: a datora (conjugarea 1) 
şi a datori (conjugarea a IV-a), 
generînd forme paralele, cum sunt 
cele din titlu. 

Cazul nu este singular, 
deoarece limba română cunoaște și 
alte verbe care oscilează între cele 
două modele flexionare. Ambele 
conjugări (I şi a IV-a) sunt bine 
reprezentate cantitativ, dar forța lor 
de atracţie este variabilă în timp. 
Conjugarea a IV-a a fost foarte 
productivă în perioada veche, a 
achiziţiilor verbale de origine slavă, 
apoi maghiară, turcă, neogreacă. În 
româna contemporană, neologis- 
mele de origine romanică au 


consolidat poziţia conjungării I, au 
transformat-o în modelul cel mai 
productiv, sporindu-i considerabil 
forța de atracţie. Așa se explică şi 
faptul că în cazul unor dublete, cum 
este și cel discutat aici, varianta de 
conjugarea I a obţinut, de regulă, 
cîştig de cauza. În momentul de față 
se pot înregistra următoarele trei 
situaţii: 

1. Limba literară acceptă 
numai varianta de conjugarea I, cea 
de conjugarea a IV-a fiind 
abandonată. Exemple: 

a adăuga (nu a adăugi) 

a diura (nu a aiuri) 

a rezolva (nu a rezolvi) 

a gidila (nu a gidili) 

Dintre formele respinse, au 
supravieţuit doar cîteva participii 
adjectivizate (adăugit, aiurit) sau 
substantive derivate de la asemenea 
forme (rezolvitor; ex. lista re- 
zolvitorilor de probleme). 

Tot aici se poate încadra 
perechea a curăța — a curăți, cu 
primul termen reținut de limba 
literară, iar'al doilea (a curăți) 
circulînd doar cu statut de regio- 
nalism gramatical. 

2. Ambele încadrări sunt 
admise, dar cu diferențieri 
semantice, funcţionînd, în fapt, ca 
două verbe diferite: 

a înflora (“a împodobi cu 
flori”) — a înflori (“a face flori”); 

a îndesa (“a îngrămădi, a face 
compact”) — a îndesi (“a înmulţi, 
a face frecvent”). 

3. Cele două forme 
folosesc în variaţie liberă: 

a împătura — a împături 


se 


* Continuare. Începutul în nr. 1, 1995. 

a datora — a datori 

Rezultă de aici şi răspunsul la 
întrebarea din titlu: ambele 
formulări sunt corecte. 

Observaţii. a) Trebuie precizat 
că această variaţie liberă se 
limitează, în principal, la două 
timpuri: indicativ prezent şi 
conjunctiv prezent. Celelalte forme 
ale lui a datori au cam dispărut din 
uz, inclusiv infinitivul şi pariicipiul, 
plus formele compuse construite cu 
acestea. A fost reținut doar datorită, 
dar ca prepoziţie. 

Chiar şi la cele două timpuri 
menţionate (prezent indicativ şi 
prezent conjunctiv), active sunt 
mai ales formele de persoana a 
[l-a ale lui a datori. Prin urmare, o 
reală concurenţă are loc numai 
între: 

datorează — datoreşte (pers. 
a III-a, sg.) prez. indicativ; 

datorează — datoresc (pers. a 
III-a, pl.) prez. indicativ; 

să datoreze — să datorească 
(pers. a Ill-a, sg. şi pl.) prezent 
conjunctiv. 


b) Statistic vorbind, cei mai 
mulți vorbitori preferă, în perechile 
de mai sus, varianta din stînga (de 
la a datora). Mai nou, se 
înregistrează, la unii români 
instruiți, tendinţa de a utiliza 
ambele forme, dar cu o specializare 
semantică diferită: cea de 
conjugarea I, cînd este vorba de o 
datorie concretă, materială (ii 
datorează 50 de lei) şi cea de 
conjugarea a IV-a, cînd este vorba 
de un sens cauzal, agentiv, instru- 
mental de o datorie morală (Acest 

succes se datoreşte în primul rînd’ 
antrenorului său). A 

Nu credem că aspectul se- 
mantic explică, singur, preferința 
pentru a datori, în situaţii cum ar fi 
cea de mai sus. Considerăm că 
intervine aici şi un element de 
natură gramaticală: utilizarea 
reflexivului pasiv. Numai com- 
binate, cele două condiţii pot 
favoriza pe a datori în raport cu a 
datora. Dovada o avem chiar în 
enunţul citat aici. Daeă renunţăm 
la reflexivul pasiv, apare mai natu- 
rală apariţia lui a datora: El 
datorează acest succes în primul 
rînd antrenorului său. 

În cazul fornuulărilur din titlu, 
am arătat că ambele sunt corecte, 
dar, avînd în vedere că sunt întrunite 
cele două condiţii menţionate an- 
terior (în primul rînd, prezenţa 
reflexivului pasiv), varianta primă 
prezintă un plus de naturaleţe. 


Lichidele 

se evaporă 
sau 

Lichidele 

se evaporează? 


Verbele de conjugarea a I-a se 
împart în două subclase, 'după o 
anumită particularitate flexionară 
care apare la indicativ-prezent, 
conjunctiv prezent, imperativ şi ` 
viitorul format cu conjunctivul: 
verbe cu -ez, ca a studia (studiez, 
să studiez, studiază tu, o să studiez) 
Şi verbe fără -ez, ca a învăța (învăţ, 
să învăţ, învaţă tu, o să învăţ). 


Cam vorbim, cum scriem 


Unele şi-au creat paradigme 
paralele (cu şi fără -ez), provocînd 
dificultăți în alegerea variantei 
corecte. În aceste cazuri, este bine 
să avem în vedere următoarele 
realități lingvistice: 

1. Există verbe la care cele 
'două forme paralele au un statut 
diferit din punctuf de vedere al 
limbii normate, în sensul că una este 
considerată literară, corectă, iar 
cealaltă este regională sau învechită, 
în orice caz, neliterară. 

a) Forma cu -ez este cea 
corectă: 

“eu lucrez, tu lucrezi, el lucrează” etc. 
alucra {í 


“eu lucru, tu lucri, el lucră (v. regională) 


b) Forma fără -ez este corectă, 
literară: 
“el disperă” 
någen 
“eldisperează(v. învechită) 
“el înhamăcalul” 
bine 
“el înhămeazăcalul” (v. regională, 
învechită) 
2. O altă categorie o 
formează verbele care s-au impus 
cu ambele forme în limba literară, 
fiecare variantă avînd însă un 
conţinut specific: 


“200 dăunp e miu” 
man 


ce j v o » 
“factorii care concură la această reușită” 
aconcura 
“sportivii concureazăla probele atletice” 
“mușchii se contractă” 
acontrada l 


“relațiile comerciale se contractează anual” 


“Crinul degajă un miros specific” 
adegaja | 

“poliția degajeazăcăile de acces” 
“manifestă multă înțelegere” 


masea 

“manifestează în faţa ambasadei” 
“ordonăretragereaamnatei” 

aordona | 


“ordonează lucrurile din cameră” 


“oplindareflectă realitatea e 
one 
“filozofii reflectează asupra realităţii” 


“toamăapăîn cană” 
aturna ! 


“ “fumează un film despre tineret” 


3. Româna actuală dispune și 
de un grup de verbe cu dublă 
formă, la care nu sunt prezente 
diferențieri semantice, stilistice sau 
de statut normativ. Ambele variante 
sunt corecte, iar vorbitorii le pot 
folosi la libera alegere: 

a desfăta — “ne desfată / ne 
desfătează cu cîntecele sale” 

a (se) evapora — “lichidele 
se evaporă / se evaporează” 

a şchiopăta — “el şchioapătă 
/ şchiopătează uşor” 

a ignora — 
ignorează adevărul” 

a îngemăna — “se îngeamănă 
/ se îngemănează două destine” 

a însemna — “ce înseamnă / 
însemnează asta?” 

Prin al doilea exemplu din 
această listă am dat şi răspunsul la 
întrebarea din titlu: ambele 
formulări sunt corecte. 

Observaţii. În general, limba 
literară nu tolerează pentru o 


e 


ei ignoră / 

perioadă prea extinsă situaţii ca 
aceea prezentată mai sus, la punctul 
3. De regulă, una dintre variante 
este treptat  marginalizată, 
abandonată, fiind considerată 
învechită sau destinată unui uz lo- 
cal, regional, ca în cazul verbelor 
de la 7. 

Fac excepţie dubletele care 
încep să se specializeze semantic 
sau stilist. Acestea trec în categoria 
verbelot menţionate la punctul 2, 
iar procedeul este apreciat ca un 
mijloc de îmbogăţire a limbii. De 
pildă, un verb ca a însemna se 
înscrie în această deplasare prin- 
tr-o tot mai pronunțată specializare 
semantică. Varianta cu -ez este 
preferată pentru sensul “a nota, a 
face însemnări, a scrie”, pe cînd cea 
fără -ez se foloseşte mai nou pentru 
“a semnifica, a avea un anumit 
înţeles”: 


“el își însemnează totul în camet” 

aînsemna l 
“acest succes înseamnă mult pentruel 


Desigur, nu orice tentativă de 
genul celei de mai sus este sortită 
reuşitei. Un verb ca a marca, 
încadrat la modelul cu -ez, începe 
să-şi formeze şi o variantă 
“sportivă”, fără -ez (“el marcă gol 
după gol”), dar este puţin probabil 
ca aceasta să se impună, dată fiind 
motivația semantico-stilistică prea 
puţin consistentă. În orice caz, uzul 
va decide. Deocamdată, la verbul 
respectiv, este recomandată forma 
cu -ez pentru toate situațiile. 


Speranțele noastre 
se năruie 

sau 

Speranțele noastre 
se năruiesc? 


Ca şi la conjugarea I (vezi 
întrebarea nr. 4), verbele de 
conjugarea a IV-a pot urma în 
flexiune două modele: cu sufixul 
-esc/-ăsc (a privi, a citi, a hotări) 
sau fără acest sufix (a fugi, a veni, 
a cobori). Marea majoritate a 
verbelor s-au încadrat ferm la una 
din cele două subclase, cum este 
cazul celor notate mai sus, în 
paranteză. Altele au oscilat între 
tipurile flexionare menţionate, 
generînd în cele din urmă o 
flexiune dublă. Eşte vorba de verbe 
cu infinitivul în -i care au radical 
vocalic: 

— în u (cele mai multe): a 
destăinui (se destăinuie / se 
destăinuieşte) 

— în ă: a mormăi (mormăie/ 
mormăieşte ) 

— în o: a ostoi (se ostoaie/ se 
ostoieşte) 

—în î: a hişii (hişiie/hişiieşte) 

Se cuvinte să facem şi aici 


` precizarea că diferenţa (prezența 

sau absenţa lui -esc) se manifestă 
numai la indicativ prezent 
(destăinuie/destăinuieşte ), 
conjunctiv prezent (să destăinuie/ 
să destăinuiască), viitorul format 
cu formele de conjunctiv (o să 
destăinuie/o să destăinuiască; are 
să destăinuie/are să destăinuiască) 
şi imperativ (destăinuie tu/ 
destăinuieşte tu). 


Cam vorbim, cam seriem 


În ceea ce priveşte raporțul 
dintre aceste variante şi limba 
literară, există aceleași trei situaţii 
menţionate şi cu alt prilej: 

l. Ambele variante sunt 
acceptate, utilizîndu-se în variaţie 
liberă: a dăinui (dăinuie/dăi- 
nuieşte), a dibui (dibuie/dibuieşte). 

2. Ambele forme sunt literare, 
dar fiecare are alt conţinut: 

“el îndoaie o sârmă” 
a îndoi 
“else îndoiește de justețcamăsurilor luate, 

3. În uz âpar amîndouă 
formele, dar literară este doar una, 
cealaltă fiind considerată regională, 
arhaică, colocvială, aparţinînd 
exprimării neîngnijite. Dăm, în 
continuare, o listă a principalelor 
verbe care ilustrează această 
situaţie. 

a) Verbe la care literară 
(corectă) este forma cu -esc: 


abănui  afulgui ajclui atăinui 
adămi  agelui  amînui a vărui 

adestăinui agîtui  apărui avămui 
adrămui  ahăitui asocoti a zeciui 

adrăcui  ahuidui a(sc)strădui azemui 

astrăjui 
by Verbele la care literară este 

forma fără -esc: 
abubui  abiigui  adistribui aîngădui 
abintui  aconstitui adezvălui a învălui 
aînlănțui aturui  agrohăi aronţăi 
a(se)nărui azgudui alălăi  azăhă: 
astăui  abchăi  aostoi  amornmăi 


Verbul a se nărui face parte, 
după cum se vede, din această din 
urmă categorie. Prin urmare, 
formularea literară, corectă, 
recomandabilă este prima: 
Speraħțfele noastre se năruie. 

Observații. (1) Salvarea unora 
dintre formele respinse este 
posibilă, cum am mai arătat, prin 
specializare semantică sau stilistică. 

Un verb ca a mîntui, impus cu 
varianta fără -esc (miîntuie), are o 
întrebuințare specială în limbajul 
religios (“a salva, a purifica, a 
vindeca sufleteşte”), care apelează 
la forma cu -esc (mîntuieşte). În 
felul acesta, verbul respectiv se 
transferă de la 3 b la clasa verbelor 
menţionate la punctul 2. 

(2) Izul mai mult sau mai puţin 
arhaic sau regional al variantelor 
neliterare pentru verbele de la 3 (a 
şi b) este valorificat în literatura 
beletristică pentru efectele sale 
caracterizante. Utilizarea acestor 
forme şi în alte stiluri nu este 
recomandabilă. Întrucît diferenţa 
literar/neliterar este mai greu de 
sesizat de către unii vorbitori, 
acestora li se poate recomanda 
consultarea lucrărilor normative 
(dicţionare, îndreptare) în 
momentele de nesiguranță, pînă se 
vor familiariza cu inventarul 
formelor corecte. 

(3) Verbul a trebui este cel mai 
important (ca frecvență, particu- 
larități sintactice, oscilații flexio- 
nare) dintre toate verbele încadra- 
bile la subclasa de la 3. Datorită 
caracterului special şi foarte com- 
plex al situaţiei sale, va fi discutat 
separat (vezi întrebarea nr. 6). 

(4) Verbele cu infinitivul în f 
cunosc o încadrare flexionară mult 
mai fermă. Oscilaţia între modelele 
cu sau fără -ăsc este prezentă foarte 
rar (ex. a tăbări — corectă e 
flexiunea fără -ăsc: ei tabără etc., 
dar regional apar şi forme ca ei 
tăbărăsc). 

(Va urma) 


Vocabalar 


SĂ ÎNVĂŢȚĂM 
DEMOCRAȚIA 


Ghid electoral 


Treeerea de la sistemul totalitar la 
unul democratic este extrem de 
anevoioasă. Pe de o parte, vrem mai 
multă libertate. Pe de altă parte, ajunşi 
la conducere, tindem să limităm la maxi- 
mum posibilitățile de manifestare ale 
oponenților. Nicidecum nu ne putem 
imagina existența unei opoziții 
puternice, coexistența diferitelor 
partide, grupări, mişcări, divergenţele 
"de opinii. 

Trebuie să învăţăm democrația 
dacă pretindem a construi un stat de 
drept. Trebuie să acceptăm sistemul poli- 
tic pluralist dacă vrem să intrăm în 
comunitatea statelor europene 
democratice. 

În aprilie a.c. în Republica 
Moldova se var desfăşura alegerile în 
organele administrării locale. 
Campania pentru ciştigarea simpatiei 
electoratului a început, deşi nedeclarat, 
cu mult mai înainte, încă în toiul 
alegerilor în Parlament. Sigur că am 
dori-o cu toții confruntare de opinii cu 
mijloace oneste. Unul din ele ar fi 
informarea onestă a alegătorilor. 
Orbecăirea prin întuneric este o condiţie 
propice pentru manipulări și nistificări. 

Anume din aceste considerente 
revista noastră propune cititorilor 
explicarea unor termeni şi noțiuni din 
domeniul instituțiilor democratice şi al 
culturii civice în perioada de tranziție 
de la totalitarism la democrația 
multipartidistă. Explicaţiile le-am 
preluat din Dicţionarul politic (autor — 
Sergiu Tămaş), apărut în 1993 la 
Bucureşti în Editura Academiei Române. 

ABANDON ELECTORAL. 
Renunţare la continuarea cam- 
paniei pentru ocuparea unei funcţii 
eligibile (preşedinte, loc în 
parlament sau în organismele lo- 
cale). A.e. poate fi rezultatul unei 
înţelegeri politice sau al unor acţiuni 
de compromitere din partea 
adversarilor, prin difuzarea de 
informaţii reale sau inventate 
despre comportamentul sau starea 
sănătăţii candidatului. 

ALEGERI. 1. Acţiune prin 
care cetățenii selectează şi 
desemnează prin vot, în 
conformitate cu anumite proceduri, 
persoanele care urmează să facă 
parte din organele de conducere ale 
unui stat, unitate teritorial- 
administrativă sau ale unei 
organizații (pårtid, întreprindere, 
organizații profesionale, culturale 
etc.). Principiul democratic al 
alegerilor este opus procedurilor de 
cooptare sau de numire în funcție; 
2. Ansamblu de proceduri, acte 
juridice și materiale a căror finalitate 
constă în desemnarea guvernanţilor 
de către guvernanţi. Regulile sînt 
diferite şi adoptarea unei modalităţi 
electorale este rezultatul unui 
compromis între forțele politice, 
rezultat înregistrat într-o lege elec- 
torală care fixează regulile, tipul de 
scrutin, modul de desfăşurare etc. 
J. Schumpeter consideră că 
democraţia reprezintă o luptă de 
concurenţă între oamenii politici 
pentru obținerea voturilor 
populației. Absenteismul, insufi- 
cienta competență politică a. 
cetățenilor reduc în oarecare 
măsură eficacitatea a. De asemenea 
aplicarea sufragiului universal 
poate întîmpina o serie de limite 
datorită modului de decupare a 
circumscripţiilor electorale, moda- 
lităţilor de scrutin folosite. A. legis- 

lative — reprezintă modul de 
selecție a persoanelor pentru 
Parlament de către cei care sînt 
calificați, prin regulile unui sis- 
tem politic, să exprime opțiunea 
lor privind candidații. A. locale 
— se referă la alegerea membri- 
lor consiliilor locale. A. pot fi 
generale cînd se aleg 
reprezentanții pentru toate locuri- 
le din organismele reprezentative 
sau parțiale — cînd sînt aleşi 
numai pentru o parte din locuri. 
După modul lor de desfăşurare, a. 
pot fi directe — cînd voturile 
electoratului sînt date pentru 
candidații propuşi sau indirecte 
— dacă electoratul alege doar 
reprezentanți sau delegați care, 
la rîndul lor, aleg candidații 
propuşi. 

ALIANŢĂ POLITICĂ. 1. 
Acord între partide, grupări 
organizate sau persoane, pentru a 
urmări un scop comun legat de 
realizarea unei anumite politici sau 
cucerirea puterii. 2. Unirea a două 
sau mai multe partide în vederea 
formării guvernului sau pentru 
constituirea în cadrul parla- 
mentului a unui “bloc” în favoarea 
sau împotriva unei propuneri le- 
gislative. 

ALIANŢĂ ELECTORALĂ. 
Modalitate concretă şi limitată de 
realizare a unei alianțe politice care 
constă dintr-un acord încheiat între 
partide sau oameni politici în 
vederea obţinerii de rezultate 
maxime în alegeri, fără ca aceasta 
să implice în toate cazurile un acord 
de ansamblu privind politica 
viitoare care va fi urmată după 
alegeri. 

AUTOADMINISTRARE 
(gr. autos — însuşi). Activitate de 
administrare prin mijloace proprii 
(la nivelul unei unităţi sau a unui 

teritoriu). A. locală — adminis- 
trarea unei unităţi teritoriale din 
cadrul unui stat pe baza autonomiei 
locale. î 
AUTONOMIE LOCALA. 
Principiu de organizare a 
administraţiei publice care se referă 
atît la organizarea şi funcţionarea 
administraţiei publice locale, cît şi 
la gestionarea de către acestea sub 
propria responsabilitate a 
intereselor colectivităţii pe care le 
reprezintă. Principiul a.l. se 
corelează cu pătrunderea în 
societatea politică a valorilor şi 
instituţiilor democratice. Sistemele 
dictatoriale nu încurajează a.l., ci 
se folosesc de organismele de 
conducere locală pentru a întări 
dominaţia asupra întregii societăţi. 
BAZĂ SOCIALĂ. Grup sau 
grupări sociale spre care se 
orientează un partid pentru a putea 
cîştiga în alegeri. Unele partide ce 
pot fi calificate ““monodirecţionale” 
îşi îndreaptă atenția, în mod 
privilegiat, către o anumită 
categorie socială, cum ar fi 
țărănimea sau muncitorimea. Alte 
partide preferă însă să se adreseze 
întregului electorat. 
CAMPANIE. Activitate 
desfăşurată pentru a atinge un 
obiectiv politic, folosind metode de 
convingere a maselor şi recurgînd 
totodată la acţiunile mai puţin 
vizibile ale grupurilor de interes și 
de presiune C. de presă — 
mobilizare a opiniei publice prin 
mass-media în favoarea unei 
acţiuni ` politice sau a unei 
persoane. C. electorală — perioadă 
ce precede o alegere în timpul 
căreia candidaţii sînt autorizaţi 
să-şi prezinte ideile şi modalităţile 
de realizare a acestora; durata 
acestei perioade este fixată prin lege 
şi se încheie cu o zi înainte de 

alegeri pentru a permite cetățenilor 
să dispună de un timp de reflecţie. 

CANDIDATURĂ. Act de 
propunere a unei persoane pentru 
o funcţie eligibilă de către un partid 
sau organizație socială. În acest 
scop se face o declaraţie de 
candidatură care cuprinde datele 
personale ale candidaţilor şi 
menţionarea programului pentru 
care vor candida. 

CAPACITATE POLITICĂ. 
Aptitudine a unei persoane de a 
alege şi de a fi aleasă în organele 
reprezentative ale statului. 

CLIVAJ POLITIC. Dife- 
renţiere a membrilor unui sistem 
politic în funcţie de interese şi 
preferinţe. C.p. este opus 
consensului, fiind un fenomen 
firesc al vieții sociale care îşi găseşte 
expresia în existenţa partidelor, în 
conflictele şi competiţia dintre 
acestea pentru cîştigarea de adepți. 
Forţele politice ale unei societăţi 
caută, însă, să depăşească c.p. prin 
aranjamente formale, ajustare 
reciprocă a pretențiilor în vederea 
realizării unităţii necesare 
dezvoltării sociale şi economice. În 
acest context, se cere respectarea 
regulilor “jocului politic”, adoptarea 
unui ton civilizat şi încredere în 
mecanismele democratice. 

CONTENCIOS (lat. con- 
tendo — a se lupta, a susține cu 
tărie). Serviciu în cadrul unei 
instituţii (publice sau particulare) 
încadrat cu jurişti care apără 
drepturile şi interesele acesteia, 
fiind însărcinat cu rezolvarea 
problemelor juridice şi cu procesele 
în faţa unui tribunal. C. electoral 
— mijloc de rezolvare a litigiilor 
privind alegerile, litigii care sînt 
supuse rezolvării unor judecători 
competenţi. 

CORP ELECTORAL. An- 

samblu al cetățenilor cu drept de vot 
la data efectuării unor alegeri. 
Mărimea c.e. este dependentă de 
prevederiłe legale dintr-o țară. Dacă 
toți membrii unei națiuni sînt 
cetățeni, nu toți cetățenii sînt 
electori. Statul determină prin lege 
compoziția c.e., prin extinderea sau 
prin restrîngerea acestuia. Electorul 
este, în acest sens, un cetăţean cu o 
situaţie specifică, căruia i se cere 
să participe la alegerea celor ce vor 
guvernă. Astăzi se acordă dreptul 
de vot numărului cel mai mare 
posibil de cetățeni (vezi 
indemnitate). 

COTĂ ELECTORALĂ. Ele- 
ment fundamental în orice sistem 
electoral ce reprezintă numărul de 
voturi necesar pentru ca un 
candidat să fie ales sau pentru a se 
stabili numărul de locuri cîştigate 
de un partid (în Parlament sau în 
organele eligibile). Stabilirea c.e. se 
face prin sistemul electoral şi 
metoda de calcul adoptate. Cele 
mai utilizate metode sînt denumite 
după numele celor care le-au 
propus: Hare, d'Hondt, Saint- 
Lague, Hagenbach-Bischof.. 
Calculul locurilor cîştigate poate fi 
complicat prin introducerea 
obligativităţii ca un partid să obţină 
un procent minim de voturi înainte 
de a fi calificat să primească locuri 
în Parlament (de ex., în Germania 
s-a stabilit un minim de 5 %). 

DECUPAJ ELECTORAL. 
Acţiune prin care parlamentul sau 
guvernul delimitează circum- 
scripţiile electorale. Modul în care 
se face delimitarea exercită in- 
fluență asupra rezultatului 
sċrutinului. 

DEMAGOGIE. Metodă de a 
obține aprobarea populară prin 
măsuri mai mult destinate să facă 
plăcere electoratului decît să 

satisfacă interesele lui reale. D. 
constituie o practică de înșelare a 
maselor şi de slăbire a regimurilor 
democratice. 

DESPUIERE A SCRU- 
“TINULUI. Ansamblu al operaţiilor 
care concură la stabilirea 
rezultatelor alegerilor în cadrul unui 
anumit birou de votare (închiderea 
scrutinului, deschiderea urnei, 
verificarea buletinelor, consem- 
narea voturilor, elaborarea 
procesului-verbal etc.). În timp ce 
votul este secret, numărătoarea 
voturilor se face public, pentru a 
evita fraudele. 

DREPTURI ELECTO- 
RALE. Drepturi politice fun- 
damentale ale cetăţenilor prin care 
aceştia exercită puterea de stat — 
dreptul de a alege, de a fi ales, de a 
revoca pe deputaţi înainte de 
termen. 

ELECTOR. 1. Persoană care 
„are dreptul să participe prin vot la 
alegerea de reprezentanţi ai 
autorităţilor publice în condiţii de- 
terminate de lege; 2. Membru al 
unui colegiu (de ex., în S.U.A. 
alegerea preşedintelui se face de un 
colegiu format din 583 de electori). 

ELECTORAT. Totalitatea 
cetăţenilor care au drept de vot în- 
tr-o ţară, unitate administrativ- 
teritorială sau un partid. 

ELIGIBIL. Situaţie juridică a 
celui ce îndeplinește condiţiile 
legale pentru a fi ales într-o funcţie 
sau într-un organ reprezentativ. 

ELIGIBILITATE. 1. Princi- 
piu propriu unui regim democratic, 
conform căruia organele repre- 
zentative ale puterii de stat se 
alcătuiesc pe bază de alegeri. 
Principiul se aplică şi în cazul 
organelor de conducere ale 
partidelor, sindicatelor, organiza- 
țiilor obşteşti, pentru ocuparea 

anumitor funcţii în cadrul unei 
organizaţii economice, ştiinţifice 
sau de altă natură; 2. Ansamblu de 
condiţii necesare pentru a fi ales în 
anumite funcţii sau într-un organ 
reprezentativ. 

FINANŢARE A CAM- 
PANIEI ELECTORALE. Pro- 
blemă de egalitate a partidelor 
politice în cursul unei consultări 
electorale (sau în unele ţări în tot 
cursul existenţei unui partid) și, în 
acelaşi timp, o problemă de 
moralitate a vieţii politice. Esenţa 
problemei constă în sursa 
fondurilor de care poate dispune 
fiecare partid. Fondurile pot fi 
obținute prin cotizații ale membrilor 
sau de la stat, interzicîndu-se 
finanțarea din exteriorul țării. 
Controlul surselor reale de finanțare 
se face însă cu mari dificultăți, 
putînd avea loc abateri de la 
normele stabilite. În trecut, Marea 
Britanie reglementase acest aspect, 
începînd cu 1854, iar de curînd 
doar unele state au reglementat ju- 
ridic aceste relații: Suedia — 1966; 
Germania — 1967; Finlanda — 
1969; Israel — 1973; Italia — 
1974; S.U.A. — 1974; Japonia — 
1975; Spania — 1985; Franța — 

FRAUDĂ ELECTORALĂ. 
Ansamblu de procedee, folosite în 
prezentarea candidaţilor, stabilirea 
listelor electorale, desfăşurarea 
operaţiilor de votare şi în cursul 


despuierii scrutinului, care 
urmăresc falsificarea rezultatelor 
alegerilor. 


INDEMNITATE. Privare 
temporară sau definitivă a unei 
persoane de drepturi. Z. electorală 
— privare temporară sau definitivă 
de dreptul de vot sau de dreptul de 
eligibilitate, ca urmare a unei 
condamnări. I. politică — privarea 

unui individ sau grup social de 
dreptul de vot şi dreptul de 
eligibilitate datorită opiniilor sau 
atitudinilor politice, reale sau 
prezumptive. S-a practicat în Rusia 
în 1918, în U.R.S.S. începînd din 
1924 şi în Franţa în 1944, imediat 
după al doilea război mondial. 

INELIGIBILITATE. Caz în 
care o persoană nu îndeplineşte 
condiţiile pentru a-şi prezenta 
candidatura în cadrul unor alegeri 
(naţionalitate, vîrstă, rasă, sex, 
calitate). 

ÎNSCRIERE ELECTO- 
RALĂ. Drept al tuturor cetățenilor 
de a figura pe o listă electorală în 
cadrul circumscripţiei electorale, ca 
o condiţie pentru exercitarea 
dreptului de vot. Listele se fac de 
către primării. O copie a acestora 
se afişează spre cunoştinţă publică.. 
Fiecare cetățean are dreptul să facă 
întîmpinare împotriva omisiunilor, 
înscrierilor greşite sau a altor erori 
din liste. Împotriva deciziei se poate 
face plîngere la judecătorie, a cărei 
hotărîre este definitivă. 

MANDAT (lat. mandatum — 
ceea ce este încredințat). 
Împuternicire dată de cetățeni unei 
persoane aleasă de ei pentru a vorbi 
şi a acționa în numele lor. 

OBSERVATORI NAȚI- 
ONALI. Confarm unui document 
elaborat de C.S.C.E. la sesiunea sa 
de la Copenhaga (1991), se con- 
sideră că în cadrul alegerilor ce se 
desfăşoară într-o ţară se poate 
accepta prezența unor observatori 
interni (deosebiți de observatorii 
străini), în anumite condiţii. O.n. nu 
trebuie să aibă un angajament poli- 


tic, iar în activitatea pe care o: 


desfăşoară sînt datori să fie 
obiectivi, să nu facă propagandă în 
favoarea unui partid, limitîndu-se 
la rolul de a observa modul de 

desfășurare a alegerilor, semnalînd 
comisiilor electorale abaterile 
constatate, fără a avea dreptul de a 
interveni într-un mod oarecare. 
PARTICIPARE ELECTO- 
RALĂ: Procedeu de alegători care 
au votat în cadrul unei consultări 
electorale. Rata participării indică 
interesul arătat de cetăţeni pentru 
viaţa politică a unei ţări. Un anumit 
nivel al p.e. este necesar pentru a 
se putea constitui un organism de 
conducere locală sau pentru a se 
asigura legitimarea unei guvernări. 
PLATFORMĂ. Expunere de 
principii şi obiective de către un 
partid sau de către un candidat în 
alegeri pentru a cîştiga suportul 
electoratului. Constrîngerile con- 
curenţei politice obligă diversele 
forţe din societate (partide, mişcări 
de masă) să se angajeze într-un 
proces de  particularizare a 
intenţiilor politice al cărui rezultat 
este p. De regulă, limbajul unei p. 
este simplu pentru a fi înţeles de un 
număr cît mai mare de cetăţeni. P. 
se poate referi la întregul evantai 
de preocupări ale unui partid sau 
coaliţii politice sau doar la un 
anumit domeniu (protecţia socială 
etc.). În viaţa politică se întîlnesc 
diferite variante: p. electorală 
întocmită pentru necesităţile unei 
campanii de alegeri şi care prezintă 
alegătorilor programul transfor- 
mărilor necesare în diferite 
domenii; p. politică care prezintă 
linia programatică imediată şi în 
perspectivă a unui partid sau a unei 
coaliţii politice. 
SCRUTIN (lat. scrutinium 
acţiune de studiere, de 
explorare). Act de a vota. Votul 
poate fi secret sau public. Modurile 
de scrutin constituie unul din cele 
mai controversate subiecte ale vieţii 
politice cu ocazia elaborării legii 

electorale în Parlament. Fiecare 
partid doreşte ca legea electorală 
să-i ofere posibilităţi sporite de a 
ocupa locuri în Parlament, iar 
reformele electorale au ca obiect să 
micşoreze influenţa unor partide în 
favoarea altora. În linii mari, se 
disting următoarele moduri de s. — 
s. majoritar, s. proporțional, s. 
mixt. Fiecare mod de s. are avantaje 
şi dezavantaje. 

SCRUTIN MAJORITAR. 
Mod de scrutin conform căruia 
candidatul care obţine cele mai 
multe voturi este declarat ales. S$.m. 
poate fi uninominal, cînd votul este 
acordat unei persoane, sau 
plurinominal, cînd se votează liste 
de candidaţi. În această din urmă 
situaţie, alegătorul poate fi pus în 
două situaţii: fie votează o listă care 
nu poate fi modificată (liste 
blocate), fie are posibilitatea de a 
indica ordinea de preferință pentru 
persoanele înscrise în liste. 

SECRET AL VOTULUI. 
Principiu constituţional conform 
căruia scrutinul este secret; 
aplicarea principiului are în vedere 
libertatea alegătorului şi îl pune la 
adăpost de ameninţări. Respectarea 
principiului presupune măsuri con- 
crete privind obligaţia votării în 
cabine izolate, folosirea de plicuri 
opace, măsuri de pedepsire a celor 
ce exercită presiuni etc. 

SUFRAGIU. Drept de a vota; 
afirmarea opţiunilor politice de 
către cetăţeni prin vot. Se distinge: 
(a) s. restrîns — regim electoral ce 
exclude dreptul de vot pentru 
anumite. categorii de cetăţeni 
consideraţi inapţi pentru a face 
opţiuni politice, fie pentru că ar 
aparţine -economic unei clase 
inferioare, ori unei rase considerată 
inferioară; (b) s. censitar — un caz 
particular al s. restrins, întrucît 

exercitarea dreptului de vot este 
dependentă de posesiunea unui 
anumit venit ori de plata unei taxe 
electorale; s. universal — sistem în 
care toţi cetăţenii au drept de vot 
dacă îndeplinesc anumite condiţii 
de vîrstă, moralitate şi capacitate; 
s. obligatoriu — sistem practicat în 
unele țări și în anumite etape 
istorice, care sub ameninţarea de 
sancţiuni obligă pe fiecare cetăţean 
să participe la scrutin. 
Abstenționismul este astfel interzis. 
Acest sistem s-a practicat în Au- 
stralia şi Belgia. În raport cu această 
practică, votul facultativ este mai 
apropiat de -spiritul democrației. 

VALIDARE. 1. Acțiune prin 
care un organ legislativ sau 
jurisdicțional confirmă sau conferă 
regularitate juridică unui act sau 
unei operații efectuate de un alt or- 
gan. K. alegerilor — acțiune de 
recunoaştere a rezultatelor unor 
alegeri. Operația se face de către o 
comisie de validare care întocmeşte 
în prima sesiune a fiecărei 
legislaturi raportul prin care se 
constată dacă alegerile pentru 
Parlament au avut loc cu 
respectarea legii. În cazul săvîrşirii 
unor ilegalităţi, se procedează la 
anularea alegerii (invalidare). V. 
mandatelor — recunoaştere, în 
cadrul unui Congres sau 
Conferință, a mandatului dele- 
gaților, ca fiind statutar aleşi şi drept 
urmare Congresul (sau Conferinţa) 
este statutar constituit(ă). 

VOINŢĂ POPULARĂ. De- 
semnează ansamblul alegerilor 
efectuate de cetățeni (alegeri 
generale, referendum) şi, prin 
extensie, toate dorinţele unui 
ansamblu de cetăţeni, satisfăcute de 
un om, grup sau partid. 

VOT (lat. votum — dorinţă, 
voinţă). 1. Mijloc juridic de 

manifestare a voinței unui cetățean 
la alegerea unei persoane ca 
reprezentant al său în organele de 
conducere ale unei organizații; 2. 
Mod de adoptare a hotărîrilor de 
către organele de stat colegiale, de 
organismele de conducere ale 
partidelor sau ale diferitelor 
organizații; 3. Drept al cetățenilor 
de a-şi exprima voința pentru 
alegerea deputaților în organele 
reprezentative ale unei țări. J. St. 
Mill consideră că valoarea 
educativă a democrației se exprimă 
şi prin v, întrucît acesta e un mod 
de a cultiva spiritul public şi 
inteligența politică. În scopul 
întăririi acestui rol educativ al v., 
filozoful englez milita pentru vot 
direct şi pentru acordarea dreptului 
de v. femeilor. Prin acţiunea de 
votare, membrii societății — bărbat 
ori femeie dau un sens 
responsabilităţii lor față de alţii, față 
de societate. Procedura de v. îl pune 
pe fiecare membru adult al 
societăţii în situația de a depăşi 
interesul său privat, de a gîndi şi 
îmbrăţişa interesul general. V. 
consultativ — vot al cărui rezultat 
nu este obligatoriu, reprezentînd o 
formă de sprijin dată activităţii unui 
organism de conducere de către o 
persoană invitată la lucrările unui 
organism politic sau obştesc. VK prin 
corespondenţă — procedură ce 
permite anumitor categorii de 
cetățeni ( studenţi, bolnavi, 
marinari) să participe la scrutin fără 
a fi prezenţi fizic în biroul de 
votare. K deliberativ — vot al cărui 
rezultat este obligatoriu. V deschis 
— exprimare a opiniei în legătură 
cu o problemă prin ridicare de mîini 
sau aplauze. K direct — procedeu 
prin care alegătorii se pronunță ei 
înşişi asupra candidaţilor propuși să 
intre în organele reprezentative. V 

indirect — procedură prin care se 
alege de către cetăţeni mai întîi un 
corp electoral care, la rîndul lui, 
votează direct candidaţii pentru 
organele reprezentative. V. multiplu 
— posibilitate acordată în unele ţări 
şi în anumite perioade ca un 
cetăţean să poată vota în mai multe 
circumscripţii, deși dispune de un 
singur vot ( situaţie întîlnită în 
Anglia înainte de 1951). V. 
obligatoriu — pentru a combate 
absenteismul se instituie prin lege 
obligativitatea votării, fiind aplicate 
sancţiuni pecuniare sau de ordin 
moral absenteiştilor (Austria, 
Belgia, Brazilia etc.). KV plural — 
procedură electorală care acordă 
unui cetățean mai multe voturi. În 
Franţa, în 1820, acest drept era 
condiţionat de avere şi familie. În 
Algeria ocupată de Franţa, un vot 
al unui cetăţean european valora 
între 2 şi pînă la 9 voturi ale unui 
cetățean neeuropean. V. prin 
procură —procedură ce permite 
anumitor cetăţeni să participe la 
scrutin printr-o persoană pe care o 
desemnează. Procedeul constituie 
o derogare de la principiul votului 
personal. V secret —practică ce 
împiedică cunoaşterea opțiunii 
făcute de un cetățean. KV s. este o 
garanţie a libertăţii cetăţeanului şi 
a sincerităţii sufragiului. 


Gramatică 4i ortogragie 


Petru ZUGUN 
lași 


FUNCȚIILE 
SINTACTICE 

ALE PRONUMELUI 
RELATIV 


A. Pronumele relative — atît 
cele simple; 

care / căruia / tăreia | că- 
rora; 

cine / cui; 

ce; 

cit / cîtă 1 ciţi / cite / citor, cît 
şi cele compuse: 

ceea ce | cel ce / celei ce / celui 
ce / cele ce / cei ce / celor ce — au, 
ca orice pronume, funcţii sintactice 
de parte de propoziţie (în 
subordonata pe care o introduc în 
calitatea lor de elemente de relaţie 
în frază), iar acest fapt impune, 
obligatoriu, la analiza sintactică a 
propoziției, precizarea funcţiei lor; 
dacă nu se face aceasta, analiza, 
fiind incompletă, este greşită. 
Astfel, este absolut necesar ca 
despre pronumele relativ cine, din 
propoziţia cine este el aparţinînd 
frazei Ştiu / cine este el — frază 
formată din propoziţia principală şi 
regentă ştiu şi propoziția 
completivă directă cine este el, care 
îi urmează, — să se spună că, în 
afară de rolul lui de a exprima 

raportul de subordonare al celei de 
a doua propoziţii faţă de prima 
propoziţie, mai are, în subordonată, 
şi funcţia de nume predicativ în 
cadrul predicatului nominal cine 
este, aflat în- relație de inter- 
condiţionare cu subiectul el. 

Deoarece pronumele relative 
funcţionează numai în propoziţii 
subordonate, este necesar ca 
exemplificarea să aibă în vedere, de 
fiecare dată, o frază alcătuită din cel 
puţin două propoziții, dintre care 
una este principală şi regentă, iar a 
doua —subordonată (indiferent de 
felul subordonatei) introdusă printr- 
un pronume relativ. 

B. Funcţiile sintactice pe care 
le pot îndeplini pronumele relative 
sînt următoarele douăzeci şi una: 


1. SUBIECT: 

a) În cazul N.: Ştiu / cine a 
venit. 

Știu / ce se produce acolo. 

Știu / cii au venit. 

Știu / care a vorbit. 

Știu / ceea ce se întîmplă 
acolo. 

Cel ce ştie carte / are patru 
ochi. 

b) În cazul Ac.: Am aflat / 
dintre câre au venit. 

c) În cazul D.: Le-am dat / cui 
le-a vrut. 

d) În cazul G.: Știu / ai cui au 
venit. 

Note: 1. la b) sensul su- 
biectului dintre care este partitiv, 
structura în care apare fiind 
analoagă construcţiei. în care 
subiectul este exprimat prin 
substantiv sau alt fel de pronume 
decît pronumele relativ: Au venit 

din colegi / dintre ei (o parte din 
coleg?). 

2. la c) întîlnim singura 
situaţie în care o parte de vorbire 
nominală (substantiv, pronume, nu- 
meral), avînd deci categoria cazului 
gramatical, este subiect în D. 

3. la d) analiza gramaticală 
de nivel universitar identifică, drept 
subiect real, pe ai, pronume per- 
sonal  semiindependent (la 
masculin, plural, persoana a 3-a) în 
cazul N., iar pe cui ca atribut pro- 
nominal exprimat prin pronume 
relativ în cazul G. 

2. NUME PREDICATIV: 

a) În cazul N.: Știu / cine este 
el. 

Știu / ce înseamnă asta. 

Știu / care este Ion. 

Ştiu / ceea ce înseamnă 
onoarea. 

b) În cazul Ac.: Ştiu / din ce 
este. 

c) În cazul D.: Știu / asemenea 
cui eşti. 

d) În cazul G.: Știu / ai cui 
sînteți voi. 

3. ATRIBUT: 

a) În cazul Ac.: Au venit toţi 
în ospeţie, / dintre care unii mi-au 
fost colegi de şcoală. 

b) În cazul G.: Știu / ai cui 
copii sînteţi voi. 

4. COMPLEMENT DIRECT: 

a) În cazul Ac.: Spune-mi / ce 
vrei. 

Știu / pe ciţi i-ai întîlnit. 

Știu / ceea ce vrei. 

5. COMPLEMENT INDI- 
RECT: 

a) În cazul Ac.: Spune-mi / 
despre cine vorbeşti. 

Ştiu / despre ceea ce vorbeşti. 


81 


Ştie / despre cîte şi-a 
amintit. 

b) În cazul D.: Spune-mi / cui 
i-ai povestit acestea. 

Spune-mi / căruia i te-ai 
confesat. 

Nu-i cere nimic / celui ce-i dai 
ceva. 

c) În cazul G.: Spune-mi / 
împotriva (contra) cui ai vorbit. 

6. COMPLEMENT DE 
AGÈNT: 

a) În cazul Ac.: Ştiu / de cine 
am fost chemat. 

Știu / de ciți ați fost chemaţi. 

7. COMPLEMENT CIR- 
CUMSTANȚIAL DE LOC: 

a) În cazul Ac.: Am fost ieri în 
orașul / în care m-am născut. 

b) În cazul G.: Nu-l cunosc pe 
omul / înaintea căruia stau. 

8. COMPLEMENT CIR- 
CUMSTANȚIAL DE TIMP: 

a) În cazul Ac.: Îmi amintesc 
anul / în care m-am născut. 

b) În cazul G.: Nu-mi 
amintesc de domnitorul / în timpul 
căruia n-au fost războaie. 

9. COMPLEMENT CIR- 
CUMSTANȚIAL DE MOD: 

a) În cazul Ac.: Nu-mi place 
modul / în care te comporti. 

b) În cazul D.: Ştiu / ase- 
menea cui te comporţi. 

c) În cazul G.: Ştiu / în modul 
cui te comporţi. 

10. COMPLEMENT CIR- 
CUMSTANȚIAL DE CAUZĂ: 

a) În cazul Ac.: Ştiu / de ce te 
temi. 

b) În cazul D.: Ştiu / datorită 
cui te-ai îmbolnăvit. 

c) În cazul G.: Știu / din cauza 
cui te-ai îmbolnăvit. 


Gramatică şi ortogragie 


11. COMPLEMENT CIR- 
CUMSTANȚIAL DE SCOP: 

a) În cazul Ac.: Ştiu / pentru 
cine aduci aceasta. 

Știu / pentru ce ai venit. 

b) În cazul G.: Ştiu în scopul 
cui te pregăteşti. 

12. COMPLEMENT CIR- 
CUMSTANȚIAL CONDIȚIONAL: 

a) În cazul G.: Aceasta este 
eventualitatea / în cazul căreia veţi 
acţiona. 

13. COMPLEMENT CIR- 
CUMSTANŢIAL INSTRUMEN- 
AL: 

a) În cazul Ac.: Spune-mi / cu 
ce scrii. 

Călătorim / cu ceea ce 
călătoresc toţi. 

b) În cazul D.: Acesta este 
medicamentul / datorită căruia 
m-am făcut sănătos. 

c) În cazul G.: Acesta este 
omul / cu ajutorul căruia am ajuns 
aici. 

14. COMPLEMENT CIR- 
CUMSTANȚIAL SOCIATIV: 

a) În cazul Ac.: Spune-mi / cu 
cine te duci acolo. 

15. COMPLEMENT CIR- 
CUMSTANȚIAL DE RELAȚIE: 

a) În cazul Ac.: Spune-mi / la 
ce te referi. 

b) În cazul G.: Acesta este 
omul / în privința căruia pot spune 
multe. 

16. COMPLEMENT CIR- 
CUMSTANȚIAL CUMULATIV: 

a) În caziăl Ac.: Primeşte 
lucrurile / în afară de care am mai 
cumpărat ceva. 

b) În cazul G.: Acesta este 
omul / în afara căruia au venit şi 
alții. 

17. COMPLEMENT CIR- 
CUMSTANȚIAL DE EXCEPȚIE: 

a) În cazul Ac.: Acesta este 
omul / în afară de care n-a venit 
nimeni. 

b) În cazul G.: Acesta este 
omul / cu excepția căruia n-a mai 
venit nimeni. 

18. COMPLEMENT CIR- 
CUMSTANȚIAL DE OPOZIŢIE: 

A) În cazul Ac.: Priveşte 
lichidele / în loc de care beau apă. 

b) În cazul G.: Acela era 
elevul / în locul căruia a venit o 
elevă. 

19. COMPLEMENT CIR- 
CUMSTANȚIAL DE SELECȚIE: 

a) În cazul Ac.: Îmi amintesc / 
din ciţi i-am ales pe campioni. 

20. COMPLEMENT DE 
MATERIE: 

a) În cazul Ac.: Acesta este 
lichidul / din care se extrage țiței. 

21. ELEMENT PREDICATIV 
SUPLIMENTAR: 

a) În cazul N.: Ion nu este 
omul / pe care îl socoteai tu. 


C. NOTE FINALE: 

1. Din prezentare şi din 
exemplificare se poate observa că 
pronumele relativ poate avea 
douăzeci și una de funcţii sintactice, 
dintre care cele mai multe apar la 
două sau trei cazuri gramaticale, iar 
unele (subiectul şi numele 
predicativ) chiar la patru cazuri. 

Comportamentul sintactic al 
pronumelui relativ este foarte 
asemănător cu acel al substan- 
tivelor, al celorlalte pronume şi al 
numeralelor (să se vadă, în revista 
de faţă, articolul nostru precedent 

despre funcţiile sintactice ale 
numelui*, la care facem, aici, 
adăugarea că la cazul acuzativ 
apare şi a douăzeci şi opta funcţie, 
de complement circumstanţial de 
selecţie, omisă acolo, dar exem- 
plificată aici prin pronume relativ, 
la poziţia 19. Ea apare exprimată şi 
prin substantiv, în “i-a ales dintre 
participanţi”, prin pronume, în 
“i-a ales dintre aceia, dintre unii” 
şi prin numeral, în “i-a ales dintre 
zece pe doi”). 

2. Nu excludem posibilitatea 
îndeplinirii de către pronumele 
relativ şi a altor funcţii sintactice şi 
la alte cazuri decît cele precizate. 

3. Ca şi în cazul substantivelor 
etc., cel mai adesea hotărîtor în 
privinţa identificării funcţiilor de 


complement este sensul 
prepoziţiilor sau al locuţiunilor 
prepoziţionale care însoțesc 


pronumele relative. 

4. Este necesar să evităm 
confundarea pronumelor relative 
fie cu pronumele interogative — 
acestea putînd apărea în propoziții 
independente —, fie cu adjectivele 
pronominale relative cores- 
punzătoare, a căror funcție unică 
este de atribut adjectival. Astfel, în 
comunicarea cine vine?, cine este 
pronume interogativ cu funcția de 
subiect, nu pronume relativ, deci nu 
trebuie să exemplificăm printr-un 
astfel de enunţ funcţia de subiect a 
pronumelui relativ, iar într-o 


comunicare ca “ştiu / ce gînduri ai”, 
ce este adjectiv pronominal relativ 
cu funcţia de atribut adjectival, deci 
nu trebuie să exemplificăm prin- 
tr-un astfel de enunţ funcţia de 
atribut (pronominal) a pronumelui 
relativ. Exemplificări corecte sînt 
numai cele  încadrabile în 
construcţiile prezentate în sinteza 
noastră. ` 

5. Sînt dificile şi controversate 
situaţiile în care pronumele relative 
cu funcţie de subiect şi de comple- 
ment sînt precedate de prepoziţii cu 
care nu se construiesc aceleaşi 
funcţii exprimate prin substantiv, 
pronume personal, demonstrativ, 
nehotărit etc. și numerule. 

Este vorba de construcţii de 
tipul de cine, în “îmi amintesc / de 
cine vine”, “mi-a fost dor / de ceea 
ce / de ce-am lăsat”, în care (de) 
cine este subiect (relaționat cu 
predicatul vine, / iar (de) ce / (de) 


ceea ce — complement direct 
(subordonat verbului tranzitiv am 
lăsat). 


Teoretic, orice prepoziţie sau 
locuţiune prepoziţională utilizată fie 
pentru sensul ei, fie pentru.că este 
impusă de verbul determinat, poate 
preceda pronumele relativ cu 
aceste funcţii sintactice. Astfel, 
funcție de subiect au şi pronumele 
cine şi cel ce, precedate de 
prepoziţia lîngă, respectiv, de 
locuţiunea prepoziţională în fața, 
din enunţurile: “voi sta / lîngă cine 


* L.R., nr.2,3-4, 1993. În acel articol, dintr-o eroare tipografică, a fost omisă funcţia de 
complement circumstanţial de excepție, care, în textul înaintat pentru publicare apărea la poziţia 20; 
o reluăm aici (cu rugămintea ca cititorii articolului s-o insereze la locul potrivit): 


a) au venit toți, afară de Ion; 
b) au venit taţi, în afară de aceia, 
c) au venit toţi, afară de doi. 

va veni” şi “voi sta / în fața celui 
ce va veni”, în care subordonatele 
introduse prin pronume relative sînt 
completive circumstanțiale de loc 
ale regentelor constituite din 
predicatul voi sta. 

Cea mai bună poziţie pe care 
o putem lua este să acceptăm 
această realitate (altă soluţie, 
aplicată numai selectiv, şi mai puţin 
acceptabilă, constă în divizarea 
morfologică şi sintactică. a 
pronumelui relativ compus în cele 
două părţi ale lui — fapt care-i 
anulează statutul morfosintactic, 
astfel că, de exemplu, în cel de-al 
doilea enunț citat imediat mai sus, 
de ceea, pronume demonstrativ, ar 
căpăta funcţia de complement in- 
direct — al expresiei verbale a fost 
dor —, iar ce — pronume relativ 
simplu — complement direct al 
verbului am lăsat, segmentarea 
frazei fiind între cele două 
pronume. În acest fel însă 
pronumele relativ compus nu se 
menţine între pronumele relative 
existente în limba română). 


84 


Antologia "L. R” 


Nicolae IONEL 

Mireasma caldă-mi 
întunecă ochil. Lăuntrul pulberii 
mele apune departe-n Saturn. 
cu sîngele meu undeva apele 
vor coborî. Du-mă. la-mă cu 
palmele tale. de lut. Să fim 
ţărînă—amîndoi, stins lerburilor 
coapte să aburim. Nu mal cînta, 
nu mă spune întunecării acestor 
margini ce mă petrec. Nu te 
uita la lumina de rouă a ochilor 
care mine s-apleacă, se sting. 
Sunt din noapte. tot adîncul 
lutului meu îți este biîndețea 
cu care  te-apropii. Ruga mea 
de durere dă-n floare cu toți 
tell de pe pămînt, ţi-o sorb de 
pe buze. Mal apioape. mal lung, 
mal pustiitor. cu genele tale 
întunecă-mi ochil. 


Omul deplin al culte ronãåaegti 


HEITMANN 
Heidelberg 


Klaus 


EMINESCU 

ÎN REPUBLICA 
SOVIETICĂ 
MOLDOVENEASCĂ 


(10) 


În legătură cu natura acelor 
piedici nu se pot face decît 
presupuneri. Probabil că. în ciuda 
hotărîrilor amintite, activişti: culturali 
răspunzători de aplicarea acestora 
continuau să se teamă că s-ar putea 
să fie calificaţi drept “românizatori” 
burghezi și naționaliști. În era Jdanov 
există ocazia pentru aşa ceva, mai ales 
după ce Comitetul Central al P.C. al 
R.S.S.M. le reproşase scriitorilor, 
printre altele, glorificarea trecutului şi 
îngustimea naționalistă, în timp ce, pe 
de altă parte, în aceeaşi hotărîre din 
22 noiembrie 1948, intitulată 
Despre situaţia literaturii artistice 
din Moldova sovietică şi despre 
măsurile de îmbunătăţire a 
acesteia, se amintea de necesitatea 
îndeplinirii sarcinii trasate în 8 
decembrie 1944. 

În această situaţie ambiguă din 
a doua jumătate a anilor 40, un pas 
decisiv înainte, pe calea reabilitării 
depline şi a recunoaşterii tradiţiei 
literare, l-a reprezentat faptul că, în 


* Continuare. Începutul în nr. 1, 1995. 

1950, în scrierea sa intitulată În 
legătură cu marxismul din 
lingvistică, Stalin însuşi a respins, 
nu numai din lingvistică, 
marxismul  vulgarizator şi. 
sociologismul vulgar. Dacă Stalin 
se amuza aici pe seama acelor 
troglodiţi care, după 1917, declarau 
că ar trebui distruse căile ferate 
burgheze, pentru a se construi în 
locul lor altele noi “proletare” !, 
atunci, mutatis mutandis, aceeaşi 
observaţie se poate aplica și 
anumitor troglodiţi din capitala 
R.S.S.M., Chișinău, care au frînat 
procesul de receptare a clasicilor. 
La începutul lui decembrie 1951, 
în cadrul unei întruniri ştiinţifice 
care a avut loc la Chişinău, a fost 
fixat noul curs de restabilire a 
legăturilor limbii moldoveneşti, dar 
şi ale literaturii, cu realizările 
trecutului, ocazie cu care contri- 
buţia cea mai importantă a fost 
adusă de romanistul sovietic 
Vladimir F. Şişmariov La sfîrşitul 
lui mai 1953, la Institu ul academic 
pentru istorie, limbă ş. literatură, a 
urmat o şedinţă de lucru care a 
dezbătut problema editării autorilor 
clasici. 

Din acest moment, recon- 
siderarea moştenirii literare s-a 
desfăşurat sub semnul autorităţii lui 
Lenin, pentru care valorile culturale 
ale trecutului trebuie şi pot să fie re- 
cuperate cu două condiţii: pe de o 
parte, ele trebuie să fie corect situ- 
ate din punct de vedere istoric, altfel 
spus, să fie interogate în ce priveşte 
rangul politico-social ocupat 
odinioară, iar, pe de altă parte, să 
fie supuse unei evaluări din 


Klaus HEITMANN 


perspectiva modernă a ideologiei 
proletare. Din perspectiva acestei 
concepţii leniniste s-a dedus că ar 
trebui să fie evitate două exagerări: 
atît sociologismul vulgar nihilist, cît 
şi preluarea nediferențiată, bazată 
pe aşa-numita acceptare a unui 
“torent unic”?. Acesta a fost cadrul 
în care s-au desfăşurat discuțiile, 
mai ales în deceniul care a urmat. 
În cursul anilor 50 şi 60, atacuri tot 
mai viguroase au fost declanşate 
împotriva politicii culturale mai 
vechi, pusă sub semnul “obscu- 
rantismului” şi al unui “anal- 
fabetism primitiv”? (pentru a folosi 
cuvintele lui Andrei Lupan, unul 
dintre veteranii literaturii sovietice 
moldovenești), prilej cu care s-a făcut 
uneori comparaţia cu “așa-zisa 
<<revoluţie culturală>> a grupului 
Mao-Tse-Dung, din China”, “acest 
trist exemplu de distrugere şi de 
profanare a culturii”. Totuşi, au fost 
reluate avertismentele în ce priveşte 
principiul “torentului unic”, potrivit 
căruia scriitorii trecutului erau 
consideraţi cu toţii luptători pentru 
dreptate şi progres. Această idealizare 
a moştenirii culturale s-a generalizat 
foarte repede în cadrul istoriei literare 
şi, chiar mai mult decît atît, în cadrul 
vieţii literare, pînă la nivelul 
manualelor şcolare. Simion S. 
Cibotaru, de exemplu, unul dintre 
susținătorii fervenţi ai leninismului şi 
ai realismului socialist (din 1969 pînă 
la sfîrşitul vieţii, în 1985, director al 
Institutului pentru limbă şi literatură 
de pe lîngă Academia de Științe a 
R.S.S.M.), le-a reproşat în 1960 unor 
critici cum ar fi Isaac Grecul, Nicolae 
Romanenco şi Vasile Coroban, alături 

de alte mari erori, ignorarea 
“contradicţiilor” care puteau fi 
constatate în cazul clasicilor, 
“înfrumusețarea istoriei” şi “o 
actualizare greşit înțeleasă”. A 
menţine cursul exact, printre Scila şi 
Caribda, s-a dovedit a fi o mare 
problemă. Controversele din 
Republica Moldovenească, în ce 
priveşte moştenirea literară, nu mai 
aveau decît un interes local în 
Uniunea Sovietică. Ele au fost 
ridicate pe un plan superior în 
momentul în care, la începutul 
anului 1962, revista moscovită 
“Voprosî Literaturi”, organ al 
Uniunii Scriitorilor din U.R.S.S. şi 
al Institutului pentru literatură uni- 
versală “Maxim Gorki” de pe lîngă 
Academia de Științe a U.R.S.S., a 
început să se ocupe de întreg acest 
complex de probleme. Într-un 
articol de fond intitulat Să ne 
purtăm cu grijă cu moştenirea 
clasicilor, apărut la începutul anului 
1962, Jurij Kojevnikov, românist 
rus şi traducător al lui Eminescu, 
respinge cu hotărîre tendinţele 
nihiliste moştenite din trecut. Ei 
pledează pentru profesionalizarea 
întregii dezbateri, într-un spirit 
obiectiv şi ştiinţific, şi pentru 
renunţarea la acuzaţiile și 
defăimările politice. În încheierea 
acestui articol el recomandă ca 
studiul moştenirii literare a 
poporului moldovenesc să nu se 
facă în mod izolat. Acestui articol 
i-au urmat o întreagă serie de luări 
de poziţie din Republica Moldo- 
venească, dintre care o parte au fost 
publicate pe 40 de pagini în 
numărul 8 al gazetei “Voprosi 

Literaturi”. În concluziile formulate 
de redacţia acestei reviste se 
pledează pentru o linie de mijloc, 
aflată la distanță egală de ambele 
atitudini extreme. lată ce se poate 
citi aici, printre altele: “Teoria 
literară sovietică a acumulat o 
bogată experienţă în ce priveşte 
examinarea unor fenomene com- 
plicate din cadrul literaturii 
trecutului. Teoria noastră literară, 
care este credincioasă principiului 
partinităţii şi istorismului autentic, 
s-a dezvoltat şi consolidat atît în 
lupta purtată împotriva “tulburării” 
istoriei — subevaluarea moștenirii 
clasicilor — cît şi împotriva 
supraevaluării acesteia şi a aducerii 
clasicilor în prezent, pentru a-i 
moderniza. Ea respinge cu hotărîre 
atît îngustimea sociologist-vulgară 
şi sectară în felul în care sînt 
examinaţi scriitorii trecutului, cît şi 
“deschiderea” nelimitată a teoriei 
“torentului unic”€. 

La rîndul ei, discuţia începută 
de “Voprosî Literaturi” a declanşat şi 
în R.S.S.M. o dezbatere pe această 
temă, fără ca totuși să fi apărut puncte 
de vedere cu totul noi”. Se poate 
spune că, în ce priveşte atitudinea de 
principiu, discuţia despre moştenirea 
culturală s-a încheiat la începutul 
anilor 60; ceea ce, fireşte, nu 
înseamnă că reflecția pe tema relaţiei 
dintre tradiţie şi modernitate în 
literatură n-ar fi continuat să se 
dezvolte. Concluzia oficială a tuturor 
acestor dezbateri poate fi considerată 
declaraţia pe care a făcut-o, în 1965, 
primul secretar al C.C. al PC. din 
R.S.S.M., Ivan I. Bodiul, într-o luare 
de poziţie citată adesea și intitulată 


Să se întărească şi să înflorească 
prietenia popoarelor sovietice: 
“Bogata cultură originală a norodului 
moldovenesc îşi are marea sa 
istorie, ea s-a dezvoltat sub 
înrîurirea binefăcătoare a gîndirii 
progresiste ruse. O  mîndrie 
naţională a moldovenilor sînt 
cronicarii Grigore Ureche, Ion 
Neculce, Miron Costin, scriitorii G. 
Asachi, B. Haşdeu, A. Donici, C. 
Negruzzi, A. Russo, V. Alecsandri, 
I. Creangă, M. Eminescu, 
compozitorii G. Muzicescu, M. Bîrcă, 
care se situau pe poziţii democratice 
şi au făurit multe opere strălucite 
despre viaţa norodului, despre lupta 
lui pentru fericire şi propăşire" 7. 

Declaraţia lui Bodiul e 
interesantă şi pentru faptul că în ea 
este cuprinsă o listă a celor mai 
importanţi scriitori clasici, repuși cu 
această ocazie în circulaţie. 

În ce priveşte discuţia legată de 
moștenirea culturală, în perioada de 
după cel de-al doilea război mondial, 
se mai poate adăuga ceva, într-o 
problemă extrem de importantă, pe 
care, avînd în vedere caracterul 
rezumativ al prezentării noastre, am 
lăsat-o pînă în acest moment în 
suspensie. Așa cum am arătat deja 
mai sus (în secțiunea a doua a studiului 
nostru), mult timp receptarea clasicilor 
nu a fost posibilă în Moldova sovietică 
nu numai datorită sociologismului vul- 
gar, răspîndit peste tot în U.R.S.S., ci 


şi din pricina unui obstacol de politică 


externă, specific domeniului limbii 
moldoveneşti: este vorba de faptul că 
autorii pe care îi enumeră Bodiul în 
1965 aparţin în realitate istoriei literare 
a României, cu alte cuvinte — unei 

țări care a fost la un moment dat 
feudalo-capitalistă şi faţă de care, 
pînă în 1944, Uniunea Sovietică s-a 
aflat într-o relaţie de adversitate. 
Timp de mai multe decenii, a-i 
integra pe aceşti clasici tradiţiei 
literare a R.S.S.M. însemna să te 
expui reproşului “românizării”. 
Rămîne deci să încercăm să 
explicăm în ce fel a putut fi 
rezolvată această dificultate 
suplimentară. De fapt, chiar 
evenimentele istorice au fost acelea 
care au oferit rezolvarea problemei. 
La 23 august 1944, România devine 
aliatul de război al U.R.S.S., iar la 30 
decembrie 1947, ea se transformă 
într-o republică populară, după 
model sovietic. Dacă lingviştii, 
preocupaţi de normarea limbii 
moldoveneşti şi de reformarea 
ortografiei acesteia, sau dacă 
istoricii literari, aflaţi în căutarea 
unor rădăcini tradiţionale pentru 
creaţia literară actuală, începeau 
să-şi îndrepte privirea dincolo de 
Prut, o astfel de “românizare” nu 
mai putea fi condamnabilă, ci chiar 
dimpotrivă. Cu toate acestea, a fost 
nevoie de surprinzător de mult timp 
pînă ce Chişinăul să fie în stare să 
tragă din această situaţie concluziile 
corespunzătoare. După cum am 
văzut, lucrul acesta a fost realizat 
abia la Capferinţa ţinută la sfîrşitul 
anului 1951. Iată noile perspective 
deschise cu acel prilej de Șişmariov: 
“În legătură cu transformarea 
României într-o ţară de democraţie 
populară şi cu realizarea unor 
reforme care decurg de aici și care 
„pregătesc trecerea la socialism, 
transformări în cadrul cărora se 

urmăreşte dezvoltarea şi conso- 
lidarea învățăturii lui Marx, Engels, 
Lenin şi Stalin şi formarea unei 
literaturi pătrunse de această 
învăţătură, atitudinea față de limba 
română ar trebui reconsiderată. 
Vechea poziţie se justifica prin 
faptul că în România domnea 
ideologia burghezo-moșierească. 
Astăzi nu mai există nici un motiv 
să nu folosim tot ceea ce este 
pozitiv, de exemplu, literatura și 
limba acesteia, în acele părți în care 
nu sînt desfigurate de elemente 
străine. Însă, firește, atitudinea faţă 
de toate acestea trebuie să rămînă 
critică”?. 

Avînd în vedere noile 
împrejurări, istoria literară a stabilit 
un fel de condominiu româno- 
moldovenesc, referitor la Eminescu 
şi la toţi ceilalți autori pomeniţi mai- 
nainte. În sinteza de istorie literară 
intitulată Literatura sovietică 
moldovenească publicată în 1955 
de Instituțul pentru istorie, limbă și 
literatură de pe lîngă filiala din 
Chişinău a Academiei U.R.S.S,, 
teoria acestui condominiu este 
explicată în felul următor: “În vacul 
(sic) XIX s-âu creat aşa împrejurări 
că statul moldovenesc s-a împărțit 
în două. O parte din Moldova a 
trecut „în alcătuința Rusiei, 
legîndu-şi pe veci soarta cu dînsa, 
alta în alcătuința României. Ca 
urmare, întreaga moştenire cul- 
turală a norodului moldovenesc din 
vacurile (sic) trecute. trebuie să 
aparțină în măsură egală atît 
moldovenilor R.S.S.  Moldo- 
veneșşti, cît şi norodului român, 
partea componentă a căruia o 

alcătuiesc moldovenii de peste Prut. 
Aşadar toată bogăţia culturală, 
creată de norodul moldovenesc în 
trecut, este şi moldovenească şi 
românească”. 

Formulele care s-au impus 
pentru denumirea acestui fond 
comun au fost “clasica română şi 
moldovenească” sau “literatura 
moldo-română”. În Enciclopedia 
sovietică moldovenească, 
Eminescu figurează în calitate de 
“clasic al literaturii moldovenești şi 
române”, iar în Istoria R.S.S. 
Moldoveneşti din 1967, opera lui 
este considerată “culmea poeziei 
moldovenești şi româneşti”!!. 

Mai rămîne să observăm că 
luarea în posesie a clasicilor români 
de către cultura Republicii 
Moldoveneşti a produs o puternică 
nemulțumire în România. 
Protestului, care nu putea fi 
formulat oficial, i-au dat expresie, 
în mod neoficial şi prin aceasta cu 
atît mai virulent, cei doi istorici, 
Constantin C. Giurescu şi Dinu C. 
Giurescu, a căror imagine despre 
istoria României a corespuns 
întotdeauna îndeaproape cu cea a 
conducerii de partid şi de stat de la 
Bucureşti. Lucrul acesta s-a 
întîmplat într-un pamflet publicat în 
1976, în Italia, sub titlul A. M. 
Lazarev. Un faux-monnayeur de 
Phistoire şi semnat cu pseudonimul 
Petre Moldovan. În polemica 
aceasta îndreptată împotriva unuia 
dintre cei mai dogmatici repre- 
zentanţi ai punctului de vedere 
sovietic în ce priveşte controversa 
latentă dintre U.R.S.S. şi România, 
care s-a desfăşurat în cursul anilor 

70, pe tema Basarabiei, se explică 
în chip sarcastic faptul că, în cazul 
în care cei mai buni scriitori români 
ai trecutului sînt anexaţi de către 
partea sovietică, trebuie să ne 
aşteptăm ca într-o bună zi şi 
Immanuel Kant să fie declarat 
filozof rus, întrucît şi-a desfăşurat 
activitatea şi a fost înmormîntat în 
Prusia orientală, care aparține astăzi 
Rusiei!?. 


4 

Atît, deocamdată, în ce 
priveşte aspectul teoretic al anexării 
moştenirii culturale în Republica 
Moldovenească. În cele ce 
urmează, să examinăm modul 
practic în care s-a realizat această 
anexare, prilej cu care, aşa cum am 
stabilit chiar de la început, ne vom 
concentra asupra problemei 
evoluției receptării lui Eminescu. 

După 1944, “situația anor- 
mală” care s-a creat a fost aceea că 
“s-a vorbit mult despre clasici, fără 
ca operele lor să fi fost editate şi 
făcute cunoscute păturilor largi de 
cititori”. Un început timid în ce 
priveşte punerea în circulaţie a 
textelor l-a reprezentat antologia 
din 1948, Literatura veche 
moldovenească, destinată școlii şi 
cuprinzînd texte din secolele XVII 
şi XVIII. Secolul XIX va fi abordat 
abia în 1952, cînd apare următoarea 
crestomaţie, intitulată Literatura 
moldovenească a veacului XIX. 
Aceasta din urmă cuprindea pagini 
alese din Constantin Stamati, 
Gheorghe Asachi, Teodor Vîrnav, 
Alexandru Donici, Constantin 
Negruzzi, Alexandru Hâjdău, lon 

Sîrbu şi Ion Creangă. Este vorba de 
o perioadă în care editorii nu s-au 
putut încă decide să-i introducă în 
antologia lor şi pe Eminescu sau pe 
Alecsandri. În fine, în 1952 s-a 
trecut şi la punerea în practică a 
hotărîrii C.C. din 1944 de a edita 
cîte un volum de opere alese ale 
clasicilor, începutul fiind făcut cu 
fabulistul Donici, un scriitor care nu 
punea nici un fel de probleme po- 
litico-ideologice şi care, în plus, era 
foarte strîns legat de cultura rusă. 
Eminescu a trebuit să mai aştepte 
alţi doi ani. Abia în 1954, la 30 de 
ani de la constituirea Moldovei 
sovietice, el a putut fi editat pentru 
prima oară sub formă de carte!f. 
Remarcabil este faptul că încă în 
urmă cu patru ani poetul apăruse 
într-o traducere rusească, ceea ce 
înseamnă că interdicţia în ceea 
ce-l priveşte a fost ridicată mult mai 
devreme la Moscova decît în 
Republica Moldovenească însăşi'*. 
Avem aici un exemplu care 
dovedeşte încă o dată faptul că în 
problemele cultural-politice care 
priveau R.S.S.M., în capitala 
U.R.S.S. s-a procedat cu ceva mai 
multă imparţialitate și toleranţă decît 
la Chişinău (ceea ce, de altfel, se 
mai poate observa şi astăzi). Încă 
din 1952, Eminescu a apărut şi 
într-o traducere ucraineană!f. 
Pentru Republica Moidovenească 
poate fi considerată o adevărată 
operă de pionierat şi apariţia în anul 
1954 a unei cuprinzătoare antologii 
intitulate Poezia Moldovei, în 
măsura în care Eminescu și ceilalți 
poeţi clasici români sînt prezentaţi 
pentru prima dată alături de 

scriitorii moldoveni sovietici, 
într-un context de continuitate 
neîntreruptă. Despre defectele şi 
slăbiciunile acestui volum — care, 
de exemplu, indică de două ori (la 
p. 119 şi p. 658) drept an al morţii 
lui Eminescu anul 1899 — nu are 
rost să discutăm aici. Și nici despre 
imperfecţiunile de editare filologică 
a textelor din culegerea de Poezii, 
publicată în 1954, sau din celelalte 
ediții Eminescu, apărute în 
următorii zece ani. Esenţial a fost 
faptul că tradiţia literară a devenit 
din nou accesibilă publicului cititor 
şi în special generaţiei de scriitori 
tineri din R.S.S.M. Din 1954 pînă 
la jubileul din 1975 (125 de ani de 
la nașterea poetului), la Chișinău au 
apărut, după calculele noastre, 17 
ediţii Eminescu, printre ele şi unele 
cuprinzînd proza poetului. Despre 
o nouă calitate editorială se poate 
vorbi începînd cu anul 1971, odată 
cu apariția celor patru volume de 
Opere alese, îngrijite de Lazăr 
Ciobanu şi Constantin Popovici. 
Alcătuite conform unor principii 
ştiinţifice de editare, aceste volume 
pot satisface mai toate exigenţele. 
Din 1981 avem la dispoziţie o altă 
ediție de Opere, în trei volume. 
Ca rezultat al acestei activități 
publicistice pe care editurile Cartea 
Moldovenească, Lumina şi Şcoala 
sovietică au desfăşurat-o sistematic 
şi continuu, începînd cu mijlocul 
anilor 50, Eminescu a putut să 
circule în Republica Moldo- 
venească în sute de mii de 
exemplare. Și, înainte de toate, el a 
devenit demult cunoscut datorită 
învățămîntului şcolar. Dacă tirajul 

operelor sale nu poate adesea 
satisface cererile profesorilor şi ale 
elevilor, lucrul acesta se datorează 
deficienţelor notorii din sistemul 
sovietic de difuzare a cărţii, în 
legătură cu care unii pedagogi 
moldoveni s-au plins periodic în 
scrisorile lor adresate săptă- 
mînalului “Literatura şi arta”. “Nu 
găsim aici decît foarte puţine scrieri 
de Alecsandri şi Eminescu”, se 
plînge, de exemplu, o învăţătoare 
din localitatea Anenii Noi, pe data 
de 20 iunie 1985. 


5 

Dacă în primele trei decenii de 
existență a Moldovei sovietice 
Eminescu a fost mai mult sau mai 
puţin un nume indezirabil, în cele 
trei decenii care au urmat, 
prestigiul său a atins, încetul cu 
încetul, culmile cele mai înalte. 
Expresii ale acestei “Eminesciana” 
(cum va fi numit elogiul adus 
poetului), care se va confunda 
adesea cu hiperbolizarea, au fost 
manifestările jubiliare, de felul celei 
din anul 1975, sau nenumăratele 
omagii venite din partea unor 
scriitori proeminenţi şi a unor 
oameni de cultură, chiar și fără 
astfel de ocazii sărbătoreşti. 
“Eminescu nu mai e un poet care 
poate fi citit sau nu”, scria în 1974 
Andrei Lupan, unul dintre cei mai 
talentaţi scriitori, remarcat încă de 
la începutul anilor 30. Și mai 
departe: “E ca un factor întrat (sic) 
în concepţia populară, simbolizînd 
poezia şi gîndul înaripate (...). Nu 
mai poate fi despărţit de idealul 
postru de frumuseţe”"”. 

Sau iată ce susţinea în 1975 
un alt reprezentant al aceleiaşi 
generaţii, poetul şi eseistul George 
Meniuc: “Arta lui sună ca o muzică 
divină în catedrală, gravă şi so- 
lemnă, tulburător de sinceră şi 
profundă. Dacă vrei să cunoşti 
magia cuvîntului, o găseşti la 


Eminescu”!8. 
(Va urma) 
NOTE: 
'Otnosite!'no marxisma v 


jazykoznanii, Moscova, 1950, p. 16. În 
legătură cu aceasta şi cu aspectele pe care le 
discutăm în continuare, v. Heitmann Klaus, Die 
Bemühungen um die Literatursprache in 
Rumänien, // Romanische Forschungen, 
68/1956, pp. 378— 430, ca şi Romänische- 
Sprache un Literatur..., p. 114 şi urm. 

? Pe larg, în legătură cu această teorie 
leninistă, v. Corbu H., V. I. Lenin şi 
moştenirea literară // "Limba şi literatura 
moldovenească”, 3 (1969), pp. 1—6, ca şi 
articolul Moştenirea literară, publicat de 
acelaşi în Enciclopedia sovietică 
moldovenească, 8 volume, Chişinău, 1970— 
1981, vol. 4, p. 414. 

? După congres //"Nistru", 7 (1959), 
pp. 106 — 120 (aici, p. 117). În legătură cu 
Lupan, v. I. Şpac, Scriitorii Moldovei 
sovietice, Indice bibliografic, Chişinău, 1960, 
pp. 204 — 208. 

1 Corbu H., În jurul moştenirii literare 
/"Nistru", 7 (1967), pp. 130 — 140 (aici, p. 
140). 
5 Probleme actuale ale criticii şi 
istoriei literare //"Nistru”, 10 (1960), pp. 136 
— 149 (aici, p. 144). 

€ "Vopros? Literaturi”, 8 (1962), p. 106 
şi urm. (aici, p. 107). 

” Referatele şi luărite de poziţie de la o 
şedinţă a biroului secției pentru ştiinţe sociale, 
de pe lîngă Academia de Științe a R.S.S.M., au 
fost publicate parțial, la începutul anuiui 
următor, în revista "Nistru", 2 (1963) şi în 
"Limba şi literatura moldovenească”, 1 (1963). 

Evropî i naţiona!'nîj jazyk Moldavskoj 
SSR //'Vopros? Moldavskogo jazykoznania", 
pp. 73 —120 (aici, p. 120); în limba germană: 
Die Romanischen Sprachen Siidosteuropas 
und die Nationalsprache der Moldauischen 
SSR, traducere de J. Kramer //"Balkan- 
Archiv", 5/1980, pp. 156 — 200 (aici, p. 200). 

’ Literatura sovietică moldo- 
venească, p. 326 şi urm. 

W Popovici C., Eminescu // 
Enciclopedia, vol. 2, p. 458. 

" Cerepnin L.V. ...(editori), Istoria R. 
S. S. Moldoveneşti, Chişinău, 1967, vol.], p. 
677. Conform interpretărilor oficiale sovieto- 
moldoveneşti, această comunitate literară 
încetează în anii 80 ai sec. XIX (adică odată cu 
moartea lui Eminescu). Potrivit aceloraşi 
interpretări, după 1860, “trăsăturile comune” 
ale literaturii din Basarabia şi din “Moldova de 
dincolo de Prut” ar mai fi durat încă două-trei 
decenii. Acesta este punctul de vedere câre 
poate fi întîlnit la Țaranov V.I. şi colab., Istoria 
R. S. S. Moldoveneşti din cele mai vechi 
timpuri pînă în zilele noastre, Chişinău, 1984, 
p. 223. 

£ Pamfletul a apărut la Editura Nagard 
(Constantino Dragan), Milano, Via Larga 11. 

B Corbu H., Permanenţa moştenirii 
literare, p. 146. 

! Eminescu M., Poezii, Chişinău; 384 
p. tiraj: 10.000 exemplare. 

6 Eminescu M., Stihi, Moscova, 1950. 

1 Poezii, Kiev, 1952. În treacăt fie spus, 
Şi în continuare au existat în Uniunea Sovietică 
(de dincolo de R.S.S.M.) preocupări editoriale 
mult mai susținute în legătură cu Eminescu, un 
merit deosebit, din acest punct de vedere, 
revenindu-i lui Kojevnikov. Pentru receptarea 
lui Eminescu în U.R.S.S., v. M. Novicov, 
Eminescu în ruseşte // “Revista de istorie şi 
teorie literară”, 13/1964, pp. 385—409; D. 
Copilu, Eminescu în ruseşte // Romano- 
slavica, vol. 15/1967, pp. 45—70; I. Pavel- 
ciuc, Eminesciana traducerilor ruseşti, 
“Cultura”, 18 ian. 1970, p. 10 şi urm.; E. 
Loghinovschi, Eminescu în limba lui Puşkin, 
Iaşi, 1987. 

£, Destinul omenesc al Luceafărului 
7/ “Nistru”, 6, 1964, pp. 19—25 (aici, p. 19). 

1% Geniu // "Cultura", 18 ian., 1975, 
p. ll. 

ȘI voi fi ceea ce sunt menit 
să devin, nu-n exaltare, cl-n 
gloria acestei instaurări de 
măsură! în uraganul pe care-l 
deziănțui, cu sîngele meu. — 
inteligibil Cu ritmul ce-mi e 
regăsire-n tot largul, cnt. dansi 
Descoperirea. în articulările ei 
necesare. a Jublliaţiei! Bucurie 
— fundament al tuturor 
lucrurilor! Atotveghetoare și 
păstrătoare în chiar inima 
mistuirii de tot! Începere-a 
sensului care se face viu. viaţă. 
-nviere, învingere. verb! Venire 
pe ceri Centru! -Ntrupare! Sufiu 
care acum tună-ntre voi 


Laborator 


LA ANCHETA “L.R.” 
RĂSPUNDE 
GHEORGHE VODĂ 


1. De ce scrieți? 


2. Înainte sau după ce critica şi cititorul au zis ce au avut a zice 
despre creaţia Dvs., ce credeţi Dvs. înşivă despre cele realizate? . 

3. Sîntem în plin proces de integrare în cultura întregii românimi. 
Cum vedeţi literatura noastră în contextul literar românesc? Dar 


creaţia Dvs.? 


4, Ce aveţi a le dori profesorilor de limba şi literatura română din 


şcolile de toate gradele? 


1. E totuna cum l-ai întreba pe 
cel ce cîntă: “De ce cîntaţi?” 
Răspunsul l-ar putea da numai 
pasărea cîntăreață dacă ar avea grai 
ca noi. Or, nici nu e nevoie să mai 
punem întrebarea: ea face ceea ce 
poate, ceea ce ştie să facă. 

Orice creaţie se înalţă din 
mirare, din împotrivire şi totul este 
o reacţie la lumea înconjurătoare, 
la realităţile vieţii. 

Fiinţa umană sensibilă, cu 
simţirile ascuţite, trăieşte diferite 
stări sufleteşti şi “rîsul-plînsul” 
nostru sînt un strigăt al stărilor 

exprimate, în cazul poetului, în 
cuvintele ce dau glas singurătăţii 
interioare a insului creator. 

Artistul se naşte cu rana 
psihologică binecuvîntată de zei şi 
tocmai aceste “traumatisme sînt o 
bogăţie din care creatorul se 
nutreşte mereu”. 

Poate de aceea am scris şi 
scriu poezii, rana încă nefiind 
vindecată. 

2. În fond, şi eu şi criticii 
literari, contemporanii mei, am 
venit în literatură sub regimul 
sovietic. 


Laborator 


Critica mi-a analizat creația în 
dependență de ideologia comunistă 
şi cerințele ei, mulți dintre critici 
slujind-o în “biserica” ei. 

„M-au interpretat în fel şi chip: 
modernist, abstracţionist, semă- 
nătorist, didacticist, țărănist, 
concretist și influenţat de poezia 
“română” şi cea occidentală. Am 
avut şi aprecieri juste, înțelepte. 

Unul din volumele mele de 
poezii, Aripi pentru Manole (Aripi 
pentru cădere, titlu iniţial, 
cenzurat), fusese făcut “praf şi 
pulbere” de Mihail Dolgan în 
săptămînalul “Cultura Moldovei” 
de pe atunci. 

Am continuat să scriu, cititorii 
m-au ascultat, mi-au procurat 
cărțile, ele nu au “îmbătrînit” în 
librării. - 

În oraşul Tecuci, prin 1991, 
un medic veni la întîlnirea mea cu 
publicul din localitate, îmi puse în 
față toate volumele de poezii 
editate pînă atunci! Un singur 
cititor, dar care face mult! 

- Am scris inegal, însă sincer, 
din convingere. și niciodată 
iresponsabil de ceea ce scriu. 
M-au chinuit umilința, dizgraţia, 
rana m-a durut şi mă doare. N-am 
scris fără a promova un mesaj în 
poezie. Am un nivel şi un caracter 
în creația mea, așa cum mă 
binecuvîntă Cel de Sus. Sper că cei 
ce vor avea interesul să facă nişte 
conspecte din ceea ce am scris, 
neconformişti, vor avea de “văzut” 
altfel de cum sînt interpretat pînă 
în prezent. Un tînăr, ca vîrstă, poet, 
a şi scris la modul interpretării sale 
personale! 

3. Nu e nici un fel de 
integrare şi nici nu ină gîndesc la 
acest proces. Literatura românească 
s-a scris și între Prut şi Nistru, 
indiferent de cum ne numim oficial. 
De aceea doar istoria literaturii 
române de după George Călinescu 
va putea să ne aprecieze la justa 
valoare. Există un singur criteriu — 
cel valoric. 

. Cine şi cît este. Este sau nu. 
Rămîne în afara istoriei noastre 
comune. Procesul literar continuă 
şi sîntem liberi să publicăm şi să 
edităm cărţi de proză, poezie 
ş.a.m.d. în Țară şi aici fără nici un 
pic de jenă. Dacă rezistăm, da! Pu- 
bliċ în Țară şi public şi aici unde 
locuiesc! 

4. Școala noastră face “carte” 
într-un stil cu biserica 
mitropolitului Vladimir, adică în stil 
vechi, înapoiat. Recentele reforme 
în învăţămînt sînt ambițios locale 
şi nu orientează învățămîntul în 
direcţia culturii universale, a 
gîndirii general-umane, ci se reduc 
la “gîndirea” locală, de formaţie 
sovietică provincială. | 

Profesorii de limba română de 
toate gradele mai întîi să aibă 
sentimentul că sînt români în cuget 
şi simţire. În al doilea rînd, să 
cunoască marea literatură română 
şi cea universală, să deosebească 
valorile şi, iubindu-şi țara şi neamul, 
să instruiască elevii în limba 
română, cu dragoste și admiraţie! 


Laborator 


Tatiana BOTNARU 
Chişinău 


SUB SEMNUL 
MITOLOGIEI 
NAȚIONALE 


Creația artistică a lui 
Gheorghe Vodă, poet de o certă 
originalitate, depăşeşte canoanele 
perioadei în care a activat autorul 
şi se încadrează în albia unor 
rodnice căutări cu semnificații 
estetice adînci. Poezia sa 'este o 
detaşare de pămîntesc, un zbor 
prelung de pasăre, menit să 
contempleze germinaţia seminţelor, 
să  scruteze  depărtările, să 
concentreze dorurile şi patimile 
omeneşti “în greutatea unei lacrimi/ 
cu miros de cimburel” (Grîul). Ea 
se integrează firesc într-un context 
folcloric ce pune în lumină 
complexitatea spiritului autohton, 
vibraţiile lui interioare. Or, aceasta 
se realizează şi prin apelul poetului 
la mitologia naţională, prin tendința 
lui de a transfigura în poezie 
crîmpeie din istoria şi viaţa 
poporului. Versul poetului descinde 
dintr-un fond mitic autohton cu 
vădite accente de poveste, legendă 
şi baladă populară, structurat după 
anumite coordonate stilistice ale 
literaturii contemporane. 

Filonul folcloric e valorificat 
în lirica lui Gheorghe Vodă pe linia 

unor mituri esenţiale, care, după 
spusele lui George Călinescu, au 
devenit “pilonii tradiţiei autohtone” 
[1, p.58] şi împreună cu alţi factori 
asigură originalitatea poeziei. Mitul 
mioritic al integrării în natură şi 
mitul Meşterului Manole, motivul 
sacrificiului uman pus în slujba 
unui ideal estetic, ideea jertfei zidirii 
şi aspiraţia spre desăvîrşirea 
creaţiei, în linii mari, marchează 
esența spiritualității noastre 
milenare. Aceste laitmotive au 
evoluat în conştiinţa artistică a 
scriitorilor contemporani, s-au 
cristalizat în diferite simboluri şi 
concepte lirice. Ca toţi creatorii 
autentici, Gheorghe Vodă se- 
lectează din arsenalul mitului 
tradiţional anumite înţelesuri, 
imprimîndu-le o coloratură spe- 
cifică. Aripi pentru Manole este 
titlul unei cărți editate mai demult, 
al cărei sens ar putea fi descifrat în 
funcţie de încărcătura mitică ce-o 
poartă creaţia poetului. Metafora 
zborului prefigurează aici “o 
considerabilă încărcătură în 
sensuri” [2, p.85], “aripile pentru 
Manole” fiind pentru înălțare şi 
ascensiune sufletească şi exprimînd 
tentația supremă spre desăvîrşirea 
creaţiei, aspiraţia către absolut. 
Poetul a creat un tărîm artistic cu 
semnificaţii mitice individu- 
alizatoare, unde legenda Meşterului 
Manole e privită din perspectiva 
unui cadru simbolic vizionar, cea a 
zborului  cutezător.  Sfidarea 
teluricului şi disponibilitatea pentru 
vis îi înlesneşte personajului liric 
aspiraţia spre o dimensiune 


Tatiana BOTNARU 

existenţială care aminteşte de 
fabula folclorică: 

O dragoste, aripile nemuritorilor. 

Ană, trăinicia pietrelor. 

Meşterul n-a avut milă 

Şi te-a zidit de vie. 

Dar a rămas la gura prăpastiei 

cu aripi de şindrilă. 

Invocarea unor secvențe din 
mit cedează locul reflecţiei lirice, 
simbolul se detașează de naraţiunea 
mitică, fiind integrat într-un context 
poetic, unde nu se renunţă la sursa 
folclorică, dar şi perspectiva de 
meditaţie lirică este evidentă. 
Drama Meşterului Manole pus în 
faţa opțiunii sale existenţiale este 
concepută ca un incomensurabil 
poem de dragoste, “o sublimare 
sofianică” [2, p. 177] a 
sentimentelor universal-omeneşti 
transfigurate în spirit modern, prin 
mijlocirea elementului mitico-po- 
etic. E drept, uneori invocarea 
personajului mitic e concepută 
într-un fel oarecum declarativ, dar 
aceasta nu-și lasă- amprenta asupra 
fondului meditativ al scrierii. 
Metaforele intuite de Gheorghe 
Vodă în albia miticului autohton 
semnifică dobîndirea perenităţii 
prin vocaţie şi cutezanţă creatoare, 
prin exteriorizarea sugestiilor 
artistice din perspectiva lirismului 
propriu. 

Zborul e detașarea de 
pămîntesc, el înseamnă neas- 
tîmpărul creaţiei, avîntul spre zonele 
pure ale spiritului. Personajul liric 
al poeziei lui Gheorghe Vodă îşi 
depăşeşte prin zbor propria 
condiţie pămîntească: 


96 


Să umbli la fundul cerului 

printre aştrii imaginaţi de departe, 

înseamnă să-ți mai cîştigi 

pe lîngă una, singură, o moarte. 

Deseori poetul utilizează o 
modalitate demitizantă a 
elementului mitic. Astfel, invocînd 
metafora aripilor pentru zbor, 
autorul înlocuiește înțelesurile 
alegorice prin nişte implicaţii 
contrastante ce variază cu sensurile 
iniţiale de ascensiune. Și dacă 
“înălțimea se ia cu altă putere”, 
adevăr la care revine în cele din 
urmă poetul, de ce n-am recunoaşte 
că viața, existența omenească, chiar 
şi opera de artă pînă a ajunge la 
desăvîrşire cunoaşte deopotrivă 
momente şi stări de spirit 
contradictorii? “Ne e sortit să 
coborîm”, spune, obsedat de ideea 
propriei resemnări, poetul. De 
aceea îndemnul său “Să nu ne 
facem aripi pentru zbor, /Să 
inventăm “aripi pentru cădere” are 
o semnificaţie neobişnuită. Viaţa 
omului e privită prin prisma 
diferitelor aspecte, prin prisma unei 
dramatice confruntări interioare. 
Atingînd anumite dimensiuni ale 
zborului icaric, concomitent mai 
avem nevoie şi de “aripi pentru 
cădere”, căci de multe ori trebuie 
“să coborîm”, să ne resemnăm chiar 
în faţa necuprinselor spaţii siderale. 
Iar “aripile pentru cădere” mai sînt 
şi “aripi pentru întoarcere” la 
rosturile originare ale vieţii, la 
matca spiritualităţii noastre 
seculare. Autorul precizează în 
continuare că “zborul se preface în 
rotire,/ rotirea e dor de casă”. 


Laborator 


Clipa întóarcerii, apropiată de 
dorul de casă, este “mai înverșunată 
decît urcarea” şi presupune 
dezlegarea unor sensuri de 
adîncime mitică. E plenitudinea 
trăirii, sesizată în contradicția ei dia- 
lectică la nivelul veşnicei întrebări 
hamletiene pe care şi-o pune nu o 
dată autorul în percepţia mitico- 
poetică a lumii. 

Imaginea fîntînii, deseori 
prezentă la Gheorghe Vodă, derivă 
şi ea din substratul filozofic al 
legendei despre Meşterul Manole. 
Caracteristică abordărilor 
contemporane ale mitului, fîntîna se 
proliferează în conştiinţa autorului 
ca un simbol al întoarcerii, al 
revenirii la rădăcini, perceput cu 
simplitatea şi claritatea adevărurilor 
de totdeauna, fîntîna e o oază per- 
manentă de lumină, de iubire 
neîntinată: 

„.. clopote adînc 

săpat în lutul ce nu crapă, 

unde izvoarele se string 

şi vine sufletul de mi se-adapă. 

Gheorghe Vodă explorează 
înțelesurile filozofice ale 
laitmotivului mitic şi, pe urmele lui 
Constantin Brâncuşi, ne invită la o 
“masă a tăcerii”, unde doar fîntîna 
stă cu icoana meșterului în față: 

Aşteaptă şi acum 

cu răbdare de piatră, 

ascultînd cum se duc urmele lui 

în viitor. 

Improvizînd eternitatea clipei: 
“clădită în zid”, întrebarea retorică 
“Au nu-i fîntîna locul meu cel sfint, 
/lăcaş adînc de  potolire?” 
prefigurează şi ea ideea întoarcerii. 

Întrebarea “Oare peste cîte secole 
meşterul o să se întoarcă?” este 
subordonată aceluiaşi concept 
estetic de provenienţă mitică. 
Autorul face o punte de legătură cu 
timpurile viitoare, cu generaţiile de 
azi şi de mîine, cărora le este adusă 
spre veşnică amintire fapta 
Meşterului Manole, imortalizată fie 
în filfiire de aripă avîntată în zbor, 
fie în nume de fîntînă. După cum 
se exprimă şi confratele său de 
condei, A. Codru: “Beau în cinstea/ 
celui ce-n ţărînă/ Ţi-a /cioplit doar 
numele: Fîntînă”. 

Există în creaţia lui Gheorghe 
Vodă scrieri ce se află într-o anumită 
dependenţă de modelul popular, 
păstrînd o vădită detaşare de el. 
Modificările de structură şi 
accentele lirice se convertesc în 
valori afective apropiate în plan 
tipologic. Contaminarea zborului 
icaric cu alte metafore-simbol dia 
arsenalul folcloric denotă 
predilecția autorului spre multiple 
căi de resųrecție mitică. “Aripile 
pentru întoarcere” îi dau 
personajului liric posibilitatea să 
facă o retrospecţie sentimentală în 
sfera unor meditații cu caracter 
general-uman, să cugete despre 
sensurile grave ale existenţei, 
despre integrarea omului în 
ritmurile primordiale ale vieţii: 

De la o vreme încoace 

semințele văduve nu mai rămîn, 

toate se mărită cu lutul. 

De la o vreme încoace 

pădurea creşte mai dreaptă, 

lemnul — sănătos. 


De la o vreme încoace 


Tatiana BOTNARU 

copiii vin traşi ca prin inel: 

cu părul rebel, 

osul viguros, 

cu furnicile jocului în talpă. 

Concepute în filieră mioritică, 
versurile au o deschidere spre an- 
ceâtral, demonstrînd procesualitatea 
infinită a naturii, curgerea ei 
ireversibilă. De multe ori autorul 
renunţă la implicaţiile directe ale 
mitului, schimbînd înțelesurile 
iniţiale şi înlocuind esenţele prin 
simbol. Astfel, de la germinaţia 
seminţelor, Vodă ne duce cu gîndul 
la rostul unui joc existenţial, unde 
totul e supus unui circuit 
neîntrerupt: 

Semințele se nasc semințe să facă. 

Părinţii se nasc să facă părinți... . 

Chiar şi în poemul Fenomenul 
Căluşarii există “un tandru ritual”, 
acela “de încordări lăuntrice și 
patimi mari”, pentru a aminti că 
drama omului “zvîcnind la pieptul 
fierbinte al scumpului pămînt” sau 
care “entuziast se ridică-n spaţii” nu 
s-a consumat, ci rămîne să 
însoţească succesiunea generaţiilor. 
“Durerea zborului” spre “albastra 
veşnicie a zării” și resemnarea 
întoarcerii e senina integrare într-o 
lume selenară, superioară în esența 
ei, formulată din simetrii obscure, 
unde “imaginea folclorică nu 
cunaaşte fantasticul propriu-zis” [3, 
p. 45], dar se dispersează spre 
tărîmuri imateriale, ca la “alt 
început”. 

Utilizarea elementelor şi 
structurilor lirice din arsenalul 
mitologiei autohtone aduce în ope- 
ra lui Gheorghe Vodă o notă de 

împrospătare, de efervescenţă 
lăuntrică. Îndărătul unor viziuni 
moderne alimentate în bună parte 
de mit se profilează acea sobrietate 
miraculoasă, în care s-au 
concentrat ideile de materialitate şi 
spiritualitate zămislite de-a lungul 
veacurilor de popor. 

Poetul e un scrutător de 
înălţimi, relevînd tentaţia zborurilor 
şi întoarcerilor cu un sentiment de 
solitudine nostalgică, dar şi de 
reverie, de profundă încîntare în fața 
universului. Or, descendența din 
mit îi oferă şi în continuare şansa 
unor “zboruri” noi, învăluite într-o 
lumină de taină. şi poate încă 
nebănuite, dar întotdeauna 
necesare evoluției sale scriitoricești. 

Alexandra GHERASIM 
Chișinău 


ACTUALIZĂRI 
COTEXTUALE 
ÎN STRUCTURILE 
METAFORICE 


(Schiţă de analiză a poeziei 
Formular de Grigore Vieru) 


Ca parte integrantă a 
conceptului de mare circulaţie în 
cercetarea lingvistică şi literară din 
ultimele două decenii — cel al 
intertextualităţii cotextul 
reprezintă enunţul literar în care .au 
apărut pentru prima dată anumite 
secvenţe lingvistice. Relaţia de 
coprezenţă între două sau mai 
multe texte, şi cel mai adesea 
prezenţa efectivă a unui text în altul 
sînt numite de G. Genette 
transtextualitate (2, p. 89) sau 
transcendenţă textuală, ma- 


nifestată, după părerea autorului, în. 


următoarele forme: citatul (formă 
explicită, literală), plagiatul (formă 
-mai puţin explicită, dar literală) şi 
aluzia (şi mai puţin explicită, şi mai 
puţin literală). Astfel G. Genette 
plasează restrictiv intertextualitatea 
la nivelul strict al literalului. 
Generalizantă pentru 
opţiunea noastră e şi afirmaţia lui 
Tz. Todorov că “... este o iluzie să 

crezi că opera are o existenţă inde- 
pendentă. Ea apare într-un univers 
literar populat de operele deja 
existente, în care se integrează. 
Fiecare operă de artă intră în relații 
complexe cu operele trecutului” (5, 
p. 126). 

Semnul verbal poate să 
devină matricea unor accepţiuni 
diferite în virtutea principiului 
interpretării multiple, iar ridicat la 
iangul de formă — să treacă prin 
întîmplări extraordinare. Un 
eveniment neprevăzut, dar mai ales 
o plasare originală pot provoca 
aceste fenomene, mai bine zis — 
un şoc ce generează cu o forță 
exterioară şi superioară datelor 
istoriei, cele mai ciudate fenomene 
de distrugere, de deviaţie şi de 
invenţie. Dacă de la aceste straturi 
profunde şi complexe ale vieții 
limbajului trecem la regiunile 
superioare, unde ele dobîndesc o 
valoare estetică, vedem veri- 
ficîndu-se o dată în plus principiul 
formulat mai sus ale cărui efecte le 
vom constata pe parc urs; semnul 
semnifică, dar, devenind formă, el 
aspiră să se semnifice, îşi creează 
un sens nou, își caută un conţinut, 
regenerat prin asociaţii, prin 
dislocări de sintagme verbale. 
Lupta dintre geniul purist şi cel al 
improprietăţii, acest fenomen 
inovator constituie un episod, vio- 
lent antonimic, al dezvoltării (3, 
p. 144). El poate fi interpretat în 
două feluri: fie ca un efort către cea 
mai mare energie semantică, fie ca 
un aspect dublu al acestui travaliu 
intern, ce dă naştere unor forme în 
afara materiei fluctuante a 
simțurilor. l 


Alexandra GHERASIM 


Vorbind despre pluralitatea de 
relaţii ale semnului în virtutea 
principiului intertextualităţii şi 
raportîndu-le la noţiunea de 
reprezentare în accepţia lui C. 
Buhler, E. Coşeriu afirmă că în jurul 
reprezentării există un mănunchi de 
funcțiuni de evocare cu acea bogată 
ambiguitate a cuvîntului care poate 
denota cu precizie ceva, fără a 
renunţa în același timp şi la alte 
denotări. Adică avem o denotaţie 
Şi în același timp ni se amintesc 
altele. Altfel spus, avem această 
posibilitate de evocare (1, p. 153). 

Dar să verificăm atare per- 
cepte în procesul analizei poeziei 
lui Grigore Vieru Formular din 
perspectiva relaţiilor ce se stabilesc 
între entităţile cotextuale, relevînd 
procesele semantice care au condus 
la apariţia discursului poetic. 

Valoarea denominativă a 
cuvîntului-titlu, conform DLRM, 
este următoarea: “coală de hîrtie 
(imprimat) cu un text şi cu spaţii 
albe care: se completează în 
vederea întocmirii unui act, a unui 
tabel etc.”. Întrebările sînt pur de- 
notative, ele nu conţin nici o figură 
şi chiar aparţin limbajului pe care-l 
manifestă un text nonpoetic, 


A B 

1. Numele de familie Vieru Gr. 

şi prenumele? ` 
2. Anul de naştere? 1935 
3. Originea ? 
4. Profesiunea? Scriitor 
5. Părinţii? 
6. Numele mamei? Eudochia 
7. Ocupaţia ei? Țărancă 
8. Ai fost supus judecății 


vreodată? 
9. Rubedenii peste hotare ai? 


Moldova, s: Pererîta 


Numele părinţilor 


Negaţie-afirmaţie 


Negaţie-afirmaţie 


caracteristic stilului oficial- 
administrativ, deci în vecinătatea 
extremității terminologico- 
ştiinţifice. 

Caracterul formular ca 
modalitate de organizare a 
imaginarului şi a limbajului în 
poezia analizată pune probleme 
interesante. Una din ele ar fi 
elucidarea modului de generare.a 
metaforelor care îşi au sorgintea în 
constituirea semantic-opozițională 
a enunțului literal cu valoare de 
răspuns-replică şi referențialitatea 
empirică. Constatăm că deplasarea 
de sens care generează figura se 


produce la interacțiunea semantică 


dintre răspunsul scontat şi cel li- 
teral-opoziţional. 

Considerînd poemul ca un text 
integral, sîntem în drept să-l 
interpretăm în parametrii litera- 
rităţii, adică ai expresivităţii şi 
ficţiunii. Pentru a facilita analiza, 
expunem textul în trei coloane 
distincte, în prima ordonînd 
interogaţiile, care, eventual, ar 
putea constitui o anchetă, în a doua 
— răspunsurile scontate şi în ultima 
— replicile literale. 

Textul dialogal este alcătuit 
din unul sau mai multe cupluri de 


Cc 
Eu. 


Cel mai tînăr an: cînd se iubeau 
părinţii mei. 

Ar și seamăn dealul acel din 
preajma codrilor. 

Știu toate doinele. Îmi iubesc plaiul. 
Am numai mamă. 

Mama. 

Aşteaptă. 

Am stat niște ani închis: în sine. 


Da. Pe tata. Îngropat în pămînt 
străin. Anul 1945. 


Iaterioral unui poem 


tipul intervenție-replică sau 
întrebare-răspuns ca unități 
sintactico-semantice “centrate 
asupra aceleiaşi teme şi construite 
în baza unor modele (sintactice) 
identice sau similare” (6, p.159). 
Cînd un asemenea cuplu sau o 
succesiune de cupluri se inserează 
într-un alt tip de text, deşi își 
păstrează o anumită autonomie 
sintactico-semantică, îşi poate 
asuma şi o funcţie de liant textual, 
în raport cu un cotext anterior sau 
ulterior sau cu un alt cotext. 

Cotextul în care au fost 
inserate iniţial întrebările este 
identificat cu ușurință de toți 
participanţii la comunicare, iar 
chezăşia ambiguităţii interpretării 
constă într-o activitate cognitivă în 
două trepte: conştientizarea 
cotextului anterior și refunc- 
ţionalizarea lui prin raportare la 
discursul literal. Gama de relaţii 
semantice astfel obţinute actuali- 
zează echivalenţe şi contiguităţi 
interdependente. 

Conotaţiile se declanşează 
începînd cu prima replică din 
coloana C. Deoarece numele 
propriu în poezie are o funcţie se- 
mantică ambiguizantă care rezultă 
din suprapunerea sincretică a mai 
multor lumi posibile, cărora numele 
propriu le aparţine simultan, avînd 
ca rezultat o “omonimie refe- 
renţială” (5, p: 150), autorul pre- 
feră pronumele personal eu 
(coloana C), informaţie care trimite 
la un referent de fiecare dată unic 
şi univoc graţie statutului său de 
formă vidă, coincident cu 
locutorul, menit să permanentizeze 
eu-l acestuia. În cîmpul semantic 

influenţat de forţa creativității. toate 
elementele se dispun într-o anumită 
armonie, într-o anumită formă, cum 
se întîmplă şi în textul analizat. 
Valoarea estetică este direct legată 
de bogăţia, originalitatea şi 
caracterul sistematic al conotaţiilor 
termenilor. Nivelul subtil al 
opoziţiei individualizare-gene- 
ralizare este reluat de autor în cuplul 
al şaselea cu referire la dialectica 
semelor maternității. 

Și oum numele propriu este 
perceput ca o categorie verbală cu 
o funcţionalitate textuală diversă și 
complexă, cu prezenţa în sfera se- 
mantică a umanului (antroponime), 
a spaţiului (toponime), a timpului 
(crononime), în textul analizat 
acestea sînt preluate de pronume, 
aplicîndu-se succesiv strategia de 
individualizare continuă şi a 
noţiunilor implicate în acest mod. 

Respectîndu-se principiul -pri- 
mordial al  metaforizării 
substituția — s-a redat în mod origi- 
nal ideea de temporalitate prin 
metafora cel mai tînăr an, care con- 
feră informaţiei din coloana C şi un 
reper calitativ vizavi de cel tempo- 
ral din coloana B, idee actualizată 
Şi în subordonata temporală cînd se 
iubeau părinții mei. 

Toate cuplurile întrebare— 
răspuns nu constituie altceva decît 
un joc în trepte, ordonat în 
succesiunea logică individualizare 
— generalizare. Pentru a reda 
nuanţa metaforică de incon- 
fundabil, poetul îşi desemnează 
originea printr-un fascicul de 
circumstanțe contextuale locative şi 
cauzale, relaţionate prin sferele 
semantice ale substantivelor deal, 


Alexandra GHERASIM 


codri, doine, care generează 
similitudini şi diferențieri con- 
comitente, altfel spus — metafora, 
valoarea concretă a termenilor 
opoziţiei permițînd multiple 
semnificații. 

Propoziția îmi iubesc plaiul 
poate fi interpretată metaforic 
numai fiind raportată la noțiunea de 
profesiune ce se conține în 
întrebare. Or, rostul oricărei 
activități umane se reduce în esență 
la ceea ce relevă poetul în altă 
parte: “a încuraja soarele să răsară 
şi femeia să nască”. Posibilitatea 
unei asemenea interpretări este 
susținută contextual şi de reluarea 
cu 'scop individualizant a ideii în 
replica a şaptea. Predominarea 
faptului de a aştepta asupra plu- 
ralităţii de ocupaţii a unei femei de 
la ţară se inserează tensionant în 
sfera semantică a noţiunilor iubire, 
dragoste în virtutea echivalenţelor 
convergente din replica de la urmă, 
care are o referință ambiguă. 

O interesantă împletire de 
relaţii semantice se produce în 
cuplul al optulea (— Ai fost supus 
judecății vreodată? — Am stat nişte 
ani închis: în sine) — prin 
explorarea sferelor semantice ale 
lexemelor judecată şi a închide. Din 
sfera semantică a substantivului 
judecată, disociat în semnificaţiile 
(DEX): “ 1) facultatea de a gîndi 
logic, rațiune, inteligenţă, gîndire; 
2) formă logică fundamentală, 
exprimată printr-o propoziţie în 
care se afirmă sau se neagă ceva; 
3) acţiunea de a judeca; dezbatere 
judiciară, proces, județ, soluţie dată 
într-un litigiu”, este actualizată 
ultima semnificaţie cu valoare 

tranzitivă. Răspunsul creează o 
tensiune emoţională şi estetică prin 
deturnarea sensului tranzitiv (ca 
urmare a procesului de judecată, de 
a izola o fiinţă într-un spaţiu închis, 
îngrădit, de a băga ła închisoare) 
de unul reflexiv, valorificat în 
locuţiunea a fi închis în sine cu 
sensul de "a se retrage, a se izola". 
Condensarea semantică în această 
secvenţă poetică e explicabilă şi prin 
evocarea cotextului expresiei 
frazeologice înglobate, ' care 
generează duble rezonanțe 
conotătive. Relevanța procesului 
este marcată și prin forma grafică a 
enunţului, expresia a sta închis în 
sine fiind voit parafrazată şi 
segmentată prin două puncte, întru 


marcarea necesităţii unei 
interpretări ambigue. 
Interacțiunea şi  interde- 


pendenţa cotextelor ne-a impus un 
demers analitic pe orizontală şi pe 
verticală şi o cuprindere într-o 
perspectivă cît mai largă a operei 
în toată întinderea ei şi o pătrundere 
în adîncime spre străfundurile 
creativităţii, unde-şi au rădăcinile 
metaforele şi simbolurile. În acest 
sens ni se pare elocventă remarca 
cercetătoarei J. Kristeva că limbajul 
poetic apare ca un dialog de texte; 
orice secvenţă se face în raport cu 
o alta provenind dintr-un alt cor- 
pus, astfel încît orice secvenţă este 
dublu orientată: către actul de 
reminiscență (evocarea unei alte 
scriituri) şi_către actul de somaţie 
(transformarea acestei scriituri) (4, 
p. 181). 

În urma celor examinate 
constatăm că mesajul poeziei 
Formular se încheagă dintr-o origi- 


Iuterioral unui poem 


nală opticăsa autorului, optică ce 
vizează mijloacele formale prin 
care se exercită persuasiunea şi 
efectele iconice asupra cititorului şi 
relaţiile de incluziune de natură 
sinecdotică. 

Cercetînd un aspect al 
metaforizării, în speţă cel rezultat 
din simbioza cotextelor, constatăm 
că relaţiile de echivalență ce se 
stabilesc între termenii metaforei 
prin disocieri semantice compo- 
nenţiale sînt uşor detectabile în 
virtutea posibilităţii de reconstituire 
fără mari dificultăți de către cititor 
a cotextelor în care sînt utilizate 
astfel de secvenţe. 

O altă concluzie ce se impune 
se referă la complementaritatea 
relaţiilor cotextuale şi contextuale, 
natura lor fiind de intercon- 
diționare. ` 

Efectele poetico-stilistice 
obținute pe această cale își dublează 
valoarea estetică prin evocare. 

Nicolae IONEL 


N-a fost nici o fericire 
pe lume înainte. de a-i fi privit 
ochii, nici o fericire pe nici un 
pămînt și-n nici o făptură de 
pulbere. și ce s-a întîmplat 
acum între privirile noastre. nu, 
ci în acel ceva căruia privirile 
noastre să-i fle simbol într-o 
indestructibilitate piină de 
deznădejde și de durere, — nu 
va mal fi ajuns» niciodată de 
nici o ființă pe nici un astru, și 
chiar gîza ce va nunti cu gîza 
sau zeul cu zeea lul. se vor 
adăpa din cipa aceasta și se 
vor mîntul prin ea, la nesfişit, 
la nesfîrșit. 


Marcu DELEANU 
Reșița 


LIMBA ROMÂNĂ 
SMULGE GRATIILE 


(ANALIZA LINGVO- 
STILISTICĂ A VOLUMULUI LUPTA 
CONTINUĂ DE ILIE ILAŞCU) 


Textele care fac obiectul 
cercetării de faţă au apărut iniţial 
în “Țara”, între 8 decembrie 1992 
şi 21 decembrie 1993. Subtitrate 
Scrisori din infern, aceste “mesaje 
ieşite dintre zidurile închisorii şi 
gratiile cuştii” (9) au fost adunate 
de Iurie Roşca în volumul Lupta 
continuă, «Chişinău, Editura 
“Minerva”, 1994. 

1. Vom supune deci analizei 
lingvistico-stilistice fragmente de 
limbă română arestată încă în 
carcera slavilor de răsărit. Date fiind 
condiţiile speciale în care au fost 
rostite sau scrise aceste texte, ca şi 
drumul lor complicat spre tipar, se 
pune întrebarea firească, în ce 
măsură scriitura ajunsă nouă 
aparţine sută la sută lui Ilie Ilaşcu, 
respectiv dacă şi cît au intervenit 
ziariştii sau editorul? 

1.1. Un prim argument în 
favoarea autenticităţii textelor este 
personalitatea puternică a lui Ilie 
Ilașcu. Dacă adăugăm şi condiţiile, 
situația limită, testamentară, în care 
şi-a conceput şi rostit cuvintele, 
trebuie să acceptăm că nici un re- 

dactor sau editor nu-şi putea 
permite modificarea expresiei 
lingvistice a ultimelor sale dorinţe. 
Ar fi fost o impietate faţă de statutul 
special şi faţă de statura civică a 
celui ce şi-a asumat un destin tragic. 

1.2. Proba celor spuse mai fus 
se poate face comparînd textul 
tipărit cu intervenţiile lui Ilie Ilaşcu 
la televiziune sau la radio: nu 
există nici o deosebire. Ca și în 
placheta Lupta continuă, Ilaşcu 
vorbeşte coerent şi logic o limbă 
română curată, care nu are nevoie 
de retușuri publicistice. El are darul 
şi harul exprimării directe, fără 
ocolişuri, într-o română clară şi 
convingătoare. Comunicînd doar 
lucruri esenţiale, Ilaşcu nu foloseşte 
cuvintele ca să-şi ascundă 
gîndurile. 

1.3. Intervenţiile editorilor se 
rezumă la stabilirea titlurilor sau 
supratitlurilor gazetăreşti, aspect 
asupra căruia vom reveni. 

2. Propunîndu-ne, aşadar, să 
analizăm lingvistico-stilistic această 
carte capeun text de autor, 
nu putem ignora reprezentativitatea 
lui pentru o categorie mai largă a 
românilor de peste Prut, ca şi 
măsura în care limba română poate 
servi intereselor naţional-politice şi 
cultural-economice ale românilor 
din Basarabia. Vom trata deci, în 
prima parte, limba română în 
Republica Moldova, aşa cum se 
prezintă aceasta în volumul Lupta 
continuă. 

2.1. La nivel fonetic 
textele au forma literară actuală din 
cele mai riguroase publicaţii 
românești, răvagii “ravagii” 
(50) poate fi şi o greşeală de.tipar- 
Sunt şi â, ce constituie obiectul unor 


Marcu DELEANU 


neînţelegeri între acadâmie şi 
lingvişti,* au, pentru autor și editor, 
semnificaţii plasate mai presus de 
orice dezbateri filologice. 

2.2. Înplan morfologic, 
nu am întîlnit nici un fapt de limbă 
diferit de aspectul standard al 
românei literare, cu excepţia unor 
prepoziţii despre care vom discuta 
în capitolul următor. 

2.3. Domeniul sintaxei 
înregistrează cîteva calcuri sau 
greşeli de limbă. 

2.3.1. Am reţinut regimu 
sintactic diferit al unor verbe, 
respectiv complemente construite 
cu alte prepoziţii decît cele uzuale: 
se află la libertate (68, 83), ştirile 
ce apăreau pe paginile ziarului 
(32). A se adresa nu are com- 
plementul indirect în dativ: mă 
adresez către domniile voastre, 
către rațiunea dumneavoastră (75, 
87), nu ne adresăm după ajutor... 
(14). 

Obiectul direct al verbului 
a pretinde este înlocuit de 
complemente cu Ja: Nu pretindem 
la nimic altceva decit la numele de 
fii ai Neamului Românesc (84); Noi 
nu pretindem la Sibirul lor (89). 
Prepoziţia este reluată în preajma 
verbului a spera: La altceva nu am 
la (evidenţierea noastră) ce spera 
(46). A contacta (pe cineva) devine 
cu care aş fi contactat (53). Prin 
contaminare cu a se supăra, verbul 
a mîhni devine reflexiv: m-am 
mâhnit nespus... (76). Am reţinut 
şi un supin în locul infinitivului: nu 
se poate de înţeles [= înţelege] (67). 

2.3.2. La graniţa sintactică 
-digtre folosirea” curentă/corectă a 
limbii şi forma primită de aceasta 
sub influenţa unor puternice stări 

emoţionale se plasează anaco- 
lutul: “La revedere. Vă iubesc, 
Popor Român!...” (68). Sigur că 
aici avem mai mult decît un 
hiperurbanism sintactic. A se adresa 
poporului român cu pronumele te i 
se pare lui Ilaşcu o lipsă de respect: 
“Aş dori să mulțumesc încă o dată 
tuturor; să-mi iau rămas bun şi să 
vă spun: rămâneți cu bine, popor 
român. Eu vă iubesc...” (71). 

2.4. Lexicul cuprinde mai 
numeroase fapte de limbă specifice 
subdialectului moldovenesc: 

— bunei “bunici, bătrâni” 
(90): ziua fatală când bunéii şi 
părinții noştri au fost încătuşaţi... 
(91); 

— muscalul (83), numaidecât 
“imediat? (66), dar şi “neapărat, 
necondiţionat” (67), a se căina (88) 
etc; 

— poamă “struguri, rodul 
viei”: Şi mărul nostru, şi poama 
noastră, şi carnea noastră... (91). 

2.4.1. Spre aceeaşi arie 
lingvistică trimit cîțiva termeni şi 
locuţiuni cu valoare poetică, uşor 
arhaizanţă: 

— ce gânduri mă bântuie 
(87); comenduire (11, 56); am 
dovedit “am reuşit, am izbutit” 
(47); judecată “complet de 
judecată, tribunal, instanță 
judecătorească” (52,55); nepri- 
etenii (90); forțele imperiale ale 
Rusiei oploşite la Tiraspol (48); 
poporaţii: doar şi în Siberia 
locuiau oameni, poporaţii (61); 

— n-a prins la minte “nu a 
priceput, nu a înțeles (jocul)” (cu 
subtext ironic — 59), să tragem 
nădejde (46), mi-am îndoit 
genunchiul “am îngenunchiat”, dar 
şi “am cerut iertare” (93). 


2.4.2. Se întîlnesc însă şi 
locuţiuni sau sintagme nominale 
mai puţin obişnuite pentru a 
conveni (în libertate nu le suntem 
convenabili — 44) şi a miza (forțele 
roşii din Rusia fac o miză mare aici 
[=fac un joc]) (19). 

Reţinem şi cîţiva termeni cu 
alt sens decît cel curent: de ce ni se 
incriminează că am fi agenţi... (51, 
53, 56); şi-au uzurpat în mod ilegal 
puterea |=şi-au însuşit, şi-au 
arogat] (72); vă interzic să 
manipulaţi cu persoana şi viața 
mea la masa tratativelor (75). 

2.4.3. Domeniul formării 
cuvintelor este ilustrat în 
primul rînd prin termeni derivați: 
gunoişti “gropile de gunoi ale 
oraşelor” (11); (comunismul şi 
neocomunisnul) chişinăuian (16); 
(organizaţie) opoziționistă (66), 
alternînd cu de opoziție (78); 
interfiontul (34); interfrontiştii (34); 
ultrapatrioții [= naţionaliştii] (42). 
Într-un loc se spune (formaţiune) 
antilegală (61) pentru ceea ce 
îndeobşte numim ilegală, Ilaşcu 
simțind că antilegal, deci “îm- 
potriva legii”, este mai acuzator 
decît ilegal, adică “fără lege, în 
afara legii”. 

Procedeul compunerii este 
însă elocvent pentru modul în care 


Ilaşcu foloseşte mijloacele 
expresive ale limbii. El formează 
cuvinte compuse precum 


procurorul-impostor (79), proces- 
farsă (44), fascisto-comunist (11, 
14), dar şi Țara-mamă, Patria- 
mamă (93).  Recurente sînt 
adjectivele  aşa-zis(ul), aşa- 
numit(ul), caracterizînd persoane, 
întîmplări sau stări de lucruri pe care 
Ilaşcu le contestă în temei 

“îndeosebi, mai ales” (11). Temelia 
şi documentarea îndreptățesc sau 
nu, anumite situații: lipsa unei 
asemenea temelii (a statutului de 
drept nistrean — n.n.) nu poate 
atrage după sine consecințe legale 
(18); am urmărit, am fixat, am 
documentat (=am. dovedit cu 
documente) toate aceste abuzuri 
(49); siberii, ca substantiv comun 
(91), poate fi şi el încadrat la 
formarea cuvintelor prin 
schimbarea categoriei gramaticale. 

3. Lupta continuă, ca text de 
autor, cuprinde, în plan ştiinţific, o 
mulțime de aspecte specifice. 

3.1. Acestea sînt determinate 
în primul rînd de situaţia li- 
mită în care se află autorul în 
momentul scrierii/vorbirii. Se poate 
spune că Ilie Ilaşcu îşi transmite 
mesajul ideatic şi emoţional de 
dincolo de moarte: “eu am făcut ce 
mi-a stat în puteri — am murit 
pentru voi şi pentru idealul sfânt” 
(13). Moartea este, într-o formulare 
eufemistică de sorginte folclorică, 
o plecare înaintea căreia cel ce se 
duce lasă mesajul de pe urmă: “Nu 
am putut să plec fără a vă scrie 
câteva cuvinte...” (83). Ilaşcu se 
consideră un om norocos pentru că 
a avut prilejul să-şi rostească lumii 
întregi crezul său: “Noi suntem 
favorizați de soartă, întrucât despre 
noi s-a putut afla. Dar câţi români 
de-ai noştri au plecat în nemurire, 
jertfindu-se în tăcere” (84). 

Caracterul testamentar al celor 
spuse/scrise de Ilie Ilaşcu pune 
întregul text sub semnul adevărului 
ultim,. ca în orice ritual de trecere- 
petrecere: “La creştini, întotdeauna 
cel ce se petrece, dacă are 
posibilitatea, îşi iartă duşmanul şi 

pe patul de moarte spune numai 
adevărul. Eu în prezent mă aflu în 
aceeaşi situație de <<petrecere>>. 
Încă nu-s petrecut, dar nici trăitor 
nu mai Sunt, şi nu am de gând să 
vă mint” (92). 

3.2. Tonalităţile grave ale 
rostirilor lui Ilaşcu nu permit 
textului familiarisme specifice 
stilului oral şi vorbirii populare. 
Puținele exemple de acest fel sînt 
simţite ca expresie a intimităţii şi 
comuniunii/comunităţii. Ele pot fi 
citite şi ca manifestări de tandreţe 
ale celui ce, înainte de marea 
trecere, șuguieşte pentru a îndulci 
amarul înfrîngerii şi al despărțirii: 
“Am fost la Bucureşti de câteva ori 
şi am fost alături de <<golănimea>> 
din Piaţa Universităţii. Am mers de 
câteva ori până la Guvern împreună 
cu <<golanii>>. Am scandat şi eu 
lozinci. Mă rog, poate n-am avut 
atunci dreptate că am scandat 
împotriva dlui Iliescu. Ei, dar să mă 
ierte dumnealui. Atunci erau nişte 
condiţii, acum sunt altele” (22). 

Mai apar, în poziţie sintactică 
de cuvinte sau construcții 
incidente, adicătălea (62), iaca- 
iaca (88), Dumnezeu cu dânşii (46), 
a lua tâța de la gură (89): “O lume 
întreagă trăieşte în prosperitate cu 
legi neschimbate de sute de ani. 
Numai noi, conduşi de bravii 
comunişti, tot inventăm biciclete cu 
roți pătrate şi tot ne căinăm 
împrejurul lor că nu se învârtesc, 
promiţînd că iaca-iaca miine se vor 
porni. Numai în acest imperiu 
rusesc se putea trăi după legi 
contrare naturii” (88). 

3.3. Tonalităţilor grave ale 
textului se potrivesc disprețul (e mai 
mare scârba — 27) şi ironia 

muşcătoare cu care sînt descântați 
basarabenii ce se tem de reîntregire: 
“ vreau să vă descânt de speriat 
pe toţi cei care fluturaţi sperietoarea 
Unirii cu Patria-mamă România” 
(93). O autoironie trist-amară este 
cuprinsă în formularea “colegul 
nostru de cuşcă” (28). 

3.4. Trăsăturile stilistice ale 
textului sînt determinate şi de 
speciile publicistice dlese de autor: 
apeluri (38, 74, 87), simple cereri 
sau cereri-memoriu (14, 15) către 
instanţe, organizaţii sau oameni 
politici, declarații curente (14, 27, 
33, 71, 82: “am scris această 
declarație personal, drept care 
semnez...”) sau declaraţii-protest 
(17, 26), discursuri (48: “în loc- de 
ultimul cuvânt...”), interviuri (21, 
29, 44, 67) ori simple cuvinte 
“rostite din cuşcă” (27), scrise din 
“camera pentru detenţie 
preventivă” (13) sau din “celula 
pentru condamnaţii la moarte” (58, 
69, 82). 

3.5. Aşadar, textele lui Ilie 
Ilașcu se subsumează discursului 
politic, o variantă a discursului pu- 
blic (Miclău Paul, Semiotica 
lingvistică, 1977, p. 148). 
Asemenea modalități de expresie se 
slujesc de o semantică şi o sintaxă 
organizate după specificul retoricii. 
Dacă ar trebui să-l încadrăm pe Ilie 
Ilaşcu într-o formulă stilistică după 
modelul folosit de Tudor Vianu în 
Arta prozatorilor români, cel mai 
bine i s-ar potrivi grupul scriitorilor 
retorici (Eliade, Bălcescu, Russo): 
“Autorii acestei epoce mai mult 
vorbesc, decât scriu. Chiar când 
manevrează condeiul, ei rămân 
oameni publici, individualităţi 
avântate în largul vieţii practiee şi 


politice pentru care doresc să 
cucerească noi valori sau pe care 
doresc s-o îndrumeze către țeluri 
necunoscute sau părăsite de multă 
vreme” (s. n.) (vol. I, Bucureşti, 
1966, p. 23—24). 

3.5.1. Stînd sub semnul 
retoricii, în Lupta continuă se 
întîlnesc numeroase tehnici ale 


acesteia: întrebarea şi exclamaţia. 


retorică, amplificarea, enumeraţia, 
antiteza, repetiţia, reluarea, 
similaritatea, paradoxul, elipsa, 
hiperbola, substituţiile retorice 
(sinecdoca, metonimia) și 
metafora. Toate aceste procedee 
sînt puse la lucru pentru a ilustra 
ideile şi atitudinea civică ale 
încarceratului de la Tiraspol, a cărui 
tragedie personală nu-l face să-și 
piardă judecata dreaptă asupra 
realităților de interes general: 
“Rusia are interesele ei aici, în 
Basarabia, în România, în Balcani. 
De aceea nu ne poate tolera pe noi, 
pentru că suntem unioniști, suntem 
pentru Reîntregirea Țării.” (45); 
“Noi nu suntem independenţi. În 
prezent suntem independenți 
numai faţă de ţara noastră, 
România” (46). 

Retor vizionar fiind, Ilaşcu îşi 
îmbracă premoniţiile (de rău au- 
gur) în armura impresionantă a 
retoricii: 

“Domnilor conducători ai 
Republicii Moldova, împrejurările 
au fost de așa natură încît azi vă 
aflaţi în fruntea acestui stat care cu 
greu poate fi definit ca un stat. Cu 
hotar de sârmă ghimpată la Prut şi 
cu poarta deschisă vraişte la Răsărit. 
De cine ne păzim? Ne putem oare 
considera naţiune civilizată dacă 
punem lacătul în fața fratelui şi 


întindem covor moale străinului? ” 
(77). 

Presimțind recenta aderare 
(economică?) la C.S.I., pericolul 
federalizării Basarabiei şi temîndu- 
se că viaţa lor va fi obiect de șantaj 
pentru acceptarea unei 
independenţe ciuntite, Ilașcu roagă 
parlamentarii de bună credinţă “să 
nu se lase induşi în eroare de 
fariseicele intenţii ale guvernanților 
comunişti şi să nu accepte aceste 
<<propuneri>>. Vieţile noastre nu 
costă nimic, dacă pot fi schimbate 
pe asemenea cedări ruşinoase!” 
(39). 

3.5.2. Formulările apofteg- 
matice subliniază tristeţea născută 
din constatarea că eşti trădat de către 
ai tăi: “Ne-a întristat informaţia care 
ni s-a comunicat că oficialităţile de: 
la Chişinău nu doresc să se 
întîlnească cu noi. Să nu ai parte 
de aşa zile când străinii te vor 
susține, iar ai tăi te vor vinde [...]. 
Dar Dumnezeu e mare şi le vede 
pe toate şi la vremea lui fiecare va 
primi după faptă din plin. Istoria îi 
va pune la locul lor pe toți. 

Laşitatea şi trădarea i-a pîndit 
deseori pe români în istoria lor” 
(28—29). | 

Unele aforisme sînt structurate, 
semantic pe termeni antonimi 
(demnitate/ruşine, a muri/a trăi): 
“Nu am dori să ajungem acele zile 
din viitorul imediat sau mai 


îndepărtat când urmaşii ne vor 


blestema pentru faptul că nu am 
înţeles la timp că este mai bine să 
mori cu demnitate decât să trăieşti 
o viaţă în ruşine” (41). 

3.5.3. Nu lipsesc nici pasajele 
de inspiraţie paremiologică: “Lupul 
a rămas acelaşi. S-au schimbat 

poate metodele şi tactica” (45); “Vă 
rog să votaţi la 27 februarie cu 
mintea românului cea de pe urmă!” 
(90). 

3.5.4. Finalurile unor texte 
capătă şi ele aspectul aforismelor. 
Căzînd ca nişte sentințe formulate 
scurt, conclusiv, sînt aşezate 
uneori, tipografic, la alineat, pentru 
a fi mai bine puse în valoare: 
“..rămâneţi cu bine, popor român. 
Eu vă iubesc” (71). 

“Trăiască România Mare! 

Popor Român, noi te iubim! 

Rămâneţi cu bine” (13); 

“Nu obişnuiesc să cer călăilor 
îndurare” (72); 

“Rămâneți cu bine. Dumne- 
zeu să vă ajute” (83). 

O discuţie aparte comportă 
finalul discursului rostit în loc de 
“ultimul cuvânt”: 

“Lupta continuă” (63). 

Această propoziţie simplă, 
scoasă din context şi plasată în 
fruntea volumului, poate fi citită 
aici şi ca o formulare nominală în 
care continuă devine atribut 
sinonim cu permanentă. Ar fi trist 
ca, după cum se prefigurează în 
conjunctura politică actuală, 
această luptă continuă să devină 
luptă în zadar, iar discuţiile 
filologice, şi nu numai, simple 
vorbe de clacă. 

3.5.5. În general, textele lui 
Ilie Ilaşcu nu au titluri. Cele stabilite 
de gazetari, în aceeaşi modalitate 
retorică (sentenţios şi lapidar), 
conţin fragmente semnificative ale 
discursului, concentrînd metaforic 
virtuţi ale acestuia: Un an de 
martiriu, un an de rezistenţă; La 
Tiraspol latinitatea strigă din cuşcă 
(17); “Ei ne pot doar omori, de 

învins niciodată” (27); “Cu 
România trebuie să fim împreună 
şi la bine, şi la rău” (29); “Eu îmi 
voi duce crucea până la capăt” (69) 
etc. 

3.6. Stilistica textelor lui Ilie 
Ilaşcu este determinată şi de 
conţinutul acestora. 

3.6.1. Caracterul marcat 
protestatar şi contest.a- 
tar al discursurilor sale are ca 
obiect -fărădelegea instalată, după 
opinia lui, în Republica Moldova, 
vizînd situaţia politico-economică, 
stările social-naţionale explozive, 
vacuumul (38) civic şi democraţia 
de paradă. Permanenta stare de 
alarmă ridică virtuțile artistice ale 
limbii române la temperaturi 
incandescente. Expesia “sen- 
timentelor de indignare şi revoltă” 
(cum spunea Tudor Vianu despre 
Eliade Rădulescu), a refuzului de a 
recunoaște situaţia existentă se tra- 
duce semantic prin cuvinte alese ca 
un puroi din buba degajind stări 
febrile pe care Ilașcu le crede, le 
doreşte, le-ar vrea colective, dar 
care se pare că nu sînt decît nobile 
atitudini personale sau ale unui 
grup tot mai restrîns. Privind textele 
ca expresie a unei drame personale, 
stilistica lor capătă conotaţii tragice. 

3.6.2. Dar ce contestă Ilaşcu 
în pamfletele sale, prin lexicul ales 
preponderent din sfera negativului, 
prin hiperdeterminări cu atribute 
degradante la adresa persoanelor 
sau realităților de care se face 
vorbire? 

Ilaşcu protestează împotriva 
forţelor regimului a cărui victimă 
este. Convins că acestea constituie 
sursa tuturor relelor, le numeşte cu 
substantive şi determinanți lipsiţi de 

orice reverență. Tot ce ţine de 
comunism se asociază cu noţiuni 
depreciative: (regimul) fascisto- 
comunist (11, 14), dictatorial- 
comunist (39), (forţele) extremiste 
şi procomuniste (11), reacționare 
comuniste din Rusia şi neoco- 
muniste de la Chişinău (14); un 
regim fascisto-comunist de culoare 
rubinie (12, 14); elita bolşevică 
treapădă la Moscova încheind 
tratate de formare a unui nou 
imperiu rus (29). 

3.6.3. Consecința firească a 
dezlănţuirii acestor forţe ale răului 
este atmosfera de Sodomă şi 
Gomoră, caracterizată printr-un 
lexic apocaliptic: (mişcări) mârşave, 
lepădăturile (smirnoviste — 39), 
criminali (de stat), târfe (naţionale) 
(29, 40), torționari, barbare 
metode staliniste (12), monstru, vi- 
rus (12), vărsările de sânge, 
măcelul (de la Moscova —:61), 
hoardele slave (61), banda 
turmentată a lui Smirnov (35), 
abuzuri, (formaţiuni militare) 
banditeşti (27, 36, 43), clica 
smirnovistă (11) etc. 

3.6.4. Lipsa de legitimitate a 
autorităţilor de la Tiraspol este 
subliniată cu mijloace lexicale, 
fonetice, ortografice şi de 
punctuație: aşa-zisa republică 
nistreană (11), cu aşa-numitul 
preşedinte al rm.n. (72). Punerea 
în ghilimele, scrierea consecventă 
cu litere mici sau prescurtarea 
titulaturii oficiale sînt forme 
stilistice de minimalizare a forţelor 
separatiste. 

3.6.5. -Caracterul rău in- 
tenţionat al procesului, originile 
oculte ale scenariului (44) sînt 
evidenţiate prin termeni din sfera 

semantică a spectacolului (18) “din 
teatrul absurdului” (49), a farsei 
(juridice — 43, ruşinoase — 42) și 
înscenării (judiciare — 20, 21). 
Aşa-numitul (37) sau aşa-zisul (26, 
41) proces judiciar (proces-farsă — 
44), cu trucurile (44) de rigoare, 
este orchestrat de aşa-numita (37), 
aşa-zisa (72) judecătorie supremă, 
din aşa-zisul complet de judecată 
(42) făcînd parte o judecătoare 
impostoare şi procurorul-impostor 
(79). 

3.6.6. Moralitatea persoane- 
lor, justeţea actelor politice, totul: 
este apreciat prin prisma idealului 
de reîntregire, ideal pîndit de 
nenumărate pericole:  cedări 
ruşinoase (39),  separatiştii 
tiraspoleni (40), adepţii 
federalizării (40), forţele 
proimperiale (21), structuri 
mafiotice (26), toate amestecate 
într-un şantaj și joc politic murdar, 
izvorât din sămânţa rea semănată 
de ruşi în Basarabia (58). Mult 
cîntaţii eliberatori nu sînt altceva 
decît venetici (27, 40) vântură- 
lume, veniți de aiurea (29). 
Prefixele privative slujesc aceleaşi 
intenţii  acuzator-contestatare: 
acţiunile anticonstituţionale, ilegale 
(11), elemente aninaţionale (39). 

3.6.7. Nu sînt uitate nici 
activităţile  duplicitar-colabo- 
raţioniste ale autorităţilor aflate în 
cârdăşie cu bandiții de la Tiraspol 
(30, 31), românii mancurtizaţi 
(31), fariseicele intenţii ale 
guvernatorilor comunişti înveliţi 
fariseic în tricolor, care au înjugat 
acest popor (39). 

3.7, Dar, dincolo de 
numeroasele contexte şi cuvinte 
care generează o scârbă şi o silă 

generală, ce susţine totuşi Ilie 
Ilaşcu? În puţine pasaje, dar prin 
aceasta mai pronunţat puse în 
valoare în comparaţie cu 
redundanţa protestatar-contestatară 
a textului, Ilaşcu vorbeşte, cu 
discreție şi bun-simţ, despre 
oamenii cinstiți şi demni, aminteşte 
forţele democratice (39) şi face 
distincţia necesară între națiune, 
stat şi gubernie (41). 

3.7.1. În antiteză cu mi- 
nimalizarea, inclusiv fonetică, a 
rm.n., el vorbeşte despre statul in- 
dependent Republica Moldova (18, 
20). În esenţă însă Ilaşcu face 
elogiul Țării, al Unirii, al 
Reîntregirii, scrisă, aceasta dip 
urmă, cu majusculă și în interiorul 
propoziției (21, 83). Țara, cu literă 
mare, este mai presus de o anumită 
formă de guvernămînt: 

“Eu nu am o republică. Eu am 
o Țară: România. De aceea anume 
ei mă adresez mereu” (32). 

3.7.2. De un tratament fonetic 
preferenţial se bucură, pe lîngă for- 
mula de politeţe “Domniile 
Voastre” (passim), mai ales 
următoarele noţiuni: Mişcarea de 
eliberare naţională din Basarabia 
(82), Neamul Românesc (84), 
Unirea cu România (67), Marea 
Unire (86). Scrise cu litere mari în 
cuprinsul  enunţului, aceste 
sintagme sînt aşezate, prin 
simbolism fonetic, alături de cele 
sacre: Domnul cel Sfint (90) şi, de 
ce nu, România Mare (63), ca ele- 
ment sacru al specificului nostru 
naţional. Ca un cod grafic ce 
orientează cititorul spre selectarea 
anumitor mesaje, majusculele se 
întîlnesc într-un întreg alineat din 
celebrul — şi sub raport stilistic — 

APEL AL CONDAMNATULUI LA 
MOARTE ILIE ILAȘCU CĂTRE 
ALEGĂTORI: 

“Ce doresc eu poporului meu 
basarabean? Unire, Libertate, 
Credință, Prosperitate, Speranță, 
Dreptate, Cultură națională, 
Sănătate, Iubire, Blîndeţe 
omenească pentru oameni, Furie 
pentru duşmani. Atât!” (88). 

Acest apel ar merita o analiză 
stilistică aparte şi, dacă numai el ar 
fi fost scris de Ilie Ilaşcu, ar fi 
suficient pentru a demonstra 
virtuțile semantico-stilistice ale 
limbii române literare vorbite în 
ceea ce a mai rămas din Basarabia 
istorică. 

4. În concluzie putem spune 
că stilistica, retorica textului sînt 
angajate în slujba sublinierii viziunii 
lui Ilie Ilaşcu asupra realităţilor so- 
cial-politice. Discursul său național- 
civic se amplifică pe o spirală 
ascendentă, de la cei trăitori în 
mizeria trădării de ţară la salvarea 
morală prin aspirație către alegoria 
Patria-mamă. Calea de la păcat 
spre purificare parcurge trei trepte: 
(cea mai de jos) cârdăşia cu 
autorităţile de la Tiraspol (30); 
(intermediară) distincţia netă și 
consecventă între “statul indepen- 
dent Republica Moldova” şi între 
autorităţile chişinăuiene; iar sus, în 
lumină (treapta a treia, a ridicării 
din păcat), Țara. La început un 
“colţ de ţară rupt dintr-un întreg” 
(39), apoi Patria-mamă (67), 
reluată cu determinant apozițional: 
Patria-mamă România (93), Țara- 
mamă România (67) şi chiar mama- 
România (93). Însăși aspiraţia către 
universalitate, respectiv integrarea 
europeană trece prin “integrarea 


fără rezerve şi în toate domeniile 
cu Țara-mamă România” (76). 

Concentrarea majorităţii 
procedeelor stilistice specifice 
retoricii — şi nu numai — ne 
întîmpină în ultimul alineat din 
Lupta continuă: 

“În încheiere, vreau să vă 
descânt de speriat pe toţi cei care 
fluturaţi sperietoarea Unirii cu 
Patria-mamă România. Dragii mei 
basarabeni, oare se va găsi măcar 
unul dintre voi care ar spune că 
mama voastră care v-a dat viaţă e 
săracă şi urâtă? Oare nu mama 
fiecăruia e cea mai frumoasă şi cea 
mai bogată?! Nu în bani e fericirea, 
banii vin şi se duc, iar mama 
rămâne. Atunci cum puteți afirma 
că maica noastră România e urâtă 
şi săracă? Mi-e ruşine să scriu 
aceste rânduri. Mama nu ne trage 
astăzi de mânecă. Am fost orfani 
în îmbrăţişările fariseice ale 
<<fratelui mai mare>>. Vreţi să 
trăim mai departe în acest orfelinat? 
Ori poate ne luăm inima în dinţi şi 
ne ducem la ea să ne încălzim, să 
ne ierte că am fost atâta timp străini 
şi s-o iertăm că n-a putut la vremuri 
triste să-şi apere fiica Basarabia?! 
Eu unul mi-am îndoit genunchiul. 
Îmi pare rău că n-o să am 
posibilitatea să vă văd pe toți de 
mână lângă mama România. Dar 
acolo, sus, eu mă voi ruga pentru 
voi, pentru Țara noastră România. 

Rămâneţi cu bine, Români 
basarabeni. Țara-mamă vă 
aşteaptă!” (93). 

Din tălpi pînă-n creștet sunt 


viu! Mi s-a desfundat, mi s-a 
deschis inima! M-am recîștigati 
M-am regăsit! Sunt un orfem 
azvârlit în văzduh! Restitui cerului 
cer respirînd! Sunt voit din 
centrul unei bucurii veșnice! Sunt 
libertatea a ceea ce simt fără 
margini! Putința comuniunii cu tot 
ce-l fiinţă. 'pînă-n sferele 
expansiunii Jubilaţiei! Fericesc în 
mine o pogorîre a unei lumini ce 
umple tot ce văd! Îmi sunt 
accesibil din firul de iarbă. din 
stele, din adîncul iluminat al inimii! 
M-am trezit! Cînt pentru zei! 
Sunt întreg! 


Viorica GORAȘ 
Chișinău 


STILISTICA 
NEOLOGISMELOR 

ÎN POEZIA 

DE TINEREȚE 

A LUI GEORGE MENIUC 


Stilistica neologismului cu 
valorile artistice sau cu virtuțile 
estetice ale acestui strat lexical a 
constituit un subiect de preocupare 
şi de investigaţii teoretice şi prac- 
tice atît pentru lingviști, cît şi pentru 
critici literari, scriitori. 

Mult timp s-a vehiculat ideea 
că “neologismele au darul de a 
coborî temperatura afectivă a 
exprimării, conferindu-i un 
coeficient superior de “im- 
personalitate” şi “cerebralitate”, 
deoarece aceşti termeni sînt în 
majoritate monosemantici, săraci în 
sensuri, văduviți în nuanțe şi lipsiți 
de privilegiul conotațiilor” [1, p. 
9]. Or, tocmai contrariul a fost 
demonstrat în secolele XIX și XX 
prin opera multor maeştri ai 
condeiului, care au revelat că, pe 
lîngă precizie şi claritate, noutate şi 
originalitate, neologismele posedă 
şi expresivitate, şi plasticitate. 

Dacă în literatura științifică, 
tehnică,  oficial-administrativă 
neologismele,": după ce s-au 
răspîndit şi s-au generalizat în 
comunicare, comportă doar funcţie 
denominativă, în stilul beletristic şi, 

parţial, în cel publicistic, sînt foarte 
evidente valenţele lor expresive. 
Scriitorii nu recurg la utilizarea 
cuvintelor noi doar din cauza 
deficitului de noţiuni în limbă, ci, 
în cele mai dese cazuri, cu scopul 
de a comunica exact, nuanţat, 
pentru a împrospăta şi a 
“contemporaneiza” mesajul. Căci, 
în ultimă instanţă, “noutatea este un 
factor important în ceea ce putem 
numi:cu toată dreptatea viaţa 
cuvintelor, adică sufletul pus în ele 
de subiectele vorbitoare: cu cît un 
cuvînt e mai nou (şi nu numai în 
sens cronologic), cu atît poate avea 
o expresivitate mai mare, fiindcă 
n-a fost prea des întrebuințat şi, în 
consecință, își păstrează frăgezimea 
semantică, plasticitatea, vigoarea” 
[2, p. 13]. | 

Folosirea neologismelor de 
către scriitori este dictată şi 
favorizată chiar de aria tematică şi 
de problematica abordată. 
Intelectualiştii şi esteții (clasificare 
stilistică propusă de T. Vianu) 
întrebuințează multe unități lexicale 
neologice. Ca exemple clasice din 
istoria literară pot servi numele 
poeților A. Macedonski, T. Arghezi, 
L. Blaga, I. Barbu şi ale prozatorilor 
G. Galaction, G. Călinescu, Camil 
Petrescu ş.a. Vianu afirma în acest 
sens: “Scriitorul care foloseşte 
neologismul... dovedește că îşi 
sprijină impresiile prin elementele 
culturii lui şi că în receptarea 
imaginii lumii a trecut dincolo de 
naivitatea impresiei în sfera 
reflecţiei... Căci stilul neologistic e 
un stil intelectual” [3, p. 88]. 

În încercarea noastră de a 
schița unele consideraţii referitoare 

la stilistica neologismului se anunţă 
de maresimportanţă constatarea că 
fondul lexical neologic, cu 
preponderență cel latin, a constituit 
o sursă nesecată pentru cei ce 
plăsmuiesc imagini verbale. Cauze 
ale întrebuinţării neologismelor, în 
afară de cele de ordin estetic, 
enunțate în expunerea anterioară, 
sînt şi cele de ordin social, care 
meritau a fi menţionate mai întîi, 
cele generate de contactul cultural 
dintre popoare şi limbi, de procesul 
intens de internaţionalizare la di- 
verse niveluri din ultimele decenii 
ale veacului nostru. 

Deşi în epoca modernă de 
evoluţie a limbii literare “interesul 
cultural pentru neologisme a fost 
larg şi constant” [4, p. 3], reacţiile, 
atitudinile şi, respectiv, utilizarea 
s-au dovedit foarte contradictorii. 

Oricum, convingerea lui 
Horaţiu că scriitorul oricînd a avut 
şi va avea dreptul să creeze cuvinte 
noi rămîne în continuare actuală. La 
noi, însă, inovațiile lexicale, 
creaţiile neologice de autor sînt 
extrem de puţine, iar majoritatea 
cuvintelor noi au fost luate din 
limbile de cultură universală. 

În secolul XIX problema de 
bază în legătură cu neologismele 
viza utilitatea şi necesitatea lor. O 
oglindire panoramică a situaţiei din 
acea perioadă, cînd se dezlănţuie 
campania puriştilor şi orice cuvînt 
de origine străină, indiferent de 
vechimea întrebuințării lui în limbă, 
era considerat ca un atentat la 
individualitatea romanică a limbii, 
ne-o oferă T. Maiorescu în celebrul 
articol Neologismele (1881). 

Nici Dicţionarul academic al 

lui Laurian şi Massim, nici Istoria... 
lui P. Maior, nici Lexiconul de la 
Buda, nici Tentamen Criticum al 
lui A. T. Laurian, nici multe alte 
intervenţii publicistice ale 
oamenilor de cultură de Ía mijlocul 
secolului trecut: n-au avut efectul 
purist scontat, şi cuvintele: de. 
origine străină, asimilate de limba 
română şi intrate pe deplin în 
comunicare, au fost şi continuă a fi 
considerate, în marea lor 
majoritate, de neînlocuit, mai cu 
seamă cele din uzul maselor largi 
de vorbitori. 

Deşi neologismele s-au impus 
ca- mijloc: esenţial de îmbogăţire a 
vocabularului, interes stilistic 
propriu-zis ele n-au suscitat decît 
în perioada interbelică, atunci cînd 
scriitorii de vază au început să le 
utilizeze în proporţii sporite, mai 
ales graţie unor conotaţii şi valenţe 
estetice. George Calinescu, distins 
mînuitor al neologismului, reflecta: 
“În momentele culminante ale 
dezvoltării unei limbi, care coincid 
totdeauna, în perspectivă istorică, 
cu salturile raționaliste, cum se 
întîmplă cu secolul luminilor, 
tendinţa limbii literare este de a fi 
abstractă, exactă, ca şi aceea a 
ştiinţelor, o limbă de idei clare și 
distincte, graţia venind ca şi în 
muzică din melodie şi timbru instru- 
mental... Cum şi literatul foarte 
intelectualizat simte trebuinţa 
exactităţii, nu-i de mirare că 
recurge uneori la neologisme” [5, 
p. 6]. 

Este evidentă folosirea 
neologismelor în funcție de nevoile 
stilului. Omul de ştiinţă vrea să se 
exprime exact, fără echivocuri, iar 


literatul — să dea textului 
prospeţime, prestanță deosebită, 
eludînd  banalul,  ordinarul, 
comunul. 


“Neologismul, coborînd din 
altă atmosferă, aduce altă nuanță 
decît echivalentul de baştină” [6, 
p. 13]. Și la aceste nuanţe sînt 
foarte sensibili scriitorii, creînd cu 
ajutorul lor imagini artistice 
originale. 

Încercînd a face o privire ge- 
nerală asupra literaturii basarabene 
sub aspectul limbii în general şi 
anume prin prisma utilizării 
neologismelor în special, conturăm 
unele caracteristici care diferă 
substanţial de particularităţile 
lingvistice ale celorlalte provincii 
româneşti. Bineînţeles că vitregele 
condiții istorice şi-au lăsat 
amprentele lor. 

Cei peste 150 de ani de 
ocupaţie rusească au avut un im- 
pact cultural profund, ale cărui 
consecinţe au culminat prin 
nerecunoașşterea apartenenţei la 
neamul românesc şi a limbii 
române ca prim factor de 
identificare a naţiunii. Inventarea 
limbii “moldovenești”, ca limbă 
romanică independentă, a avut un 
succes local cu repercusiuni 
periculoase în evoluţia firească a 
limbii, conservată la nivel de grai, 
subdialect și “îmbogăţită”, pe unde 
forțat şi programat, pe unde firesc 
şi inconștient, cu “neologisme” 
(barbarisme) rusești care începeau 


să atenteze chiar la individualitatea 
romanică a limbii.* 

În linii mari, cu multe excepţii 
în perioada interbelică şi în cea 
contemporană, limba literaturii 
basarabene a fost populară, cu 
nuanţe arhaice, deosebită de limba 
literaturii din Țară mai mult la nivel 
lexical; neologismele latine ce 
definesc procesul de modernizare 
a limbii române fiind mai puţine, 
majoritatea parvenind prin filieră 
rusă. 

Vom ilustra prin analiza 
stilistică a neologismelor folosite de 
G. Meniuc în creația sa de pînă la 
1940, inclusiv în poeziile publicate 
în anii 1937—1939. Ne vom referi 
în mod special la debutul său po- 
etic — placheta Interior cosmic* *, 
care cuprinde 14 opere selectate cu 
exigență din cele apărute în 
periodicele vremii, și la alte texte 
din această perioadă, reluate 
(selectiv) ulterior în culegerile 
Vremea Lerului (19€9), Florile 
dalbe (1979), Toamr a lui Orfeu 
(1983) şi Preludiul bu. uriei (1988). 

Tînărul poet de numai 21 de 
ani vine în literatură din tradiţiile 
poeziei naționale, versurile 
populare fiindu-i primele “chei” 
cunoscute, dar şi din şcoala poeziei 
universale, receptiv fiind îndeosebi 
la experiențele simboliste. 
“Sentimentul solitudinii, conștiința 
“interiorului devastat”, atmosfera 
obscură, dominată de tenebre, o 
viziune poetică “ocluzionantă”, 


— - sI 


*O caracterizare amplă a situaţiei este redată în culegerea Povară sau tezaur sfînt (Despre 
starea limbii moldoveneşti), alcătuitor: I. Lupan, Chişinău, "Cartea Moldovenească", 1989. 
**"Interior cosmic" — apare la editura "Itinerar" , Chişinău, "are numeroase ecouri în presa 


vremii, fiind apreciată de redutabili critici literari şi consemnată mai tîrziu de G. Călinescu în 
monumentala sa Istorie a literaturii |7, p. 27). 

uneori o stare nedefinită de 
apocalips, versuri intoxicate de 
nelinişte” [2, p. 8] sînt cîteva 
tangenţe ale creaţiei timpurii a lui 
Meniuc cu mişcările decadente din 
literatura universală. 

Prin volumul său de debut 
Meniuc se situează în contextul li- 
teraturii române alături de T. De- 
metrescu, D. Anghel, G. Bacovia. 

Aşa cum Eminescu “risipeşte 
cu dărnicie în primele sale creaţii 
un număr mare de neologisme” [8, 
p. 14], G. Meniuc (longo intervallo) 
se lasă “furat de rezonanța savantă” 
a acestora. De fapt, tinereţea a fost 
totdeauna mai deschisă şi mai 
sensibilă la nou. Pasiunea pentru 
cuvintele noi, proaspete, 
“neostenite de uz” va persista în 
scrierile lui Meniuc toată viaţa. 
Totodată neologismele asociate cu 
arhaismele şi regionalismele dau 
operei lui un farmec aparte, 
demonstrînd cu prisosinţă erudiția 
şi enciclopedismul artistului. 

La o simplă enumerare de 
titluri ale poeziilor — Preludiu, 
Cerc medial, Geneză, Cosmo- 
gonie, Ciclu sfîrşit, Elegie, Episod, 
Cleştar impur, Interval, Interior 
răvăşit,  Naufragiu, Peisaj, 
Paradisul pierdut, Poem, Muzeu 
— putem remarca ușor utilizarea 
frecventă a neologismelor din 
fondul latino-romanic. 

Raportate la părţile de vorbire, 
neologismele din creaţia lui Meniuc 
de pînă la 1940 se prezintă astfel: 
178 de substantive, 62 de adjective, 
8 verbe şi 11 adverbe. 

Deşi substantivele folosite în 
număr mare oferă textului în 
ansamblu un aspect static, această 

caracteristică este neutralizată de 
energia interioară a versurilor, de 
fondul lor ideatic. 

Meniuc e un poet meditativ 
[9, p. 20]. Subiectele de combustie 
reflexivă fiind diverse, deseori 
strecoară în sufletul eroului liric o 
stare de neliniște, care culminează 
uneori printr-o euforie. Interior 
cosmic sintetizează două orientări 
tematice distincte ale tînărului poet. 
Pe. de o parte, se prezintă lumea 
reală a “tavernelor” şi “umbrelor”, 
iar pe de altă parte — se conturează 
spaţiile cosmice “pure” în care se 
refugiază spiritul. 

Cele mai multe neologisme 
sînt întrebuințate pentru a crea 
imagini din domeniul filozofiei, al 
stărilor de suflet, al muzicii şi 
naturii. 

Orientarea filozofică a 
poeziei de tinereţe este anunţată de 
însuși titlul plachetei de debut: In- 
terior cosmic. 

Copleșit de imensitatea şi 
misterul legităţilor universale, 
personajul liric, cerebral şi reflexiv, 
dar în acelaşi timp sentimental şi 
emotiv, se vrea potenţial cuceritor 
al universului prin vioara inimii: 
“Nu-i nimeni să surprindă 
zbuciumul erelor, cosmos mut” 
(Cosmogonie). Solitar, poetul se 
aruncă în tumultul cosmogonic 
care-l vrăjeşte, îl umple de bucurie, 
îl înaripează, dar îl şi tulbură şi 
dezarmează adesea: “... Emoțţii 
universale de-a valma s-au clintit: 
/ Atîta neodihnă şi larmă de nestins” 
(Ce vrajă), “... Neliniști cosmice, 
călătorind prin infinit. / Îmi 
comunică larma, înzecit” 
(Bucurie). 


Avîntul tinereţii, frămîntările și 
entuziasmul, fireşti vîrstei, trezesc 
în suflet larmă şi cascade. Asemeni 
şuvoiului de apă ce cade zgomotos 
din înălțimile montane, vrăjind 
inima, dar şi înfiorînd-o, interiorul, 
cuprins de neliniști, tulburat de mis- 
ter, se răvăşeşte. l 

Stările de spirit, degajate de 
poezie, oscilează, de fapt, între plus 
şi minus, extremele evidențiindu- 
se prin ilustrare antitetică: “Vreau 
să iubesc odată ca iadul, / În mine 
focurile, în mine cascada” 
(Preludiu), “Dulci zgomote de 
patimi se prăvălesc cascadă, / 
Sensibil cîntă lira şi-n degete, şi-n 
sînge” (Cleştar impur). 

Imaginea cascadei reapare şi 
în poezia de maturitate: “Întîrziate 
patimi — cascade în surdină” tre- 
zesc o sfişietoare nostalgie odată cu 
venirea Mărţișorului şi fac “să tre- 
sară umbra ca-n noapte alăuta, / 
Cînd o cuprinde dorul sălbatic şi nă- 
tîng”. 

Alături de împrumutul mai 
vechi “larmă”, cuvînt uzitat poetic, 
împrumutul neologic “cascadă” 
aduce în textura și în spiritul poeziei 
vitalitate şi tumult, alimentează din 
abundență atmosfera: “Cascada 
unui suflet mare în eternitatea sa / 
Îşi mînă visurile în constelația Lirei” 


(Rembrandt). 
Motivele-cheie din poezia 
filozofică: spațiul, timpul, 


universul, materia, armonia — sînt 
încadrate în imagini originale, ca- 
re-l prezintă pe poet în confruntare 
cu nemărginirea şi eternitatea, 
destinul identificîndu-l astfel: “Ca 
toți în timp și spaţiu mărginit, /Eu, 


nefiind departe de pămînt, / M-am: 

ridicat pe scări spre infinit / Cu 
verbul meu de ciocîrlii şi vînt” 
(Destin ). 

Deşi majoritatea substan- 
tivelor neologice din arealul 
filozofic apar în poezia lui Meniuc 
la singular, “îndemnînd la reflecţie, 
la meditare, în deplină concordanță 
cu caracterul filozofic al versurilor” 
[10, p. 181], remarcăm şi origi- 
nalitatea stilistică a pluralului, pe 
care-Albert. Thibaudet l-a definit 
precum urmează: “Pluralul este 
incorporat visării, care multiplică și 
vaporizează totul; el anulează liniile 
netede pe care le vor lua obiectele 
individuale” [10, p. 184]. 

“Înfiorat de spuți: muzicale, 
reci” (În surdină), poetul exclamă, 
dornic de mișcare, şi trăire intensă: 
“Of, inimă, să nu fumegi în tine 
rugăciunile, / Tu leagănă armoniile 
în toate viorile” (Hălăduire). 

În altă poezie, însă, constată 
oarecum resemnat: “Spaţii, goale 
de vreme, oftează / Sub veştede 
stele, bezne eterne” (Ciclu sfîrşit). 

În categorii filozofice cugetă 
poetul şi atunci cînd exteriorizează 
anumite impresii lăsate de mediul 
imaginaţiei sale. Astfel, adjectivele 
neologice din expresiile: emoţii 
universale, risipit celular, avatar 
universal, genuni haotice, zodii 
ancestrale, interval celulăr creează 


epitete de valoare afectivă 
profundă. 
Neologismul de origine 


franceză “crepuscul”, vocabulă 
poetică consacrată, introduce în 
poezia lui Meniuc o atmosferă de 
mister şi miracol. El alternează cu 
sinonimul neaoş “amurg”, frecvent 
şi acesta în peisajul creat de 

Meniuc, încetățenit în lirica 
românească simbolistă mai ales 
“graţie lui Bacovia, care-l pune în 
mai multe titluri de poezie (Amurg, 
Amurg de toamnă, Amurg violet, 
Amurg de iarnă, Amurg antic). 
“Blînda seară”, “bucuratul amurg”, 
“amurgul de vară-mbălsămat” 
coboară lin în imaginaţia poetică, 
relevînd seninătate şi acalmie. Dar 
tot aici, nu prea departe, “moartea 
în crepuscul se plimbă”, şi 
“devastatul crepuscul” sugerează o 
stare de declin, de sfîrşit. 

O deosebită originalitate 
obţine şi adjectivul neologic “cre- 
puscular” derivat din substantiv, 
care, pe lîngă muzicalitatea cu care 
se încadrează în armonia versului, 
este încărcat şi de semnificaţii 
poetico-filozofice: *... Și liniştea 
nu-i linişte, ci avatar / Universal, 
multicolor, crepuscular” (Ciclu 
sfîrşit) sau: “Peste regrete, peste ani 
a trecut / Neliniștea apelor, crepus- 
culară” (Unire). 

Oricîte frustrări şi dezolări 
i-ar aduce lumea în care se 
zbuciumă personajul liric, 
exclamația imperativă “A fi: 
Bucurie şi nu devastat crepuscul” 
dezvăluie optimismul, sfidează 
incertitudinile şi vrea să rupă 
cătuşele tristeţii. 

Limbajul poetic este invadat 
de sentimente triste de diverse 
tonalități: nostalgie, deziluzie, 
obsesie (a morții, a sfirşitului, a 
fantomelor), disperare, regrete — 
cuvinte din fondul neologic latino- 
romanic şi care se succedă în pînza 
poeziei: cu unităţile lexicale 
autohtone, marcate stilistic: tristețe, 
răvăşire, deznădejde, durere. 

Dacă ar fi să “dezghiocăm” 
etimologia cuvîntului nostalgie (gr. 
nostos = întoarcere, algos = 
durere), am constata că întoarcerea 
la durere, la o stare deprimantă, 
cauzată de dorinţa regăsirii, a 
revederii a ceva drag, pierdut în 
trecut, răvăşeşte eul poetic: “Trec 
podul  nostalgiei, peste rîul 
obsesiilor, / Şi împrejur un cor 
abrupt al mării...” (Rîsul umbrei). 

Marea de tristeţe este cauzată/ 
motivată şi de deziluzie ca “cea mai 
grea dintre înfrîngeri”, legată pe 
verticala lingvistică de “naufragiu” 
(frîngerea navei — descifrare 
etimologică), neologism cu 
frecvență şi expresivitate aparte în 
creaţia lui Meniuc. În poezia 
Naufragiu descrierea artistică este 
consistentă în imagini marine: 
“Lopeţile s-au rupt în smoala 
valurilor; / ... Peşti de argint şi 
nimfele mării / Cîntă pe harfe şi 
leagănă somnul tăcerii”. 

Tensiunea crescîndă a poe- 
ziei capătă deznodămînt mioritic: 
“Ți-e frică, suflete? Prin grădina 
miilor de alge / Paşi nevăzuţi uşor 
au să calce. / Deasupra bulgări fos- 
forescenţi au să cadă / Ca la nunta 
ciobanului din baladă”. 

Paradisul marin este 
“împăienjenit de vechi melodii”, 
acompaniat de simfonia lianelor, 
ornamentat de scoicile fermecate. 
Parcurgerea imaginilor marine ce 
conţin cuvinte neologice ar fi 
incompletă fără reliefarea altui ne- 
ologism, înrudit semantic cu 
atmosfera mării și colorat poetic de 
Meniuc: pelagic (fr. pelagique, cf. 
gr. pelagos — mare) : “Murmur 
pelagic răzbate de sus, vertical / Și 


scoici, şi transparenţe, si-n veci 
itinerar” (Acestui april). 

| Pentru “a exprima stările 
dezolate şi deprimante, poetul se 
retrage solitar pe litoral, splen- 
dorile naturii autumnale, noc- 
turne, glaciale îi sînt familiare. 
(Toate cuvintele evidenţiate sînt 
neologisme de origine romani- 
că.) 

Din alt registru tematic, dar 
generat tot de aspiraţiile şi idealurile 
vîrstei, face parte şi epitetul 
neologic candid. În poezia Miine 
albinele este utilizat ca oximoron 
pentru “moarte”, a cărei prezență 
de moment l-a determinat pe autor 
la reflecţii  lirico-filozofice, 
nicidecum, însă, la condamnarea ei: 
“Candidă şi vie, şi Dumnezeu s-o 
capete, trudă grea...”. În Interior 
răvăşit epitetul este obişnuit, cu 
alură idilică: “... S-au smuls din 
rădăcini / Atitea flori candide cusute 
cu lumini”. 

Meniuc exploatează dubla 
accentuare a acestui neologism, îl 
încadrează armonios în muzi- 
calitatea versului, evidenţiindu-i în 
contextul metaforic nuanțele mo- 
rale de puritate şi neprihănire. În 
poezia timpurie a lui Meniuc 
întîlnim întreaga familie neologică 
a lexemului candid : incandescent, 
incandescenţă, candoare, candi- 
dat, a căror înrudire a fost 
demonstrată printr-o ingenioasă 
analiză lingvistică pe verticală de 
G.I. Tohăneanu în cartea O seamă 
de cuvinte româneşti. 

Poezia lui Meniuc din această 
perioadă se caracterizează şi prin- 
tr-o muzicalitate aparte, redată atît 
prin “succesiunea melodică a 

silabelor, cuvintelor şi versurilor, 
orchestrate într-o cadență ritmică 
uluitoare” [9, p. 20], cît şi prin 
cuvinte care sugerează melodia: o 


serie de termeni muzicali ca acord, 


armonie, cadență, ritm, sonor etc., 
inclusiv denumirile diferitelor 
instrumente, majoritatea fiind de 
natură neologică. Aspectul lexical 
al muzicalităţii este destul de pestriţ 
atît din punct de vedere tematic, cît 
şi din cel etimologic. 

Simfonia lianelor, arpegiul 
viclean din frunza de metal, 
melodiile minerale, solfegiile ce le 
bea ciocîrlia în azur, preludiul 
bucuriei sînt imagini cu termeni 
neologici ce redau “atîta sfişiere 
sonoră pe pămînt”, copleşind 
sufletul poetului. 

În versul lui Meniuc cîntă 
flautul şi clavirul, mandolina şi 
chitara, lira şi violina (instrumente 
muzicale moderne şi, evident, cu 
nume neologice, împrumutate din 
limba italiană, cu excepţia 
cuvîntului clavir, care vine din 
germană — Klavier), dar se aud şi 
“fluierul tatei în vie”, şi armoniile 
legănate de viori, “vrăbii zglobii de 
metal”, şi naiul prin care “întreg 
pămîntul poate a grăit”, şi clinchetul 
clopoțeilor. Acestea din urmă sînt 
cuvinte care ne întorc imaginar 
către vechime, la vatra unde se 
doinește cu gor. 

O configuraţie poetică variată 
are la tînărul Meniuc şi perechea 
antonimică infern — paradis cu 
şirurile sinonimice iad, gheeră, 
abis, genune, prăpastie şi rai, azur. 
În sufletul trubadurului persistă 
dilema: “Azur sau iad să depăn?” 
Și în acest caz neologismele latino- 

romanice alternează cu sinonimele 
din fondul lexical vechi. 

În încheiere este important să 
remarcăm atît cantitatea/abundența, 
cît și calitatea/ponderea stilistică a 
neologismelor în poezia tînără a lui 
Meniuc. Credem că aceste laturi 
sînt echilibrate, fără ca una din ele 
să se impună. 

„Interesul pentru neologisme 
în poezia lui Meniuc creşte şi cînd 
încercăm să raportăm textele la 
scrierile altor autori basarabeni din 
generaţia lui sau chiar şi la cei de 
mai tîrziu, pînă la “optzecişti”. 
Diferenţa lexicală e uşor obser- 
vabilă chiar la o parcurgere sumară 
a textelor. Unităţile lexicale noi sînt 
integrate stilistic în poezie, toate 
fiind cuvinte împrumutate, dar 
adaptate la legile fonetice şi 
morfologice ale limbii române. 
Motivele filozofice, livreşti care 
predomină în poezie au fost 
“înveşmâîntate” adecvat în expresie 
neologică. 

Prezenţă lirică neordinară, 
George Meniuc a exprimat în mod 
pregnant căutările şi orientările 
poeziei basarabene. 

Stilul lapidar şi sugestiv, 
structurarea specifică a frazei, 
economia lingvistică, exploatarea 
creatoare a cuvîntului sînt doar 
cîteva din particularitățile ce nu 
trebuie neglijate. 

Dintre multele aspecte ale 
poeziei lui Meniuc ce merită atenţia 
cercetătorilor n-am evocat decît 
unul, însă de importanţă majoră — 
stilistica neologismelor. Apropierea 
de textele poetului prin lentila 
acestei perspective ne permite să 
concluzionăm că G. Meniuc şi-a 

meritat calificativul de poet 
intelectual, că fantezia şi spiritul 
asociativ au colaborat în mod 
fericit cu subtilitatea lingvistică, 
sensibilă şi deschisă către nou şi 
modern. 

ARGUMENTE 
PENTRU O NOUĂ 
POETICĂ 


Viziune asupra creației 


lui N. lonel 

Este cel puţin o probă de 
temeritate să pretinzi astăzi a te 
ocupa de ceva nou (iar, pe de altă 
parte, doar noutatea solicită 
interesul şi justifică efortul de a o 
întîmpina), mai ales cînd pledoaria 
pentru noutate vizează poetica, 
termen ce denumeşte domenii ale 
literaturității, guvernate de principii 
cînd imanente operei literare, cînd 
decurgînd din receptarea acesteia, 
conținînd (ori vorbind despre) 
proiecte semiotice şi practici 
textualiste mai mult sau mai puţin 
acceptate. Cînd noua poetică mai 
invocă şi suportul argumentelor, 
aşa cum o indică — fără modestie 
— titlul, interesul, ca şi scepticismul 
față de propunerea (lucrării) de față 
pot deopotrivă să sporească. 

Un prim prilej de augmentare 
sau de diminuare a acestor reacţii 
este precizarea, necesară din capul 
locului, că argumentele noii poetici 
sînt (din) operele unui scriitor 
român contemporan al cărui nume, 
Nicolae Ionel, chiar rostit, nu este 
mai puţin ocultat, dată fiind 
(ne)recunoaşterea operei lui în 

lumea literară. El a scris mai multe 
volume de poezie!, formînd un unic 
“Poem al limbii”? (cum ar putea fi 
numită creaţia lui), şi tragedii?, a 
căror valoare urmează să fie 
descoperită. Despre poezia şi 
teatrul său nu se poate vorbi 
pretutindeni decît în chip cu totul 
neobişnuit, neobişnuitul dove- 
dindu-se singurul mod adecvat 
receptării poeziei lirice şi tragice 
pe care poetul a creat-o în limba 
română, dar nu numai pentru limba 
română. Clasicele strategii ale 
receptării, îndatorate cum sînt 
tehnicilor literare fixate de codurile 
poetice, retorice ori larg culturale, 
ale unor epoci san curente literare, 
îşi pierd, în cazul operei lui Nicolae 
Ionel, dacă nu funcţionalitatea, 
atunci relevanţa pentru ceea ce este 
nou în arta sa. 

Poezia lui reface intuiţia 
Logosului originar. Limba ca 
fenomen originar este principala 
cucerire a liricii sale, o lirică 
inspirată, cu totul rară şi 
neobişnuită, mai 'ales în a doua 
jumătate a secolului XX, care este 
aproape lipsită de poezie lirică. 
Incongruenţa receptării obişnuite 
față de poezia inspirată se explică 
prin dificultăţile înţelegerii 
caracterului originar al limbii, care 
nu se deduce şi nici “nu poate fi 
demonstrat prin fapte reale”, dar 
poate “să fie surprins printr-o 
experiență a limbii lipsită de 
prejudecăţi”, conform filozofiei 
heideggeriene!. Întreaga poezie a 
lui Nicolae Ionel, ca şi traducerea 
operei lui Vergilius realizată de el, 
oferă mari posibilități pentru o astfel 
de experienţă a limbii. 

Recucerirea  originarităţii 
limbii se concretizează într-o nouă 

realitate poetică, întemeind (sau 
fiind întemeiată de) un nou zărîm 
al limbajului, în care pot fi cercetate 
şi înţelese şi argumentele noii 
poetici. Cercetarea nu poate fi 
întreprinsă în afara unei receptări 
adecvate, receptare asigurată de 
existenţa deprinderii de a asculta 
cum “limba vorbeşte”$, mai ales că 
în poezia lui Nicolae Ionel doar 
“limba vorbeşte” (“die Sprache 
spricht”)”. Cei pe care “vorbirea 
limbii” din opera poetului nu-i va 
ajuta să facă, fie şi pentru prima 
oară, experienţa singulară a limbii 
inspirate, afirmaţiile şi tot demersul 
nostru li se vor fi părînd 
disproporţionate, într-atît de impor- 
tantă este o receptare inspirată 
(conaturală inspiraţiei poetului). 
Pe noul tărîm al limbajului 
creat de poezia lui Nicolae Ionel pot 
fi remarcate alte coordonate ale 
existenţei poetice decît . cele 
apreciate îndeobşte ca atare. Aici, 
limba şi lumea sînt una, hiatusul 
dintre existenţă şi reflectare este 
anulat, fiindcă, în noul entos, limba 
aduce şi concentrează totul în 
prezență’, prilejuind o cunoaștere 
plenitudinară şi nonopozitivă, 
diferită de cunoaşterea empirică şi 
intelectuală, pe care nu le anulează, 
deși le presupune drept consecutive 
cunoaşterii dintîi. Trăsăturile acestui 
nou mod de a fi al poeziei ioneliene 
devin mai elocvente prin 
discutarea poeziei în contextul 
literar în care se plasează. Cel mai 
la îndemînă este contextul istoric 
al poeziei din intervalul ultimelor 
două secole, mai precis, de la 
romantism încoace. În tot acest 
timp, poeticile se succed şi se 
dezvoltă în termenii conflictuali ai 
rosturilor ultimative pe care le 

animă (fără a şi le asuma 
întotdeauna) mai ales prin marii 
creatori (subiecţi universali) care 
creează împotriva tradiţiei, dar şi cu 
ajutorul acesteia, ţintind să se 
plaseze în afara oricărei tradiţii şi 
rămînînd mereu în limitele 
vreuneia. 

În receptarea dè pînă acum a 
operei lui Nicolae Ionel s-a cam 
abuzat de contextualizarea istorică, 
fapt care explică, măcar în parte, 
parţialitatea judecăților de valoare, 
ca şi nonpertinenţa unora dintre 
ele. Nici estetica romantică, nici cea 
modernistă (ori postmodernistă) nu 
conţin bune grile de lectură a operei 
lui din pricina diferenţelor multiple 
care le separă pe cele dintîi de cea 
din urmă. 

Dintr-un anumit punct de 
vedere, poetica romantică 
reprezintă o ultimă ofensivă de 
grup relativ omogen, foarte impor- 
tantă pentru faptul de a se fi 
constituit şi impus pe timpul cînd 
literatura (poezia) avea încă un loc 
privilegiat printre modalităţile de 
cunoaştere şi de trăire. Născîndu- 
se din conjuncţia mai multor 
direcţii de cunoaștere (psihologie, 
filozofie, ideologie şi antropologie, 
în sens larg), literatura romantică 
oferea cu generozitate poeticii (încă 
neconsacrată şi neinstituţionalizată 
sub această denumire) șansa de a 
fi sau de a vorbi despre o 
cosmologie, ca şi despre religie şi 
magie, cînd nu se erija într-o 
semeaţă filozofie a creaţiei. 

Poezia postromantică va 
prelungi, sub adăpostul între- 
buinţării altor coduri sau formule, 
narcisismul celei romantice, 
înmulţindu-şi în 'mod aparent 
libertăţile prin exaltarea “fanteziei 

Să rămîi undeva părăsit, uitat de tine însuţi, scriind. 
Scriind lumea, în lume fiind, ca din afară de lume. Atîta 
să voieşti să scrii, pînă cînd tot înțelesul, în tine, al lumii, 
se face liniştea care te ţine departe şi singur şi uitat de 
tine însuţi, şi puterea blîndă, neînduplecată şi din toată 

vecia, care-ţi duce mîna şi scrie, te scrie, scrie cu tine. 
Pînă cînd te contempli cum scrii, tu, blînd şi 
neînduplecat, şi ca din toată vecia confundat cu tot 
ce-ai putut deveni și spera şi voi să faci pe pămînt. Sau 
confundat cu imaginea ta definitivă din destinul 


le faci, ci venindu-ţi în întîmpinare dintr-un fatum 
scrii lumea, nu pînă o mîntui, nici măcar pînă-o-ncifrezi. 


suavă penumbră, atît de lucru şi atît de supus condiţiei 


cu-ntunecimea şi esenţa-n afară, cu toată taina 
şi-nduplecarea spre moarte formă făcute, culoare dulce, 
căldură sub sfinte atingeri. | 


să devii tu însuţi un lucru și, absorbind-o, asumîndu-ţi- 
o și consumînd-o, să întorci lumii înserate chipul ei din 


şi chemarea pe calea vie. 

suspendat, gesturile tale nu părăsindu-te pe măsură ce | 
perfect și însușindu-şi țărîna de o clipă a trecerii tale. Să. 
Ci pînă cînd devii un lucru blînd printre alte lucruri de | 


sale, încît lumea se va scrie cu mîna ta şi tu, consimţind | 
şi ei şi folosirii tale, vei fi asemenea pietrei tăcute, dar | 


Tu ai dus singurătatea între lucruri. Acum trebuie 


cealaltă parte-a-nţelegerii, unde nu înţelegi, ci te faci | 
înţelesul, nu scrii, ci ești scrisul, nu înveţi, ci eşti calea | 


e | A 

dictatoriale” pe seama unui eu 
expandat în reverii psihanalizabile. 
Din autoscopică (aşa cum era la 
romantici) poezia va deveni 
autoreferenţială cu consecinţa 
descentrării subiectivităţii în 
favoarea instaurării unei pretinse 
obiectivităţi, înţeleasă ca 
“impersonalitate creatoare”, o 
“formă travestită, mai orgolioasă, de 
manifestare a atotputerniciei eului 
poetic. 

Prin Mallarmé, mai ales, dar 
şi prin declaraţiile avangardelor de 
început de secol, în poezia mo- 
dernă pare a se fi întronat o direcție 
logocentrică, constînd în 
acceptarea “iniţiativei cuvintelor”. 
Poezia “se face cu cuvinte, nu cu 
idei”, spunea Mallarmé, iar poetul 
“cedează iniţiativa cuvintelor” 
pentru a se asigura astfel de 
“dispariţia sa elocutorie”. Important 
de observat este că respectivelor 
declaraţii de înnoire nu le 
corespund încă practici poetice 
echivalente, aşa cum arată într-un 
studiu relativ recent şi Ștefan 
Augustin Doinaş?, fiind de părere 
că înţelesul acestor declaraţii este 
unul figurat, nu unul propriu. Cu 
alte cuvinte, nu este vorba de a se 
găsi în viziunea teoretică ori în 
poezia lui Mallarmé un logo- 
centrism autentic, cînd ar fi fost 
cazul să se vorbească despre o nouă 
direcție în poetică. La Mallarme nu 
se află decît un alt mod de a vorbi 
despre poezie. Cînd el spune că 
“poezia răscumpără defectul 
limbilor”, el vede în poet “un 
corector inspirat al limbii” (după 
cum se exprimă Doinaș!) şi nu un 
supus “ascultător” al unei rostiri 
esenţiale, despre care. va vorbi mai 
tîrziu Heidegger. Doinaş consideră 

că abia gînditorul german va 
conferi. expresiei “a ceda iniţiativa 
cuvintelor” un sens propriu, fapt 
caracterizat pe bună dreptate ca o 
“răsturnare copernicană a con- 
cepţiei comune despre limbaj”! şi, 
se impune sublinierea, o revoluție 
copernicană în concepția despre 
poezie, dacă subscriem înţelegerii 
identităţii limbajului cu poezia spe- 
cifică gîndirii heideggeriene. 
Prin studiile consacrate 
poeziei şi limbajului, Martin 
Heidegger va impune în gîndirea 
contemporană viziunea sa asupra 
acestora, nu în tiparele unui sistem 
tehnicist, ci într-un limbaj aproape 
sibilinic, care apropie limbajul 
filozofic de limbajul poetic. 
Poeziile lui Hölderlin, Trakl, Rilke 
etc. sînt utilizate de Heidegger mai 
curînd ca bune pretexte de 
interogare a esenței limbii şi poeziei 
decît ca avantexte (în înţelesul dat 
termenului de Maria Corti”) pentru 
construirea unei poziţii teoretice. 
Inspiraţiile gînditorului german le 
întrec uneori, prin profunzime şi 
prin pregnanţă, pe cele ale poeţilor 
de la care porneşte. Probabil că 
fenomenul nu a fost suficient de 
bine observat ori nu a fost 
îndeajuns de discutat, fie şi pentru 
că îngemănarea filozofului cu 
poetul în aceeaşi persoană nu a fost 
socotită un motiv de (îndoită) 
preţuire a gînditorului german. 
Studiile sale ne revelează o 
conştiinţă poetică (în sensul 
originar al cuvîntului, poiein) 
incorporată într-un discurs nelipsit 
de ambiguitatea şi naturalețea 
rostirii esenţiale, comune, în fond, 
filozofiei şi poeziei inspirate. 
Pînă la poezia lui Nicolae 
Ionel noi nu am găsit un răspuns 


mai pregnant (şi mai demn de luat 
în seamă) la somațţiile gîndirii şi 
rostirii originare, despre care 
vorbeşte mereu Heidegger şi pe 
care le probează într-un mod spe- 
cific chiar limbajul heideggerian!*. 
Altfel spus, este meritul poetului 
român de a fi realizat pe tărîmul 
poeziei ceea ce filozoful german 
realizase pe tărîm teoretic, respectiv, 
“o revoluție copernicană” a 
condiției poeziei. 

Schimbările survenite în 
domeniul literaturii prin noua artă 
poetică (deductibilă din opera) 
acestui poet constau, pe de o parte, 
în spulberarea mitocentrismului şi 
prin abandonarea tematismului, ca 
şi prin revocarea filozofiei şi a 
psihopatologiei ca principale sfere 
de interes ori de inspiraţie a 
literaturii. Aceste mutații se petrec 
pe fondul cuceririi “limbii care 
vorbeşte”, respectiv, prin instalarea 
cuvîntului poetului în Cuvîntul 
poetic originar. Cele de mai sus 
constituie, pe de altă parte, tot 
atîtea aspecte ale refundamentării 
estetice a poeziei lirice. Dacă lor li 
se adaugă, aşa cum ne obligă 
poezia lui să o facem, tentativele 
(reuşite) de realcătuire a poeziei 
lirice în proximitate sau ca 
alternativă a gnozei, există motive 
să se vorbească, odată cu poezia 
lui Nicolae Ionel, despre o nouă 
literatură (poezie), care a depăşit 
graniţele literaturii (tradiţionale) 
prin  aducerea/plasarea artei 
cuvîntului în vecinătatea artei 
icoanei!”. Transgresarea limitelor 
Jiteraturii. tradiţionale se 
concretizează şi la nivelul 
conversiunii cunoaşterii estetice în 
cunoaştere harismatică, cores- 
punzînd schimbării viziunii 

artistice în vedere şi permiţînd 
trecerea de la înțelegere (cu- 
noaștere analitică şi sintetică) la 
supraînţelegere (cunoaştere holis- 
tică). Cunoaşterea harismatică este 
o cunoaştere mai plenitudinar 
estetică, întrucît angajează prin 


catharsis ontologic schimbarea 


întregii ființe. Trăsăturile specifice 
ale acestei creaţii reprezintă prin ele 
înseși argumente pentru susținerea 
unui nou tip de artă literară, care 
este teurgie, “în opoziţie cu 
estetismul care nu este teurgic”. O 
astfel de artă abia de a fost 
imaginată la începutul secolului de 
Nikolai Berdiaev, care se exprima, 
cu privire la arta pe care o profeţea, 
în următorii termeni: “Teurgia nu 
creează cultură, ci o nouă existenţă, 
teurgia este  supraculturală”!f. 
Departe de a fi o “restaurare a 
vechii arte religioase” (căci “orice 
restaurare este moartă şi 
minciunoasă. Tendinţa religioasă în 
artă este la fel de mortală pentru 
artă ca şi tendința socială sau cea 
morală”, spunea acelaşi gînditor 
rus), arta teurgică a lui Nicolae Ionel 
depăşeşte  estetismul înspre 
pneumatic/pneumatologic!. Fiind 
mai întîi parte înglobantă a unei 
revoluţii spirituale, opera sa se 
constituie ca rezultat și expresie a 
unei revoluții artistice. O astfel de 
revoluţie artistică aştepta şi un alt 
mare  gînditor rus, Pavel 
Evdokimov, ale cărui spuse vin 
parcă să confirme reuşita poetului 
român: “Arta trebuie să aleagă între 
a trăi spre a muri şi a muri pentru a 
trăi... Artistul nu-şi va găsi 
adevărata vocaţie decît într-o artă 
religioasă,  împlinind o taină 
teofanică”!?. Fundamentele 
supraculturale ale acestei arte 

creează o nouă identitate artei 
cuvîntului, privilegiind-o faţă de 
celelalte arte şi constituind, în 
acelaşi timp, o temerară cale de 
ieşire din criza culturii şi a 


limbajului. 
Poeziile  ioneliene .— 
întotdeauna fără titlu — pot fi şi 


sînt receptate (în mod adecvat) ca 
o sumă de revelații incorporate în 
tot atîtea expresii ale unor moduri 
de aducere la prezenţă a lumii prin 
forța Logosului originar, forță a 
limbii construitoare de sensuri. 
Fiindcă în arta poetică ioneliană, 
ca şi în arta icoanei (cu care doar 
se compară), “expresiile artistice, 
situate la extrem, se apropie de 
simbolurile religioase care sînt un 
loc unde ceea ce este simbolizat este 
întotdeauna prezent. Realizarea 
prezenţei reprezenta şi idealul po- 
etic al gînditorului laic Martin 
Heidegger: “A cînta cîntul 
înseamnă: a fi prezent în ceea ce 
ajunge la prezenţă, înseamnă 
existenţa”. Aceasta este “calea vie” 
a poetului (expresia este titlul unui 
volum), calea facerii poemului, o 
cale a cunoaşterii şi a împlinirii a 
ceea ce se cunoaşte. Restituirea 
prezenţei lumii devine relevantă nu 
doar prin descoperirea de noi 
sensuri, ci şi prin coparticipare şi 
captare în şi la alcătuirea sensului, 
acţiuni ce nu pot surveni în afara 
conectării la tensiunile prezenței de 
pe poziţii echivalente cu treptele 
parcurse de poetul inspirat. Este 
acesta, probabil, singurul mod de 
acces către esența rostitoare, 
harismatică şi eucharistică a limbii 
originare. ` 
Gîndirea nu este o cale 
potrivită pentru receptarea poeziei 
lui Nicolae Ionel, fiindcă, spunea 

Heidegger: “critică, gîndirea 
rămîne şi atunci cînd este 
confruntată cu fenomene originare. 
A gîndi critic înseamnă a deosebi 
în permanenţă între acele lucruri 
care, pentru a fi adeverite, cer pur 
şi simplu să fie “surprinse și 
acceptate”. Cînd gîndirea se 
împlineşte în plin poiein, precum 
gîndirea heideggeriană, atunci se 
poate produce şi “experiența limbii 
lipsită de prejudecăţi”, condiţie 
fundamentală pentru înţelegerea 
caracterului originar al limbii şi 
pentru o potrivită receptare a poeziei 
ioneliene. 

Mai curînd gnoză decît poezie 
gnostică, o astfel de poezie nu s-a 
mai scris, dar despre posibilităţile 
ei de a exista au vorbit și mărturisit 
pitagoreicii şi orficii, ca şi poeţii 
mistici precum Sfîntul Simeori 
Noul Teolog?. Fiind eveniment 
spiritual şi, de aceea, “supra-cul- 
tural” (cum i-ar numi Berdiaev), 
abordarea acestei poezii este o 
întreprindere încărcată de dificultăți 
şi de riscuri, care pretinde, ca orice 
realitate de acest rang, “chin şi 
inițiere”*, o necesară asceză a 
receptării. Noul mod de a fi al 
poeziei lui Nicolae Ionel schimbă 
radical “instrumentarul” poeticii 
teoretice (derivînd din poetica 
autorului). Demersul euristic pe 
care îl impune ca pertinent această 
poetică va fi mai puţin sau deloc 
influenţat de științele discursului, 
fiind obligat să se edifice mai ales 
pe baza filozofiei limbajului şi a 
esteticii fenomenologice”. Avind 
un accentuat caracter propedeutic 
şi hermeneutic, noua poetică 
(teoretică) se va îndatora mai 
curînd filozofiei şi teologiei decît 
criticii şi teoriei literare. Această 


poetică nu va servi decît, eventual, 
în ultimă instanţă, îmbogăţirii 
codurilor literare ale unei epoci, 
scopul, necesitatea ei fiind 
intermedierea “oracol&lor” 
lirismului inspirat, mărturisind 
despre mutaţiile ontologice şi 
gnoseologice propuse şi nu doar 
conţinute de poezia originară. 

Însușirile, anterior evocate, ale 
poeziei lui Nicolae Ionel reprezintă 
doar o parte dintre datele care 
recomandă opera lui ca un 
eveniment (supra) cultural şi, deci, 
istoric, iar pe poet îl consacră ca 
pe un “înainte-mergător” “ce nu 
pleacă într-un viitor, ci soseşte 
plecînd din viitor, în așa fel încît 
în sosirea cuvîntului său nu ajunge 
la prezenţă decît viitorul” (preluînd 
expresia lui Heidegger”). Cu o 
astfel de literatură (ce pune iar în 
discuţie arta literară), poetica are 
condiţii să renască la o demnitate 
de rang filozofic şi/sau spiritual, 
demnitate poate nici măcar visată 
pînă acum. 


NOTE: 


! Volumele publicate sînt: Cuvînt în 
cuvînt, Iaşi, 1972; Poezii, laşi, 1979; Calea 
vie, Bucureşti, 1983; Scara de raze, Iaşi, 1990; 
Carul Mare, Bucureşti, 1991. 

? Cf. Heidegger Martin, Originea 
operei de artă, Bucureşti, 1982, p. 267 ş.u. 

? Publicate sînt: Vlad Ţepeş, laşi, 1984 
(Premiată de Uniunea Scriitorilor în 1985 drept 
cea mai bună piesă a anului); Jeanne d'Arc, 
laşi, 1992. ` 

+ Cf. Heidegger Martin, Despre 
gîndirea şi vorbirea nonobiectivatoare;/ 
"Secolul XX”, nr. 1-—2—3, 1988. 

5 Traducerea Operei omnia a lui 
Vergilius aşteaptă încă să fie tipărită; cei puţini 
care o cunosc au avut sentimentul unei revelații 
absolute. 

* Cf. Heidegger Mariin, op. cit., p. 202. 

? Expresia este şi motto-ul Scării de 
raze. 

? Despre prezenţă au vorbit filozofi şi 
poeticieni: cf. Heidegger Martin, op.cit., p- 
243; Dufrenne Mikel, Poeticul, Bucureşti, 
1971, p. 55; Pleşu Andrei, Sensul creaţiei de 
Nikolai Berdiaev, Bucureşti. 1992, p.12; 
Evdokimov Pavel, Arta icoanei— o teologie 
a frumuseţii, Bucureşti, 1992, p. 157--169. 

* Doinaş Ștefan Augustin, Măştile 
adevărului poetic, București, 1992, p. 40. 

id. ib. 

" id. ib. 

2 Cf. În chip poetic locuieşte omul, 
Hölderlin şi esenţa poeziei, La ce bun 
poețij?, Limba în poem, op.cit. 

5 Corti Maria, Principiile comuni- 
cării literare, Bucureşti, 1981, p. 22. 

“4 În cartea citată, Doinaș Ştefan 
Augustin face o tentativă de aplicare a înțelegerii 
filozofiei heideggeriene la poezia lui Lucian 
Blaga, lucru uşor ciudat, avînd în vedere că 
poezia blagiană este departe de a putea fi numită 
logocentrică (cf. p. 78). 

15 Cf. Evdokimov Pavel. op. cit., 
p. 145-—198. 

! Berdiaev N., op. cit., p. 229: 

r id. ib. 

1 Pneumaticul esteo categorie esențială 
a pneumatologiei, definită de D`Alambert, de 
exemplu, în Discours préliminaire de 
Encyclopédie ca fiind “la connaissance 
spéculative de l'âme qui dérive en partie de la 
théologie naturelle et en partie de la théologie 
révelée”, “par opposition à la métaphysique 
générale, science de l’ĉtre ou ontologie”, apud. 
Leland André, Vocabulaire technique et cri- 
tique de la philosophie, Paris, 1928. 

5 P, Evdokimov, op. cit., p. 61. 

% id. ib., p.78. 

2! Heidegger Martin, v. studiul citat la 
nota 4. 

% O lectură paralelă a poeziei lui Nicolae 
Ionel şi a Imnelor Sfîntului Simeon Noul 
Teolog, (v. Stăniloaie Dumitru, Studii de 
teologie dogmatică ortodoxă, Craiova, 1991) 
este absolut necesară înțelegerii distincţiei. 

% În definitiv, un adevăr ajuns truism, 
acceptat doar teoretic astăzi. 

* Ne referim cu deosebire la estetica lui 
M. Dufrenne, cf. op. cit. 

3 M. Heidegger, op. cit., p. 262. 

GRIGORE VIERU — 
“POETUL ACESTUI NEAM” 


Dacă după căutări repetate 
universul unui poet se rotunjeşte, 


dacă acest univers devine un corp 


oarecum sferic, un cosmoid în care 
impulsurile interioare, viziunea şi 
expresia comportă trăsături 
definitorii, înseamnă că poţi 
pătrunde în respectivul univers prin 
intrări multiple. Toate acestea duc 
spre un centru de coerenţe, spre 
acel unicum care se confundă cu 
însăşi personalitatea creatorului. 
Într-un catren fără titlu, o simplă 
inscripţie, Grigore Vieru se auto- 
prezintă ca exponent al comunităţii, 
cum anterior făcuseră Eminescu, 
Coşbuc, Goga şi nu numai aceştia: 
“Noros ori clar ca o amiază, / Eu 
sunt poetu-acestui neam / Și-atunci 
cînd lira îmi vibrează, / Și-atunci 
cînd cîntece nu am...” Iată-l apoi 
într-o altă efigie, afirmînd că Poetul, 
“acest duh al vieţii”, încorporează 
într-o singură ființă un tribun şi un 
ascet. Tribun — fără să pară — 
fusese Grigore Vieru, începînd cu 
cele vreo douăzeci de plachete de 
versuri pentru copii, scrieri 
încîntătoare ţintind modelarea 
timpurie, cu motivaţia că: “Un 
cîntec frumos pentru copii poate 
apăra în viitor o patrie...” Pînă tîrziu, 
întoarcerile în copilărie, în 

concretul fugitiv, se vor constitui în 
suculente momente fabulatorii; 
creatorul în plină maturitate 
abordînd acum probleme grave, 
vorbind alternanţe repetabile, de 
tristeţi şi înfrîngeri, se redresează 
etic apelînd la memoria vie a vîrstei 
paradisiace. 

““Trebuie şaizeci de ani pentru 
a face un om, şaizeci de ani de 
sacrificii, de voinţă, de... atîtea 
lucruri! Și atunci cînd nu mai este 
în el nimic din copilărie, nici din 
adolescenţă, cînd înşr-adevăr el 
este un om, nu mai e bun decît să 
moară...” A generaliza în felul lui 
Andre Malraux — privind Condiţia 
umană în genere —, ar fi 
descurajant, chiar dacă admitem că 
formarea unui ins, mai exact a unei 
personalităţi, reclamă din ce în ce 
mai mult timp. Să trecem peste 
constatarea amară a lui Malraux, nu 
înainte de a ne aminti că tot el 
preconiza ca antidot ideea de 

acţiune, conchizînd finalmente că: 
“un om e suma faptelor sale, a ceea 
ce a făcut, a ceea ce ar putea face...” 
Pe un versant al existenţei sale, 
Grigore Vieru e un afectiv, un 
patetic, un apropiat cîntului în latura 
lui visătoare, de unde aluviuni 
folclorice, o pasionalitate calmă cu 
aspirații transorizontice; pe celălalt 
versant se conturează tribunul, 
omul de acţiune destinat să devină 
personalitate focalizantă ori, mai 
adecvat, figură întemeietoare. 
Atunci cînd numele poetului 
basarabean — autor. al volumelor 
Un verde ne vede (1976), Fiindcă 
iubesc (1980), Cel care sunt (1987) 
şi al altora — a început să fie 
cunoscut la noi, mai insistent încă, 
după antologia Rădăcina de foc 
(1988), imaginea sa avea, 
deopotrivă, aureola combatantului 
de prim-plan pentru grafia latină 
dincolo de Prut, inclusiv pentru 
ideea de românitate geografică şi 
istorică nedespărțită. Atîta timp cît 
Eul lui Grigore Vieru se menţine în 
propria biografie psihologică, 
poetului nu-i găsim accente 
fulminante, combustii frapante; 
acest Eu se sprijină mai degrabă pe 
gingăşii, blîndeţea fiind la el o 
dispoziție naturală generatoare de 
simpatie, răspînditoare de 
ingenuitate. De îndată ce intră în 
joc Ceilalți, unda lirică energică se 
suprapune conotațiilor melan- 
colice, elegiace. Rostirea lină, 
sensibilizatoare cedează pasul unui 
rezonator, unui rostitor oracular 
respirînd credință şi eticism. 
Într-o ipostază, lucrurile se scaldă 
într-o atmosferă de legendă şi mit, 
în cea de a doua, figuraţia limpede, 
sobră, lăsînd jelirea în urmă, 

punctează traumatisme, crize, stări 
de impas, realităţi perturbatoare 
frizînd absurdul. Pe scurt, Grigore 
Vieru nu e nici auroral, nici ves- 
peral, ci un poet al amiezii, fără 
nimic criptic ori incifrat, iar opera 
sa, în totul, se vrea un portret al 
vocilor din juru-i în dialog cu vocea 
interioară. 

Că în mitologia sa personală 
chipul mamei deţine de departe 
prioritatea, că din trei poezii una are 
ca impuls generator principiul 
matern, că figura reală a celei dintr- 
un sat basarabean de pe Prut, 
învecinat, pe celălalt mal, cu 
Miorcanii lui Ion Pillat, transcende 
în idealitate, acestea toate decurg 
dintr-un fapt biografic tragic: 
viitorul poet aproape nu şi-a 
cunoscut părintele, mort în vijelia 
războiului, de unde canalizarea in- 
tegrală a sentimentelor filiale în 
direcția maternă. Reacţii analoage 
fuseseră de găsit la Ibrăileanu şi 
Sadoveanu, la Albert Camus şi 
Montherlant." — Ai două inimi, 
mamă”, clamează Grigore Vieru, 
într-o elegie cu acest titlu, 
propulsînd-o într-un timp cosmic, 
undeva deasupra limitelor 
planetare: “ — Pe fag dulce-amărît 
/ Arde, mamă, alba-ți stea. / Te 
uitaşi la ea atît / Încît semeni azi cu 
ea” (Steaua mamei). Accente 
imnice imensifiante alternează cu 
paranteze melancolice, 
lamentatorii, nimic neputînd suplini 
dispariţia ei: “Nu-mi mai e dor de 
nimic, mamă, / Numai de tine mi-i 
dor” (Litanii pentru orgă). Văzută 
ca prezenţă complexuală a-tot- 
veghetoare, ea dă sens unor iradieri 
simbolice traducînd şi 
particularizînd ideea de continuitate 

spaţio-temporală. Ea, mama, e 
aşadar: pămînt matern, mama- 
neamul, mama-graiul, mama- 
cîntec, mama-izvor, mama-pîine, 
mamă-cuvînt, mama-tăcere; o 
mamă-iubire — aceea din superba 
Mică baladă — întrece iubirea 
tuturor femeilor. Dintr-un alt text, 
esenţial şi-acesta, să cităm ca 
reprezentativ prima jumătate: 
“Mamă, / Tu“eşti patria mea! / 
Creştetul tău — / Vîrful muntelui / 
Acoperit de nea. / Ochii tăi — mări 
albastre. / Palmele tale — arăturile 
noastre. / Respirația ta — / Nor / 
Din care curg ploi„/ Peste cîmp şi 
oraş...” Putem citi aici o atitudine 
sacralizantă cu caracter larg-uman. 
Prin “mama personală” ni se 
transmite arhetipul mamei 
universale, aceasta simbol matricial 
fundamental, mamă a lumii. O 
mamă de necuprins în concepte, 
dat fiind că mama astfel percepută, 
mama-geniu, circulă în marginea 
mitului. Se ajunge, în fapt, la o 
mamă suprapersonală, o mamă- 
idee proiectîndu-se în eternitate, o 
mamă hieratică meritînd adoraţie, 
acţionînd suprasenzorial, ca un 
fluid învăluitor. 

Factor gravitațional cu valoare 
mitică e, concomitent, Casa 
părintească, spaţiu în care, întors 
din lume, “eşti alb de duminică”. 
Prin extensiune afectivă, casa 
copilăriei devine centrul unor 
joncţiuni şi ansambluri, iar satul, 
acolo de cînd lumea (o axis mundi) 
rezumă spiritul locurilor şi al 
timpurilor, făcînd din fapte de 
repetiţie o rațiune de a fi. În sprijinul 
efectelor intensive de sugestie vin 
arborii, izvoarele, vatra — elemente 
contribuind, ca la Pillat, la 

materializarea amintirilor: “Scot 
apă. / Mă uit în fintînă / Ca în istorie 
/ Strig şi mi se răspunde, / Vîntul 
suflă curat / Dinspre munți, / Te poţi 
vedea în el / Ca-n oglindă...” 
Nefiind un descriptiv, un pictor în 
peisaj, notaţiile de acest gen ale lui 
Grigore Vieru nu au caracter 
obiectiv, reprezentaţional în sine; 
întîietate are sugestia, metafora 
impresivă. vizînd spiritul locului. 
Răposaţii, chipuri care se văd doar 
cu sufletul, fac legătura cu fondul 
abisal: “Oamenii la noi / Primăvara 
/ Scot din malul Prutului / Lut 
pentru casă: / Îi scot pe străbunii 
noştri / Prefăcuţi în lut. / Pe urmă / 
Frămîntă, dureros, lutul / Pînă cînd 
le sîngeră picioarele. / Apoi / 
Femeile pictează pe horn / Cocoși 
şi flori stilizate” (Casă). Între iubire 
şi moarte, antenele poetului duc 
precumpănitor spre cea dintîi, cu 
note de jubilaţie, de reverie ori de 
melancolie. Reflexivitatea lui 
Grigore Vieru fuge organic de 
prăbuşiri morale, menţinîndu-se pe 
o linie mediană, scutită de 
retorisme şi ostilă tenebrelor. 
Mireasma teiului, verdele 
vegetației, “fire de argint lichide”, 
“sălbăticiuni mici şi dragi”, aroma 
pîinii calde — iată “bucurii simple” 
configurînd sentimentul ființării 
neîntrerupte. Ni se spun aproape la 
modul mioritic: “nu există moarte! 
/ Pur şi simplu cad frunzele / Spre a 
vedea mai bine / Cînd suntem 
departe...” (Metafora). 

După ce, prin intermediul 
folclorului, a descoperit poezia, 
după ce de la Meşterul Manole şi 
Mioriţa a trecut la Eminescu 
(acesta un “arbore-dor”, “arbore ce 
vede cu rădăcinile”), după ce, într- 

o nouă etapă, la maturitate, s-a 
apropiat de Arghezi, de Blaga, de 
Nichita Stănescu şi ceilalţi, autorul 
Rădăcinii de foc avea să atingă 
nivelul maximelor sale 
disponibilităţi.-Harului natural i s-a 
adăugat o substanţială informaţie în 
materie de fenomenologie poetică, 
în acest sens revelatoare fiind 
confesiunile lui despre Lucrarea în 
cuvînt, nu o dată cu totul 
remarcabile. Aflăm de aici, 
bunăoară, că în afară de nostalgia 
infinitului spiritual, nici o alta nu 
l-a tentat. “Dorul de alte nesfirșiri 
nu mă mistuie. Nesfirşirea e fără 
trecut, iar eu sunt o ființă iubitoare 
de toate care au un început, un 
trecut. Eu sunt o ființă prea casnică, 
legată de firul de iarbă, de firul 
izvorului." Îl frămîntă necontenit 
fuziunea cu înconjurimea: “De ce 
nu sunt vînt?! / De ce nu pasăre 
oare?! / De ce sunt numai 
cuvînt?...” Spre deosebire de alţii, 
poetul nu crede în ideea.de 
generaţie; există doar grupuri, zice 
el; “un poet bun ţine de toate 
generaţiile, mediocritatea de nici 
una...” Lirismul în sine poate cădea 
în desuetudine; reflexivitatea vine 
să corecteze sentimentalismul 
lînced. “Dacă aș avea două inimi, 
una aş vrea să gîndească... Nu o 
dată Grigore Vieru se amuză la 
întîlnirea cu vechile dictoâne şi 
sentenţii, după care el însuşi, luînd 
“pulsul proverbelor”, vine cu texte 
sapienţiale, un fel de glose despre 
ethnos şi ethos, ori despre 
frumusețile lumii. “Cine gîndeşte 
pînă la capăt, / Se dezleagă de 
spaimă” (Pregătindu-mă de 
fericire). Ar trebui citat în special 
grupajul Cinstirea proverbelor, 

text în care fiecare dintre cele 
douăzeci de catrene inscripționînd 
o normă de conduită participă la un 
cod general uman. 

Interesant de observat 
consonanța tematică dintre 
sculptura lui Ion Irimescu şi 
echivalențele în materie poetică la 
Grigore Vieru vizînd maternitatea, 
candoarea copilăriei şi muzica. La 
Grigore Vieru, în momente faste, 
lumea pare o cîntare: “Locuiesc la 
marginea unui cîntec” — scrie el. 
Metafora e preluată de la Blaga 
(“Locuiesc într-un cîntec de 
pasăre — Lăcaş) şi întîlnită la 
(“Locuiesc 
într-un ochi de pasăre”). Grigore 
Vieru este şi autor de cîntece (a 
compus” melodii), slăvind spre 
neuitare arborele, pasărea, 
trandafirul, punînd în cuvînt o mare 
gingăşie emoţională. Puternic înfipt 
în humusul românesc, întreținînd 
contacte de adîncime cu mitologia 
şi istoria, rostirea sa se bazează 
consecvent pe notații plasticizante 
senzoriale: “lin ca stelele pe munte, 
/ Îmi curge liniștea pe chip” (Mai- 
sunt); “îmi curge pe mîini tăcerea” 
(Trandafirul din vază); “o stea de 
sus / M-a sărutat pe gură” 
(Inscripţie pe o vioară). A păstra 
în mod curent prospeţimea 
senzorială a copilăriei, a imprima 
cuvîntului vibraţie şi autenticitate, 
a pune în toate ipostazele o clară 
personalitate, iată motive pentru 
care poezia lui Grigore Vieru, în 
totul ataşantă, înscrie în tabloul 
literaturii noastre contemporane 
valori de cea mai bună calitate. 

RĂSTIGNIT 
PENTRU DRAGOSTEA 
DE ȚARĂ 


Înainte de a-l fi cunoscut pe 
omul Grigore Vieru, i-am întîlnit 
legenda. Colegii mei întru ale 
condeiului, poeţi şi prozatori, au 
fost mai fericiţi, căci l-au putut 
cunoaşte pe Grigore Vieru în carne 
şi oase mai devreme. Legătura de 
suflet s-a produs abia în 1988, la 
Iaşi, unde a avut loc o întîlnire 
fulgerătoare a scriitorilor ieşeni cu 
legenda care vieţuia peste apa 
ghimpată a Prutului. Chiar dacă ful- 
gerătoare, acea întîlnire greu poate 
fi uitată, căci a stat mereu sub 
semnul gingășiei şi al purității. Era 
martie, era zăpadă, primăvara părea 
că nu are de gînd să vină. În 
schimb, Grigore Vieru a venit 
repede şi a plecat tot atît de repede. 
După decembrie 1989, a venit în 
Țară, spre a da o mînă de ajutor 
conaţionalilor. La Bucureşti, a văzut 
moartea  însîngerînd străzile. 
Zguduit, s-a întors la Chişinău, 
scriind în tren, pe genunchi, o 
poezie, Proiect de stemă poetică. 
Încă îşi șlefuia versurile, cînd au 
început să curgă amenințările cu 

moartea. Eram acolo, la Chişinău, 
într-o casă de români ospitalieri, 
cînd Grigore Vieru ne-a comunicat, 
frămîntîndu-şi mîinile delicate, că 
primise o nouă ameninţare cu 
moartea. De data aceasta, de la un 
grup intitulat “Pamiati”, adică 
“Memoria”. Cum arată şi numele 
faptele, e o memorie nu 
autohtonă, ci barbară. Pentru că 
memoria autohtonă, adevărata 
tinere de minte, se afla şi se află în 
cuvintele celor mulţi, din care a 
izvorît şi versul lui Grigore Vieru, 
rezonator al toleranţei unui întreg 
neam. Vorbind despre primejdia 
care îl pîndea, poetul nu de aceasta 
era răvăşit, ci de gîndul că fiinţe 
bipede şi vorbitoare pot folosi hîrtia 
şi condeiul într-un scop pentru care 
cuvîntul “inuman” este prea blînd. 
Căci Grigore Vieru întruchipează 
poate ca nimeni altul ceea ce 


Constantin Stere a numit 
“misticismul democratic al 
basarabeanului”. Paşnicul şi 


tolerantul păstor Grigore Vieru, 
coborît din Munții Latiniei, înfrunta 
cu seninătate şi demnitate 
neomenia. Erau acele versuri la 
stema țării, pe care le rostea autorul 
lor, mai curînd o rugăciune 
scrîşnită. A deprins şi astfel de 
poezie Grigore Vieru, împins de 
circumstanțe. Verbul lui s-a 
transformat în tunet, blîndețea şi-a 
arătat neînduplecarea. Am adus 
manuscrisul la Iaşi, unde versurile 
Proiect de stemă poetică au apărut 
în “Cronica” şi au fost răspîndite 
prin postul de radio care fusese nu 
demult redeschis. | 

Cu adevărat, Grigore Vieru 


Dan MĂNUCĂ 

scrie o poezie care poate fi numită 
o metafizică a gliei, realizată prin 
simboluri ale veşniciei: pămîntul, 
izvorul, arborele. Toate acestea sînt 
prezente în fiecare strofă, 
combinate în felurite chipuri şi sub 
felurite măşti. Optica este a 
întoarcerii în copilărie, mai 
apropiată de traiul de acasă. Adică 
acolo unde poetul îşi vede locul 
sfînt, acela care îi dă putere să 
viețuiască. Întoarcerea în trecutul 
propriu înseamnă întoarcerea la 
baştină. Cu cît împrejurările erau 
mai potrivnice, cu atît invocarea 
universului sătesc devenea mai 
necesară. Ea seamănă cu un 
descîntec, alcătuit din cuvinte 
puţine, repetate în formule 
incantatorii. Vraja se ţese lent şi 
sigur. “Încep să fac cîntece/ din 
numai două cuvinte” — sînt 
versurile finale din poezia 


Abecedar, elocventă pentru modul 

în care Grigore Vieru leagă arta şi 
existenţa. 

Puţini sînt poeţii români 
contemporani care să se încumete 
a rosti cantilene. Grigore Vieru este, 
cred, singurul. Refrene alcătuite din 
jumătăţi de cuvinte, din cuvinte 
întregi, din jumătăţi de vers şi din 
versuri ori strofe întregi creează o 
stare de descîntec protector. 
Universul poetic își păstrează astfel 
pe mai departe fnimuseţea. Ceea ce 
ar fi putut să-l contorsioneze a fost 
alungat de vraja rostirii îngînate. 
Chiar moartea este alungată sau, 
mai bine zis, nu-şi află locul în 
această lume. Cantilena împrăștie 
nesiguranța, aduce liniştea și 
seninătatea, celebrînd viaţa. “Mare 
ești, moarte,/Dar singură, tu;/”eu 
am vatră unde iubi,/Tu nu, tu nu.” 
Construcţia eliptică se datorează 
grabei de a comunica triumful 
existenţei. Și frecventa imagine a 

mamei e o metaforă a forței de a 
trăi, a jubilaţiei întru viaţă. Mama 
este un nucleu existenţial, care 
închide un sens tulburător. Este 
universul însuşi, o lume a purității 
cristaline, în care totul este 
conceput spre a da viaţă şi a face 
ca viaţa să dăinuiască. 

Femininul este protector şi 
blînd. “Mamă” este şi mama, dar și 
soţia, cîmpia, rîul. “Mamă” este şi 
“pămîntul, Marea Mamă a tuturor, pe 
care se află, dătătoare de adîncă 
pace interioară, vatra strămoşească. 
Sentimentul vetrei este atît de 
înrădăcinat, încît poetul nu 
cunoaşte nici durerea, nici 
înstrăinarea, cuprins de un elan 
transcendental, care îl îndeamnă la 
dialog cu ceilalţi artişti, între care 
se distinge, spirit tutelar, Eminescu. 
Vatra îl fereşte de ispita 
“departelui”, chiar cînd acesta se 
află în vecinătatea imediată sau 
tocmai atunci. “Departele” își 
pierde agresivitatea și, în preajma 
vetrei ocrotitoare, devine un biet 
cîine exotic, care latră pitoresc. 
Rusticitatea metamorfozează toate, 
îmblînzește şi dă sens cosmosului. 
În acele clipe, artistul se miră ino- 
cent de strălucirea diamantină a 
unei lumi pe care singur a creat-o 
dar al cărei merit pare a-l atribui 
datinii sătești: “Doamne, / cît cer/ 
deasupra unei singure/ pîini”(Dar 
tu). De altfel, metafora Pîinii revine 
de multe ori sub pana lui Grigore 
Vieru, spre a marca intimitatea pri- 
mordială, simbioza începutului de 
lume: “Am văzut văduve tinere / 
După război / Venind de la cîmp/ 
Cu pfinea-n şervet neatinsă / Ca să 

nu fie singure” (Şi pîinea). Aici, în 
acest univers esenţializat după 
chipul şi asemănarea celui 
strămoșesc, domnește cu adevărat 
“liniştea”, ca o boltă sprijinită pe 
coloane care se numesc fagure, 
iarbă, pîine, piatră. Asumîndu-și 
trăirile tuturor oamenilor, artistul 
poate vorbi în numele lor, convins 
că “toţi sîntem luminaţi / De-o 
bucurie neînțeleasă” (Ars poetica). 
Viaţa este ceremonia reînvierii 
perpetue, care se desfăşoară după 
o  datină adînc săpată în 
spiritualitatea poetului: “Iar cîntecul 
să treacă pe pămînt/ cu viaţa pre 
moarte călcînd”. Este acest cîntec 
un “duh” pe care îl comunică 
“bătrînii”, “strămoşii” noştri, 
transmiţîndu-l “printre cuvinte”. De 
aceea, poetul are tăria de a scruta 
lumea cu privirea inocentă a 
copilăriei, care nu ştie a uri, ci 
numai a se mira, a iubi şi a suferi. 
Dornic să dialogheze, el are mereu 
în faţă cîte un interlocutor, la care 
caută cu prietenie neprefăcută şi se 
miră candid la replica neomenoasă 
a străinului:. “Cum să-ţi întind mîna, 
cînd mi-ai bătut-o în cuie?” exclamă 
ingenuu poetul. 

Sînt convins că a crescut 
numărul celora care s-ar grăbi să 
adaoge un cui în mîna care ţine 
măiastra pană. E infinit însă 
numărul celora care îl adoră. Căci 
îl iubeşte o ţară întreagă. 


Fualize 4i iaterpretări 


Timofei ROŞCA 
Chişinău 


POVARA 
CUVINTULUI 
POETIC 


Poezia lui Grigore Vieru e ca 
un strigăt surdinizat al'chemării de 
noi înşine. Ea nu trebuie numai 
citită, ci şi auzită, ascultată, căci 
conține un ecou specific al 
timpurilor de azi şi de totdeauna, 
aidoma acordurilor de orgă, din 
care desprindem nu numai 
frumuseţe și armonie, dar şi graiul 
divin al chemării spre mai departe. 
Cu alte cuvinte, poezia sa 
conștientizează, deşteaptă, 
disciplinează cugetul. Pe căile ştiute 
numai de el, poetul ne face 
coparticipanţi la aprecierea marilor 
sensuri ale vieţii şi contribuie la 
clarificarea complicatelor probleme 
actuale. 

S-a spus: Grigore Vieru este 
un poet al trăirii şi al organicului. 
În primul caz, deloc nu înseamnă 
că poetul rămîne în faza unor 
exaltări emotive, a unor înfocări 
interioare de scurtă durată. Există 
în poezia sa o cultură a trăirii, după 
cum există o cultură a poeziei în 
genere, care provine din stăpînirea 
mai multor domenii de cunoaştere. 
În cazul trăirii poeziei vierene 
această cultură se bazează pe o 
sensibilitate specifică a poeţului la 

ceea ce este şi rămîne etern în 
lumea intimă umană. 

Poetul are un fel al său de a se 
înfiora şi a accepta clipa inspirației 
emotive (cea a încîntării sau a 
întristării, de exemplu). Aceasta din 
urmă ţine de rit şi sacralitate. Însuşi 
motivul trăirii susține parcă 
examenul sensibilităţii poetice. La 
acestea se adaugă şi o adevărată 
vocaţie privind asimilarea şi 
valorificarea surselor afective 
folclorice, populare, precum şi 
celor clasice, universale, pe care 
însușindu-le şi retransfigurîndu-le, 
poetul dobîndește ceea ce numeşte 
el “multul” poeziei. 

Cît priveşte ce! de-al doilea 
moment, organicul, acest aspect nu 
este mai puțin complex. În virtutea 
unei hipersensibilităţi, de care 
poetul a dat dovadă totdeauna, 
realul este familiarizat şi intimizat 
într-atît, încît acesta se contopeşte 
cu “izvorul” inspiraţiei poetice. 
Între obiectiv şi subiectiv există o 
transcendere liberă. Poetul 
“coboară” în real ca în propria sa 
ființă. Și invers: porneşte din suflet 
ca dintr-un izvor al existenţei în 
genere, dătător de tării. Concretul 
sensibil, adică imaginea poetică, 
devine fereastra deschisă prin care 
străbate lumina vieţii. Aidoma 
arheologului, poetul ştie să 
tălmăcească pe bază de concret 
impulsurile latente ale evoluţiei, să 
comunice ca un vrăjitor în graiul 
inefabilului: “Mă uit în fintînă / Ca 
în istorie. / Strig și mi se 
răspunde...” (Casa părintească). 

Unul şi acelaşi motiv frecvent 
sau mai bine cunoscut în poezia 
noastră capătă la Grigore Vieru 


Timofei ROŞCA 


semnificații noi şi multiple, ce duc 
spre cele mai neprevăzute tărimuri. 
Despre război, bunăoară, poetul nu 
vorbeşte numai ca despre un seism 
social, ci şi ca despre un 
anacronism al existenţei în genere, 
cu multiplele lui consecinţe nefaste 
în lume, adică în raport cu 
existența materială şi cea spiri- 
tuală, cu durerile naturii şi omului, 
cu memoria şi neantul. Cu atît mai 
mult atunci cînd poetul se referă la 
destinul omului, la relaţiile lui cu 
lumea şi societatea. 

Ca să demonstrăm cele 
semnalate, vom realiza o analiză 
succintă a poeziei Război. 

Efectul acesteia nu se reduce 
la o simplă contrapunere de 
imagini. Ceea ce trebuie să reținem 
la primul contact cu această poezie 
nu e reluarea motivului 
antirăzboinic şi nici a celui matern 
(cine nu le-a tratat?). Principalul e 
poezia crudului adevăr exprimat în 
acest instantaneu liric de mare ecou 
sufletesc ce se prezintă ca o stampă 
lirică, construită în formă de triptic 
(e aicătuită din trei strofe, fiecare 
conținînd cîte un sens aparte legat 
de conceptul general), e ca o 
proiecţie a unor stări existenţiale 
fixate pe banda seismografică a 
sufletului poetic. 

Coloana vertebrală a 
simbolicii poeziei o constituie 
imaginea “părului mamei”, ca ele- 
ment semnificant al maternității în 
genere. Ea se perindă în toate cele 
trei situații şi consemnează trei 
ipostaze de existență spirituală a 
mamei, a lumii în genere, de vreme 
ce maternitatea stă la temelia vieții 
şi continuității, a tuturor 

începuturilor. 

Tot ce se trăieşte ori se suferă 
în poezie trece prin prisma eului 
poetic transfigurat în eul general 
uman, suferind într-un fel anume 
din cauza ororilor războiului, 
obsesiei acestuia. Din acest unghi 
de vedere, poezia are un suport 
oniric. Ceea ce se întîmplă în 
imaginația eului poetic are loc ca 
într-un vis cu lumini înseninătoare 
şi umbre de coşmar. Poetul 
vorbeşte, exprimă în numele 
omului mutilat de război, 
“adoptînd” însă optica sa sensibilă, 
capabilă să vadă realitatea “pe 
dinăuntru” (T: Arghezi), 
“traducînd-o” prin alt spectru de 
lumini şi culori — cele paradisiace, 
care în expresia poetului înseamnă 
“a ploua cu soare”, cele infernale, 
sugerate de nuanţa “negrului. ca 
furtuna”, şi cele neantizate, intuite 
prin mirajul “viscolirii printre ierbi 
şi printre soare”. 

În cele trei strofe găsim trei 
stări prin care trece poetul. 
Imaginile cosmice (“Luna”, “ploaia 
cu soare”) îmbinate cu cele telurice 
(“părul mamei”, “trupul golaş de 
prunc”) din prima strofă ne dau o 
viziune de sus a universalului, a 
existențialului în genere. Ele nu sînt 
luate la întîmplare, ci apar dictate 
de instinctul integrității. Fiece cadru 
imagistic de acest nivel din prima 
strofă sugerează la modul simbolic 
un tablou selenar, feeric, euforic, 
desenat în lumini de vrajă și 
încîntare fantastică, culminînd cu 
sublima lumină a “trupului: golaș de 
prunc”. 

Elementele concret sensibile 
vin în poezia lui G. Vieru cu statutul 


Analize 4i interpretări 


lor estetic stabilit. Luna, bunăoară, 
ca şi la M. Eminescu (“stăpîna 
mării”) sau la L. Blaga (“măreşte şi 
mai tare taina nopții”), nu poate 
presupune altceva decît tot 
priveliştea misterului fascinant. Tot 
aşa cum “floarea” sau (iar) “trupul 
golaş de prunc” vin să împlinească 
senzația de candoare şi suav a 
existenței. Dispariția lor (a Lunii, 
florii, pămîntului, globului, stelei 
etc.) înseamnă, de fapt, anularea 
vieții, a sensului ei, a existenței în 
genere — idee pe care autorul o 
sugerează în strofa a doua. 

Aici imaginile devin 
“antipoetice” prin lipsa celor 
atestate în prima strofă. În 
consecință avem o poezie a 
“antipoeticului” : “Nu era pămînul, 
Luna, / Părul mamei răzvrătit / 
Bătea negru ca furtuna / Peste golul 
scrumuit”. Persistența lipsei, a 
golului, a întunericului produce 
starea de pustiu sufletesc, care cere 
şi el întruchipare antinomică. Poetul 
nu improvizează pur şi simplu 
momentul “lipsei”, din contra — il 
îndividualizează prin neprezenţa 
componentelor existenţei, prin acel 
zguduitor “nu!”, dar mai ales prin 
intensificarea nuanţei negrului, 
subliniată de forma intranzitivă a 
verbului “a bate”. 

În strofa a treia simţim o 
renaştere, regenerare a vieţii din 
ceţurile apocalipsului terestru, dar 
cu cîte pierderi?! “Era Mai și 
sărbătoare, / Era giobul, era stea! / 
Printre ierbi şi printre soare / Părul 
mamei viscolea!”. 

Sărbătorescul e deplin numai 
în aparenţă. O dureroasă rănire 
sufletească trădează “triumfâlul” 

imperfect al verbului a fi, dar mai 
ales imaginea simbolică a părului 
mamei viscolind. 

Autorul pune accent pe vizual 
şi cultivă o poezie a vizualului ca 
în picturile moderne. În această 
imagine poetul a pus mult sens. 
Părul mamei nu este numai un 
atribut fizic, ci şi unul moral, spiri- 
tual, căci prin faptul încărunţirii 
sau al “răzvrătirii” ne sugerează 
tainele sufletului. Din acest unghi 
de vedere imaginea “părului 
mamei”, “albul” lui imaculat și 
“viscolirea” semnifică consumul, 
zbuciumul, necontenita veghe 
maternă spre nemărginire, adică 
spre dincolo de hotarele realului 
palpabil sau de purul adevăr, deci 
peste hotarele “lumii”. 

Exemplul acesta demon- 
strează o dată în plus organicitatea 
poeziei lui Grigore Vieru, 
universalismul ei. În poezia Război 

utorul promovează o formulă pe 

cît de simplă, ingenuă, pe atît de 
radicală şi încăpătoare prin viziunea 
şi sugestivitatea ei, prin sim- 
fonismul ei inepuizabil. Motivul 
antirăzboinic sau cel matern în 
cazul dat nu-i serveşte poetului 
numai pentru a condamna seismul 
şi a ne aminti de suferinţele 
materne, ci şi pentru a avansa 
conștiința omului, a o pune în 
centrul integrităţii lumii spre a o 
cunoaşte în adînc şi a o păzi de 
factorii distructivi. E una dintre 
marile misiuni ale întregii arte, 
poeziile analizate aici confirmînd 
marea povară a cuvîntului poetic, 
pe care Grigore Vieru o poartă cu 
cinste și demnitate constantă. 


Dialogul artelor 


ION MORARU — 
UN PICTOR 

AL SPAŢIULUI 
ROMÂNESC 


Cu expoziţia deschisă în sălile 
Muzeului Naţional de Arte Plastice al 
Republicii Moldova, pictorul Ion Moraru 
a probat încă o dată particularitatea unei 
viziuni organic integrate exigenţelor 
estetice contemporane. Una din lucrări, 
emblematic intitulată Culorile 
sufletului, trădează modul de finalizare 
a actului creator conceput ca emanaţie a 
unei tumultuoase arderi interioare. Drept 
urmare, acordurile cromatice vor 
cunoaşte intonaţii atent și fin decantate, 
de o remarcabilă muzicalitate. Datele 
realului rămîn undeva departe, 
convertindu-se în structurile unor ritmuri 
compuse cu ştiinţa, mobilitate imaginară 
și rafinată sensibilitate. 

Împrejurări fericite l-au fixat pe Ion 
Moraru în ultimii ani într-un fertil con- 
tact cu realităţile geografice și spirituale 
ale ansamblului românesc. Peregrinări şi 
popasuri pe la vetre mînăstireșşti, 
dialoguri şi expoziţii personale în 
importante centre de cultură ale 
României, alături de participările la 
stimulative tabere de creaţie, precum cele 
de la Călușeri, în inima Transilvaniei, sau 
de la Calica-Tulcea, în contact cu 
mirifica lume a Deltei Dunărene, l-au 
familiarizat cu un climat în a cărei albie 
s-a inserat armonic, cu argumentele unor 
modalităţi stilistice întemeiate pe 
limpezime, nobleţe şi forță emotivă. 
Indiferent de motivul inspirației, peisajul 
instituindu-se ca gen dominant, asupra 
imaginilor se revarsă o lumină discretă, 
recreată ce unifică tonurile în sonorități 
încărcate de vrajă şi mister. Evocările se 
situează cel mai adesea la ceasul 

trecerilor vag perceptibile dintre noapte 
și zi cînd elementele naturii se contopesc 
în şoapte purificatoare, ce presupun la 
calmă şi  odihnitoare reverie. 
Componenţa lirică a limbajului afiliază 
creaţia lui Ion Moraru celei mai autentice 
tradiţii picturale romăneșşti. 

Dar oricît de fidelă şi armonizată 
cu modul fundamental românesc de a 
privi natura şi existența ca prilej de 
afirmare a rosturilor pozitive ale vieții, 
pictura lui Ion Moraru, ce operează cu 
efectele vitale 'şi surprinzătoare ale 
acuarelei, devine înainte de toate 
expresia inevitabilă a spațiului de 
obîrşie. Născut şi copilărind sub 
oblăduirea argumentelor existențiale 
specifice vetrelor strămoșești din nordul 
Basarabiei, va restitui lumii aspecte din 
nobila respiraţie a acestor ţinuturi 
sesizabile în structura caselor sau 
edificiilor ecleziastice, în succesiunea 
ritmică a colindelor blînde, intime și 
primitoare, ori în surîsul șăgalnic plin de 
înțelepciune al măștilor ce alcătuiesc 
expresivul ciclu pe tema datinilor 
ancestrale. Sobrietatea unor game şi 
iluminările vagi, ca semn de calmă 
curgere a timpului, propulsează 
imaginile în zona unor nostalgice şi 
tulburătoare remorări. 

Sincer şi onest cu sine, datorîndu- 
şi prospețimea unui netăgăduit şi 
tonifiant sentiment romantic, Lon Moraru 
a compus şi un ciclu de transpuneri mai 
exuberante — Flori pentru Tamara 
pios omagiu aceleia care-i stimulează 
elanurile, ocrotindu-l de efectele — nu 
puține — ale potrivniciilor de tot felul 
care se interpun atît de frecvent în 
existența oricărui artist ardent, incomod 
prin îndărătnicia cu care-și urmărește 
desăvîrşirea vocației şi a unui solid destin 
artistic. 


Negoiţă LĂPTOIU 
Cluj-Napoca 

PRONUNȚIA 
ROMÂNEASCĂ: 
TEORIE 

ȘI PRACTICĂ 


Primim la redacţie din 
încîntătorul burg Heidelberg 
(landul Baden-Wiirttemberg), prin 
care şi-au plimbat paşii mulţi buni 
români (mai aproape de zilele 
noastre Eugen Coşeriu, ales 
membru de onoare al Academiei 
locale de Științe, Marius Sala, Ariton 
Vraciu, în calitate de profesori 
invitați la Universitate, ş.a.) trei 
volume de lingvistică românească, 
scrise şi editate pe cont propriu de 
un compatriot stabilit din 1970 în 
Germania. Sînt două lucrări de 
fonetică a limbii române: 
Rumanisch: die Aussprache. 
Româna: pronunțarea. Rumanian 
Pronunciation. Esprint-Verlag. 
Heidelberg, 1983 (în continuare: 
RP) şi Rumanian Pronouncing 
Dictionary. Rumänisches Aus- 
spachewörterbuch, Dicționar de 
pronunțare a limbii române (în 
continuare: DPLR), vol. 1 (A—L) 
şi vol. II (M—Z), 1984 (aceeaşi 
editură). 

Cîteva cuvinte despre autorul 
acestor lucrări. Dna Livia-Ana 
Tătaru, născută în Bistrița-Năsăud 
(România), după absolvirea în 
1946 a liceului local, urmează 
studiile la Facultatea de Filologie, 
secția de română şi engleză. Cu 


| 
| 
| ANA TĂTARU 
li 
| 


RUMÂNISCH: | 


| die 
| 
| 


AUSSPRACHE 


ROMÂNA: | 
PRONUNȚAREA | 


RUMANIAN | 
PRONUNCIATION | 


| 

i i 
esprint-veriag — heidelberg | 

| 

i 

| 


începere din 1950 a fost profesoară 
de limbă engleză în învățămîntul 
preuniversitar, din 1961 pînă în 
1970 a predat limba engleză la 
Universitatea “Babeș-Bolyai” din 
Cluj-Napoca, iar din 1976 — 
cursul practic de limbă română la 
Universitatea din Mannheim. 

Cunoaşterea limbilor străine, 
contactul cu străinătatea i-au 
determinat preocupările ştiintifice 
de o viaţă — analiza contrastivă a 
pronunțării în limba română şi în 
limbile engleză şi germană. 

În 1964 îşi ia doctoratul la 
Universitatea din Cluj cu teza 
Probleme de fonetică română şi 
engleză (manuscris 311 pag.), în 
1975 — al doilea doctorat, la 
Universitatea din Bonn, cu teza A 
Contrastive study of the Pronun- 
ciation of Rumanian and English: 
A General Comparison of Their 
Systems and a Special Compari- 
son of Their Oclusive Consonante 

(tipărită, 238 pag.). Se ocupă de 
studiul ştiinţific al pronunțării 
românești (inclusiv cercetările pe 
teren) din 1957, la sugestia şi sub 
conducerea academicianului Em. 
Petrovici. A participat la diverse 
manifestări științifice internaţionale 
de prestigiu (simpozioane, 
conferinţe, colocvii, seminare, 
congrese) şi a publicat articole în 
culegeri şi reviste de specialitate din 
România, Germania, Cehoslovacia, 
Anglia, Olanda, Japonia, Nigeria. 
Pe lîngă cele patru iucrări de 
proporţii menționate am mai cita și 
The Pronunciation of Rumanian 
and English: Two Basic Contras- 
tive Analyses, Haag-Herchen, 
Frankfurt / M., 1978 (239 pag.). 
Cele două lucrări, RP și 
DPLR, la care ne vom referi în 
continuare, încununează activitatea 
pedagogică și de cercetare de un 
sfert de veac a dnei Ana Tătaru şi 
constituie, de fapt, un întreg, prima 
servind drept suport metodologic şi 
fundamentare teoretică pentru cea 
e-a doua, practică. Cercetătoarea 
conchide, şi nu fără temei, că limba 
română nu dispune (cel puţin pînă 
la acea dată) de o lucrare funda- 
mentală de fonetică pentru străini, 
din care cauză româna, o limbă 
foarte . atractivă pentru mulți 
pasionaţi, e mai puţin accesibilă 
pentru aceștia în raport cu alte limbi 
romanice. Un alt mare inconve- 
nient rezidă în faptul că studiile 
consacrate pronunției românești 
(inclusiv dicționarele bilingve) nu 
fac uz de transcrierea fonetică 
internaţională (IPA), ci se folosesc 
de o transcriere naţională (rareori 

— cu unele elemente din cea 
internaţională). Este nefondată, 
după opinia autoarei, şi opinia că 
scrierea românească, bazată, 
chipurile, numai pe principiul 
fonologic, ar reproduce extrem de 
fidel pronunţarea şi deci n-ar 
constitui impedimente enorme la 
însuşirea specificului de pronunțare 
standard. Confundarea ortografiei 
cu ortoepia aduce mari prejudicii 
însuşirii corecte a pronunțării. O 
mare eroare la predarea limbii (nu 
numai a celei române) pentru străini 
o constituie convingerea unora că 
ar exista multe sunete echivalente 
în sistemele fonetice ale diferitelor 
limbi, neglijîndu-se, din această 
cauză, deosebirile — fapt care duce 
la formarea unei. baze articulatorice 
greşite a limbii însuşite (aşa- 
numitul “accent străin”). Extrem de 
insuficient este prezentat în 
ghidurile şi manualele de limbă 
română pentru străini aspectul 
suprasegmental al pronunțării 
românești, în special — melodica 
propoziţiilor şi frazelor. La predare 
nu se exploatează din plin analiza 
în contrast a sistemelor fonetice ale 
limbilor comparate. 

La nivel ştiinţific sistemul 
fonologic al limbii române a 
suscitat controverse, opoziţia 
Petrovici—Rosetti fiind cea mai 
cunoscută. Avîndu-l ca mentor pe 
academicianul Em. Petrovici, 
promotor al concepţiei că româna 
ar cunoaște opoziţia “consoane 
palatalizate—consoane nonpa- 
latalizate” (după modelul limbilor 
slave), dna Ana Tătaru aderă, 
totuşi, la cealaltă şcoală fonologică 

(a academicianului Al. Rosetti), în 
schimb nu recunoaşte existența 
consoanelor palatale K, g, h’, 
acestea nefiind, în accepţia D-sale, 
decît nişte variante poziționale ale 
postlingvalelor k, g, h. Sistemul 
fonematic al limbii române include, 
după autoare, şapte vocale simple, 
trei diftongi monofonematici (ĉa, 
9, ĉo), două semivocale (i scurt 
şi u scurt, redate respectiv prin 
grafemele j şi w) şi douăzeci de 
consoane (PR, p. 94). Descrierea 
fiziologică tradițională a sunetelor 
e completată cu analiza capa- 
cităților lor combinatorii şi a aşa- 
zisei intensități de combinare, care 
e de trei niveluri: 1) gradul I (laxe), 
gradul II (strînse), gradul III (foarte 
strînse) (p.p. 118—128), a gru- 
purilor posibile de sunete la 
începutul şi la finele cuvintelor (în 
unitățile de dicționar şi în cele din 
context), a prozodiei cu relevarea 
curbelor de intonație; 2) şi cu 
analiza contrastivă a românei cu 
germana, românei cu engleza, 
englezei cu germana şi a celor trei 
limbi în ansamblu la nivelul scrierii 
şi pronunțării. Valoarea practică a 
lucrării teoretice PR e determinată 
nu numai de fixarea precisă a 
trăsăturilor specifice ale pronunției 
românești, ci şi de prezentarea unor 
mostre concrete (pe bază de texte 
create de autoare sau a unor 
fragmente din beletristică şi folclor) 
din practica studiului (învăţării şi 
interpretării) pronunțării româneşti. 
Un profesor de limbă română 
pentru străini şi un autodidact 
îndrăgostit de limba română vor 
găsi în aceste două lucrări ale dnei 


141 


Ana Tătaru ceea ce n-au putut găsi 
pînă acum în alte lucrări similare, 
şi anume: 

1) analiza în contrast a 
inventarului de litere din cele trei 
limbi bazate pe grafia latină, cu 
relevarea specificului chiar acolo 
unde semnele grafice coincid; 

2) „analiza sistemului 
fonologic (în contrast) al fiecăreia 
din cele trei limbi; 

3) tiparele de pronunțare 
(fonematice);. 

4) prezentarea exhaustivă a 
elementelor fonetice supraseg- 
mentale ale limbii române (accentul 
lexical şi cel sintactic, funcția 
fonologică şi cea nefonologică a 
accentului la schimbarea locului 
acestuia, curbele de intonație cu 
patru nivele); 

5) statistica elementelor 
fonematice la finele cuvintelor luate 
izolat (din dicționar) şi în context, 
capacitatea lor combinatorie (şi 

fixarea specificului preponderent 
vocalic al limbii române, echilibrat 
al englezei şi mai mult consonantic 
decît vocalic al germanei); 

6) utilizarea consecventă a 
transcrierii internaţionale (IPA) la 
descrierea sistemelor fonematice 
ale limbilor analizate; 

7) greşeli tipice ale germano- 


și  anglofonilor care învață 
pronunțarea limbii române. 
DPLR cuprinde 26.603 


cuvinte-cheie (12.683 — primul 
volum, 13.920 — cel de-al doilea), 
fiecare cuvînt purtînd accentul de 
intensitate, fiind însoţit de unele 
forme flexionare şi de transcrierea 
cu litere din IPA. Volumul II conţine 
o amplă schiță de pronunțare şi 
gramatică a celor trei limbi (p.p. 
50 a—105 a). 

Apreciind contribuţia merito- 
rie a dnei Ana Tătaru la descrierea 
ştiinţifică a specificului pronunțării 
românești şi la asigurarea practică 
a predării limbii române în mediu 
alogen, nu putem decît să regretăm 
unele inad-vertenţe, cum ar fi 


includerea în DPLR a unor forme 


sau variante de pronunțare 
nerecomandate de DOOM 
(pioneză, manjeră, măcieş, me- 
ditâtsje, memorje, mentsjune, 
initsjăl, abZektsje, aberâtsje, 
akademit San, akt Şeptsjune, 
aktjùne, adulătsje, àjer, estetitjân, 
expedja, exproprja $.a.), omiterea 
în referinţele bibliografice a unor 
lucrări de fonetică apărute în acest 
colț de Romanie Orientală (George 
Gogin. Consoanele limbii literare 
moldovenești, Chişinău, 1969; 
Idem. Studiu de ortoepie mol- 


142 


dovenească, Chişinău, 1977; unele 
studii de analiză contrastivă 
semnate de Nicanor Babără, 
Arcadie Evdoşenco ş.a.), utilizarea 
unor cuvinte, îmbinări, termeni de 
specialitate în altă formă decît în 
cea care s-a impus în studiile de 
românistică: alofoni (pag. 80 şi 
passim) în loc de alofone, privire 
contrastivă (pag. 219) în loc de 
analiză contrastivă, mutarea 
accentului (pag. 132) în loc de 
trecerea (transferul) accentului, 
legarea sunetelor (pag. 118) în loc 
de îmbinarea sunetelor ş.a. Însă 
ceea ce regretăm în mod deosebit 
este- necunoaşterea acestor lucrări 
ale doamnei Ana Tătaru de către 
practicienii din republică şi (ne 
temem că nici) din Țară, 
inexplicabila tăcere a unor edituri 
de stat sau particulare care ar trebui 
să facă mult mai mult pentru a ne 
scoate în lume, aceasta fiind una din 
datoriile lor patriotice. 

În speranţa că le-am putea, 
totuși, suscita interesul am şi făcut. 
această prezentare sumară cam 
întîrziată a celor două studii, în care 
palpită inima unei împătimite de 
limba română şi care ar vrea să 
trezească sentimente asemănătoare 
tuturor doritorilor de a se apropia 
de limba, istoria şi cultura 
poporului român. 


Nicolae MĂ TCAŞ 


Concursuri 


MOŞTENIRE 


Comunitatea Românilor din 
Franţa, fidelă unor vechi tradiții 
ale exilului românesc, înțelege să 
fie alături de fraţii ei din Ţară şi 
din celelalte teritorii româneşti, atita 
timp cît situația vieții politice şi 
naționale o va impune. 

Considerăm că îndreptarea 
gîndurilor noastre, cu. precădere, 
spre românii moldoveni, din 
Basarabia, este justificată de 
consecințele lăsate în urma anilor 
grei ai ocupației ruseşti (țariste şi 
comuniste) şi a asupririi a ceea ce 
este mai sfint pentru un popor: 
limba, cultura şi istoria sa. l 

Ținînd seama de ecoul pe care 
l-a avut în cugetul şi inima multor 
tineri din Republica Moldova 
concursul precedent ce a avut loc 
la Chişinău, Comunitatea 
Românilor din Franţa propune 
organizarea unui nou concurs pe 
aceleaşi două secţiuni: istoria 
literaturii române şi istoria 
românilor, la care să poată 
participa elevii şi absolvenţii de 
licee şi şcoli medii ai anului şcolar 
curent. 


Premiile oferite: 

Premiul I — cîte 200 dolari 
pentru fiecare din cele două 
secţiuni. l 

Premiul II — cîte 150 dolari 
pentru fiecare cîştigător. 

Premiul HI — cîte 100 dolari 
pentru fiecare cîştigător. 

Menţiuni — cîte 6 menţiuni 
pentru fiecare din cele două 

secţiuni. Fiecărei menţiuni i se 
atribuie 50 dolari. 

Cu prilejul decernării 
premiilor şi menţiunilor se vor oferi 
celor 18 cîştigători cîte 4 cărți în 
limba franceză, cîte un manual- 
dicţionar (Larousse sau Hachette) 
pentru începători şi cîte 4 cărţi în 
limba română. 


Temele ia istoria românilor: 
1. Societatea și civilizaţia geto- 


dacilor, sec. I î.e.n. — sec. I e.n. 
Statul dac de la Burebista la 
Decebal. 

2. Formarea neamului 


românesc și a limbii române. 

3. Unirea din 1600 a țărilor 
române sub puterea lui Mihai 
Viteazul şi însemnătatea ei istorică. 

4. Basarabia sub ocupaţia 
țaristă (1812—1917). 

5. Mişcarea de eliberare 
naţională în Basarabia la sf. sec. 
XIX. 

6. Autodeterminarea Basa- 
rabiei în 1917—1918. 

7. Marea întregire românească 
de la 1918. 

8. Pactul Ribbentrop-Molotov 
şi consecinţele lui pentru Basarabia 
şi Bucovina de Nord. 

9. Basarabia sub regimul 
sovietic (1944—1989). 

10. Renaşterea naţională în 
Republica Moldova la etapa 
actuală. 


Temele la istoria literaturii 
române: 

|. Interesul pentru folclorul 
românesc pînă la Vasile Alecsandri. 

2. Folclorul, expresie poetică 
a unităţii naționale: 

3. Problema latinităţii şi 
unității naţionale a tuturor românilor 
în scrierile clasicilor. 

4. Tema Unirii în activitatea şi 

opera scriitorilor clasici români. 

5. Opera lui Mihai Eminescu, 
expresie totală a spiritului 
românesc. 

6. Istoria glorioasă a 
românilor în viziunea scriitorilor 
români. 

7. Prezențe basarabene în 
poezia interbelică românească. 

8. Mihai Sadoveanu şi 
Basarabia. 

9. Grigore Vieru un poet al 
limbii materne. 

10. “Realismul socialist” — 
un experiment cu consecințe amare 
pentru literatura română postbelică. 


Participanții vor prezenta 
lucrările în scris în volum de 
15—20 de pagini dactilografiate 
sau scrise citeț. 

Lucrările vor fi expediate pe 
adresa: 277009, or. Chişinău, str. 
Sfatul Țării, 2 (pentru concursul 
“Moştenire ”) pînă la 1 mai a.c. 

La concurs vor fi admise 
lucrările consacrate numai unei 
singure teme de la secțiunea dată. 

La etapa a doua vor fi invi- 
taţi autorii celor mai bune lucrări. 
Discuţiile vor avea loc cu 
predilecție în baza temelor 
propuse. 

Cerinţele faţă de perfectarea 
lucrărilor: numele şi adresa 
autorului se scrie pe o foaie aparte; 
lista literaturii consultate va fi 
indicată la finele lucrării. 

Rezultatele concursului vor fi 
anunțate în presă. 

Dragi elevi ai şcolilor medii 
şi liceelor din Republica Moldova 
şi Ucraina, vă îndemnăm să 
participaţi la concursul 
“Moştenire ”! 


Vă dorim succes! 

- Articolele publicate în revistă reflectă 
punctul de vedere al semnatarului, care 
nu coincide neapărat cu cel al redacţiei. 


„Prin munca enormă din ultimii ani, Ilon Moraru 
face parte din clasa de frunte 
a acuareliștilor români, avînd multe note comune, 
ca aer de familie, rămînînd distinct 
ca personalitate, mai ales prin lirism 
ȘI prin retragerea meditativă. 


Radu NEGRU 
lași 


lon 
MORARU 


Acuarelele lui lon Moraru poartă în ele. în fibra lor profundă, 
chemări tainice, ireversibile. Expresia lui e atît de românească, 
încît creaţiile sale pot fi fără nici o dificultate incluse în patrimoniul românesc 
de simţire și împlinire... 


Valentin CIUCĂ 

